
Előszó. 


llróf  Széchenyi  nemzetség  egykori  hires  jogkormány- 
zójának fia  Xántus  János  —  e  Hazáját  a  messze  távolban  is 
hőn  szerető  férfiú  —  mióta  csak  Amerikában  él,  anyjával  — 
a  magas  érzelmű  s  melegkeblű  honleánnyal,  s  két  testvérjé- 
vel  szünetnélküli  levelezésben  volt  s  van.  Tudva  azt ,  hogy 
nekik  nem  kis  örömöt  s  élvet  szerez,  ha  leirja  a  vidékeket, 
és  népeket  hol  él. 

Az  Egyesült  észak-amerikai  államok  által ,  némely  — 
az  indusok  birtokában  lévő  földrészeknek  felvétele,  tanulmá- 
nyozása, s  ismertetésére  lévén  kiküldve  —  illetőleg  egy  ku- 
tató expeditio  vezényletével  megbizva,  az  amerikai  kontinens 
majd  minden  zege-zugán  keresztül-kasul  botorkálván  —  elég 
alkalma  volt  a  népek  minden  osztályaival ,  az  állatok ,  ásvá- 
nyok, és  növények  országával  bőven  megismerkedhetni,  — 
s  mi  több  a  látottak  kellőbb  felderítéséül  s  tájékozhatásul 
önkezűleg  a  természet  után  több  táj-személy-  és  egyéb  kü- 
1  önféle  rajzokat  is  készitett,  s  küldött  mellékletül. 

André,  Brome,  és  sok  mások  pénzzel,  és  ajánló  levelek* 
kel  utaztak  Amerikába.  Egy  pár  statust  befutottak  vasúton,  és 
g  őzösön,  —  előkelő  hotelekben  laktak,  s  a  legelőkelőbb  embe- 
rekkel társalogtak.  Köteteket  irtak,  s  másoltak  le  Amerikából. 

Bölöni  Farkas,  Haraszty,  s  mások  szinte  egyoldalulag 
irtak  az  első  benyomás  extásisa  alatt.  Sőtt  Toqueville  is  kö- 

vet  lévén  Washingtonban,  bársony  és  selyem  kárpitok  közt 
töltvén  Amerikában  életét  —  sokat  öszve  irt,  —  ám  de  ha 
csak  egy  évet  töltött  volna  is  személyesen  a  tulaj donképeni 
nép  között  —  (irja)  nagyon  is  csudálkozhatnék  hogy  irta. 

Xántus  mindazon  osztályok  közt  élt,  melyek  közt  a 
fentebbi  urak  éltek.  De  a  külömbség  köztük  az,  hogy  Xán- 
tus minden  ajánló  levelek  nélkül  utazott  Amerikába.  Midőn 
Uj -Yorkba  partra  szállt,  7  dollár  volt  öszves  vagyona.  Ha- 
zai nevelése  nem  olyan  volt,  hogy  Amerikában  rögtön  ka- 
pitálist szerezhetett  volna  vele ;  —  (mert  hiszen  tudjuk,  mily 
kevéssé  praktikus  a  magyar  nevelés)  azonban  miután  már 
ekkor  7  nyelvet  irt,  és  beszélt ,  s  zongorázott ;  tehát  azon 
sokoldalú  tudománya  alapján  —  melyre  szeretett  jó  szülei 
egykor  fényűzésből  nagy  áldozattal  megtaníttatták,  csak  ha- 
mar felébredt  ereje  s  képessége  érzete;  változó  körülmények, 
s  még  változandóbb  szerencse  közt  tovább  —  tovább  evicz- 
kélt.  Míg  végre  oda  jutott  sok  küzdés-  és  fáradalmak  közt, 
hogy  jelenleg  szerzeményéből  akárhol  elélhet  függetlenül. 
Önérzete,  legnagyobb  nyugalma ,  hogy  mind  azt  magának, 
egyedül  magának  köszönheti. 

Midőn  Amerikába  vándorolt  bizonyosan  nem  válogatott 
a  foglalkozás  minőségében ;  de  megragadott  mindenkor,  és 
minden  alkalmat  kenyérszerzésre,  —  mert  az  amerikai  fo- 
galom szerint  a  becsületes  munka  tiszteletre  méltó ;  a  sze- 
génység csak  szerencsétlenség ,  de  nem  szégyen  —  mint 
Európában.  Tehát  mitsem  törődve  a  kínálkozó  foglalkozás 
minőségével:  volt  könyvkereskedő,  —  boltsegéd,  —  gyógy- 
szerész, —  va  suthivatali  tervrajzoló,  —  ujságlapkihordó, — 
matróz,  —  zongora  tanító,  —  görög  spanyol  és  latin  nyel- 
vek professora,  —  s  volt  napszámos  is ;  melyet  nem  csak 
hogy  nem  szégyenei  bevallani  —  de  büszke  lehet  reá,  hogy 
térdig  berekben ,  napokig  ásta  a  csatornát ,  mert  tanúsítja 
hogy  soha  sem  élt  mások  kegyelméből.  De  a  legmostohább 


körülmények  közt  is  —  mikor  a  balsors  üldözte ,  merészen 
daczolt  az  akaratos  fátummal ;  s  magát  —  az  előítéleteken 
felül  emelkedve  —  fentartotta. 

írja,  miként  egy  pillanat  se  múlt  el  amerikai  életéből, 
hogy  henyélt  volna;  folyvást  dolgozott  —  igy,  vagy  ugy; 

—  s  éppen  ezen  erélyes  tevékenysége  szerzett  oly  barátokat, 
kik  befolyásuk,  s  műveltségük  által  az  elsők  közé  tartoznak 
ezen  világrészben ;  s  kiknek  jós  hathatós  szolgálata,  és  se- 
gedelme jelenleg  minden  pillanatban  rendelkezésére  áll.  így 
vergődött  át  az  atlanti  Óceántól  —  a  Csendes  tengerig,  — 
s  Canatától  —  Délamerikáig. 

Legutóbbi  tekintélyes  állása  mint  mérnök  és  tértani 
rajzoló  e  szövetség  szolgálatában  ismét  új  tért  nyitottak  meg 
előtte.  Alkalma  nyilt  tehát  a  Nyugot-amerikai  végtelen  ró- 
nákat, —  sziklahegyeket,  —  ismeretlen  folyókat,  —  azon 
országok  még  ismeretlenebb ,  de  érdekes  lakóit  —  az  Indu- 
sokat megismerhetni. 

Már  itthon  is  égő  vággyal  tanulmányozta  Amerikát  — 
e  még  gyermekkori  örökös  ábrándjai  igéret  földének  leírá- 
sát. Mit  eddig  az  amerikai  Indusokról  különösen  olvasott, 
(mint  hja)  merő  fietio ,  vagy  sejtelem,  mert  hiszen  a  valóra 
nem  alkalmazható.  Sokszor  felébredt  benne  már  a  vágy  egy 
komplett  munkát  irni  Amerikáról :  melynek  egy  része  a  po- 
litikai, és  socialis  életet,  —  a  másik  a  múlt  évtized  történetét 

—  e  jelen  napokig,  geográphiát,  és  statistikát,  —  a  harma- 
dik a  területek  történetét,  s  jelen  állását  tárgyalná  e  különös 
nép  életrajzával,  s  szokásaival.  Ezen  terv  annál  is  inkább 
kedves  ideája  volt,  mert  közel  600  iv  jegyzet  van  már  bir- 
tokába, (mint  irja)  s  4  nagy  albuma  tömve  eredeti  rajzokkal. 
De  nagyon  természetes  —  miként  állását  felkellett  volna 
adnia,  hogy  ezen  munkát  az  életbe  kivihesse ;  mit  még  eddig 
bizonytalan  remény  fejében  nem  tehetvén,  mert  egy  ily 
munka  sok  anyagi  áldozatba  —  s  még  több  időbe  kerülne ; 


s  nagyon  bizonytalan  mit  realizálhatna  mellette,  s  mikor 
még  jelenlegi  állása  már  megvan. 

Régen  megkezdte  már  továbbá  a  Mormonok  történetét 
írni,  —  s  számos  vázlatokat  készített  hozzá.  Ezt  philadel- 
phiai „Arthurs  Magaziné"  czimü  havi  folyó  iratban  akará 
kiadni,  de  még  mindig  kezei  közt  van.  A  magyar  nemzet 
keveset  tud  ezen  fanatikus  —  de  mindamellett  rendkívül 
érdekes  sekta  történetéből,  s  különösen  jelen  helyzete  mi- 
nőségéről. Ez  annál  is  inkább  érdekes  most,  mikor  minden 
pillanatban  várni  lehet,  hogy  a  szabad  statusok  évekig  tartó 
vérengző  háborúba  keverednek  velük.  Jelenleg  Xántus  de- 
rék hazánkfia  szomszédságukban  lévén,  vajmi  sok  facilitása 
van,  felőlük  kimerítő  és  alapos  ismereteket  szerezhetni. 

Tehát  a  fentebb  elősorolt  körülmények  s  e  minden 
európainak  valódi  élvezetül  szolgáló  munkák ,  feleslegessé 
tesznek  minden  ajánlgatást.  Mily  jó  szándékú  mellék  remé- 
nyek mellett,  minő  buzgalommal ,  és  Istenbeni  bizalommal 
fogtam  ezen  vállalatom  kiviteléhez;  ép  oly  érzelemmel  óhaj- 
tom azt  jövőben  is  folytatni  s  felküzdeni  a  czéiszerüség,  köz- 
figyelem, és  méltánylat  legfelsőbb  fokára.  Rajta  leszek,  hogy 
mind  a  nyomtatás ,  mind  metsz  vényeink  mind  érdekesség, 
mind  minőség  tekintetében  —  valamint  számra  nézve  is  a 
hazai  irodalomban  első  helyen  álljanak. 

Pesten,  october  hó  27-én  1857. 


Prépost  István, 


A  Mekibaguó  folyó  jobb  partján 
az  indián  területen  Deo.  l-jén  1852. 


Kedves  öcsém ! 

A  mint  utolsó ,  ezelőtt  mintegy  3  héttel  hozzátok  irt  levelemben 
már  megírtam,  hogy  nyugotra  fogok  kirándulni,  ezt  csakugyan  megtettem 
s  másnap  gőzösön  el  is  utaztam  fel  a  Misszuri  folyón  egész  Lexingtonig, 
onnét  pedig  lóháton  Karthagénáig ,  melly  utolsó,  fehér  emberek  által  la- 
kott hely  a  szabad  államok  nyugoti  területén.  Ha  kezedbe  veszesz  jó  föld- 
képet, figyelemmel  kisérheted  vándorlásomat. 

Karthagéna  még  csak  4  éves  város ,  közel  300  lakóval ,  kik  igen 
élénk  cserekereskedést  űznek  a  körülöklakó  indián  törzsekkel ;  pálinká- 
ért ,  fegyverekért ,  és  más  csecsebecsékért  bivaly ,  tigris ,  medve ,  puma, 
farkas,  hód-  és  kakunbőröket  vásárolnak,  miket  aztán  vizén  Sz.  Louisba 
szállitván  200 — 300-tólit  nyernek  rajta ! 

Mi  csak  2  napig  voltunk  ezen  új  városban,  mig  t.  i.  az  útra  szük- 
séges öszvéreket  és  lovakat  öszve  szereztük ;  én  is  vettem  egy  csinos  6 
éves  szürke  ponyt,  s  egy  öszvért  (nyergestől)  84  dollárért.  A  pony  igen 
derék  egy  állatka,  fa  levél  és  gyeppel  él  ;  vizet  akkor  iszik  csak ,  mikor 
egy  patakon  történetesen  keresztül  lovaglók. 

El  is  feledém  azonban  mondani,  hová,  s  miért  megyek  ?  Egy  új  tár- 
saság alakult,  melly  Sz.  Louisból  Kaliforniáig  az  indián  területen  át  szán- 
dékozik vasutat  építeni,  s  jelenleg  mérnökökkel  tervet  készíttet  külön- 
féle irányban,  hogy  hol  vezethetendi  vonalát,  legtöbb  biztosság-,  s  elöny- 
nyel ,  s  mi  fő  dolog ,  legolcsóbban !  Én  is  egy  ily  mérnök  expe- 
ditióval  jöttem  ki  mint  térrajzoló.  Fizetésem  egyegy  napra 
2  dollár,  azon  felül  az  útiköltség.  A  fő  mérnök  előlegezett  100  dollárt 
min  (magam  pénze  pótlásával)  pakróczokat ,  egy  jó  puskát ,  a  lovat  és 
öszvért  vásároltam. 

Összesen  64-en  vagyunk,  mindnyájan  fiatal  emberek,  a  világ  csak- 
nem minden  nemzeteiből  valók,  85  lovunk,  és  124  öszvérünk  van,  tehát 
elgondolhatod,  hogy  meglehetős  vigan  élünk. 

Karthagenától    150  mértföldnyire  lovagoltunk  nyugotnak  4  nap 


-<§  8  sz- 
álait !  Esténként  szabad  ég  alatt  sátoroztunk  s  rendeletem  szerint  főztük 
a  gulyáshúst  és  paprikás  halat ,  mit  azelőtt  névből  sem  ismert  a  tisztes 
kompánia  ;  de  most  nem  nélkülözheti  többé,  egész  gyomrát  megmagyaro- 
sitám.  10  napja  már  hogy  itten  sátorozunk  a  Mekihaguó  folyó  jobb  part- 
ján, hol  munkánk  kezdetét  vette.  A  mérnökök  egész  nap  mérnek,  s  reád- 
nézve érdekes  lesz  tudni,  hogyan  ? 

Az  egyik  lóháton  előlviszi  a  zászlót,  utána  4-en  szintén  lóháton  ka- 
szálják (erdőben  fejszével  vagdalják)  a  burjánt  és  bokrok  hegyét,  azután 
következik  ugyancsak  lóháton  iránytűjével  és  dioptrájával  a  mérnök ; 
aztán  lóháton  a  két  lánczhuzó,  és  végül  megint  lóháton  a  hátulsó  zászlós, 
s  ekkép  foly  a  mérés. 

Nekem  kevés  dolgom  van ,  papírra  rajzolom  a  vonaljegyzeteket ; 
hegyet,  völgyet ,  erdőt ,  rétséget  s  általában  mindent ,  mi  a  mért  vonalba 
esik.  Ezt  közönségesen  másnap  reggel  8  óráig  megkészítem ,  aztán  sza- 
bad vagyok  egészen  más  napig.  A  társaság  egy  része  naponta  főz,  másika 
halász,  ismét  mások  vadásznak,  én  időtöltésből  hol  egyik,  hol  másik  cso- 
porthoz csatlakozom.  De  elképzelheted,  hogy  legtöbbször  a  vadászokhoz 
szegődöm. 

Soha  életemben  fogalmán  sem  volt  annyi  vadról ,  mint  itten  van. 
Antilopokat,  bivalyokat ,  elkákat  és  szarvasokat  már  20-ezerével  is  lát- 
tam egy  erdőben.  De  ilyenkor  nagyon  vadak  ;  legjobban  bevárnak ,  ha 
magánosan,  vagy  csak  néhányan  legelésznek  együtt. 

Fáczán,  és  pulyka  oly  bőségben  van  a  prairieken  hogy  ha  az  ember 
egyre  reá  lő,  ezren  repülnek  fel  egyszerre  köröskörül ;  az  ember  sohasem 
tudja,  melyikre  czélozzon,  s  közönségesen  ép  ekkor  hibázunk ,  mert  „so- 
kat akar  a  szarka"  stb.  Én  legjobban  szeretek  a  prairieken  kalandozni 
lóháton ,  oly  sokban  hasonlitnak  ezek  hazánk  szép  s  felejthetlen  síksá- 
gaihoz, néha  néha  egy  népdalt  danolok,  s  a  déli  báb  helyett  a  bivalyok 
bömbölnek. 

Néha  azt  képzelem ,  a  csikós  hortobágyon  vagyok ;  csattantani 
akarok  ostorommal,  s  helyette  puskámat  kapom  le  vállamról  —  lovam 
félre  ugrik,  egy  csapat  pulyka  reppen  fel,  s  —  folytatom  a  vadászatot !  — 

Egyátalán  sorsommal  most  tökéletesen  meg  vagyok  elégedve,  csak 
tovább  tartana  ezen  életmódom :  de  mint  minden  eddigi  élveim ,  ugy  ez 
is  mulandó ! 

Január  elején,  vagy  legfeljebb  közepén  ismét  visszautazunk  Sz. 
Louisba,  mert  itt  akkor  álland  be  a  kemény  tél ,  s  egy  időre  elég  leend 
munkánk.  —  Jelenleg  kasmír  pamlagon  ülök ,  mahagóni  asztalon  irok, 
porczellán  kalamárisból ;  a  veres  damaszk  sátort  bronz  csillár  világítja, 

s  pipámat  épen  egy  néger  fiu  tölti.  Ki  gondolná  hogy  száz  és  száz  mért- 
földnyire a  civilizátio  előőrseitől ,  egy  vadonban  ily  fényűzés  uralkod- 
hassék  ? 

Hja !  az  emberi  hatalom  mindenható,  —  s  a  civilizatió  öszvéreink 
hátán  most  hatalmát  már  ide  is  előtolta,  hol  még  sohasem  volt  fehér  ember, 
mint  győztes  hadvezér  őrseit  a  nyert  csaták  után. 

Valóban  sokszor  ha  felébredek,  magam  is  azt  gondolom  az  ezer  egy 
éjszakák  valamelyikét  álmodom !  —  csak  ha  a  néger  fiú  teámat  hozza, 
hiszem,  hogy  Amerikában  vagyok  s  valót  élek.  —  De  gyújtsunk  reá  egyet, 
s  folytassuk : 

Tegnap  előtt  óta  köröskörültünk  indiánok  táboroznak  ;  azon  hirre, 
hogy  a  földlopók  (igy  hívják  ők  a  mérnököket)  oda  jöttek ,  minden  törzs 
főnökét  néhány  megbízottal  ide  küldé,  hogy  a  föld-kisajátitás  miatt  egyez- 
kedjenek, mi  valóban  meg  is  fog  e  napokban  kezdetni.  Ez  indiánok  vala- 
mennyien derék,  szálas  s  szép  férfiak.  A  szeminolok  (szökevények) 
indián  törzse  területén  vagyunk,  s  elég  alkalmam  volt,  minden  viszonyaik- 
kal megismerkedni.  A  férfiak  szarvasbőr  szűk  nadrágot  viselnek,  melyet 
a  lábikra  táján  temérdek  bojt  ékesít ;  aztán  piros ,  kék  és  sárga  gyöngy- 
gyei kivarrott  mokaszint  (szarvasbőr  topányt),  s  ugyancsak  szarvas  bőr- 
ből készített  szűk  dolmányt.  Nyakuk  meztelen  s  sárga  és  piros  festékkel 
van  kiczifrázva ,  ugy  homlokuk  és  orruk  éle  is.  Hajuk  kakastaréj  for- 
mára van  nyirve,  hátul  egy  csont  abroncsba  szorítva,  mely  tele  van  tűz- 
delve égfelé  álló  czifra  papagály  tollakkal.  Hátukon  a  puzdra  van  tele 
nyílvesszőkkel,  balkezökben  pedig  az  iv. 

A  nők  nem  oly  szép  termetűek ;  öltözetük  egyedül  abbul  áll :  elől 
és  hátul  a  nyakról  egyegy  veres  (fahéjból  készített)  szövetdarab  lóg  le, 
mely  hasonlít  a  magyar  misericordianusok  scapuláréjához.  A  nők  azon- 
felül topányt  is  viselnek,  mely  kagylóval  van  kivarrva,  de  a  leányok 
mezítláb  járnak.  Hajuk  kivétel  nélkül  igen  szép  s  nagy  gonddal  fürtö- 
zött  tekercsekben  gyürüdzik  vállaikra ;  nyakuk  gyöngyökkel  és  kolibri 
tollakkal  van  megtelve  a  túlzásig.  Orruk  kékre,  ajkuk  veresre,  arczájuk 
és  homlokuk  pedig  sárgára  van  festve ,  s  a  különböző  festékeket  füvek 
és  fák  nedveiből  készítik,  s  azért  ártalmatlanok. 

Eledelük  vad  húsból  áll  leginkább,  mit  a  hamuban ,  szőröstül  bő- 
röstül sütnek  meg,  elébb  különféle  illatos  füvekkel  megbéllelvén,  mi,  egy 
általán  mondhatom,  nagyon  jó  izü  ;  ezenfelül  több  féle  növény  ételeket 
is  készítenek,  s  a  vad  gyümölcsöket  ízletes  módon  sütik  és  főzik  meg. 

Valamennyien  gyékénysátorban  laknak ,  s  20 — 30  egymás  mellett 
levő  ily  sátor  valami  czigányfaluhoz  nagyon  hasonlít.  Épen  velünk  által- 

ellenben  a  folyó  tuj  partján  is  van  egy  ily  falu  1 7  vígvámból  (sátor) ,  s 
a  főnök  néhányszor  már  átvitt  kanóján ;  s  tolmácsunk  segítségével  min- 
dent megmutata  és  megmagyaráza. 

A  férfiak  csak  vadásznak  és  pipáznak ,  minden  munkát  az  asszo- 
nyoknak kell  végezni.  Ezek  készítik  ki  a  vadbőröket ,  sütnek,  főznek, 
stb.  s  ha  a  férj  valahová  utazik  lóháton,  neje  gyalog  viszi  mellette  a 
podgyászt. 

Mikor  tolmácsunk  bemutatott,  s  megmondá  a  főnöknek  ,  hogy  én 
anagyvizen  túlról  jöttem  ide ,  azt  kérdé :  „miért  ?"  —  mire  a  tol- 
mács ezt  válaszolá :  „mert  országából  elkergették'.  Ekkor  a  főnök  pipá- 
ját kivevé  szájából  s  topányát  jobb  lábárul  leveté ,  s  átnyujtá  nekem 
mint  a  barátságnak  legnagyobb  jelét,  mondván  :  „Te  igazi  n  e  k  á  m  vagy 
íjó  barát),  mert  téged  is,  épen  ugy  mint  minket,  kikergettek  országodból, 
fogadd  el  barátságom  e  zálogait,  s  tarts  velünk,  mi  hatalmasak  vagyunk," 
stb.  Aztán  pipát  cseréltünk ,  s  még  ezen  pipázás  közben  uj  bará- 
tom felajánlá  leányait,  hogy  közülök  egyet  feleségül  válasszak  magam- 
nak, —  mit  természetesen  megköszöntem  ,  Ígérvén  ,  hogy  majd  meggon- 
dolom e  fontos  dolgot. 

így  folyik  tehát  most  dolgom  öcsém,  s  csak  azt  sajnálom  ,  hogy  te 
nem  vagy  itten,  mi  mindég  történni  szokott,  ha  jó  dolgom  van.  Néha  pár 
pillanatra  szeretném  veled  örömeimet  megosztani,  noha  másrészt  örülök, 
hogy  csak  magam  részesültem  a  keserv,  kín  és  nélkülözés  számtalan  ter- 
heiben  ;  mert  hisz  elég  volt  saját  vállaimnak  is  elbirniok  a  terhet ! 

E  levelemet  hozzád  azért  irom,  mert  tudom ,  hogy  jobban  érdekel 
kissé  szilaj  tartalma  téged ,  mint  Anyánkat,  vagy  Malit ;  reájuk  nézve 
elég,  ha  megmondod  nekik,  hog}^  egészséges  és  sorsommal  elégedett  va- 
gyok, s  megcsókolod  helyettem  Malival  együtt  Anyánk  kezeit. 

Rendelkeztem,  hogy  Karthagénába  utánam  küldjék  leveleiteket. 
Eljöttömkor  minden  leveleiteket  pontosan  megkaptam,  számra  hatot ,  ha 
jól  emlékszem.  írjatok  csak  szorgalmasan  ,  az  eddigi  czim  alatt, 
mi  minden  másod  hétben  egy  lovast  küldünk  levelekkel  Karthagénába, 
s  onnét  a  mormon  karaván  Sz.  Louisba  szállítja.  így  kapjuk  mi  is  a  le- 
veleket és  újságokat. 

Somogyvárról  irt  leveledet  még  máig  sem  kaptam. 

Isten  áldjon  benneteket  —  szeresd  ,  ugy  mint  szeret  téged  őszinte 
Muki  bátyád. 

Nebraszka  folyónál,  az  indián  térületen 
December  8-kán  1852. 


Kedves  húgom ! 

Hiszem,  vette  Gyula  öcsém  levelemet,  melyet  f.  h.  l-jén  a  Meki- 
háguó  folyó  melletti  sátor-tanyánkból  irtani,  s  2-án  reggel  elküldtem 
Karthagénába,  hogy  onnét  Sz.  Louisba  a  postára  vigyék.  Azon  levelem- 
ben körülményesen  megírtam  itteni  életemet  s  utazásomat.  Már  3-án  dé- 
lután felszedtük  sátorfánkat,  s  nyugot  felé  tovább  utazánk ;  három  nap 
s  4  éjjel  1 20  mértföldre  haladtunk,  s  tegnap  előtt  ismét  tábort  ütöttünk 
a  Nebraszka  folyó  partján,  hol  mintegy  2  hétig  fogunk  tanyázni,  mig  t.  i. 
a  mérnökök  elől  hátul,  s  jobbra  balra  a  térséget  fölmérendik.  Jelenleg  a 
Pottovatomi  nevű  indián  törzs  területén  vagyunk,  mely  igen  regényes 
s  egészséges  egy  vidék.  Közel  egy  napig  egy  roppant  sik  prairien  halad- 
tunk át,  hol  kukoricza,  dohány,  és  kolompér  vegyest  és  vadon  nő  a  többi 
burján  közt  mindenütt.  Egyébiráut  ezen  növények  korántsem  oly  jók, 
mint  a  müveit  földben  termesztettek ;  a  dohány  levele  szőrös  s  kimond- 
hatatlan erős  mint  a  paprika ;  a  kolompér  pedig  diónagyságu  s  többnyire 
keserű.  A  kukoricza  szára  igen  magasan  nő  (14  — 16  láb) ,  de  mindegyi- 
kén csak  egy  fej  vagyon,  s  szeme  fehér  és  négyszögű. 

Az  itteni  indiánok  épen  ugy,  mint  a  SiouxésKanzas  nevüek  (kik- 
nek területén  át  utaztunk)  tetemes  mennyiségű  földet  müveinek,  hol  ezen 
háromféle  növényt  termesztik  saját  szükségeikre ;  különösen  kukoriczá- 
ból  igen  sokféle  és  Ízletes  ételeket  tudnak  készíteni.  A  kolompért  azon- 
ban csak  parázsba  takarják,  és  sülve  eszik  meg  héjastól  együtt. 

Nebraszka  folyó  körülbelol  akkora  mint  a  Dráva ;  azon  partja, 
hol  mi  sátorozunk  róna  és  rétség ;  csak  imitt  amott  van  néhány  platánfa, 
vagy  hickory  pálma ;  a  túlsó  (nyugotí)  part  ellenben  meredek  ;  80 — 120 
láb  magas  sziklák  emelkednek  fel  közvetlen  a  folyóból ,  melyeket  felül 
gyönyörű  czedrus,  és  sassaparilla  fák  borítnak. 

A  folyó  tele  van  különféle  halakkal  és  ehető  hagylókkal ,  rák  és 
tekenősbéka  is  találtatik  benne,  mint  az  indiánok,  mondják  de  én  meg  nem 
láttam.  Közel  vagyon  hozzánk  egy  zuhatag  is ,  hol  a  folyónak  mintegy 
40  láb  magas  esése  vagyon.  Számtalan  kanó  (lélekvesztő)  úszkált  itt, 
mindég  tömve  indiánokkal. 

Az  angolnát  az  indiánok  igen  szeretik,  felső  bőrét  lenyúzzák,  aztán 
egy  kőlapra  fektetik  öszve  tekerve  —  mint  rétest,  faszénre  teszik  s  las- 
san megsütik  ;  mikor  kész  ,  p  o  p  o  v  a  1  (vadczitrom)  bekenik  s  igy  meg- 
eszik ;  de  valóban  nem  is  rossz  Ízlésük,  mert  igy  elkészitve  akármelyik 
európai  hotelben  is  elkelne  mint  nyalánkság.  A  pisztrángokat  és  más  ha- 
lakat fanyársra  húzzák,  s  a  tüz  körül  azután  földbe  szurdálják,  forgatják 
jobbra  balra  —  mig  meg  nem  sül. 

Vad  itten  nincsen  már  oly  bőségben  mint  a  Mekiháguónál,  mert  az 
indiánok  kivadásszák,  vagy  elijesztik  ;  néhány  mértföldre  beljebb  azonban 
ismét  elég  van. 

Vad  ludak  millióként  jönnek  reggel  és  estve  a  folyóra  s  berkeire  ; 
de  nagyon  vadak,  nem  lehet  őket  megközelíteni.  Itten  ennél  fogva  fő  mu- 
latságom a  halászás  lesz,  mi  végből  már  értekeztem  is  az  indiánokkal,  hogy 
ladikot  kaphassak. 

Ezen  indián  törzs  mintegy  8000  lélekből  áll ;  azelőtt  Michigán  tó 
mellett  laktak,  de  ottani  földjeiket  eladták  a  szabad  státusoknak,  s  vala- 
mennyien ide  költöztek  ezelőtt  16  évvel.  Ezek  közt  már  igen  kevésnek 
van  puskája,  s  kinek  van  is,  használni  nem  tudja,  mert  lőszere  nincs. 

Azonban  elég  jól  tudják  a  nyilat  használni ;  sokszor  a  csudával  ha- 
táros lövést  tesznek  vele. 

A  Mekiháguótól  idáig  egy  Sioux  indiánfivolt  kalauzunk,  alig  24 
éves  ;  egy  ködös  reggel  elkezdett  jobbra  balra  mutatni  és  Dyávogni  5  mi 
figyelemmel  vizsgáltuk  a  pontokat,  hova  mutatott ,  de  mitsem  láthatánk. 
Ekkor  ő  előre  lovagolt,  s  egymásután  10  nyílvesszőt  kilőtt  ivéből.  Mi  ne- 
vettük bohóságát ,  de  mennyire  elcsudálkoztunk ,  a  mint  egy  dombra  fel 
haladván,  ottan  leltünk  egy  bivalybikát,  nyolcz  nyílvessző  által  találva 
s  épen  haldokolva.  Meg  mértük  a  távolságot,  a  honnét  a  fiu  czélzott ,  ez 
385  lépés  volt !  mely  távolságra  jó  golyópuska  kell ,  hogy  czélt  találjon. 

Reád  nézve  azonban  húgom  ,  unalmas  dolog ,  hogy  ily  tárgyakról 
irok,  mik  távolról  sem  érdekelnek ;  megbocsáss,  hogy  ezt  tevém,  de  engemet 

ez  von  magához  leginkább.  Itt  sehol  sem  tilos  a  vadászat  és  se  Z 

se  B agyon  nem  lőheti  —  vagy  lövetheti  kutyámat. 

Kárpótlásul  azonban  most  emiitett  bűnömért  leirom  neked  az  itteni 
nők  foglalkozását  s  a  legeslegújabb  divatot,  mely  a  Nebraszka  folyó  men- 
tében uralkodik;  ha  ez  elüt  is  kissé  a  „Modes  des  Paris"-tól  csudálni 
nem  lehet,  mert  hozzá  6100  angol  mértföldre  van. 

S  itten  még  soha  sem  kisértette  meg  opera  tánczosné  szerencséjét 
divat  hajhászattal  5   nem  szoritá  meg  varga  a  lábakat  czipőcskékbe,  s 

Szakváry  uram  egy  vállfüzönyt  vagy  selyem  ruhát  sem  adott  el.  —  ök 
a  világ  végén  túl  laknak  —  ellehet  rólok  mondani. 

Mint  minden  vad  s  miveletlen  népnél,  ugy  ezen  indiánoknál  is  a  nők 
alárendelt  élethelyzetben  élnek  5  messze  —  igen  messze  az  emancipatio 
fogalmától  j  s  tán  egyedül  azért,  hogy  a  fajt  fentartsák. 

Reggel  korán  felkel  minden  nő,  még  mielőtt  a  nap  kibúvik ;  a  tüzet 
megiakja  és  reggelit  készit ;  mikor  ezt  elköltötték ,  s  a  férfiak  lóháton 
vadászni  mennek,  az  otthon  maradt  nő  kifesziti  a  nyers  bőröket  az  e  vé- 
gett készitett  állásokra,  s  elkésziti  azokat,  mi  késsel  való  vakarás  és  kő- 
vel dörzsölés  által  történik. 

Vagy  a  már  kész  bőrökből  takarót,  nyerget,  tarisznyát,  öltönyöket 
és  tüszöket  varr.  A  tü  egy  fának  (chinkopinfa)  a  tüskéjéből  van  készitve, 
a  ezérna  pedig  platánfa  béléből,  vagy  néha  szarvas  bélből  is ,  mit  szinte 
a  nők  készítenek ;  késeket  éles  kövekből  készítenek  sikállás  által.  Nyíl- 
vesszőket ,  iveket ,  (bivalyszarvból) ,  edényeket ,  füstölt  és  sós  húsokat 
szintén  a  nők  készítenek ;  —  a  földet  is  ezek  müvelik  kőásó  s  kőfejszék- 
kel  (tomahawk).  Egy  szóval  ezek  tesznek  mindent,  még  olyan  dolgokat 
fe,  miket  férfi  cselédnek  Európában  pirulva  parancsolunk. 

Ha  csecsemője  van  a  nőnek,  ezt  csak  reggel  és  estve  szoptatja  meg, 
máskor  fahéjba  burkolva  a  vigvám  (gunyhó)  ajtaja  előtt  ágasra  függeszti 
s  igy  hagyja  lógni  az  örökké  égő  tűz  mellett ;  s  a  gyermek  mégis  nyu- 
godt marad,  sohasem  láttam  egyetlen  egyet  is  síri. 

Estve  mikor  a  férfiak  haza  jönnek ,  s  a  no  lenyergelte  a  lovakat,  s 
elhelyhezte  a  haza  hozott  vadakat,  már  készen  kell  lenni  a  vacsorának. 
Csak  a  férfiak  esznek  együtt,  a  nők  azután  egy  kuczkóban  külön  költik 
el  a  maradékot.  Vacsora  után  a  férfiak  vegyesen  a  nőkkel  a  tüz  körül 
letelepesznek,  hol  azután  ezek  varrnak  ,  vagy  a  vadakat  fejtik ;  amazok 
pedig  pipaszóval  beszélik  vadász  kalandjaikat  és  hős  tetteiket.  Minden 
férfi  annyi  nőt  tart,  a  mennyi  neki  tetszik,  s  a  mennyit  vadászása  által 
eltarthat.  S  kinek  mennyivel  több  neje  van ,  annál  gazdagabbnak  tekin- 
tetik ;  tehát  az  indiánoknál  is  van  aristocratia ;  mert  ha  valaki  egy  nőt 
el  akar  venni ,  cserében  érte  apjának ,  vagy  a  körülmények  szerint  test- 
vérjének  egy  lovat,  marhát,  vagy  más  csecsebecséket  tartozik  alku  sze- 
rint adni ;  mi  természetesen  nincs  mindenkinek  oly  bőségben ,  hogy  sok 
nőt  szerezhessen  rajta. 

Nőt  saját ,  vagy  szülei  beleegyzése  nélkül  elvinni ,  vagy  rajta  erő- 
szakot tenni  nem  szabad ;  ezen  btíntény  — .  épen  ugy  mint  a  lopás  is  — 
halállal  büntettetik  meg  mindég,  s  minden  tekintet,  vagy  kivétel  nélkül; 
és  pedig  a  tettes  meztelen  egy  földbe  szúrt  karóhoz  köttetik,  hol  az  egész 

torzs  jelenlétében  „mások  rettentő  példájára ,  s  magának  méltó  bünteté- 
sére" (mint  a  magyar  szedriák  szokták  stilizálni  egykoron)  feje  bőre 
lenyuzatik,  s  a  felperesnek  át  adatik,  „satis  factio  helyett". 
— ■  Ily  eset  azonban  ritkán  szokott  előfordulni,  mert  mindenki  tudja ,  mi 
vár  reá :  ha  lop,  rabol,  öl,  leányt  lop,  vagy  rajta  erőszakot  követ  el. 

Mi  a  nők  öltözetét,  vagyis  az  itteni  divatot  illeti ,  az  nagyon  egy- 
szerű ;  s  még  is  mind  a  mellett  festői  és  czifra.  Fejőkön  a  haj  gondosan 
fürtbe  van  fonva,  s  külömbféle  apró  kagylókkal ,  papagály  tollakkal  ki- 
tüzdelve.  Arczájuk  mindegyikére  egy  gólya  forma  madár  van  pingálva 
rikító  festékekkel ;  orruk  kék  festékkel  van  bemázolva.  Nyakuk  mezi- 
telen,  de  néhány  füzér  czifra  kagyló  gyöngy  van  rajta  körül  tekerve. 
Mellökön,  és  hátukon  egy  térdig  érő  —  és  fabélből  készített  szövet  lóg 
le,  elől  hátul ;  oldalvást  azonban  nyitva  van,  —  s  ha  kissé  fú  a  szél,  sza- 
naszét lebeg,  mintha  repülni  akarnának.  Ez  alatt  különben  egészen  me- 
zítelenek, ugy  a  térdtől  egész  a  bokáig  is,  —  a  leányok  épen  még  me- 
zítláb is. 

A  nők  azonban  mokaszint  viselnek,  mi  egy  finomra  dolgozott  szar- 
vas bőr  topány,  gyönggyel  gazdagon  kivarrva ,  hogy  a  bőr  alig  látszik  ; 
s  bokától  térdig  fa  béllel  van  felkötözve,  mint  a  régi  rómaiak  czipői.  Kü- 
lömben  mint  haliam,  télen  a  nők  is  szarvasbőr  nadrágot  viselnek ,  mit 
már  nagyon  szeretnék  látni,  mert  eddig  még  valamennyit  csak  „pongyo- 
lán" láttam. 

Fort  Laramie,  a  Kanzás  folyónál,  az  in- 
dián területen.  December  31-én  1852. 


Kedves  Anyám ! 

Reménylem  vette  mindkét  leveleimet,  melyeket  én  l-jén  és  8-kán 
Malinak  és  Gynlának  írtam,  az  elsőt  t.  i.  az  utóbbinak,  a  Mekihaguó 
folyó  mellől,  a  másodikat  pedig  az  elsőnek  a  Nebraszka  partjaitól. 

Mi  már  decemb.  16-án  munkálatainkat  a  Nebraszkánál  bevégeztük. 
Részint  minthogy  a  szikla  hegyeken  a  rajzolási  műtétek  kivihetők  nem 
valának,  részint  minthogy  élelmi  ezikkeinkbol,  különösen  a  téa ,  kávé, 
rizs,  és  czukorból  kifogytunk,  én  az  expedítió  parancsnoka  által  bar- 
maink és  a  legénység  felével  Laramie  erősségbe  rendeltettem ,  oly  czél- 
ból,  hogy  ott  a  mint  a  Missziszippiről  a  gőzös  megérkezend ,  a  szükséges 
élelmi  czikkekről  gondoskodjam  5  teherszállító  barmaink  magokat  kipi- 
henjék, és  vázlataimat  papirosra  tehessem ,  mig  az  expeditió  oda  megér- 
kezend. 

December  17-én  tehát  átvettem  az  expeditió  vezényletét,  és  estve 
elhagyók  a  felejthetetlen  szép  Nebraszkát  barátságos  lakóival ,  és  a 
„South  Pas s"  (déli  szoros)  irányában  távozánk. 

19-kén  a  Nebraszkán  átkeltünk  oly  helyen,  hol  annak  vize  1 — 3' 
mélységű  volt,  felhágtunk  a  sziklahegyekre,  hol  utunkban  mindenütt  régi 
havat  találtunk. 

22-kén  egy  80  mértföldnyi  hosszúságú  —  minden  viz ,  és  fti  nél- 
küli pusztaságra  értünk.  Másnap  reggeli  5  órakor  e  pusztaságon  utunkat 
megkezdtük,  s  miután  barmainkat,  lovainkat,  és  öszvéreinket  jól  tartot- 
tuk vala ,  hajtottuk  őket  egész  esteiig.  Ekkor  egy  kis  időre  megállapod- 
tunk, naplemente  előtt  azomban  újra  megindulánk  s  egész  reggeli  2  óráig 
mentünk.  Most  lenyergelvén,  barmainkat  szabadra  eresztők,  hogy  a  puszta 
sivatagban  magoknak  eledelt  keressenek. 

Napkeltével  ismét  megindultunk ,  estvére  a  Green  Riverhez 
(Zöldfolyó)  értünk.  A  természeti  különösségek  közül,  melyeket  e  Green 
River  körül  láttam  —  kitűntek  aCourthouserock,  (kúpszikla) ,  a 
Chimney  rock,  —  (kéménybércz)  mert  az  első  egy  kerek  kúphoz ,  a 
második  egy  magas  koromsziklához  hasonlított,  s  végre  az  Ind  epe  n- 
dent  rock  egy  meztelen  szikla,  melyen  mi  sem  nő. 

Utam  egész  idáig  igen  nehéz  volt,  és  igen  csodálatos ,  hogy  meg 
nem  betegedtem.  Társaim  átaljában  sínlődtek,  és  igy  kénytelen  voltam 
parancsnoki  ranggal  egy  személyben  öszvérhajtó,  szakács,  viz-  és  fahordó 
lenni,  s  még  ezen  felül  egy  éjszakán  keresztül  őrt  is  kellett  állanom ;  s 
mind  ezen  sanyaruságok,  az  uti  por,  a  körülöttünk  fekvő  mocsárok  kiáll- 
hatatlan büzü ,  s  gyakran  a  szó  teljes  értelmében  bennünket  majdnem 
megfojtó  kigőzölgései  mellett  is  egészséges  maradtam. 

Mint  jó  keresztények  karácson  napját  egy  nagy  tó  partján  nyug- 
nappal  ünnepeltük  ;  de  a  különben  is  szerény  ünnepélyes  örömhangula- 
tot estvefelé  tökéletesen  elnémitá  a  váratlanul  meglepő  nagy  hideg,  mire, 
derültségünk  utolsó  szikrája  is  kialudt.  —  Rögtönözött  gunyhóínk  bel- 
sejébe menekülénk  ,  s  tagjainkat  a  jég  és  hideg  ellen  pokróczokkal ,  és 
bivalybőrökkel  védni  iparkodtunk. 

Itt  meg  kell  említenem  egy  kis  eseményt :  azon  idő  tájban,  midőn 
szándékom  volt  Csehországból  haza  menni,  Drezdában  egy  szép  sált  vet- 
tem, azzal  Malinak  meglepő  kedves  ajándékot  nyújtandó ;  a  helyett  azon- 
ban hogy  ezt  haza  vittem  volna,  Londonba  vittem  magammal. 

Itt  már  a  haza  térhetésre  kevés  reményem  levén,  két  mellényt  csi- 
náltattam, ezek  egyikét  viseltem  Angolhonban,  s  ünnepi  mellényem  volt 
Parisban,  Rotterdam,  Amsterdam,  és  Brüsselben  is.  Ezen  mellényemben 
léptem  a  hajóra,  de  az  már  ekkor  végkép  elviselve  lévén  —  az  Á 1 1  a  n  t  i 
Óceánba  vetettem.  A  másikat  Amerikában  viseltem,  de  a  sok  utazás 
viszontagságai  ezt  valami  ezred  vén  zászlójához  hasonlóvá  tevék.  Nem 
volt  ttí,  mely  e  szent  ereklyét  a  pusztulástól  megmenthesse ;  s  most  ma- 
gányban aCrifty  tó  fenekén  nyukszik ,  mig  testvére  az  Atlanti  Óce- 
ánban úszkál,  ha  valamely  hal  el  nem  nyelte.  így  mind  a  kettő  azon 
sorsra  jutott,  melyre  e  földön  minden  szépnek  jutnia  kell. 

Még  is  különös  !  hogy  gondolhattam  volna  Drezdában,  hogy  a  czél 
és  végzet  közt  oly  iszonyú  külömbség  következzék  be,  miszerint  a  he- 
lyett, hogy  a  sál  Mali  nyakát  ékesitse  —  a  csörgő  kigyók  fészke  és 
tengeri  halak  eledele  lett,  miután  alattuk  annyi  sulyós  napokon  keresz- 
tül szívemet  dobogni  hallottam  és  éreztem. 

Én  azonban  igen  elcsapongtam,  s  könnyen  még  a  selyem  bogarak 
eredetéhez  is  elcsapongok,  melyek  ez  említett  sál  szálait  szőtték ,  azért 
csak  visszatérek  utazásomhoz,  melyről  prózailag  beszélhetek. 

27-én  estve  utunkat  folytattuk  éjszak-nyugot  felé,  és  hosszú  vona- 
lon keresztül  semmi  füvet,  s  csekély  vizet  találtunk.  Öszvéreink,  melyek 
a  rósz  vizekből  igen  sokat  ittak  —  megbetegedtek,  egy  estve  hatan  egy- 
szerre. 

Az  egész  vidék  minden  nemű  vonós  marha  hijányával  volt,  a  a  bttz 
valósággal  kiállhatatlan;  én  hát  két  egész  éjszakán  keresztülhajtattam, 
csak  hogy  barátságosabb,  és  szelídebb  földet  érjek,  míg  végre  a  Snake 
R  i  v  e  r-hez  fkigyó  folyó)  értünk,  melyen  jobb  fükeresés  végett,  a  szokott 
iránytól  távozva,  azonnal  átkeltünk. 

Ezen  SnakeRiveren  való  átkelésünk  szemlélete  valóban  furcsa 
volt :  mig  néhányan  a  málha  bőröndöket  a  víztől  megóvni  iparkodtak, 
addig  mások  a  lovakat  és  öszvéreket  a  vizén  áthajtani  törekedtek.  Az 
öszvérek  irtózva  a  folyam  erős  rohamától,  rendesen  visszaúsztak.  Végre 
mindazáltal  nagy  bajjal  átkeltünk. 

Fort  Boysenál  lovon  átkeltünk  a  L  e  w  i  s  folyón  ,  kevés  ne- 
hézséggel, de  az  ottani  éjszakai  tanyánkon  képtelenül  szenvedtünk  a  kis 
szúnyogoktul  (mosquito).  Öszvéreink  és  lovaink  egész  éjszaka  bódultan 
futkostak. 

Utunk  itt  egy  darab  ideig  nagyon  göröngyös  lévén ,  az  utazás  fe- 
lette nehéz  volt ;  szakadatlanul  a  legmeredekebb  sziklahegyeken  majd 
le,  majd  fel. 

Mivel  lábbelim  már  rég  el  volt  használva  ,  a  sajátkezű  igazítás  és 
foltozás  pedig,  a  mesternek  igen  nagy  ügyessége  miatt,  igen  keveset  ért, 
—  ezen  sziklahegyi  utakat  mezítelen  lábbal  kellett  tennem ,  mi  előt- 
tem igen  regényesnek  tűnt  fel ;  a  gyakori  záporok  és  erős  fagyok  még 
inkább  megedzettek.  A  szép  természet  gyakran  pótol  rossz  lábbelit  és 
meleg  ruhát ;  és  ez  az  élet  prózája. 

Miután  a  GrandRoundRall  e-en  átmentünk,  utunk  a  K  é  k 
hegyeken  vezetett  keresztül.  Egy  egész  nap  utaztunk  egy  borzasztó 
ős  erdőn  keresztül.  Óriási  fenyvesek  közt,  meredek  sziklákon  föl ,  és 
a  bukásig  meredek  sziklákon  le,  hol  kevés  fti,  de  még  kevesebb  víz  ta- 
láltatott ;  még  is  jól  folyt  minden.  Végre  valahára  tegnap  reggel  csak- 
ugyan elértük  a  büszke  Kanzás  folyót,  melyen  átkelve  az  ugy  ne- 
vezett D  a  1 1  e  s  t  értük,  hol  sok  kiköltözöttek  tanyáztak,  s  készültek  ut- 
jokat  Kaliforniába  tovább  folytatni. 

Mi  is  tanyát  ütöttünk,  de  délután  tovább  folytattuk  utunkat  a  K  a  s- 
k  a  d  e  hegyeken  keresztül,  hol  éjszaka  az  erősség  első  bástya  gunyhóit 
elértük.  Itt  láttam  és  ettem  az  első  áfonyát  Amerikában. 

Vettem  tejet,  csicsókát,  lisztet,  marhahúst,  és  félhónapi  igen  fárad- 
ságos és  nélkülözésteljes  utazásim  után  először  laktam  jól. 

Ma  reggel  karavánommal  a  várba  vonultam.  Igazoló  okmányomat 
a  parancsnoknak  (egy  gyalog  ezredes)  átadtam ,  ki  minden  tisztjeivel 
engem  igen  szívesen  fogadott,  s  mindennel  ellátott. 

2 


m 


18 


A  gőzös  még  nincs  itt,  de  minden  órán  váratik.  Azért ,  ma  rögtön 
kezdtem  a  levelemet  édes  anyámhoz,  nehogy  ez ,  ha  a  megérkezendő  gő- 
zös azonnal  vissza  menne,  ismét  egy  hónapot  késsék. 

Ma  van  az  év  utósó  napja.  Huszonöt  perez  után  1853-mat  irunk ; 
azért  nem  akarom  elmulasztani  önnek  Mali-  s  Gyulával  együtt ,  lehető 
legboldogabb  újévet  kívánni.  A  sors  védje  mindnyájukat ,  mint  nekem 
legdrágábbakat  a  nagy  világ  színterén.  Érjenek  szerencsésebb ,  őrvende- 
tesb  és  igy  elégedettebb  napokat  ez  évben,  mint  a  múltban ,  mely  csalá- 
dunk emlékkönyvében  bizonyára  szerencsétlen  évnek  fog  tartatni ,  még 
unokáink  által  is.  A  mindenható  s  igazságos  Isten  legyen  önökkel ,  és 
áldja  önöket  ugy,  mint  én  kívánom ,  és  a  miért  én  naponta  nyomorban 
ugy,  mint  örömben  tisztán  szerető  lelkem  szárnyain  bazgó  imámat  hozzá 
emelem. 

Most  azonban  tizenkettő  az  óra,  az  őrök  felváltásukra  kürtölnek 

Lámpám  is  kiég,  már  a  sötétben  irok  tehát  jó  éjszakát. 


Január  4-én  1853. 

Larámie  erőd  egyike  azon  erődöknek ,  melyek  az  Egyesült  álla- 
mok által  építtettek  az  indián  tartományban,  hogy  részint  a  vad  népfajok 
civilisáltassanak ,  kereskedés  ,  forgalom  s  a  Missionariusok  hithirdetései 
által ;  részint  hogy  a  közlekedés  Kaliforniából  az  utasokra  nézve  minél 
inkább  biztosittassék. 

Azonban  néhány  száz  mértföldnyire  távol  a  civilisatiótól  itt  a  for- 
galom, telepitvények  és  közlekedési  szerek  hiánya  miatt,  igen  korlátolt. 

Minden  hónapban  megy  egy  kormányi  gőzös  a  Misszurí  és  Kanzás 
folyókon  felfelé,  hogy  a  különféle  erődökben  levő  katonai  csapatokat  lő- 
szerrel, élelemmel  és  pénzzel  ellássa.  Ily  alkalommal  a  gőzös  több  kisebb 
hajót  is  vontat  maga  után,  melyek  minden  gondolható  kelmékkel  meg- 
rakvák,  melyeket  a  tulajdonosok  különféle  vad  állatok  bőreiért  az  indiá- 
nokkal el  cserélnek.  Kész  pénzért  is  vesznek  bőröket ,  s  késeket ,  fegy- 
vereket és  gyöngyöket  adnak  el  szinte  kész  pénzért  a  vadaknak. 

Sok  devonporti  és  st.  louisi  kereskedők  évenként  több  ezer  dollár 
hasznot  szereznek.  Jelenleg  is  13  hajó  érkezett  meg  „Alek  Scott"  gőzös- 
sel, és  az  egész  folyamon  indián  csapatok  rajongnak  ;  3 — 4  nappal  ezelőtt 

már  ezrek  érkeztek  meg ,  és  a  szabadban  le  telepedtek  — ~  várakozván  a 
hajókra.  Ma  kezdődött  meg  a  vásár ,  és  igen  érdekes  a  tarka  és  festői 
sokaságot  látni.  Több  ezer  bivaly ,  szarvas  ,  tigris  ,  hód ,  farkas  ,  medve, 
róka,  leopárd  és  más  bőrök  hevernek  a  parton  felhalmozva  j  sok  indián 
fegyverek  és  öltözékek  ,  melyek  mint  ritkaságok  szintén  eladatnak ,  és 
megvétetnek. 

A  gőzös  csak  holnap  estve  térend  vissza  a  postával,  tehát  van  időm 
levelemet  bevégezni ;  a  jövő  héten  délnek  megy  utunk ,  innen  délkelet- 
nek olyan  vidékekbe,  hol  még  sohasem  volt  fehér  ember.  Csak  körülbe- 
lől  egy  hónap  (vagy  talán  hosszabb  idő  után)  fogjuk  elérni  Washita  erő- 
döt a  Red  River  (vörös  folyó)  partján  ,  mely  Texas  határát  képezi ,  — 
onnan  ismét  irhatok. 

A  mai  postával  St.  Louisba  is  irok,  hogy  érkezett  leveleimet  vagy 
Little  Rockba,  Arkanzasz  állam  fővárosába,  vagy  Washita  erődbe  küld- 
jék ;  reménylem,  hogy  kedves  anyámról  is  fogok  valamit  hallani ,  mit 
mindég  oly  igen  óhajtok. 

Még  nincs  meghatározva,  hogy  mikor  térünk  vissza  St.  Louisba  — 
a  körülményektől  függ ;  igen  lehető  hogy  vonalunkat  még  a  G  r  e  a  t 
SaltLakeig  (nagy  sós  tó)  kell  felmérnünk ;  hanem  Washita  erődből 
bizonyosan  fogok  irni. 

Tegnap  előtt  az  erőd  parancsnokával  vadászaton  voltam  és  igen 
jól  mulattam,  részint  a  sok  vad ,  részint  a  csodálatosan  szép  táj  miatt. 
Egy  szép  fekete  rókát  és  14  pulykát  lőttem.  A  bőrét  holnap  St.  Louisba 
küldöm,  s  magamnak  téli  sapkát  csináltatok  belőle,  ez  itt  igen  drága  rit- 
kaság. Szarvasok  és  antilópok  is  találtatnak  itt  egész  ezrekig,  de  csak 
lovon,  és  nagy  társaságban  lehet  őket  megközelitni ,  mert  rendkivül  va- 
dak. Holnap  után  antilop  vadászatra  megyünk  az  itteni  lovas  vadászok 
kíséretében,  a  tisztek  sok  élvet  ígérnek. 

Larámie  erőd  a  Kanzasz  folyónak  bal  partján  fekszik ,  meredek 
szikla  csúcson,  hova  a  kősziklába  vágott  ut  vezet  fel ;  a  környező  erdők 
vörös  czedrusból,  tölgy,  platán,  szikamor,hickori  pálma,  szasszaparilla  fák- 
ból állanak  :  de  itt-ott  találtatnak  néhány  bükk,  jegenye  és  gyapotfák  is. 

Az  éghajlat  igen  egészséges  és  fris,  az  egész  vidék  vadon  regényes. 
Az  erődnek  lőporos  tornyából  feltűnő  kilátás  van  a  sik  mezőkre  délnek ; 
mintegy  80  angol  mértföldnyire  a  térnek  minden  pontját  láthatni. 

Majd  lefogom  rajzolni  e  vidéket,  és  kedves  anyámnak  megküldöm. 
Valóban  már  egy  szép  és  érdekes  rajzgyüjteményem  van ;  az  indiánok 
területén  készített  tájképek,  gazdasági. eszközök,  öltözékek,  fegyverek 
rajzaiból  stb.  De  megvallom,  hogy  egy  kissé  rest  vagyok  a  másolásban 

és  a  másolatok  haza  küldésében.  Az  eredetieket  pedig  nem  akarom  a 
bizonytalan  postán  koczkáztatni,  mert  elveszhetnének ,  és  igy  megfosz- 
tathatnám egész  gyűjteményemtől,  mit  egykor  utazásom  leírásánál  igen 
czélszerüleg  használhatok. 

Az  itteni  helyőrség  tisztjei  közül  három  feleséges ,  tehát  hölgyeink 
is  vágynak  itt ;  —  egy  tüzér  századosnak  csudálatosan  szép,  igen  mivelt 
20  éves  leánya  van,  és  én  igen  örültem,  hogy  megint  nők  társaságában 
is  lehetek,  s  más  dolgokról  is  beszélhetek  ,  mint  vadászat ,  evés  ,  főzés, 
és  Isten  tudja  miféle  más  prózai  dolgokról. 

Estve  zongorázunk,  tánczolunk,  dalolunk,  és  én  már  a  magyar  „zá- 
logváltó" játékot  is  behoztam,  mi  az  amerikaiaknak  igen  nagy  kedvet  és 
sok  tréfát  okozott.  Még  az  Erődnek  vén  parancsnoka  is  játszja  már ,  és 
sok  élvet  talált  a  csókolásban.  A  vadász  Őrnagynak  neje  igen  jól  játszik 
a  hárfán  és  mandolinon,  született  mexicói  nő  —  a  legjobb  spanyol  vér- 
ből. Jóllehet  már  30  éven  felül  van,  még  mindég  igen  kellemes,  és  szép ; 
három  szép  kis  fia  van. 

Naponként  reggel  a  hölgyekkel  kilovaglunk  a  szép  vidékbe,  és  igy 
több  élvezetem  van,  mint  találni  reményltem,  és  mint  józan  ésszel  kíván- 
hattam. 


Uj-Orleans.  —  Mártius  26-An  1853. 

Kedves  édes  anyám ! 

Remény  lem,  hogy  f.  h.  8-án  a  gőzösről  (Memphisnél)  s  szinte  f.  h. 
16-án  innét,  Uj-Orleansból,  irt  leveleimet  vették.  Én  részemről  a  múlt- 
kor emiitettem,  december  végén  irton  kívül  más  levelet  még  nem  vettem 
hazulról,  de  hihetőleg  A.  elküldte,  ha  kaptam  is,  Kaliforniába,  mert  nem 
gondoltam,  hogy  itten  oly  sokáig  időzök. 

Tegnap  előtt  St.  Louisból  távirati  sürgönyt  kaptam  a  társulat  igaz- 
gatójától, melyben  irja,  vagy  is  inkább  izeni,  hogy  „további  rendeletéig 
maradjak  itten ,  s  ne  utazzak  el  adandó  parancsáig."  Ma  reggel  pedig 
levelét  kaptam,  melyben  ugyan  azt  irja  azon  indokkal ,  hogy  épen  most 
tárgyaltatik  a  Washingtoni  kongresszusban  a  vasút ,  s  mivel  még  más 
két  társaság  is  folvamodott  hnsonló  engedélyért  —  mint  ők,  az  igazgatók 

gyülése  elhatározá,  hogy  addig  minden  munkát  felfüggesztenek ,  mig  a 
kongresszusi  törvény  meg  nem  hozatik  ;  minthogy,  ha  a  kongresszus  más 
társaságnak  is  ád  szabadalmat  vasutat  építeni  Kaliforniába,  ekkor  ők 
felhagynak  a  vonallal,  s  inkább  Mexico  felé  viszik  vasutjokat,  stb. 

Ezen  tudósítás  kissé  levert,  mert  váratlanul  jött :  azonban  hiszem, 
hogy  az  én  társaságom  kap  szabadalmat ,  mert  legtöbb  érdeme  van  — 
minthogy  az  átalános  előmunkálatokat  már  megtette.  Megtörténhetik 
azonban  az  ellenkező  is,  mert  tapasztalásból  tudom ,  hogy  semmisem  le- 
hetetlen a  világon,  és  ezen  —  noha  valószínűtlen  —  esetre  már  szintén 
fedezve  vagyok. 

Ugyanis  a  londoni  „British  museum"  a  párisi  Tudományok  akadé- 
miája, és  az  Uj-yorki  természettudományi  társulat  egy  nagyszerű  expe- 
ditiót  küldött  ki ,  melynek  feladata  az  emiitettem  intézetek  és  társulat 
számára  a  természettudomány  minden  ágából  nevezetes  gyűjteményeket 
szerezni,  s  tér-  és  földképeket  rajzolni.  —  Ez  utóbbi  állásra  már  szám- 
talan meghívásokat  kaptam  az  expeditiótól,  és  igen  jó  feltételek  mellett 
minden  perczben  szerződhetném.  Azonban  vasúti  állomásomról  nem  mon- 
dok le  mindaddig,  mig  annak  sorsa  nincsen  eldöntve. 

Ha  nem  mehetek  Kaliforniába,  természetesen  felhagyok  jelen  állá- 
sommal s  az  expeditióval  megyek ;  mert  hideg  országban  többé  sohasem 
akarok  élni,  mikor  elég  választásom  és  alkalmam  van,  kellemetes  éghaj- 
lat alatt  is  élhetni.  Ha  azonban  tásaságom  kizáró  szabadalmat  nyer,  ugy 
maradok  nála,  mert  Kaliforniába  mehetek,  hol  kedves  éghajlat  van. 

Kimondhatatlanul  kedvez  egyszer  valahára  már  a  szerencse !  A 
vasúti  társaság  ügye  ugyanis  april  közepén  fog  a  kongresszusban  eldön- 
tetni, s  a  nevezett  természettudományi  expeditió  esak  april.  22-én  indu- 
land  el  innét  útjára.  Ha  tehát  első  állásomat  meg  nem  tarthatom ,  más 
alkalmazás  vár  reám,  s  igy  mindenkép  fedezve  vagyok  —  hála  a  sorsnak  ! 

A  természettudományi  expeditió  igen  kecsegtetőmért  be  fogja 
gyűjtés  végett  utazni  az  egész  Mexicót ,  Nicaraguát ,  Costa  Ricát ,  Mos- 
quitót,  Yucatant,  Darient,  Kaliforniát,  Sonorát ,  a  Sandwich  szigeteket, 
Kolumbiát,  Karacast,  Granadát,  Perut ,  Chilit ,  Braziliát ,  Buenos-Ayrest 
vagyis  az  Argentini  köztársaságot,  a  Jüan  Fernando  szigeteket  (hol  Ro- 
binson élt  egykor)  üruguayt,  Patagóniát,  és  a  Falkland  szigeteket. 

Tehát  öszvesen  20  különféle  státust ,  és  oly  gyönyörű  éghajlat 
alatt.  Az  kétséget  sem  szenved,  ha  ezen  utat  megtehetem,  kész  ember 
leszek,  mert  kevés  ember  van  a  világon,  ki  ennyit  látott  és  tapasztalt! 
Azután  nagy  pénzbeli  nyereségem  is  volna  belőle,  mert  csupán  utazásom 
leírását,  bármi  nyelven  adnám  ki,  hihetőleg  szépen  díjaznák  meg,  s  végre 

kedves  hazámnak  is  némi  szolgálatot  tehetnék  ,  ha  nemzeti  muzenmunk 
gyűjteményeit  öregbíteném,  mit  el  nem  mulasztanék. 

Tehát  mint  láthatja,  édes  anyám ,  igen  kecsegtető  az  alkalom ,  s 
ismervén  a  változatossághoz  hajló  jellememet,  ne  csudálkozzék  rajta,  ha 
talán  jövő  levelemben  azt  irom ;  hogy  elfogadtam  a  meghívást.  Külön- 
ben fizetés  is  igen  jó  ajánltatik,  s  már  az  utazás  alatt  is  szép  összegecs- 
két  gyűjthetnék. 

Csak  azt  sajnálom,  hogy  Gyula  öcsém  nincsen  itten,  ez  ugyan  az  ő 
számára  való  állás  volna,  és  sokkal  boldogabbnak  érzeném  magamat ,  ha 
ő  is  velem  lehetne ,  örömeimben  osztozhatnék.  Egyébiránt  még  elhatá- 
rozva semmi  sincs,  jövő  levelemben  azért  bővebben  mindenről. 

A  napokban  jól  mulattam  Puneky  barátom  villájában,  egész  napo- 
kon át  alligátorokat  s  más  állatokat  vadásztunk ,  estve  pedig  tánczczal 
mulattunk.  A  hőség  itten  borzasztó ,  naponta  3  inget  is  kell  váltani ,  s 
alig  ölti  fel  az  ember,  már  testéhez  ragad,  mint  valami  tapasz.  De  eszünk 
is  fagylaltot  eleget.  Csak  nem  minden  ételt  jéggel  keverten  költünk  eh 
ez  már  az  itteni  szokás,  s  lassankéut  majd  csak  megszokom. 


Uj-Orleans  —  Luíziána. 
Április  23-án  1853. 


Kedves  édes  anyám ! 

Tegnap  délben  érkeztem  meg  Biloxiból,  honnét  e  hó  első  napjai- 
ban irt  leveleimet,  ugy  reménylem,  vették  önök  már.  A  napokra  ,  miket 
Biloxi  kedves  vidékén  s  még  kedvesebb  vendéglőim  körében  töltöttem, 
örökké  elragadtatással  fogok  visszaemlékezni,  visszaemlékezni  mondom, 
mert  fájdalom  ,  mint  mindennek  e  világon ,  ugy  ottani  öröm-napjaimnak 
is  vége  szakadt ! 

Sz.  Louisból  tudósított  az  igazgatóság,  miként  a  kongresszusban 
engedélyt  kaptak  a  Kaliforniai  vasút  építésre ;  azonban  mivel  a  másik 
társulat  szintén  engedélyt  kapott,  egészen  más  irányban  fog  vasutunk 
vezettetni. 

A  Kaliforniában  felállíttatni  szándékolt  térrajzhivatalt  ideiglenesen 
tehát  a  társaság  felfüggesztette ;  mig  t.  i.  az  uj  első  munkálatok  befejez- 

tetnek. Azon  esetre  azonban,  ha  létesülni  fog  utóbb ,  minden  esetre  én 
nekem  van  Ígérve  a  főhivatal.  0'  Suliivan  ur  fellii ,  hogy  rögtön  siessek 
fel  Sz.  Louisba  ismét,  az  ottani  rajz  hivatalban  helyet  foglalni. 

A  természettudományi  utazásról  már  több  nap  előtt  lemondtam, 
mivel  Kaliforniába  jöhetni  biztos  reményem  volt.  Tehát  az  utazásról  szó 
már  nem  lehetvén,  elfogadom  O'Sulliván  ur  ajánlatát,  nem  akarom  szép 
jövöjtí  állásomat  könyelmtíen  feladni,  s  még  ma  délután  „Saint  Nicholas" 
gőzösön  elutazom  Sz.  Lonisba.  Kedvetlenül  megyek  oda,  mert  az  éghajlat 
kellemetlen  és  egészségtelen,  s  mikor  az  ember  holdakig  déli  égalj  s  égbe 
nyúló  pálmák  árnya  alatt,  tengerparton  lakik,  mint  én  most,  nagyon  ne- 
héz ezen  életet  zordon  élettel  váltani  fel.  A  hideg  téltől  is  nagyon  borza- 
dok, azonban  hiszem ,  hogy  Őszig  legalább  mégis  elfogok  Kaliforniába 
mehetni,  vagy  annyit  szerezni,  hogy  ide  lent  megtelepedhetem. 

Ha  ily  derengő  remények  nem  dajkálnának ,  soha  többé  fel  nem 
mennék  Sz.  Louisba,  különben  is  már  pénzem  fogyatékán  vagyok ,  s  ha 
nem  megyek,  itt  újra  kell,  és  pedig  nehéz  körülmények  közt  kezdeni,  mit 
Sz.  Louisban  már  bevégeztem.  Azért  délután  5  órakor  indulok  okvetlen 
Sz.  Louis  felé,  hová  ha  megérkezendek,  rögtön  tudósítani  fogom  önöket. 

A  Missziszippin  nagy  viz  van  most,  mert  az  éjszaki  havasok  olvad- 
nak, s  azért  hiszem  12  nap  múlva  ismét  Sz.  Louisban  leszek.  Most  tehát 
leveleimet  egyenesen  Angelrodt  úrhoz  kérem  czimeztetni  s  küldetni ,  a 
tudva  levő  módon,  s  mindaddig  folyvást,  mig  ellenkező  utasitást  nem 
adandók. 

Kaliforniából  és  üj-Orleansból  (ha  csakugyan  irt  édes  anyám  oda 
leveleket)  rövid  idő  múlva  pontosan  meg  fogom  kapni,  mert  intézkedtem 
felőle. 

Az  indián  területen  tett  utazásomat  tárgyazó 
munkámat  még  nem  végeztem  be  egészen,  néhány  nap  alatt  azonban, 
ha  Sz.  Louisba  érkezem,  készen  leend  és  reménylem,  legalább  500  dollárt 
fogok  érte  Uj-Yorkban,  vagy  Philadelphiában  kapni.  Csak  lehetne  biz- 
tosan haza  küldeni,  és  biztosan  ottan  kinyomatni  magyar  nyelven,  Pesten 
többet  kaphatnék  érte. 

Uj-Orleáns  Luizíána  áliamban 
Május  hó  25-én  1853, 


Kedves  jó  anyám ! 

Valóban  elutaztam  Sz.-Miklós  gőzössel  fel  a  Missziszippi  folyón  ; 
de  csak  Batonruschnál,  200  mértföldre  felfelé  a  Tenesseé  állam- 
ban tudtam  meg  először ,  hogy  gőzösünk  fogadásból  siet  nyakra  főre. 
Ugyan  is  ennek  tulajdonosa  felfogadott  egy  más  gőzös  tulajdonosával 
25000  dollárba ,  hogy  gőzhajója  legalább  10  órával  előbb  fog  érkezni 
Uj-Orleansból  Sz.  Louisba,  mint  a  másik. 

Mi  rémítő  sebességgel  haladtunk  ,  óránként  30  m.  földet  a  folyón 
felfelé  ;  a  kapitány  sehol  sem  állt  meg,  hanem  helyenként  mindenütt  egy 
már  előre  küldött  mindennemű  gyú-anyagokkal  megrakott  bárka  várt 
reánk,  mit  a  kapitány  menet  közben  felvett,  és  az  utasoknak  nyilt  tilta- 
kozásai ellenére  fával,  szénnel,  szurokkal,  stb.  pokolilag  tüzeltetett ,  né- 
hány szerecseny  pálmaolajt  is  ön  te  a  tiizbe  ,  mi  a  gépezetet  mesés  moz- 
gásba hozá  ;  a  másik  hajót  Natcheznél  láttuk  meg ,  ámbár  2  órával 
hamarább  indult  el  mint  mi  ;  most  a  kapitány  minden  hajtó  mesterséget 
kétszeresen  felhasználtatott,  mire  oly  borzasztó  ropogás  történt ,  mintha 
egyszerre  100  ágyút  lőttek  volna  ki.  Mi  semmit  sem  láttunk  ,  mindnyá- 
jan égető  meleg  gőzbe  valánk  burkolva :  most  ismét  egy  borzasztó  ropo- 
gás s  egyszerre  mindnyájan  a  Missziszippi  folyóban  úszkáltunk  szerte  szét. 

A  kazányok  szét  pattantak ,  a  hajó  egy  része  a  légbe  repült ,  al- 
része  pedig  égni  kezdett.  Én,  bár  legalább  50  lábnyira  fel,  azután  a  vizbe 
vettetem,  eszméletemet  nem  vesztém  el,  hanem  csodálatra  méltó  lélekje- 
lenléttel úsztam  a  part  felé,  melyet  is  szerencsésen  hamar  elértem. 

A  többi  utasok  is  (számra  480)  megmentettek  ,  minthogy  az  usz- 
kálló  deszkák  ezreibe  kapaszkodtak,  ^hajónk  maradványai),  és  az  illan- 
nunk siető  .General  Scott"  nevti  hajóra  felvétettek.  Csak  6  gyermek 
lett  a  habok  áldozatává,  és  két  asszony  ugy  elégett ,  hogy  valószínűleg 
mind  kettőjöknek  megkell  halniok. 

A  szegény  fűtők  ftöbbnyire  feketék;  darabokra  szakittattak  ;  ugy 
n^hányan  a  hajón  szolgáló  személyzetből  is. 

Podgyászoraat  szerencsémre  egy  másik  hajón  előre  küldtem,  és  esze 
rint  csak  kis  uti  táskám,  egy  pár  ing  s  több  e  félével,  és  toalottom  veszett  el. 


General  Scott  hajó  utasokkal  igen  meg  lévén  terhelve,  a  megmene- 
külteket  a  partra  szállitá,  és  pedig  a  túlsóra,  nem  arra ,  melyet  én  úszva 
elértem.  Tehát  én  vizes  ruháimban  csak  egyedül  voltam  az  ős  erdőben 
lappangó  alligátorok  társaságában.  Körülbelül  délután  egy  óra  lehetett 
csak,  miért  is  hittem,  hogy  elég  jókor  Natchezbe  sétálhatok,  ha  elébb 
ruháimat  megszárítom.  Ezt  mégis  tettem,  mig  a  legtermészetesb  pongyo- 
lában a  parton  fel-  s  alá  sétálék.  Végre  3  óra  felé  felvettem  ruháimat ,  s 
a  folyó  bal  partja  mentében  útnak  indultam.  A  túlsó  parton  levő  útitár- 
saim is  felfelé  menni  látszanak. 

Bár  N  a  t  c  h  e  z  csak  5  mértföldnyire  volt  tőlem  ,  mégis  sétámban 
eltévedtem,  mert  a  folyamot  követve  sehol  még  csak  gyalog  utat  sem  ta- 
láltam s  nemsokára  egy  tekintélyes  és  mély  patakra  bukkantam ,  mely 
előttem  a  Missziszippibe  ömlött  •  az  Ur  Isten  hídról  még  itt  nem  gondos- 
kodván, tehát  lekellett  vetkeznem,  és  átúsznom. 

E  jelenet  azonban  csakhamar  ismételtetek  ,  már  most  oly  fáradt 
voltam ,  mint  valami  vadászeb ;  és  mivel  már  setét  is  volt ,  felmásztam 
egy  fára,  és  ott  töltém  az  egész  éjszakát,  nem  szükség  megjegyeznem,  mi 
mulatságosan.  A  szúnyogok  ezrei  annyira  eltorzítottak ,  hogy  alig  ve  lt 
emberi  alakom,  midőn  másnap  reggel  Natchezbe  mentem. 

Két  bajtársam  már  itt  volt,  t.  i.  két  mexicói ,  kik  tőlem  észrevét- 
lenül szintén  partra  úsztak,  de  valamivel  alább,  mint  én.  Nekik  nem  kel- 
lett a  kis  patakokon  átkelniök  ,  miért  is  már  a  szerencsétlenség  estvéjén 
Natchezbe  érkeztek. 

A  város  lakosai  igen  emberszeretök,  számunkra  minden  szükséges 
ruhát  megszereztek  és  gazdagon  elláttak  mindennel,  mit  szükségeltünk. 
Itt  vettem  észre,  hogy  tetemes  sérveket  szenvedtem ;  karjaimon  és  háta- 
mon vérnyomok  mutatkoztak. 

Jelenleg  azonban  tökéletesen  helyre  álltam ,  és  mivel  az  esemény- 
nek legalább  reám  nézve  szerencsés  kimenetele  volt ,  rendkívül  örülök, 
hogy  abban  én  is  részesültem. 

Még  minden  hírlap  telve  van  kalandunk  leírásával.  A  tulparti  uta- 
sok, mint  azt  a  hírlapból  megtudtam,  még  azon  délután  egy  gyarmatnál 
érkeztek  meg,  és  rendeltetésűkhez  képest  egymásután  elszéledtek. 

Natchezben  egy  szeretetre  méltó  amerikaival  ismerkedtem  meg,  ki 
engem  lebeszélt  arrul,  hogy  Sz.  Louisba  menjek ,  és  mindent  megígért, 
mit  óhajtottam.  Ő  tanácsnok  az  egyesült  államok  kongresszusában ,  kö- 
vet volt  Portugalliában ,  és  állama  legtekintélyesebb  férfiainak  egyike. 
Fontos  okainak  engedtem  :  könnyű  Katát  tánezba  fonni,  mikor  magának 
is  kedve  van  reá. 

Valóban  igaz  ,  hogy  féltem  Sz.  Louisnak  hidege ,  jege  és  havától, 
és  örültem  azt  tropicus  éghajlattal  fel  cserélni. 

Nyolcz  napig  Marehand  Sóul  urnák  kellemes  czukor-gyarmatján 
voltara  ,  s  miután  kipihentem ,  vele  együtt  Uj-Orleánsba  mentem,  hol  ha- 
talmas befolyásánál  fogva  az  állami  egyetemen  tanári  helyet  kaptam. 
Ugyanis  a  latin,  spanyol  és  német  nyelvnek  tanára  lettem  900  dollár  évi 
fizetéssel  és  lakással. 

Sóul  urnák  lakáról  nem  akartam  irni ,  mivel  jövőm  igen  kétes  volt, 
és  pedig  csak  örvendetest  akartam  közölni,  mit  most,  Istennek  hála,  te- 
hetek. Doctor  Vállas  Antal,  és  Puneki  barátom  is  igen  óhajtják,  hogy  itt 
maradjak,  e  szerint  itt  is  maradok,  és  valószínűleg  elérendem  nem  sokára 
azon  czélt,  hogy  letelepedési  terveimet  valósíthatom. 

Még  csak  2  nap  óta  hivataloskodom  tanári  állásomban,  azért  akar- 
tam még  kevéssé  várni,  hogy  azután  körülményesebben  írhassak ,  mivel 
nem  ismerem  még  tökéletesen  a  tért ,  melyen  állok  ,  de  egy  örvendetes 
esemény  még  is  oda  határozott ,  hogy  szándékommal  felhagyván ,  már 
most  irjak. 


Uj-Orleans  Luiziana  Augusz.  30-án  1853. 

Kedves  édes  anyám ! 

Hála  Istennek ,  már  veszélyen  kivül  vagyok  ;  s  néhány  nap  múlva 
erőm  tökéletesen  helyre  áll.  Tegnap  először  mentem  ki  a  szobából,  s  ha 
sárga  lázban  valaki  szobáját  elhagyhatja ,  vigan  fütyörészhet ,  mert  a 
bajból  kigázolt.  Egyébiránt  szerencsésen  átgázolván  rajta,  szerencsés 
vagyok ,  mert  a  sárga  lázt  sohasem  kaphatni  meg  kétszer ,  s  ki  egyszer 
rajta  át  vergődött,  biztosítva  van  ellene  egész  éltén  át. 

Itt  külömben  a  sárga  láz  nem  otthonos ,  de  Sz.  Domingó  szigetéről 
hozták  ide  a  cooly  négerek ,  s  mivel  sok  ezer  irlandi  és  német  ujoncz 
érkezett  épen  a  városba ,  hamar  táp  anyagot  kapott  az  ide  való  ég  alj- 
hoz nem  szokott  európaiak  közt ,  kik  különben  is  már  a  sok  gyümölcs 
evés  miatt  félbetegek  voltak.  Hozzájárult  még  azon  körülmény ,  miként 
rendkívül  esős  nyarunk  volt.  Május  közepe  óta  csak  nem  mindennap  esett 
az  eső,  s  mind  a  mellett  a  hőség  100  fokon  felyül  volt  folyvást. 

A  lapályok  és  csatornák  megteltek  (a  hőség  miatt)  megposhadt 
vizzel,  s  már  június  elején  oly  borzasztón  dühöngött  a  sárga  láz ,  hogy 
nem  csak  a  várost,  de  egész  Amerikát  rémülésbe  hozta. 

Ma  még  folyvást  emelkedésben  van,  s  első  júniustól  kezdve  tegnap 
reggelig  12,475  ember  halt  meg  benne  a  városban.  Ki  futhatott,  futott, 
de  persze  a  szegény  bevándorlók  nem  mehettek  ,  mert  nem  volt  pénzük, 
s  igy  halomra  haltak. 

Ma  nagy  lárma  és  kétségbeesés  van  a  városban,  már  5  nap  óta  nem 
találni  Bírásét,  s  igy  a  temetők  telve  vágynak  temetetlen  koporsók- 
kal ;  a  roppant  hőség  széthasgatta  a  koporsókat  s  meggőrbité  a  teteme- 
ket, mik  aztán  a  koporsók  födelét  felemelték  ;  s  oly  rémséges  büz  van  a 
temetők  melletti  városrészekben,  hogy  ezren  és  ezren  az  ottani  lakók  közül 
elhagyták  házaikat ,  és  az  erdőben  sátoroznak  a  Missziszippi  túl  partján. 

A  városi  hatóság  10  dollárt  ígér  minden  órai  sirásásért ,  de  senki- 
sem  meri  életét  koczkáztatni.  Jelenleg  már  a  nemzetőrség  rukkol  ki 
ágyukkal,  és  erővel  fognak  négereket  kényszeríteni  sírt  ásni  és  temetni. 

A  tegnap  óta  meghalálozottak  pedig  (ugy  ezentúl  is  valamennyien) 
elfognak  égettetni.  Épen  imént  voltam  egy  ily  jelenet  tanuja;  a  Place 
des  Armes-en  ugyan  is  450  halott  hányatott  egy  halomra ;  (asszonyok, 
gyerekek,  férfiak,  négerek,  mulattok,  zambóek  ,  coolyk  keverve).  Azután 
halzsir  és  folyó  szurokkal  leöntözték  a  halottrakást  s  igy  meg  gyujták  ! 
Borzasztó  látvány  volt  a  hátra  maradott  családtagok  sikoltása  és  küz- 
dése, nem  akarták  engedni  az  égetést ,  de  a  katonaság  töltött  fegyverek 
és  szurony  okkal  gátolta  őket ! 

Egész  nap  minden  piaczon  roppant  tüzek  égnek  ;  s  a  város  minden 
részeiben  szünet  nélkül  ágyúznak,  minthogy  az  orvosi  testület  ezen  mó- 
dot ajánlotta  a  levegő  tisztítására.  Csaknem  minden  ablak ,  ajtó  és  épü- 
let tömve  van  fekete  lobogókkal ;  a  templomok  nyitvák,  s  a  papok  egész 
nap  imádkoznak  és  énekelnek ;  az  utczán  alig  látni  egyebet  mint  halottas 
kocsikat  és  máglyákat !  a  jó  Isten  tudja,  mi  lesz  még  mind  ebből ! 

Mi  magyarok  valamennyien  megkaptuk  a  betegséget,  de  csak  kettő 
halt  meg  közülünk  :  Borjáthy  Miklós  Biharból  és  Pálfy  Rudolf  Tatából. 
Azonban  aligha  szegény  Nemegyey  barátunk  is  bele  nem  hal ;  épen  most 
fekszik  és  már  feketét  hány  két  nap  óta.  Én  meglehetős  könnyen  mász- 
tam ki  belőle ,  csak  3  napig  voltam  magamon  kivül ,  s  a  hányástól  orvo- 
somnak sikerült  megszabaditni. 

Itt  lévén  ezen  a  ponton,  nem  mulaszthatok  el  egy  eseményt  köz- 
leni édes  anyámmal ;  noha  ezt  nem  örömest  teszem,  mert  szégyenlek  ily 
gyalázatos  eseményt  magyarról  irni. 

Mihelyt  tehát  a  sárga  láz  symptomáit  éreztem ,  elküldtem  Dr.  Kis- 
fyhez,  részint  hogy  a  pénzt,  mibe  betegségem  kerülend,  egy  hazámfiának 
adjam  inkább  ,  mint  vidékinek  ,  s  ismeretlennek  ;  részint  pedig  hogy  ke- 
vesebbe is  kerüljön  betegségem  •  mert  hittem,  hogy  egy  hazámfia  szen- 
vedő száműzött  hazafiát  nem  foghatja  vidékinek  tekinteni,  hogy  szeren- 
csétlenségén nyerekedjék  !  Gondolja  el  mi  történt.  Hozzám  jő  Kisfy, 
üteremet  s  homlokomat  megtapintja ,  azután  a  szoba  közepén  megáll ,  s 
hidegen  kérdi:  ..mennyit  fizet  ön,  ha  meggyógyitom!  En- 
gem csaknem  a  guta  ütött  meg  ezen  nem  várt  szemtelenségre ;  de  mert 
folyton  rosszabbul  éreztem  magam ,  s  segélyt  szomjaztam ,  udvariasan 
feleltem  neki :  „Barátom  ,  ön  jól  tudja  ,  ily  esetben  vidéki  emberrel  sem 
humanitás  az  életért  alkudozni ,  annál  kevésbbé  ismerős  hazafival ;  nyu- 
godjék ön  meg,  s  higyje  el,  a  mennyire  csak  tehetségem  engedi,  meg  fogom 
anyagilag  is  hálálni  ön  szíves  fáradozásait!"  Erre  ő  elkezdett  pokoli 
gúnnyal  kaczagni ,  s  hadanászva  monda :  „Hja  barátom!  itt  Ame- 
rikában vagyunk,  én  csak  beteget  ismerek,  de  nem 
hazafit;s  professzióm  szerint  használni  kell  az  alkal- 
mat; éhen  csak  nem  halhatok,  azért  bizonyosat  aka- 
rok tudni,  tehát  ha  ön  ezen  becsületes  emberek  előtt 
(nálam  levő  N  e  m  e  g  y  e  y  é  s  P  u  n  e  k  y  barátimra  mutatva) 
fogadja,  hogy  ha  m  e  g  g  y  ó  g  y  i  t  o  m,  50  d  o  1 1  á  r  t  fizet:  s  ha 
meghal  (mert  hisz  ez  is  lehetséges)  pénzéből  40  dol- 
lárt kapok,  ugy  hozzá  fogok  a  gyógyításhoz,  külön- 
ben alászolgája."  Természetes,  hogy  a  csudáik ozás  és  bámulás  miatt 
történhetett  csak  ,  hogy  Kisfy  mindezt  végig  elbeszélhette  ;  alig  végezte 
azonban  el  szónoklatát ,  Nemegyey  és  Puneky  barátim  arczul  köpték, 
össze  vissza  pofozták  ,  és  a  szobából  ki  dobták.  Egyúttal  egy  franczia 
orvost  hoztak,  ki  meggyógyított ;  s  midőn  kérdezem,  mivel  tartozom  ?  azt 
válaszolá  rha  van  önnek  barátom  felesleges  pénze,  ugy  fizessen  meg  tet- 
szése szerint ,  mert  gazdag  nem  vagyok  ,  ha  azonban  nincs  önnek  pénze, 
szóljon  őszintén  ,  mert  annyim  csak  van ,  hogy  néhány  dollárral  szolgál- 
hatok önnek  ;  jól  tudom,  hogy  ön  még  nem  dolgozhat ,  s  igy  gyengélkedő 
állapotban  szükséges  a  pénz".  Ezt  egy  vidéki  monda,  egy  franczia,  kit 
életemben  az  előtt  sohasem  láttam.  Természetes,  hogy  ily  embernek  ün- 
gömet  is  oda  adtam  volna,  s  azért  40  dollárt  fizettem  neki  ;  de  megolvas- 
ván, felét  erővel  visszaadta,  kijelentvén,  miként  20  dollárnál  többet  kérni 
ily  esetben,  sem  elfogadni  nem  szokott. 

Itt  azonban  még  koránt  sincs  vége  a  Kisfy  históriának,  hallja  csak 
tovább  anyám!  Tegnap  reggel  hozzám  jön  egy   „Commissioneer,"  és  ke- 

zembe  ád  egy  kontót  Kisfytól  20  dollár  követeléssel  orvosi  látogatásért. 
Magyarázatot  kívántam,  s  megértem,  miként  én  Kisfyt  hozzám  hivattam 
betegségemben  ,  literemet ,  stb  megvizsgáltattam  ,  ezt  ő  ingyen  tenni  nem 
tartozott ,  s  20  dollárt  kíván  látogatásáért ,  mely  alatt  betegjeinél  sokat 
mulasztott.  Természetes,  hogy  a  kontót  megtartottam,  s  a  Commissioneert 
elkergettem. 

Ma  reggel  egy  ügyvédet  fogadtam ,  s  az  álladalmi  béke  biró  előtt 
Kisfy  ellen,  mint  hamis  követelő  ellen  elfogatási  pert  indítottam ;  párvia- 
dalra csak  nem  hihatok  ily  élhetetlen  s  szemtelen  zsidót.  Az  eredményt 
majd  meg  irom,  jó  formán  3  hónapra  befog  Kisfy  uram  záratni,  azt  előre 
is  mondhatom,  mert  nem  első  ily  forma  esete,  és  igen  ismerik  Őkemét. 


Uj-Orleana,  octob.  21-én  1853. 

Kedves  anyám ! 

A  hely,  melyet  birtokomba  vettem  Texasban ,  nem  csak  egyik  leg- 
kiesb  s  regényesb  vidékén  van  a  Quadeloupe  folyónak ;  de  már  intézke- 
dést is  tettem ,  hogy  a  jövő  tavasszal  egy  csinos  házacska  épüljön  reá. 
Ha  elébb  nem ,  májusban  ismét  elutazom  Texasba ,  mindent  rendbe  ho- 
zandó ;  mert  májusban  kell  640  holdnyi  birtokom  árának  !/4  részét  kifi- 
zetnem, mi  kész  pénzben  315  dollárt  teend. 

Ezer  és  ezer  tervet  készítettem  már  a  ház,  kert.  stb.  czélszerü  hely- 
heztetésére,  de  még  eddig  nem  állapodtam  meg  egyiknél  sem. 

Hal  és  vad  elég  van  ott;  egy  estve  17  pulykát  lőttem  le  a  folyó 
melletti  óriás  szikamore-pálmákról,  az  egyiket  megmértem ,  s  ugy  talál- 
tam, hogy  megkopasztva,  bél  és  toil  nélkül  28  fontot  nyomott. 

Antilopok,  őzek,  fajdok,  fáczányok ,  stb.  szintén  oly  bőségben  van- 
nak,  hogy  alig  lehet  a  vetéseket  tőlök  oltalmazni.  A  vidék  különben 
egyik  a  legegészségesebbek  közül  egész  Texában. 

Hogy  ott  voltam  octoberben ,  épen  javában  volt  a  navancs  érés. 
Reggelenként  az  erdőben  oly  aromatikus  a  levegő ,  hogy  képzelni  sem 
lehet  kellemesebbet,  De  alig  van  is  egyébb  fa,  mint  pálmák,  élet  tölgy, 
narancs,  dió,  gesztenye,  és  égbe  nyúló  oleanderek,  (sárga,  piros  és  kék 
virágokkal) ,  egyszóval  kedves  anyám  s  testvéreim,  ha  szépet  akartok 

látni ,  s  élvezni  a  természet  nagyszerűségét,  Texasba!  s  mennél  előbb, 
annál  jobb  ! 

Legközelebbi  szomszédom  (9  angol  mértföldre)  egy  rendszburgi 
volt  német  gyógyszerész  ,  igen  müveit  ember ,  szép  neje ,  s  3  gyermeke 
van;  ő  is  szántó-vetö  ember,  s  megelégedett.  Nyugotra  (11  mértföldre) 
egy  mexicói  ezredes  lakik  három  fiával ;  mindgyárt  mellette  egy  derék 
svéd.  Délre  (10  mértföldre)  egy  franczia  Marseilléből,  egy  német  Braun- 
schweigból ;  s  más  3  amerikai  család  lakik. 

A  legközelebbi  városka,  mint  írám,  15  a.  mértföldre  van,  mit  azon- 
ban 2V2  óra  alatt  lóháton  könnyen  meglehet  tenni.  Ottan  van  gyógy- 
szertár, 3  orvos,  2  hírlap,  s  mindenféle  bolt,  hol  a  szükségeseket  tűrhető 
mérsékelt  áron  be  lehet  vásárolni  s  szintén  jó  áron  eladni ,  ha  mi  eladni 
való  van.  Az  út  sohasem  rósz ,  mert  a  vidék  felsik ,  melyen  imitt  amott 
halmok  duzzadnak  föl. 

Kályha  sehol  sincs,  (s  ez  a  fő  dolog)  mert  1802-ben  volt  utolszor 
fagy  Texasban ,  mi  tehát  oly  forma  esemény  ottan ,  mint  Budán  a  ku- 
tyavásár. 


Uj-Orleans,  febr.  5-én  1854. 

Kedves  anyám ! 

Ma  vagyis  inkább  tegnap  nálunk  rémséges  szerencsétlenség  köszön- 
tött be  ;  melynek  egész  városunk  csaknem  áldozatául  esett ! 

Charles  Belcher  nevíí  gőzös  reggel  Sz.  Louisból  megérkezett ,  s  ki 
akarván  kötni ,  mivel  setét  volt,  s  az  eső  esett,  fáklyát  gyújtott.  Vigyá- 
zatlanság- vagy  ügyetlenségből  egyik  fedélzet  fáklyája  a  szomszéd  gő- 
zösre esett,  mely  3500  bál  gyapottal  pár  órával  előbb  kötött  ki.  Kevés 
perez  alatt  mind  két  gőzös  tüz  záporban  volt ;  s  alig  telt  el  két  órai  idő- 
köz, mikor  már  huszonhét  gőzös  tökéletesen  a  lángok  martaléka  lön. 

A  szél  miatt,  a  Missziszippí  parton  óriási  halmazokba  rakott  ezu- 
kor,  kávé,  pálma  olaj,  15,000  bál  gyapot  és  20,000  hordó  rhum  mind 
megsemmisült. 

Ez  óráig  még  nem  tudni  a  veszteséget  egész  bizonyossággal ,  de  a 
közvélemény  azt  mondja,  hogy  az  legalább  10  millió  dollárra  rug;  oda 
nem  számitva  a  mintegy  270  ember  életét,  mely  áldozatul  esett. 


Sok  kereskedő  ház  mindenét,  még  több  ültetvényes  egész  évi  ter- 
ményét elvesztette.  A  hajók  azonban,  kettőt  kivéve,  mind  biztosítva  vol- 
tak, s  igy  a  tüzkármentesitő  társaságok  fognak  legjobban  izzadni. 

Én  szerencsésen  megmenekültem,  mert  magam  is  mintegy  400  dol- 
lár árut  akartam  egyik  hajón  elszállíttatni,  de  az  asztalos  a  ládákat  nem 
készíthette  el,  s  ha  ezen  körülmény  közbe  nem  jő ,  egész  téli  fáradságom 
csak  nem  semmivé  lett  volna ! 

Hogy  nagyobb  szerencsétlenség  nem  történt ,  egyedül  annak  kö- 
szönhetni, hogy  a  szél  megfordult ,  mert  különben  (közel  200  gőzös ,  és 
szinte  mintegy  200  tengeri  vitorlás  lévén  a  kikötőben)  borzasztó  esemény 
tanúi  lettünk  volna,  mely  egész  városunk  iparát  megsemmisítheti  vala. 

Most  ezen  rémeset  után ,  egy  kellemesbet.  E  napokban  látogatott 
meg  a  nevéről  hazánkban  rég  ismeretes  Ludvigh  Samu.  Ö  már  17  éve, 
hogy  Philadelphiában  lakik,  hol  gyógyszertára  van,  s  mellette  egyik  leg- 
olvasottabb amerikai  lap  (The  Torch)  szerkesztője.  Ugyan  ő  az ,  kiről 
egyszer  otthon  azt  költötték,  hogy  sem  kevesebb,  sem  több ,  mint  a  meg- 
szökött „Sobri  Józsi".  Beszéltünk  sokat  e  tárgyról,  s  jó  izüet  nevetett  rajta. 

Ő  különben  kőszegi  születésű,  hol  apja  szintén  gyógyszerész  volt ; 
s  sok  ottani  családokat  emlegetvén,  hiszem,  hogy  azon  nevek  anyám  előtt 
is  ismeretesek. 

Ludvigh  már  rosszul,  de  azért  a  tout  prix  még  is  beszél  magyarul. 
Neje  (egy  Mexicói  kedves  matróna)  két  leánya,  s  egy  fia  szintén  itt  vol- 
tak vele,  kik  közül  csak  a  legfiatalabb  leány  beszél  magyarul,  a  többi  tős 
gyökeres  angol-spanyol.  Amazt  ugy  taníttatta  Ludvigh,  minden  órai  lecz- 
kéért  2  dollárt  fizetett ,  hogy  legyen  házában  még  is  valaki ,  kivel  hazai 
hangon  cseveghessen. 

Tegnap  előtt  utaztak  el  San  Jüan  del  Ulloába  (Mexicóba)  ipa  urát 
meglátogatni ;  s  meg  ígérte,  ha  vissza  jő,  ismét  nálam  fog  egész  család- 
jával szállásolni.  Mondhatom,  igen  örülök ,  hogy  megismerkedtem  vele, 
mert  nemesebb  lelkű  s  becsületesebb  jellemű  embert  keveset  ismertem 
még ,  mint  Ő.  Igazán  azt  gondoltam ,  hogy  Kisfaludi  Sándornak  egyik 
pátriárchája  ül  előttem  ezüst  szakállal. 

Chandeliere  szigeten   A  mexieói  tenger 
öbölben,  június  10-kón  1854, 


Kedves  édes  anyám ! 

Noha  csak  múlt  héten  irtam  önöknek  Üj-Orleansból,  ott  létem  al- 
kalmával, mégis  újra  használom  üres  időmet ,  s  ismét  felkeresem  soraim- 
mal önöket,  annál  is  inkább,  mert  vadászunk  épen  most  hozta  Biloxiból 
önök  Május  11-ről  kelt  levelét. 

Mióta  vándorlok,  ezen  levél  minden  esetre  leggyorsabban  jött.  A 
Kaposi  posta  bélyeg  l  V5  ,  az  aacheni  17/5  ,  a  liverpooli  19/5  ,  a  newyorki 
29/5>  az  uj-orleansi  4/ö>  s  tegnapelőtt  már  Biioxiban  volt ;  tehát  a  Balaton 
mellől  egész  a  mexieói  partokig ,  (mi  közel  3600  magyar  mértföld)  nem 
egészen  27  nap  alatt  jött  a  leveliik;  mi  mindenesetre  pontosabb  expedí- 
tió,  mint  p.  o.  az  erdélyi,  vagy  alföldi  postáké ,  mert  a  kolosvári  lapokat 
rendesen  18  nap  alatt  kaptam  Kapósba! 

Az  ottani  drágaság  valóban  meglepett.  De  e  körülmény  Ameriká- 
nak nyereségül  szolgál,  mert  a  szegény  nép  Németországban,  Angliában  és 
Francziaországban  nem  élhetvén,  tömegestől  ide  vándorol  utolsó  fillérein. 

Még  sohasem  volt  a  bevándorlás  oly  nagy ,  mint  épen  e  nyáron  ; 
most  olvasom  a  lapokból,  hogy  egyedül  május  holnapban  csak  Uj-Orleans- 
ban  114  hajó  érkezett  meg  Európából  38  ezer  kivándorlókkal.  Ha  ezt  az 
arányt  vesszük  fel  éjszak-keleti  nagy  városaink  kikötőire,  ugy  legkisebb 
számítással  májusban  legalább  300,000  munkás  kezet  kapott  köztársa- 
ságunk Európából.  S  ha  a  keleti  háború  soká  tart ,  az  éhség  és  inség  ott 
még  nagyobb  lesz,  s  milliók  fognak  ismét  ide  vándorolni. 

Csak  hadd  jöjjenek,  nekünk  van  elég  földünk  Európa  egész  lakos- 
ságát legalább  háromszor  megtelepíteni  rajta.  S  tudunk  munkát  adni 
millióknak. 

Hogy  a  cselédséggel  oly  sok  baj  van  Magyarországon,  elképzelem 
g  bosszantó.  De  hát  itt ,  még  jó  fizetés  mellett  is  kérni  kell  a  cselédet, 
hogy  tegye  meg  ezt  és  azt.  (If  yon  please  Madame,  Miss,  Sir ;  be  so  kind. 
Ha  ugy  tetszik  Madame,  kisasszony  vagy  uram,  legyen  oly  szives,  és  tegye 
ezt,  vagy  azt).  S  ha  magát  beleegyezőleg  meghajtva ,  kívánságunkat  tel- 
jesítette, (thank  you  Madame  etc.  very  much  obliged  —  köszönöm  Ma- 
dame stb.  valóban  nagyon  lekötelezett;. 

Én  a  télen  át  szolgámnak  szállást  és  havonként  20  dollárt  fizettem, 
és  nem  egyszer  történt ,  hogy  reggel  fénymázos  topányban  s  szivarozva 
szobámba  jött :  „Sir,  mára  meghívtak  barátaim  egy  társaságba ;  tudtára 
akarom  adni ,  hogy  gondoskodjék  szobája  és  ruhái  kitisztításáról ,  mert 
én  alkalmasínt  csak  holnap  reggel  jövök  haza,  jő  reggelt".  Én  természe- 
tesen nyájasan  csak  azt  mondám  :    „Very  well  Patrick,  jó  mulatást." 

Máskor  esős  időben  postára ,  vagy  más  helyre  akartam  küldeni : 
„Ugy  ám,  de  esik  az  eső".  „Épen  azért  nem  megyek  magam  Patrick  ur, 
hisz  ott  az  esernyőm".  „Csak  nem  gondolja  Sir ,  hogy  csizmámai  elron- 
gálom ezen  sáros  időben  ;  hozasson  egy  fiákért,  s  aztán  csak  elmegyek." 
,No  maradjon  inkább  hon  Patrick  barátom  ,  nekem  ugy  is  több  helyütt 
dolgom  van,  majd  megyek  magam'. 

S  a  mint  mondám,  ugy  is  történt,  Patrick  addig  karszékemben  szi- 
varozott. Ilyesmi  furcsán  esnék  otthon  ,  de  nálunk  már  igy  vagyunk  ,  s 
naponta  igyebben  leszünk.  Fris  németekkel  még  lehetne  boldogulni ,  de 
nem  tudván  a  nyelvet,,  sehová  sem  lehet  őket  küldeni ;  s  mikor  a  nyelvet 
megtanulták  ,  bizonyosok  lehetünk  benne  ,  hogy  az  itteni  szokásokat  és 
jogaikat  is  már  tudják. 

Négereknek  lehet  ugyan  parancsolni  mindent ,  de  itt  egy  néger 
2500 — 3000  dollár,  ezen  sommát  csak  igen  gazdagok  fizethetik  meg  cse- 
lédért. 

A  szobaleányok ,  szakácsnék ,  szolgálók  etc.  itt  csaknem  minden 
estve  színházba,  bika  és  kakas  viadalokra  sat.  mennek,  s  hetenként  leg- 
alább egyszer  bálba.  Vasárnapokon  pedig  kirándulnak  a  zöldbe  kedve- 
seikkel, kiket  gyakran  meghívnak  teára  a  nélkül,  hogy  a  házi  asszony 
valamit  szóllani  merne ;  mi  több,  még  néha  udvarol  nekik  ,  ezt  elégszer 
láttam  már  magam  is. 

Múlt  télen  egy  gazdag  lady  Uj-Orleansban  szobaleányát  illetlen 
feleselés  miatt  pálma  legyezőjével  arezon  ütötte.  A  szobaleány  rögtön  a 
békebiróhoz  ment,  tanúval  bebizonyította  a  tényt ,  elfogatási  parancsot 
eszközölt  ki,  s  asszonyát  befogatta ,  ki  csak,  miután  2000  dollár  kautiót 
tett  le  a  békebirónál,  hogy  a  törvényszék  előtt  meg  fog  jelenni,  bocsájta- 
tott  szabad  lábra.  Néhány  nap  múlva  Ítélet  hozatott ,  minek  következ- 
tében a  lady  1000  dollár  fizetésre  ítéltetett  a  szobaleánynak  ,  a  rajta 
elkövetett  sértésért. 

Ez  még  csak  megjárta  volna,  mert  gazdag  no  volt ;  de  egész  hét 
alatt  minden  újság  tömve  volt  az  eset  részleteivel,  s  annyira  letették  a 
ladyt  a  közvélemény  előtt,  hogy  kénytelen  volt  a  városból  máshová 
költözni. 

Egész  köteteket  írhatnék  még  e  tárgyról  önöknek,  de  hiszem  annyi 
is  elég  az  itteni  cselédviszonyok  megmagyarázásául. 

Mi  magamat  illeti,  eleget  irtam  utóbbi  két  levelemben.  Miután  Uj- 
Orleansban  mindent  rendbe  hoztam  ugy ,  hogy  ha  megérkezünk ,  rögtön 
utazhatunk ;  ismét  vissza  utaztam  Biloxiba ,  honnét  kedden  ide  jöttem 
Chandelier  szigetre  vizi  madarakat  lőni. 

Chandeliere  sziget  egyik  a  legkisebbek  közül  a  Mexicoi  tenger  öböl- 
ben, Biloxihoz  délnyugotra  92  mértföldnyire.;  hossza  18,  szélessége  2 — 4 
mértföld.  Mivel  igen  jó  kikötője  van ,  hol  a  legnehezebb  hadi  hajók  is 
biztosan  horgonyozhatnak,  a  kormány  fentartotta  saját  számára ,  s  noha 
már  sokan  szerették  volna  megvenni,  nem  adta  el. 

E  szerint  a  szigeten  senki  sem  lakik,  a  világító  torony  őrén  kivül. 
A  világító  torony  egy  porphyr  kúpon  van  a  sziget  egyik  kiálló  csúcsán 
építve,  120  láb  magas.  Mellette  van  az  őr  lakása  és  kertje,  ki  egy  igen 
derék  amerikai  puritán ,  még  derekabb  neje ,  s  valamennyinél  derekabb 
két  leánya.  Noha  meghívtak,  hogy  náluk  lakjam ,  nem  fogadhattam  el, 
mert  reggeli  3 — 8  óra  közt  vadászok,  s  e  szerint  a  naszádomban  hálok. 

Azonban  8  óra  után  mikor  a  napsugarak  olvasztani  kezdenek ,  s  a 
madarak  szintén  bevonulnak  rejtekeikbe,  természetes ,  hogy  mindég  fel- 
keresem a  világító  tornyot  5  s  a  napot  lakói  és  lakónői  társaságában  töl- 
töm. Sőt,  mi  több,  nem  elégedvén  estvénként  bámulhatni  a  nap  nyugtát ; 
egyszer  már  elhagytam  magam  csábittatni  a  szép  Syrenektől,  hogy  velük 
egy  napköltét  is  bámuljam  a  torony  erkélyéről. 

Ez  valóban  nagyszerű  is ,  mit  festő  ecsetelni ,  vagy  iró  elbeszélni 
nem  képes ! 

Itt  látja  csak  az  ember  a  természet  nagyszerűségét ;  s  csak  azt 
szeretném,  ha  egy  azon  emberek  közül,  kik  azzal  kérkednek,  hogy  „Isten- 
tagadók", velem  feljönne  ama  toronyba,  s  a  nap  költet,  azon  égbe  emel- 
kedő test  nagyszerűségét  nézné  meg  s  hallaná ,  mint  dicsérik  a  szárnya- 
sok milliói ;  mint  búgnak  a  kolibrik  a  pálmakelyhekben,  mint  csevegnek 
a  papagályok,  mint  kárognak  a  pelikánok  ,  flamingók  ,  és  ibisek  miriád- 
jai!  imitt,  amott  egy  czápa  hajhássza  élelmét,  amott  a  partokon  a  kagy- 
lók és  csigák  milliói  nyüzsögnek . . .  E  mellett  a  kókusfák ,  a  hickory, 
legyező  és  más  pálmák,  égbe  nyúló  koronáikkal,  a  jázmin,  banán  és  sassza- 
parilla  ligetek  ezer  és  ezer  tarka  lakóikkal !  S  azután ,  ha  jő  egy  ferge- 
teg s  mint  Petöfy  mondja  „villám  üsztökével  barázdákat  szánt  a  felzaj- 
lott habokba"  mindez,  mondja  meg  nekem  az  atheista,  magától  termett  és 
senkisem  igazgatja? 

Most  látom  át,  mily  óriási  tudomány  a  természettudomány ,  s  meg- 
vallom csak  azóta  vagyok  igazán  vallásos,  s  e  szerint  ön  magammal  nyu- 
godt s  megelégedett,  miolta  természet-buvár  vagyok  ;  mert  minden  állat, 
minden  ásvány ,  s  minden  növény  bámulással  tölti  el  keblemet  az  isteni 
hatalom  s  tehetség  iránt. 

Naszádom  meglehetősen  inogni  kezd,  a  nap  is  hanyatlik ,  s  nemso- 
kára leszáll  az  átláthatlan  tengertükör  mögött  ;  a  világitó  toronyban  is 
látom  a  mint  a  nők  a  tükröket  tisztogatják  s  a  lámpa  béleket  rendezik  ; 
megyek  azért  a  nap  nyugtát  bámulni,  s  pedig  sietnem  kell,  mert  különös 
az  est  a  tropicus  égalj  alatt. 

Itt  nincsen  is  tulajdonkép  estve ,  mert  mihelyt  a  nap  felső  félköre 
is  elbujt,  10  perez  múlva  tökéletes  korom  setét  éj  van.  E  különös,  de 
ugy  van. 

Itt  az  esti  szürkületet  csak  regényből  ismerik,  s  hogy  tropicus  égalj 
alatt  ne  volna,  sohasem  hallottam ,  vagy  olvastam,  s  pedig  még  is  ugy  van. 

Igen  bajos  azért  itten  az  éji  és  esti  pilléket  fogdosni ,  (pedig  Iste- 
nem, mily  sok  és  szép  van !)  mert  ezek  épen  csak  napnyugtakor  röpdös- 
nek a  virágokon,  s  ha  az  ember  a  száz  és  száz  közül  hármat  négyet  el- 
foghat és  tűre  szúrhat,  nagy  szerencse,  mert  10  perez  múlva  setét  van. 

Az  igaz,  hogy  a  hold  itt  is  világit,  az  az  nekünk  is ;  de  jól  tudjuk, 
nem  mindég,  s  nem  sokáig,  a  szerelmesek  méltó  örömére.  A  tolvajokéra 
mondanám,  de  hála  a  sorsnak,  itt  tolvajok  nincsenek,  hacsak  bő  értelem- 
ben a  szeretőket  nem  czímezzük  ezeknek  ;  mert  hisz  (a  ki  mint  veszi)  a 
szerelem  is  egy  neme  a  tolvaj lásnak. 

Meg  kell  vallanom,  alig  irigyeltem  még  emberek  sorsát  jobban,  mint 
épen  azokét  ott  azon  boldog  világitó  toronyban ;  de  meg  is  vágynak  elé- 
gedve sorsukkal  eléggé. 

Köröskörül  az  elláthatlan  tengertükör  terül,  a  merre  csak  szem  lát  ; 
szép  ligetek  énekes  tarka  madarakkal ;  vad  és  hal  bőségben ;  gyönyörű 
kert,  kristály  tiszta  jó  forrás  viz  a  sziklában,  csinos  ház,  jó  zongora,  gaz- 
dag könyvtár,  s  mindnyájan,  kik  ezt  bírják  és  élvezik,  példányai  az  an- 
gyal jóság,  becsületesség-,  barátság-,  és  vendég  szeretetnek. 

Az  igaz,  hogy  noha  néha  a  parti  városokba  mennek  a  nők  bevásá- 
rolni, s  ily  alkalommal  néhány  napig  ott  mulatnak,  mégis  sokszor  rosz- 
szul  eshetik  nekik,  hogy  gyakran  minden  társaságot  sokáig  nélkülöznek. 
Ezt  ők  kereken  tagadják,  de  én  hiszem,  hogy  mégis  ugy  van  s  ha  másból 
nem,  azon  túlságos  szivélyesség-  s  valóban  oly  testvéri  ragaszkodás-  és 
gyermekes  örömből  kell  következtetnem,  mit  irányomban  tanúsítottak  s 
tanúsítanak. 

Pipagyujtó,  Decatur  megyében,  Iowa 
Státusban.  Augusztus  2  -án  185á. 


Kedves  anyám ! 

Már  eddig  azt  tapasztaltain  ,  hogy  Uj-Orleans  azon  hely  a  szabad 
státusokban,  hol  hamar  lehet  pénzt  szerezni ;  tehát  arra  határoztam  ma- 
gamat hogy  oda  fogok  utazni ,  azonban  a  nyári  időszak  alatt  tökéletes 
tétlenség  állott  be  ott  is  a  sárga  láz  miatt.  Azt  gondoltam ,  jó  lesz  ,  ha 
egyúttal  Ujbudai  hazámfiait  s  barátimat  is  meglátogatom  ,  s  a  nyarat  ná- 
luk töltöm  el.  Én  nem  soká  szoktam  deliberálni ,  azért  most  is  alig  ala- 
pítottam meg  a  tervet  reggel ,  délben  már  megvettem  a  lovat ,  kantárt, 
nyerget,  stb.  s  estve  G  órakor  ugyan  az  nap  (august.  2-án)  útra  keltem. 

Van  sokkal  közelebbi  út  Ujbudára  lóháton,  ha  az  ember  St.  Louis- 
ból  Burlingtonig  gőzhajón  megyén  ;  én  azonban  részint  nem  akarván  visz  - 
szautazni,  részint  a  vadászat  s  vadvidék  kedveért  ezen  kimondhatatlan 
nehézség-  s  nélkülözésekkel  egybekötött  járatlan  utat  választottam  ma- 
gamnak sans  géné. 

Első  éjen  át  szünet  nélkül  utaztam ,  s  az  út  még  csak  meglehetős 
volt,  mert  imitt  amott  már  láthatni  faházakat,  noha  6  év  előtt  még  indiá- 
nusok  laktak  ott.  Az  út  azonban  a  viz  kedvéért  (itatás*  végett)  igen  sok- 
szor átmegyen  a  Grand  River  nevű  folyón,  hídnak  híre  sem  lévén,  termé- 
szetesen át  kellett  úsztatnom  mindég. 

Az  éj  setét  volt,  s  utóbb  meguntam  ezen  mulatságot,  mert  minden- 
kor övig  vizes  lettem  az  usztatásnál,  a  prairiekböl  pedig  okvetlen  erdőbe 
akartam  reggelig  érni ,  részint  hogy  vadászhassak ,  részint  pedig  hogy 
lovamat  a  legyek  ellen  oltalmazhassam ,  melyek  itt  a  prairieken  millión- 
ként repdesnek,  és  igen  kínozzák  a  lovat.  Tehát  elhatároztam ,  hogy  a 
folyó  balpartján  keresztül  vágok  egyenesen  a  prairien. 

Elővettem  kompasszomat  s  megindultam.  A  fü  azonban  a  folyó  kö- 
zelében oly  magas  volt,  hogy  néhol  3 — 4  magyar  ölet  maghaladott,  azért 
feljebb  mentem  a  dombos  prairiere,  hol  irányt  vévén,  egész  reggelig  ut 
nélkül  vágtatva  lovagoltam  ;  de  még  reggel  sem  láttam  sehol  a  láthatá- 
ron fát. 

Végre  10  órakor,  nyugotra  fekete  foltokat  pillantottam  meg,  s  12 
órakor  egy  patakhoz  értem  ,  hol  tanyát  ütöttem  ,  s  17  órai  lovaglás  után 

lovamat is  kipányváztam.  Vizért  menve  a  patakhoz ,  alig  25  lépésnyire 
tanyámhoz  egy  szarvast  lőttem,  s  pompásan  deleetáltam  magam  belőle 
ébredre  s  vacsorára.  Estve  pedig  két  pulykát  lőttem ,  s  reggelire  ezek 
egyikét  sütöttem  meg. 

4-én  reggel  10  óra  körül  tovább  indultam,  s^  egész  nap  a  prairien 
lovagolván,  mintegy  éjfél  körül  egy  szép  fiatal  tölgyes  erdőben  teleped- 
tem le.  Reggel  óta  nem  evén  semmit ,  alvás  helyett  vadászni  mentem, 
azonban  a  setétség  miatt  semmit  sem  lőhettem ,  noha  a  fák  között  nagy 
robajjal  elég  pulyka  repdesett.  Végre  reggel  egy  tuczat  vad  galambot 
lőttem,  s  nagy  étvággyal  elisköltöttem  őket  kettőig,  melyeket  tarisznyámba 
tettem  azon  esetre,  ha  megéhezném. 

5-én  éjjel  tovább  indultam,  s  gyanítván,  hogy  nem  messze  lehetek 
Trenton  várostól,  s  igen  éjszakra  vagyok,  nyugoti  irányba  vettem  vona- 
lomat ;  reggel  ismét  prairien  kellett  utaznom,  de  10  óra  körül  elértem  a 
-Grand  Rivert,  tehát  ismét  az  útra  kerültem  s  délután  3  órakor  Trentonba 
érkeztem.  Trenton  helyén  ez  előtt  6  évvel  épült  az  első  faviskó ;  nem 
sokára  Kaliforniában  aranyat  találtak,  s  ez  volt  épen  az  egyenes  vonal, 
melyen  a  kivándorlók  keletről  Kaliforniába  utaztak,  s  igy  a  kunyhó  mel- 
lett hamar  házak  épültek,  ugy  hogy  Trentonnak  ma  már  közel  400  ház- 
ban 1200  lakója  vík,  s  mintegy  10  mértföldre  köröskörül  be  van  tele- 
pítve gazdákkal.  TrShtönban  2  napig  pihentem,  vagy  is  inkább  pihen- 
tettem lovamat. 

9-én  ismét  tovább  indultam,  s  két  napi  utazás  után,  mely  idő  alatt 
szinte  az  erdőben  kampiroztam,  11-én  reggel  Princeton  nevű  városkába 
érkeztem  ,  mely  a  legközelebbi  magyarhoz  (V  . .  ga  Ferencz)  csak  42  mért- 
földnyire van.  Vágyva  vágyván  már  barátimat  ölelhetni,  nem  soká  időz- 
tem Princetonban,  hanem  mihelyt  lovamat  elláttam ,  utamat  folytattam 
éjszaknak. 

Princetonnál  ömlik  a  Grand  Riverbe  Thompson  River ,  (Thompson 
folyó)  mely  a  magyarok  által  birt  földeket  ketté  szeli,  ennek  partjain  fel- 
felé lovagoltam,  gyermekiesen  örültem  a  hullámoknak,  melyek  hihető  csak 
néhány  óra  előtt  vettek  bucsut  barátimtól.  Végre  Fairview  nevű  városba ér- 
tem,(mely  közbevetőleg  legyen  mondva,  még  csak  két  nyomorú  fa  ólból  áll), 
hol  Iowa  státus  déli  határába  léptem,  hova  V  . .  ga  Feri  háza  csak  4  mért- 
földre van,  azonban  mivel  a  Thompson  jobb  partján  lakik,  s  ennek  med- 
rét nagyon  kimosta  az  árviz,  süppedősége  miatt  a  fairviewiek  tanácsára 

nem  mertem  fáradt  lovammal  rajta   átgázolni,  hanem  inkább  M nyi 

Józsi  átjárásáig  lovagoltam  4  mértföldet  tovább  éjszakra. 

Besötétedvén,  s  nem  tudván  a  járást  a  berkes  mély  erdőben,  kény- 
telen valék  itt  egy  görbe  fán  a  vízparton  meghálni,  s  csak  reggel  keltem 
át  a  Thompsonon.  Már  3  mértföldre  megláttam  a  prairien  egy  dombtetőn 
M nyi  Józsi  házát,  mit  ő  Pipagyujtónak  keresztelt :  midőn  fél- 
mértföldre értem  hozzá,  már  meg  láttam  öt  is ,  a  mint  háza  előtt  kaszált 
a  bornyuknak,  s  fia  Tivadar  fejte  a  teheneket.  Meg  nem  leptem  őt  annyi- 
ban, mert  megismertek  ők  messziről ;  de  meg  leptem  annyiban,  mert  nem 
is  álmodtak  láthatni.  Az  öröm  nagy  volt !  Józsi ,  szegény  könnyezett  is, 
mi  nála  (vallomása  szerint)  nem  épen  mindennapi  dolog. 

Józsi  jelen  birtokát,  mit  nagy  részben  kézi  munkája,  s  vas  türelmű 
szorgalma  által  szerzett,  eladta  D  .  .  hos  Ernő  nevű  torontáli  fiúnak  ,  ki 
jelenleg  vele  lakik,  igen  derék  müveit  egy  ember  5  egykor  K  . . .  Ernőnél 
volt  uradalmi  ügyvéd. 

Józsi  más  birtokot  vett  ide  6  mértföldre  (éjszakra),  már  ott  is  építi 
házát,  s  tavasszal  oda  fog  költözni.  Szomszédságában  H  . . .  ér  Náezi  szá- 
mára is  (Pécsről)  vett  birtokot ,  kit  minden  órán  várunk  ,  mert  már  Chi- 
cagóból nejével  s  gyermekeivel  elindult.  Magyarországot  csak  június  vé- 
gén hagyta  oda. 

Igen  el  vagyok  még  foglalva  az  itteniek  vizsgálásával ;  természe- 
tes, még  félig  sem  beszéltük  ki  magunka.t  Józsival  •  jövő  levelemet  csak 
akkor  fogom  ismét  útnak  indítani ,  ha  valamennyi  magyart  itten  bejár- 
tam, hogy  írhassak  róluk  körülményesen.  Addig  is  egy  kis  földképet 
küldök  tájékozásul,  hogy  jövő  leveleimen  eligazgadhassank  ,  lássák,  kik, 
és  hogyan  laknak  itten. 


Uj-Arad  ;  Decatur  megye,  Iowa 
státus  october  29-kén  1854. 


P  .  . .  rni  Antalt,  ha  vele  találkozandom  valahol,  szokásom  szerint 
hazafiúi  szívességgel  fogadandom.  L  . . .  dyt  igen  jól  ismerem  ,  sokáig  Uj- 
Yorkban,  utóbb  Philadelphiában  élt,  hol  egy  mázos  ajtókilincs  gyárban 
mint  könyvvezető  működött ;  még  múlt  év  elején  azonban  (épen  akkor, 
mikor  én  Sz.  Louist  oda  hagytam ,  elment  Konstántinápolyba.  L  . . .  dy 
meglehetősen  beszél  törökül,  és  ismerős  az  ottani  viszonyokkal.  Jelenleg 

csak  hiszem,  de  bizonyosan  nem  tudom,  ott  van-e  még.  Amerikában  sok 
szerencsét  tehetett  volna  a  nők  közt ,  mert  igen  szép  és  kedves  maga 
alkalmazású  ember. 

M nyi  Józsiról  mindent  megírtam ,  de  azt  még  elfeledtem ,  ugy 

hiszem,  hogy  neje  nem  akarván  utána  kijönni ,  egy  kis  német  leányt  vett 
magához  ,  ki  süt,  főz,  mos,  fej,  sat.  Minden  tekintetben  derék  és  jó  leány, 
mert  Józsit  nagy  úrrá  tette,  ha  meggondolja  az  ember,  hogy  azon  szellemi 
foglalkozásokat,  az  előtt  három  egész  évig ,  Józsi  maga  végezte  el.  Sőt 
mi  több  foltozott,  üngöket ,  gatyákat ,  kabátokat ,  nadrágokat ,  még  csiz- 
mákat is  maga  varrt.  Varrt  volna  köpenyeket  is ,  de  erre  nincs  szükség, 
mert  itt  mindenki  egy  pokróczot  szokott  (legyen  bár  piros ,  vagy  kék, 
csíkos,  vagy  fehér  az  mindegy)  közepén  ollóval,  ha  ez  nincs,  késsel  vagy 
bicskával  kivágni,  aztán  fejét  rajta  ki  dugja,  bele  takaródzik,  s  ugy  sétál 
benne  a  hó  tetején,  mint  akármelyik  burgermeister  finom  makintoschjá- 
ban,  vagy  akár  a  római  praetor  bibor  palástjában. 

Józsinál  nem  soká  voltam,  mert  vágyva  vágytam  többi  hazámfiait 
is  láthatni.  Legelőször  V ...  a  Ferenczet  látogattam  meg ,  mert  legköze- 
lebb lakik  Józsihoz.  V  ...  a  háza  legszebb  tán  az  egész  Státusban ;  ő  a 
szó  szoros  értelmében  európai  ember ,  s  azért  itt  vagyonának  több  mint 
felét  kényelemre  költötte.  Gyermekei  nincsenek ;  de  azért  lehető  meg- 
elégedésben tölti  napjait  szeretetre  méltó  (még  fiatal)  neje  és  P . . .  er 
Gyuri  társaságában. 

P  . . .  er  Gyuri  még  U ival  jött  ide,  s  tehát  első  telepedő  volt.  Ő  is 

foglalt  birtokot  mint  mindenki,  de  nem  soká  lakott  rajta,  hogy  javítsa,  s 
élelmezésére  használhatóvá  tegye.  Mikor  szegény  hazánkfiai  ide  jöttek, 
rémséges  vadon  volt  ezen  vidék,  a  legközelebbi  fehér  ember  120  mért- 
földre lakott;  sem  utak,  sem  semmi!  Azután  a  jövevények  közöl  senki- 
sem  értett  a  munkához,  s  így  türelmét  vesztve ,  mindenki  kétségbe 
esett  már.  • 

P  . . .  er  Gyuri  látta  ,  hogy  ez  szétbomlasztja  a  kolóniát,  melynek  ő 
volt  egyik  alapitója,  oda  hagyta  saját  tűzhelyét,  s  segítette  a  többit;  mi- 
kor maga  desperált,  mindenkit  vigasztalt ;  mikor  belőle  a  remény  végszi- 
krája is  kihalt,  másokat  fényes  rózsás  reményié  ringatott ;  mikor  neki 
csontja  is  fázott,  másokat  takargatott  és  melegített ;  mikor  neki  csizmája 
sem  volt,  mások  pamlagait  huzdalta  be ;  mikor  neki  még  ágya  sem  volt, 
másoknak  épített  fényes  szereket ;  mikor  neki  még  kenyere  sem  volt,  a 
nőknek  itt  ott  virágos  kerteket  arrangirozott.  Hlyen  volt  P  . . .  er  Gyurink, 
s  csak  egyedül  az  ő  nemes  lelkének,  s  áldozat  készségének  lehet  tulaj- 


-<$     40     &>~ 

douitani,  hogy  a  kolónia ,  miután  a  parázson  keresztül  gázolt ,  kibékült 
sorsával,  s  jelenleg  oly  irigylendő  helyzetben  van. 

Az  igaz,  hogy  P  .  . .  er  Gyurinak  még  ma  sincs  semmié  (puszta  föld- 
jét kivéve),  de  mit  törődik  ő  azzal,  ha  körülte  mindenki  boldog  és  meg- 
elégedett;  azon  öntudat  keblében, -hogy  boldogságát  mindenki  neki  kö- 
szu.  heti,  annyi  megelégedettségnek  ő  az  alapítója. 

Ilyen  ember  volt  nekem  mindég  az  ideálom,  s  kimondhatatlanul 
örülök  ,  hogy  P . .  .  er  Gyuriban  sohasem  csalatkoztam  ,  de  mindég  az  ön- 
zést gyűlölő  s  utáló  férfias  jellemnek  tartottam.  Épen  ü  . . .  .  y  családját 
gyógyítgatta  Gyurka,  a  mint  V .  .  ga  Feri  tél  közepén  nejével  ide  megér- 
kezett ;  ő  mint  egykori  torontáli  alispán,  igen  természetes,  hogy  nem  igen 
szokott  oly  élethez,  mint  minőbe  itt  bele  lépett,  noha  erős  akarat  és  fér- 
fias türelem  meg  volt  benne,  ugy  nejében  is  minden  ,  mit  egy  angyal  jó- 
ságú, művelt  és  lelkes  notöl  józan  ésszel  várni  lehet ,  de  ki  volt  még  ké- 
pes a  természet  romboló  karjai  ellen  küzdeni  ?  A  hideg,  nélkülözés,  szél, 
egy  szóval  az  elemi  viszontagságok  már  az  első  napokban  ágyba  teri- 
tették őket.  A  kétségbeesés  rémitő  sirvölgyére  P  . . .  er  Gyuri  terjeszté 
ki  mentő  karjait ;  öt  hat,  sokszor  tizenkét  beteg,  tehetetlen,  félénk,  vagy 
tunya  egyénnel  főzött,  mosott,  fűtött  stb.  a  mellett  építtette  a  házat ;  egy 
szóval  oly  physicai  erőt  felül  múló  tevékenységet  fejtett  ki,  s  oly  annyira 
lehetővé  tette  a  lehetetlenségnek  látszót  is,  hogy  betegei  felüdültek,  hozzá 
szoktak  sorsukhoz,  a  beérkezett  tavasz  virágait  márkibékülve  mosolyog- 
ták meg  5  s  jelenleg  tökéletesen  meg  vágynak  elégedve  helyzetükkel. 
Mind  a  mellett  azt  mondják  V  . . .  áék  :  ez  csak  addig  tart  még  P . . .  er 
náluk  és  velük  lessz  ;  mert  mihelyt  ő  elmegy  akárhová  s  akármi  ok  miatt, 
ők  is  eladják  mindenöket ,  s  ott  hagyják  Iowát.  Ettől  fél  Gyuri ,  mert 
látja,  hogy  boldogok  V  .  . .  áék  ;  (s  láthatja  hogy  mégis  érdemlik  ,  hogy 
azok  legyenek)  s, inkább  azon  áldozatot  hozta,  hogy  maga  rab  legyen, 
megfogadta,  hogy  V .  . .  áélkal  fog  élni,  s  meghalni,  ha  a  sors  ugy  akarja. 
V.  .ga,  mint  mondám  már,  egy  szilárdlelkü,  talpig  becsületes  férfi,  szere- 
tetre^ méltó  férj,  ember  szerető,  s  áldozatra  kész  barát. 

Neje  szerető  no,  sorsával  mindég  megelégszik  ,  mert  nem  csak  mi- 
velt,  de  lehet  mondani,  tudós  nő,  minőt  keveset  láttam  még  ez  életben. 
S  hozzájuk  P  . . .  er  még  tökéletes  jelképe  a  férfias  becsületességnek,  elle- 
het képzelni,  hogy  ők  jól  megférnek  s  együttlétük  tartós  leend. 

Először  nem  sok  ideig  voltam  itt ,  mert  különösen  M széket 

akartam  látni,  de  onnét  a  váratlan  események,  miket  utóbb  előfogok  so- 
rolni ,  elszólítván ,  hamar  ismét  ide  jöttem ,  s  azon  időt,  melyet  még  itt 
akarok  tölteni ,  itt  fogom  tölteni  Uj-Aradon  ,  V  . . .  áéknál.  Mert  a  helyet 

néje kívánságára  Feri  Uj- Aradnak  keresztelé ,  mely  név  alatt  az  ujabb 
földképeken  is  megtalálható,  noha  V  ...  a  háza  ,  istállói,  fészere  és  ólai 
még  most  az  egyedüli  képviselőji  a  névnek ,  s  hihető  nem  is  leend  soha 
várossá,  legalább  Feri  kezében,  tudom  nem  lesz  azzá. 

Most  azonban  ideje ,  hogy  az  itteni  életnek  némi  prakticus  oldalá- 
val, vS^yís  earopaiasan  szólva,  materialis  oldalával  ismertessem  meg  önö- 
ket, de  mielőtt  ezt  elolvasná  édes  anyám,  üsse  fel  Londonból  irt  s  kiván- 
dorlást okadatoló  leveleimet,  s  aztán  Ítéljen,  milyen  próféta  voltam  akkor. 

V  ...  a  Ferencz  p.  o.  2250  dollárral  indult  el  Londonból  1851-ik  év 
végén ;  az  út  és  bevásárlás  az  ide  legközelebbi  városban  megemésztett 
680  dollárt,  háza  került  (mert  igen  szép  hat  szobája  van)  800  dollárba, 
a  többi  épületek  150-be;  500  dolláron  marhát,  birkát,  sertvést ,  stb.  vá- 
sárolt, s  kezében  csak  valamivel  maradt  több  száz  dollárnál,  a  640  hold 
földet  csak  5  év  múlva  kelletvén  lefizetnie.  Az  első  év  bevégezte  olta 
kényelmesen  él ,  második  évben  már  el  is  adott ;  s  jelenleg  a  640  acre- 
nyi  földjéért  (melyből  120  van  bekertelve  és  mivelés  alatt)  a  házzal  és 
egyéb  épületekkel  együtt  10  ezer  dollár  kész  pénzt  Ígérnek  neki!  Ehhez 
járul  80  darab  marha  (közte  20  ökör)  200  sertvés,  60  birka,  4  ló,  mi  össze- 
sen legalább  2000  dollárt  megér. 

így  három  rövid  év  alatt  2250  dollárból  már  legalább  12000  dol- 
lár lett !  Mikor  V  ...  a  itt  megtelepedett,  a  Thompson  folyó  jobb  partján 
ő  volt  az  első  fehér  ember,  jelenleg  hozzá  ötven  mértföldre  köröskörül 
egy  talpalatnyi  bitang  üres  föld  sincs  ;  minden  el  van  foglalva,  s  10  mért- 
földnyi körben  hozzá  már  két  gőz-  és  négy  vizi  malom  őröl  és  fürészel. 
Három  mértföldnyire  van  egy  gyógyszertár ,  s  két  orvos ,  két  mértföldre 
bolt,  hol  minden  coloníalis  áru  és  ruhanemű  mindég  kapható. 

A  kivándorlók  sora  végét  nem  éri ,  naponta  számtalanok  utaznak 
nyugot  felé,  kik  mindent  megvesznek  helyben,  a  mi  csak  eladó.  V . . .  ának 
az  idén  (pedig  nem  legjobb  termés  volt)  1100  bushel  kukoriczája,  400 
bushel  burgonyája,  és  200  bushel  babja  termett,  s  a  kukoriczát  csak  nem 
erővel  veszik  tőle  60  centen  a  bushelét ,  a  babnak  bushel-je  pedig  már 
jelenleg  80  cent  (4  vft),  tehát  most  rósz  terméssel  is  mintegy  ezer  dollár 
jövedelme  van  egyedül  a  termésből.  Azonfölül  a  marha  és  disznó  meg 
gyapjú,  stb.  mint  számadásaiból  kitetszik,  január  1-től  mai  napig  342  dol- 
lárt hajtott.  Egy  szóval  V  . .  ga,  három  évi  munka  után  ugy  áll ,  .hogy 
akármely  perezben  eladhatja  holmiját ;  s  ha  neki  tetszik  Parisba  vagy 
Londonba  mehet  lakni,  s  ott  is  elél  becsületesen  tőkéje  kamatjából. 

Az  igaz,  hogy  dolgoznak  mindnyájan,  de  hát  mi  a  manót  csinálná- 
nak itt  mást  ?  dolgoznak  ,  mert  nekik  ugy  tetszik  még  most  is  ;  jó  izüen 

esznek  s  alusznak  reá,  mint  soha  ezelőtt.  V . . .  ánénál  ugyan  van  egy  női 
segéd  (itt  nincs  cseléd,  hanem  „help"  segéd)  de  azért  mindent  megtesz 
maga  is,  értem  a  ház  körül.  Én,  mióta  itt  vagyok,  a  belső  departementet 
vettem  át,  reggel  ő  órakor  kelek  és  a  szivó  padon  forgácsot  metszek,  az- 
tán befutom  a  konyhán  a  tűzhelyet,  a  sajtárokat  megtöltöm  vizzel ,  s  ki- 
seprem  a  konyhát.  Aztán  megvetem  ágyamat ,  s  P  . . .  erét ,  s  szolgánkat 
szintén  kiseprcm.  Már  ugy  bele  tanultam  ezen  mechanimusba ,  mintha 
egész  életemben  szobaleány  lettem  volna ,  s  megvallom  őszintén ,  igen 
igen  szivesen  megtenném  egész  életemen  át ,  feltéve ,  hogy  körömben  is 
mindenki  megtenné  a  maga  dolgát. 

Mig  én  így  munkámat  végzem,  P  . . .  er  kisepri  a  pitvart,  s  fát  vág, 
hogy  pótoltassék  az ,  mi  a  reggeli  alatt  eltüzeltetik.  V ...  a  Feri  pedig 
megitatja  a  borjúkat  s  lovakat,  s  megfeji  a  teheneket.  Mig  ezek  történ- 
nek, addig  a  nők  szobáikat  kitisztítják  és  reggelit  készítenek  ;  ugy  hogy 
6  óra  körül,  mikor  én  leteszem  a  söprüt,  P  . . .  er  a  fejszét,  V ...  a  a  te- 
jesedényt, a  reggeli  már  az  asztalon  van.  Reggeli  után  „more  patrio",  az 
az  magyar  szokás  szerint  egy  pipa  dohányt  szivünk  együtt  a  konyhában, 
aztán  következik  a  napi  munka. 

Most  p.  o.  a  kazalokat  póznázzuk ,  mert  a  szél  egy  kissé  felborzo- 
gatta  őket.  Múlt  héten  burgonya  szedés,  az  előtt  kukoricza  fosztás  volt, 
s  igy  mindég  mint  lenni  szokott.  Én  azonban  ritkán  veszek  részt  e  mun- 
ban,  mert  a  házinő  nekem  a  szobaleányi  foglalkozás  mellett  még  a  fő- 
erdőmesteri  departementet  adta.  Tehát  reggeli  után  (mi ,  elisfeledém 
mondani,  kávé,  frís  vaj-,  méz-,  és  hideg  fáczán,  vagy  fogolyból  áll ,  mel- 
léje kukoricza  kenyér  vagy  is  prósza,  és  fris  forrásvíz),  vállamra  veszem 
a  puskát,  s  vadászni  megyek ;  s  milyen  eredménnyel,  csak  abból  is  meg- 
ítélheti anyám,  hogy  mióta  itt  vagyok,  21  szarvast,  78  pulykát,  53  fáczánt, 
s  néhány  száz  foglyot  és  prairie-tyukot  lőttem.  Jelenleg  pedig  annyi 
a  vadlúd,  kacsa,  hatt)  u,  daru,  és  más  vizi  madár,  hogy  alig  lehet  a  szót 
megérteni  sáppogásuk  és  gágogásuk  miatt. 

Elképzelheti  tehát  édes  anyám,  hogy  itt  a  szakácsnék  nem  esnek 
kétségbe,  kivált  ha  oly  vadászt  tartanak  jó  szóval,  mint  például  én  va- 
gyok. Minden  másod  s  harmad  nap  azonban  más  qualitásban  is  kell  sze- 
repelnem, mert  egy  úttal  fő  halászmester  is  vagyok,  ilyenkor  aztán  akár 
horoggal  akár  hallóval  annyit  szoktam  fogni,  hogy  a  sertvések  is  megun- 
ják. Pisztrángok,  harcsák  és  angolnák  nagy  bőségben  vágynak  nem  csak 
a  Thompsonban,  de  minden  mellék  ágaiban  is. 

Pontban  12  órakor  szól  a  harang,  s  fél  óra  múlva  mindenkinek 
otthon  kell  lenni.  Ebéd  után  egy  pipa  dohány ,  s  pedig  otthoniasan  fe- 

kete  kávé  mellett ;  aztán  következik  a  napi  munka  folytatása,  miben  én 
is  sokszor  részt  veszek  ,  de  még  is  többnyire  a  házi  nővel  szoktam  kilo- 
vagolni vagy  a  nyugoti  nagy  prairiekre,  vagy  ide  oda  látogatóba  a  szom- 
széd nőkhez. 

Estve  6  órakor  a  harang  ismét  teára  hivja  híveit,  ilyenkor  aztán 
mindnyájan  már  pongyolán  vagynnk,  s  én  elbeszélem  vadászati  s  halá- 
szati kalandjaimat,  Ők  meg  elbeszélik,  hány  burgonya  volt  ez  vagy  amaz 
knpocz  alatt,  s  hogyan  szakadt  ki  ez  vagy  amaz  lepedője  a  kukoricza 
alatt  stb.  Lassanként  azonban  tovább  megyünk  ,  mindég  tovább ,  mig  át 
repülünk  az  Atlanti  Óceánon  s  Európába  termünk  5  ott  sem  állunk  meg,  de 
tovább  vándorlunk  keletre  az  ó  világ  zugába,  s  mikor  meg  néztük  a  hazát, 
az  egyetlent,  a  páratlant  minden  hazák  közt,  felkeressük  önöket  is  rendre. 
Én  szívesen  elmegyek  Gyurival  együtt  Aradra  s  Feriékkel  Temesvárra ; 
aztán  elmegyünk  mindnyájan  Gyurival  Krassóba  •  mig  végre  ők  is  eljön- 
nek velem  Somogyba.  A  mily  örömmel  kezdjük  meg  a  csevegőutat ,  kö- 
zönségesen olyjborús  arcczal  jövünk  reá  utóbb  ,  hogy  csak  gondolatban 
kisérjük  az  ajkak  utazását,  s  mindég  széken  ülünk  a  párolgó  tea  mellett. 

Ilyenkor  nem  egyszer  lopódzik  könny  szemeinkbe  ;  de  Gyuri  jelen 
van,  s  mikor  látja,  hogy  mindenki  malmáról  fogy  a  viz ,  mikor  sóhajtást 
hall,  vagy  látja,  hogy  zsebkendőt  keres  önkénytelenül  a  kéz ;  előáll  és 
szólí :  halljuk  csak,  hol  is  hagytuk  el  tegnap  ;  igaz  !  s  olvasni  kezd  egy 
ujságlapot,  vagy  félben  szakasztott  regényt,  míg  lassanként  oda  vonja  a 
figyelmet  magához ;  a  lélek  uj  tápot  nyer,  s  feledteti  a  testtel  a  legszen- 
tebb nyughelyét,  hazája  földjét  s  benne  övéit ! 

Sokszor  12  óra  elmúlik  éjjel,  mikor  lefekszünk,  s  ágyban  is  még 
soká  beszéllünk  Gyurival  a  múltról ,  s  a  multak  emlékével  alszunk  e!,  a 
multak  emlékével  álmodunk  ,  mig  a  reggeli  zörgés  emlékeztet  a  valóra  ; 
én  forgácsot  megyek  metszeni  ;  Gyuri  fát  vágni,  Feri  a  hornyukat  itatni. 
Ez  az  élet  prózája ;  de  van  azért  benne  poesis  is,  azt  tagadni  nem  lehet. 
Megírtam  a  mint  van,  önök  kibéczézhetik,  hol  a  próza ,  hol  a  költészet. 
Én  is  kommentároznám,  de  most  látom  ijedve ,  hogy  levelem  már  megint 
dupla  lett.  Jövő  alkalommal  többet. 

Uj-Aradon,  Decatur  megyében,  Iowa 
státusban,  november  28-án  1854. 

Kedves  anyám  ! 

Utolsó  levelemben  V ...  a  Feri  barátom  házát,  kül  s  bel  körülmé- 
nyeit irtam  le,  most  a  hírneves  Ujbudát  (angolul  New-Buda)  akarom  önök- 
kel megismertetni : 

Ha  a  Thompson  balpartján  megy  az  ember,  s  a  városkához  mint- 
egy V2  angol  mértföldre  ért ,  a  folyó  egy  kanyarulatánál  keletről  nyu- 
gotra  azon  kilátás  nyilik  a  szem  előtt,  melyet  levelem  homlokára  kar- 
czoltam,  mely  azonban,  mellesleg  légyen  mondva,  tökéletesen  természet  hü. 

A  háttérben  ugyancsak  a  bal  parton  felnyúló  hegyek  mögött  T  .  - 
. .  cs,  volt  huszár  kapitány  lakik,  s  hozzá  éjszakra  10  mértfölére  M. . .  .szék 

vannak.  A  várossal  szembem  a  jobb  parton  felemelkedő  erdőség  M - 

nyi  Józsi  tulajdona. 

A  város  jelenleg  8  házból  áll ,  a  legszélső  egyszersmind  egyedül 
álló  az  éjszaki  oldalon,  a  posta  ház ,  jelenleg  valami  Kellerschon  nevű 
német  tulajdona,  ki  egyszersmind  a  postamester  is. 

A  hozzá  legközelebbi  B czei  Tamás  szíj-  és  nyereggyártó  la- 
kása. Aztán  következik  a  „Grocery"  az  az  bolt,  hol  minden  kapható,  mire 
csak  szükség  van  a  vidéken,  magyarok  birják  társaságban,  kik  hetesen 
felváltva  kezelik  az  eladást. 

Van  még  egy  kovács  ,  egy  asztalos,  egy  orvos,  s  két  amerikai  bőr- 
kereskedő, s  mind  a  8  egyúttal  vendégfogadós ,  mert  amerikai  szokás 
^szerint  fizetés  mellett  mindenki  befogad  vendéget. 

Jelenleg  a  bőr  kereskedők  miatt  mintegy  300  indián  család  (potto- 
vatomiek,  choktavok  és  foxokj  táboroz  a  város  körül,  kik  élénk  csereke- 
reskedést űznek  a  magukkal  hozott  belénes,  élen,  szarvas,  medve,  hód  és 
rakoon  bőrökkel.  A  házak  mind  deszkákból  épitvék ,  fehérre  festvék  s 
igen  jól  néznek  ki.  Jövő  évben  épülendegy  gőzmalom  s  két  fürész  malom 
is.  Ezentúl  még  4  bolt  fog  megnyittatni,  egy  szálloda  s  egy  gyógyszertár. 
Templomról  még  nincs  szó  . . . 

Mikor  még  U itt  lakott,  egyszer  a  státus  kormányzója  meglá- 
togatta őt  s  kérdezte  tőle  „hát  Mr.  U ,  hol  van  a  templomok  ?   mire 

az  öreg  azt  válaszolá  :  a  „pokolban." 


-<§>     45     8=~ 

Ujbudának  igen  szép  és  kedvező  fekvése  van  minden  tekintetben, 
s  hogy  eddig  jobban  nem  gyarapodott ,  kétségkül  U . . . .  indolens  fukar- 
sága  az  oka.  A  helyett  hogy  a  szétszórt  magyarokat  egyesitette  volna, 
s  19  ezer  holdat  haladó  birtokából  mindenkinek  annyit  juttatott  volna, 
hogy  rajta  megtelepedhessek,  a  kedvezményeket ,  mikben  a  magyar  ügy 
miatt  őt  részesítették,  arra  akarta  használni,  hogy  szegény  szerencsétlen 
honfi  társait  kizsákmányolja ,  s  rajtuk  nyerészkedjék.  Kimérte  a  város 
helyét,  lelkes  proclamatiókat  bocsájtott  ki,  s  mikor  messzérol  ide  jöttek 
szegény  magyarok,  hogy  letelepedjenek ,  s  mesterségüket  folytathassák, 
150  G  lábnyi  üres  házhelyet,  mondom  150  o  lábnyi  üres  házhelyet  100 
dolláron  (s  nem  alább)  ajánlt  nekik. 

Ez  természetesen  oppositiót  szült ,  s  mindjárt  öten  másutt  mértek 
ki  városhelyet,  s  különféle  feltételeket  ajánlottak  a  letelepedőknek.  A  vi- 
dékieket is  U tette  elidegenítette  s  midőn  az  itt  megtelepedők  mezei 

gazdaságukat  folyamatba  tették,  nem  lehetett  őket  arra  bírni ,  hogy  bol- 
tosok legyenek.  S  igy  a  tervezett  város  megbukott.  Mikor  U múlt 

év  tavaszán  elment,  csak  saját  háza  állott  a  város  rengeteg  helyén ,  t.  i. 
a  posta  ház.  Mihelyt  azonban  elment,  új  kísérletet  tettek  ,  P . . .  er  Gyuri 
elfoglalta  a  kimért  városhelyet,  irkált,  firkált,  agitált ,  mig  nem  fáradha- 
tatlan szorgalmának  sikerült  azt  kivinni,  hogy  ma  már,  (18  hónap  mul- 
tával) tökéletesen  reményleni  lehet,  hogy  Ujbudából  csakugyan  város  lesz. 

Ennek  bebizonyítására  elég  legyen  azon  egyetlen  egy  adat ,  hogy 
B czei  egy  é^  alatt  78  nyerget,  és  243  kantárt  adott  el.  A  kereske- 
dők pedig  boltjukból  1750  dollár  áruportékát  kész  pénzen,  s  2400  árut 
bőrökért  adtak  el. 

A  posta  hivatalból  az  elmúlt  12  hónap  alatt  950  levél,  s  7000  új- 
ságlap axlatott  ki ;  mi  minden  esetre  bámulatos  egy  európai  előtt,  mert  a 
környék  legnagyobb  városa  csak  8  házat  számit,  tehát  ezen  nagy  közle- 
kedés és  forgalom  a  farmerek,  s  a  keresztül  utazó  kivándorlók  által  ho- 
zatott létre. 

Kevés  tőkével  itt  roppant  vagyont  lehetne  még  szerezni ;  t.  i.  sze- 
szes italokat,  lábbelit,  ruha  nemüeket,  lőszereket,  stb.  nyers  bőrökért  le- 
hetne becserélni  az  indiánusokkal ,  s  ezeket  Sz.  Louisba  szállítani ,  mi 
által  200  percentnyi  tiszta  hasznot  lehetne  nyerni. 

Naponta  egymást  érik  már  a  baromkereskedők  is,  kik  nagy  áron 
öszvevásárolnak  marhát,  sertvést,  juhot,  lovat,  s  kora  tavasszal  torony 
irányában  Kaliforniába  hajtják. 

Jelenleg  30 — 35  dollár  egy  bornyus  marha ,  oka  mert  Kalifornia 
népessége  óriásilag  szaporodik,  s  a  nyári  nagy  szárazság  miatt,  mely  min- 

den legelőit  leperzselé,  arra  van  kárhoztatva ,  hogy  soha  se  tenyészthes- 
sen barmot,  hanem  importálja  aranyaért.  Iowa  legközelebbi  státus  (1G00 
m.  föld)  Kaliforniához ,  s  arra  van  teremtve ,  hogy  örökös  marhalegelö 
legyen  ■  száz  és  száz  mértföldekre  terjedő  buja  rétek  ,  remek  patakok  s 
sürü  ligetek,  mindez  azon  előnyt  adja  Iowának  hogy  kizárólagos  barom- 
tenyésztője  legyeu  nem  csak  Kaliforniának,  de  minden  ezentúl  alakulandó 
státusnak  is  a  Csendes  tenger  partjain.  Most  még  nem  megy  oly  nagy 
skálán,  mint  mennie  kellene,  mert  1-ször  nincs  annyi  marha  mint  kell; 
2-szor  a  szállitás  soká  tart,  és  veszedelmes.  De  legfeljebb  5  év  alatt  el- 
készülend  a  vasút  Davenportból  San  Franciscoba,  mely  3  míld.  távolságra 
lesz  a  legészakibb  magyarhoz  ;  ez  alatt  a  népesedés  is  annyira  megsza- 
porodik, hogy  a  szükségletet  ki  fogja  elégíthetni ,  s  ekkor  majd  igazán 
beáll  az  itteni  vidéknek  virágzó  kora.  Ekkor  Uj-Yorktól  San  Franciscóig, 
vagyis  az  Atlanti  Óceántól  a  Csendes  tengerig  az  itteni  kolóniának  ugy 
szólva  szivén  vonuland  keresztül  az  egész  óriás  forgalom. 

Holnap  vagy  holnapután  tovább,  addig  is  Isten  önökkel ,  mindjárt 
szarvas  vadászatra  megyünk,  s  a  posta  ma  estve  elindul. 

Ha  a  sors  ugy  akarja,  hogy  valaha  még  megláthatom  önöket,  egye- 
dül ezen  négy  holnapi  életem  részletes  elbeszélése  néhány  estvét  veend 
igénybe. 

Még  addig  semmit  sem  dolgoztunk  a  borzasztó  hideg  miatt ,  jövő 
holnapban  azonban  minden  esetre  elfogj nk  kezdeni.  Első  teendőnk  leend 
Kanzás  nyugoti  határát  megállapitani,  ez  álland  egy  vonalból  éjszakról 
délre.  Ezután  ezen  vonallal  parallel  vonalokat  imzunk  nyugotról  kelet- 
nek, egész  a  Misszouri  folyóig,  mely  aztán  a  megyék  éjszaki  és  déli  ha- 
tárát jelölendi.  Ha  ez  kész,  akkor  jönnek  az  éjszak  délröii  parallel  vona- 
lok, melyek  a  megyék  nyugoti  és  keleti  határait  teendik,  aztán  még  min- 
den megye,  azaz  minden  négyszög  36  sectióra,  azaz  36  egyenlő  négyszegre 
osztatik  fel. 

Elképzelhetik,  hogy  ily  munka,  midőn  a  feldarabolandó  föld  hossza 
közel  300  mértföld,  s  szélessége  240  mfld.  mily  soká  fog  tartani. 

Ne  képzeljék  azonban,  hogy  ezen  egész  roppant  terület  telve  van 
földmivel őkkel.  Az  állítólagos  60  ezer  lakos,  (mely  azonban  alig  megy  20 
ezerre)  a  Missouri  folyó  mentében  van  apró  városkákban  elszórva.  A  Mis- 
souri folyótól  mintegy  10—15  mértfölre  nyugotnak  kezdődik  a  nagy 
prairie,  hol  az  ember  50—80,  100  mértföldet  lovagol  s  nem  lát  egyetlen 
egy  fát  sem ;  csak  a  patakok  és  folyók  szegélyezvék  mindegy  100  lé- 
pésnyire szegéllyel,  melyen  fa  és  bokor  terem,  a  többi  mind  elláthatlan 

fütérség.  Azért  oly  hideg  a  klima,  a  föld  mindenünnen  ki  van  téve  a  sze- 
leknek. A  tél  e  körülmény  miatt  valóban  borzasztó. 

Indián  mintegy  25  ezer  lakik  a  területen,  s  8  nemzethez  tartoznak, 
melyek  mindegyike  külön  nyelvet  beszél.  Körültünk  a  Cow,  és  Chikapoo 
nemzet  lakik.  Mindezekről  azonban  jövő  levelemben. 


Tj-Buda  Deoatnr   megye,  Iowa 
státus.  Február  16-án  1855. 


Kedves  öcsém ! 

Decemb.  19-ről  irt  soraidat  tegnap  estve  vettem ,  innét  és  ide  a 
posta  kissé  lassacskán  jár  még ,  mert  Keokukból  (hol  osztályozó  posta 
hivatal  van,  s  azért  oda  kell  minden  levélnek  előbb  menni)  csak  egyszer 
jár  hetenként  Budára  a  posta,  mivel  az  utak  még  máig  is  csak  Isten  ö 
szent  felségének  müvei. 

Lóháton  botorkál  hozzánk  Mercur  ő  kegyelme  ;  semmi  sem  termé- 
szetesb  azonban,  mint  az,  hogy  mikor  a  posta-málha  igen  nagy,  egyszerre 
lóháton  mindent  nem  lehet  elvinni;  igy  léhát  p.  o.  ha  25  zsák  újság  és 
levél  van  számunkra,  a  legény  kiveszi  közüle  az  első  egy  párt,  a  többit 
pedig  otthagyja  az  utána  következőnek,  ki  aztán  hasonlólag  cselekszik. 
Végre  ha  a  zsákok  tekintélyes  quantitásra  szaporodnak,  összeáll  az  itteni 
lakosság,  s  elmegy  érte  ökrös  szekéren.  Van  reá  példa,  hogy  egy  ily  ex- 
peditió  49  zsák  levelet  és  újságot  hozott  Budára. 

Egyébiránt  ne  gondold,  hogy  ez  mindenütt  igy  van  Amerikában  ; 
sehol  a  világon  sebesebb  posta  közelekedés  nincsen ,  mint  épen  e  világ- 
részben. 

Uj-yorkból  Keokukig  például  (2200  mértföld)  52  óra  alatt  jő  a 
posta.  Két  év  múlva  erre  is  már  kész  lesz  a  vasút,  (Ujbudától  éjszakra), 
s  akkor  Keokukból  12  óra  alatt  itt  lesz  naponta  a  posta;  s  pl.  Győrből 
a  levél  19  nap  alatt  fog  Budára  érkezni ,  mi  ha  felvesszük ,  hogy  közel 
8000  mértföldnyi  távolság ,  mégis  csak  kielégitő  leend  legalább  addig, 
mignem  a  léghajókon  fogják  a  szállítást  eszközölhetni. 

Mióta  a  szabad  státusokban ,  és  Közép-Amerikában  élek ,  szinte 
szakadatlan    dolgozok    s   irataim   már   óriási    halmazzá   szaporodtak ; 

én  ezeket  azonban  csak  magyarul  akarnám  közzé  tenni  s  fájdalom,  a  kö- 
rülmények gátolnak  ezt  tehetnem. 

Nem  ereszkednék-e  Kovács  Pál  ur  velem  valamely  összeköttetésbe, 
illetőleg  irodalmi  vállalatba  ?  ő  oda  haza  mint  kiadóm  működhetnék ,  s 
hiszem,  mind  kettőnkre  nézve  nyereséges  vállalat  lenne.  „Utazás  az 
Éjszak  amerikai  szövetség  éj  szaki  és  közép  államai- 
ban;" —  Utazás  az  éjszakamerikai  indián  területen;" 
„Luíziana  és  Texas" ;  Utaz  ás  Középamerikában;  „A  mexicoi 
tengeröböl  és  szigetei".  „Utah  és  a  Mormonok"  ;  „A  magyar  kiván- 
dorlók története  Éj  szak- Amerikában"  czimü  dolgozatai- 
mat, ha  kell,  rövid  időn  rendbe  szedhetem,  s  oly  állapotba  helyhezhetem, 
hogy  a  birálatot  kiállják. 

Mindezen  munkák  pedig  nagy  érdeküek  lennének  a  magyar  olvasó 
közönség  előtt,  már  csak  azért  is,  hogy  nagy  részint  egyedüliek  lennének 
szakukban.  Nekem  semmi  kétségem  sincs,  hogy  néhány  ezer  forintot  le- 
hetne általa  szerezni,  s  oly  helyzetbe  hozna,  hogy  továbbra  is  szakadat- 
lanul az  irodalmi  téren  működhetnék. 

Arra  kérsz,  irjak  valamit  az  itteni  farsangról.  Ez,  megvallom  nehéz 
feladat,  de  mind  a  mellett  megpróbálom : 

Amerikában  a  keleti  státusokban,  és  általán  a  nagy  városokban 
sok  tekintetben  külömbözik  a  farsang  ünneplése  az  európai  modortól,  de 
még  itt  is  mindenütt  külömböző.  Mindazoktól  azonban  nagyon  eltér  a 
modor,  a  mint  itt  nálunk  Iowában  áldoznak  Carneval  kisasszonynak. 
Minket  Amerikában  mindenki  ezen  czimmel  illet  „B  a  c  k  w  o  o  d  s  m  e  n" 
(azaz  a  rengeteg  emberei ,  mert  a  civilisátio  előpostái  vagyunk  s  irtjuk 
számára  a  rengetegeket)  s  e  szerint  mulatságunk  is  a  vadság  és  civiliza- 
tió  közt  foglal  egy  bizonyos  helyet. 

Most  tehát  a  Backwoodsman-ek,  azaz  ami  iowai  farsangunkról  irok- 
Itt  tulajdonkép  kevés  ember  is  tudja,  hogy  ez  a  szó  „carneval"  ,  vagyis 
farsang  valamely  nép  szótárában  előfordul ;  de  mivel  itt  is  csak  embe- 
rek laknak,  tehát  ők  is  nem  annyira  divat  és  szokás  mint  természeti  ösz- 
tönnél fogva  mulatnak  és  tánczolnak. 

Hogy  ezen  kedvcsapongás  történetesen  épen  azon  időbe  esik  ,  mint 
bár  hol  másutt  a  világon,  annak  egyszerű  okát  nem  abban  kell  keresni, 
hogy  keresztény  kalendáriom  határozza  ezt ;  de  mert  január  és  mártius  közt 
van  itt  mindenkinek  legkevesebb  dolga,  s  tehát  legtöbb  ideje  mulathatni. 

Táncztermek,  vagy  más  mulatságra  számított  helyiségek  itt  sehol 
sincsenek,  mert  nem  hajtanának  jövedelmet,  már  pedig  Amerikában  sem- 
misem tétetik  prakticus  czél  nélkül. 

A  bálok  tehát  itt  mindig  a  hölgyek  indítványára,  de  egyedül  a  fér- 
fiak költségére  adatnak  ,  bizonyos  nemével  a  részvényes  aláírásnak.  Mi- 
után a  hely  meg  van  haWTrozva,  hol  a  mulatság  tartatni  fog,  s  annyi  alá- 
író van,  hogy  a  költségek  mellett  még  említésre  méltó  haszont  is  várhat 
a  bálrendező,  kitűzik  a  napot  s  az  aláírók  meghívják  az  ismerős  ladyket. 
Ezen  meghívásnak  oly  természete  van,  hogy  a  meghívó  meghívása  által 
kötelezi  magát  a  bálban  minden  tánczot  a  meghívottal  járni;  azaz  a  meg- 
hívás világos  jelképe  a  solidaris  engagirozásnak. 

A  bál  rendezése,  ételek,  italok,  zene,  stb.  egészen  a  báladót  illeti, 
azaz  azon  gentlemant,  kinek  házában  a  bál  tartatik.  A  bál  napján  mái- 
korán  reggel  a  gentlemanek  gálában  meghívottjaikhoz  lovagolnak,  velük 
reggeliznek,  s  aztán  rögtön  indulnak  a  bál  helyére. 

A  gentleman  és  ladyje  gálában  elől  lovagolnak,  utánok  a  lady  szü- 
léi, testvérei,  vagy  atyjafiai  „sack  et  pack"  ökrös  szekéren.  A  gentlema- 
nek ilyenkor  legszebb  öltönyeikben  vannak,  többnyire  fénymázos  topány-, 
fekete  nadrág- ,  és  frakban ,  fekete  mellényben ,  kihajtott  inggallérral, 
(mert  nyakravaló  itt  nincs  divatban),  plush  sapkában,  s  köpenyül  a  kö- 
zepén kivágott  vörös  pakrócczal. 

Délután  három  órakor  kezdődik  a  táncz  a  legnagyobb  szobában,  (itt 
közönségesen  a  konyhán  kívül  két  vagy  három  szoba  van  a  házaknál,  s  ily 
alkalomra  a  tulajdonos  mindent  ki  szokott  hordani  belőlök  a  „smoke- 
houseba"  azaz  a  házon  túl  lévő  „füstöldébe,"  mely  Amerikában  egészen 
sajátságos  épület).  A  zenészek  kivétel  nélkül  két  néger  hegedűsből  álla- 
nak ,  kik  czigányainkhoz  hasonlón  „csak  betéve  húzzák";  külömben 
nálok  még  korántsem  kívántatik  annyi  talentum ,  mint  czigányainknál, 
mert  az  amerikai  nemzeti  táncz  összesen  csak  tizenkét  taktusból  áll ;  s 
miután  az  amerikai  ember  mást  nem  tánczol,  mint  saját  tánczát,  a  néger 
hegedűsök  igen  következetesen  délutáni  három  órától  kezdve  más  nap 
reggelig ,  azaz  világos  kivirradtig,  ugyanazon  tizenkét  taktust  húzzák 
szünet  és  változás  nélkül. 

A  gentlemanek  lovai ,  ugy  a  ladykéi  is  a  ház  körül  a  karókhoz 
köttetnek  felnyergelve ;  az  ökrök  a  „big  lot"-ba  (a  barmok  számára  kü- 
lön kerített  nagy  udvarba)  hajtatnak,  kifogva  ugyan,  de  kettesen  össze- 
jármozva ;  a  szekerek  a  ház  előtt  maradnak  azon  festői  rendetlenségben, 
a  mint  megérkeztökkor  megállíttattak.  Igen  természetes  azonban ,  hogy 
ily  sok  négylábú  vendég  nem  számolhat  a  báladó  vendégszeretetére, 
annál  kevésbbé  szénája,  zabja,  vagy  kukoriczájára ,  s  így  a  lovak  nyer- 
gelve és  a  karóhoz  kötve,  az  ökrök  pedig  párosan  öszvejármozva  mulat- 

nak  másnap  reggelig,  sokszor  délig  evés  ivás  nélkül ,  szabadságukra  ha- 
gyatván, a  hegedűk  hangjain  gyönyörködhetni  kényük  s  kedvük  szerint. 

Megkezdetvén  a  táncz ,  minden  gentleman  párjával ,  (azaz  meghí- 
vottjával) előáll,  és  járja  a  „Yankee  doodlet"  mindaddig,  mig  ugy  elfá- 
radnak, hogy  körmeiken,  ajkaikon  és  füleiken  folyik  az  izzadság ;  mikor 
ez  időszak  általánosan  beáll,  a  zene  egy  időre  megszűnik ;  a  gentlemanek 
whiskyt  (fenyü  pálinka)  isznak,  a  ladyk  egymással  conversálnak.  Aztán 
bejönnek  ismét  a  gentlemanek,  s  újra  elkezdik  a  „doodlet."  Ezen  táncz 
sokban  hasonlit  a  somogyi  földnép  csárdásához,  a  párok  mindig  egy  álló 
helyükben  ugrálnak  és  topiczkolnak. 

Estve  nyolcz  órakor  asztalokat  visznek  a  szobába ,  megterítik  s 
felhordják  az  ételeket ;  de  az  asztalnál  csak  a  ladyk  foglalnak  helyet ,  s 
meghivójik  hátuk  megett  állva  szolgálják  őket.  A  lakoma  közönségesen 
főtt  disznóhusból,  répa  vagy  burgonyával,  sült  marhahúsból,  szarvas,  tur- 
key  (vadpulyka),  fáczány ,  fogoly  stb.  sültekből  áll.  Azonfelül  mindig 
még  különféle  pudding  és  applepie  (vadszilva  vagy  vad  almával  bemázolt 
lepény)  is  van. 

Ha  a  ladyk  készek  az  evéssel ,  fölkelnek  s  más  szobába  vagy  a 
smoke  houseba  mennek  öltözködni ;  helyüket  ekkor  a  gentlemanek  fog- 
lalják el,  s  elköltik  a  maradékot.  Mint  mindenütt  Amerikában ,  ugy  itt 
is  az  evésnek  hamar  vége  szakad.  Az  európai  ember  azt  gondolja  eleinte, 
mikor  egy  Yankeet  enni  lát,  hogy  gőzerővel  eszik,  s  ilyenkor  közönsége- 
sen evés  nélkül  is  marad,  mert  mig  a  Yankeet  bámulja ,  ez  előle  mindent 
elkölt,  a  mi  csak  ehető. 

Ebéd  után  ismét  kezdődik  a  táncz  ,  s  szünet  nélkül  tart  reggeli 
3 — 4  óráig,  ekkor  a  társaság  újra  eszik  és  iszik  valamit,  azután  reggelig 
tánezol,  azaz  addig  mig  mindenki  ki  nem  dül  a  hámból. 

A  keztyü  általában  sehol  Amerikában  nem  dviatozik,  kivéve  dolog- 
nál nagy  hidegben,  azért  igen  természetes,  hogy  a  ladyk  karcsú  derekain 
sok  ujjnak  nyoma  marad,  annál  is  inkább,  mert  ők  kivétel  nélkül  mindég 
fehérben  vágynak  öltözve.  Minthogy  pedig  az  amerikai  lady  szereti  a 
tisztaságot ,  de  különösen  a  piperét  és  feltűnést,  épen  ugy,  mint  Eva  bár 
hol  született,  bár  micsoda  unokája,  azért  minden  bál  alatt  a  ladyk  ren- 
desen háromszor  (de  némelyik  4-szer  5-ször  is)  egészen  uj  ruhát  vál- 
tanak. 

Az  ökrös  szekéren  e  végből  van  a  bőrönd  a  toillette  kellékeivel ; 
s  igen  gyakran  a  ladyk  sansgéne  az  ökrös  szekéren  öltöznek  át ,  közön- 
ségesen mig  a  gentlemanek  esznek.  Bál  után  hasonló  renddel  mint  jött, 
haza  megyén  a  karaván. 

zett Cedar  Swamp  (cédrus  mocsár),  mely  tömve  számtalan  ingoványos 
területekkel,  imitt  amott  apró  tavakkal,  s  átgázolhatlan  cédrus  és  sabal 
sűrűkkel.  Messze  távolban  ezen  mocsárt  a  Rocky  Montains  (sziklás  he- 
gyek) szegélyzik,  mely  hegységnek  két  magos  kúpja  tiszta  idővel  látható 
(Chimney  rock  11450'  magos,  és  Courthouse  rock  10,800'  magas). 

Mondhatom,  költői  ecset  alig  teremthetne  szebb  tájképet,  mint  ez, 
melyen  jelenleg  itt  ezen  vadon  közepette  csudálva  merengnek  képzetim  ; 
s  ott  jobbra  a  túlsó  parton  a  kickapoo  indiánok  főtanyája,  számos  csúcsba 
nyúló  gyékénysátoraikkal,  melyekből  a  füst  szürke  kigyóként  gombolyog 
fel  a  magasba ;  köztök  a  számos  indiánfiúk  czélt  lőnek  nyíllal ;  amott 
versenyt  futnak,  itt  versenyt  eveznek  lélekvesztőben,  amott  halásznak, 
stb.  s  amoda  éjszaknyugotra,  hol  a  mocsárban ,  egy  nagy  ezüst  tálként 
terül  el  a  kickapoo  beek  (tó),  mellynek  vizére  a  borzasfejü  bivalyok  ser- 
geí  vonulnak.  A  bikák  küzdenek,  a  borjak  bőgnek  anyjok  után. 

A  kickapoo  indián  nemzet  az  előtt  Ohioban  lakott,  azonban  a  jelen 
század  elején  szerződés  következtében  a  kormánnyal,  ide  költöztek ;  utóbb 
több  évig  hadat  viseltek  a  kormánnyal,  mig  végre  legyőzetvén ,  szerző- 
dést és  békét  kötöttek,  mit  azonban  ismét  megszegtek  múlt  évben ,  a 
mikor  végre  beleegyeztek,  hogy  jelen  birtokukat ,  mintegy  500  földirati 
D  mfld.  a  szabad  státusoknak  eladják,  felét  készpénzen,  */4  áruk  és  szer- 
számokért, s  !/4  fekvő  földért  (a  Nebraszka  területen).  A  pénz  és  szer- 
számok nagy  részét  át  is  adta  már  a  kormány,  de  az  indiánoknak  eszük 
ágában  sincs  elmenni,  új  meg  új  expeditió  megy  ellenük  ;  egyet  verekesz- 
nek,  azután  mindenbe  beleegyeznek,  miről  azonban,  mihelyt  a  katonaság 
elvonul,  mit  sem  akarnak  tudni. 

Ez  sine  fine  igy  megy,  s  az  indiánok  sorai  már  annyira  megritkul- 
tak, hogy  az  egész  nemzet,  mely  Ohióban  még  50  ezer  főből  állott,  most 
alig  megy  7  —  8  ezerre.  Maga  a  főnök  monda  nekem  múltkor,  hogy  meg- 
látogattam, miként  nehezen  leend  képes  a  legközelebbi  ütközésre  többet 
mint  1300  hadakozó  férfit  öszveszedni. 

Sok  tekintetben  érdekes  ezen  indián  nemzet,  mert  egészen  vad ,  s 
messze  áll  a  civilizátio  fagypontjától.  Négy  fő  tanyájuk  van,  mit  Ők  vá- 
rosnak hivnak,  tulajdonkép  azomban  nem  egyéb  mint  sátortanya. 

Kormánnyuk,  mint  csak  nem  minden  amerikai  indián  nemzeteké 
mérsékelt  monarchia,  vagyis  korlátolt  uralkodói ;  melynek  feje  a  király 
vagy  főnök,  kit  a  nemzet  legvitézebb  és  legtiszteletre  méltóbb  tagjai  a 
tanácsban  ellenőriznek. 

Névleges  főnökük  jelenleg  Hu  lat  tó  Meyk,  vagy  is  magyarra 
fordítva  „kék  szinü  király" ;  hatalma  nagyon  is  korlátolt,  mert  a  tettle- 

ges  uralkodó  még  mindég  Arp  u  i  k  a,  ki,  noha  113  éves  már,  s  csaknem 
egészen  világtalan,  mégis  hatalmas  szónok  a  tanácsülésben ,  s  mint  Meyk 
biztosított,  mindég  az  elenzék  vezére. 

Az  utóbbi  hajlandó  a  szerződés  megtartására,  s  igy  a  kivándorlásra 
is ;  vagyis  inkább  az  új  birtok  megszállására. 

De  Arpuika  határozottan  itt  akar  élni  és  halni ;  erre  mindennap 
esküszik  s  örök  boszut  forral  a  yankeek  ellen. 

Meyk,  mint  számtalan  civilizált  „mon  frére"-je,  tökéletes  papucs- 
kormány alatt  van.  Egy  nővére  van  ugyanis,  ki  messze  elhírhedt  szépsé- 
ge és  élczessége  miatt ,  s  ki  ritka  ékesszóllással  s  örökös  pörölés  közt 
ellenzi  az  elvándorlást.  Nekem  is  volt  hozzá  párszor  szerencsém  s  mond- 
hatom sok,  igen  sok  tekintetben  nevezetes  nő. 

Arpuika  hü  barátnéja  lévén,  vas  gyeplővel  vezényli  a  gyenge  s  té- 
továzó indiánkirályt,  s  valóban  én  is  meg  vagyok  győződve ,  a  közvéle- 
ményt ismerve  a  nemzetségben,  hogy,  ha  ezen  no  nincs,  már  rég  tova  tá- 
vozott volna  az  egész  nemzetség. 

A  nagy  tüz  körül ,  azaz  a  tanácsülésben  igaz ,  hogy  nincs  szava 
S  z  m  a  h-t  i  h  á  n  a  k  (ez  a  neve) ,  de  ezer  és  ezer  módja  van  ,  befolyást 
gyakorolni  a  szóval  birok  felett ;  s  mint  sok  más  nő  a  világon ,  úgy  ő  is 
mindent  áldoz  kedvencz  czélja  elérhetése  végett. 

Négy  úgynevezett  városaik :  Kaluzahatse,  Hulat  to  Meyk  la- 
kása; Baulevetse,  Arpuika  lakása;  aztán  Okihóba  ésSmahtiha,  de 
csaknem  az  egész  nemzet  apró  (10 — 15  gunyhóból  álló)  tanyákban  lakik 
a  Cédrus  mocsár  tavai  körül,  a  halászat  s  vadászat  végett ;  s  majdnem 
kivétel  nélkül  oly  elrejtett  s  hozzá  férhetetlen  helyeken ,  hogy  néha 
10  —  15  lépésnyire  van  az  ember  a  tanyához  s  nem  látja.  Ez  az  oka, 
hogy  a  katonaság  sohasem  képes  Őket  egészen  meghódítani,  mert  el  vágy- 
nak széledve.  Aztán  egy  jó  módjuk  van ,  a  nemzetet  öszvehíni ,  mikor 
t.  i.  Fort  Riley ,  vagy  Fort  Kearnyben  valami  mozgalom  indul  ellenök, 
rögtön  tüzek  gyúlnak  az  elszigetelt  s  messze  látható  hegyek  tetején  5  —  G 
mértföldnyi  távolságra  egymástól,  az  egész  terülctökön.  Ha  azonban  egy 
csapat  dragonyos  ezen  tüzek  egyikéhez  vágtat  történetesen,  sohasem  ta- 
lál egyetlen  egy  indiánt  sem  ;  eltűnnek  mintegy  varázsütésre,  egyéb  nyo- 
mot sem  hagyva  magok  után  mint  néhány  füstölgő  cédrus  tuskót. 

A  kickapook  életmódja  egyátalán  egyszerű.  Valamennyien  mivel- 
nek  ugyan  egy  kevés  kukoriczát,  édes  burgonyát ,  de  általán  vadászat- 
ból élnek.  Sertvéseik  azonban  iszonyú  mennyiségben  vágynak.  Vala- 
mennyien jó  nyillövészek,  de  ritka  köztük  ki  legalább  egy  jó  vont  csövei 
ne  birna,  mit  különös  ügyességgel  kezelnek,  oly  annyira ,  hogy  egyszer 

védve vagyunk;  noha  az  egyszeri  czigány  szerint:  „huj  be  hideg  van  oda 
kint"közel  egy  holnap  óta  a  hévmérő  —  24 — 28°  közt  áll,Reaumur  szerint, 
s  néha  oly  hideg  volt,  hogy  a  föld  mérföldekre  megrepedt. 

Visszatérek  levelem  kezdetére:  a  mint  a  gőzösre  szállék,  elindu- 
lánk,  s  délután  3  órakor  a  Misszuri  torkolatba  fordulánk  ,  mely  folyón 
szándékunk  volt  egész  Kanzás  városig  felutazni,  a  viz  azonban  oly  siker 
volt,  hogy  hajónk  számtalanszor  megfeneklett.  Végre  8  napi  unalmas 
utazás  után,  mely  idő  alatt  valamennyien  éjjel  nappal  (mint  négerek) 
dolgoztunk,  hogy  a  zátonyokról  leszabaduljunk,  Arrow  Rock  nevű  város- 
kánál a  kapitány  kijelenté ,  hogy  tovább  nem  mehet.  így  hát  kényte- 
lenek voltunk  kiszállni,  s  az  egész  utat  Arrow  Rocktól  Kanzásig  (146 
mértfóld)  gyalog  tenni. 

Podgyászunknak  béreltünk  ugyan  kocsikat ,  de  nem  magunknak  a 
drágaság  miatt ;  számtalan  kisebb  nagyobb  kalandok ,  és  szenvedések 
után  végre  október  20-án  Kanzás  városába  érkeztünk. 

Mindég  akartam  édes  anyámnak  irni ,  de  oly  fáradt  voltam  ezen 
egész  idő  alatt  mint  a  vadászeb,  ugy  hogy  a  mint  a  napi  gyaloglás  után 
éji  szállásra  (valami  folyó  v.  patak  mellett  természetesen  szabad  ég  alatt) 
érkeztünk,  hasra  feküdtem  ;  s  ha  valaki  valamit  enni  inni  nem  nyújtott, 
még  ezért  sem  keltem  fel.  Kanzásba  érkeztemkor  pedig  a  bevásárlás,  pa- 
kolás, sátorok  szerkesztése,  s  más  sokfélével  annyira  elvoltam  foglalva, 
hogy  a  4  nap  alatt,  mig  ott  voltunk,  mindég  alva  ettük  ebédünket  is. 

Október  25-én  végre  valamennyien  lóháton  s  fegyveresen ,  elő  s 
utó  őrsökkel  ellátva,  katonai  rendben,  18  szekérrel  utánunk,  megindul- 
tunk, a  Kanzás  folyó  jobb  partján,  nyugot  felé.  Alig  hogy  kiindultunk, 
fergeteg  kerekedett,  mely  oly  orkánná  fajult,  hogy  Kanzáshoz  5  mföldre 
táborba  szálltunk  s  megháltunk.  A  sátorokat  felütni  senkinek  sem  volt 
kedve,  elég  volt  a  lovakat  ellátni.  így  egész  éjjel  áztunk  és  fáztunk. 

Egész  terjedelmében  elősorolni  utazásunkat  iveket  igényelne,  azért 
röviden  csak  azt  akarom  elmondani ,  hogy  örökös  ázás  ,  fázás  ,  s  minden 
rendű  fáradalmak  közt  okt.  28-án  átkeltünk  a  Strangers  Creeken,*)  okt. 
30-án  az  úgynevezett  Hickory  pointnál  háltunk ;  nov.  4-én  a  Grashupper 
folyón  szálltunk  át;  nov:  7-én  a  Mudy  Creeken;  nov.  11-én  a  Soldiers 
Creeken;  nov.  14-én  a  Silverlake  (ezüst  tó)  mellett  vonultunk  el,  nov. 
16-án  a  Cross  Creeken;  nov.  18-án  a  Vermillion  Creeken;  nov.  20-án  a 
Rock  Creeken  keltünk  át.  Nov.  23-án  a  Bigblue  Riverhez  érkeztünk, 
melyet  mélysége  miatt  nem  lehetett  átúsztatni,  s  azért  talpakat  épitet- 


*)  Creek     patak.  River  -folyó. 

tünk,  melyeken  a  lovakat  és  kocsikat  lassanként  átszállítottuk,  s  éz  ope- 
ratio  4  egész  napig  tartott. 

Végre  okt.  30-án  Fort  Rileybe  érkeztünk,  hol  a  szabad  státusok 
tüzér-  és  dragonostisztjei  sok  szívességgel  fogadtak.  Nov.  5-én  kezdtük 
Fort  Rileyhez  8  mfre  éjszakra  a  Smokyhill  folyó  mellett  fő  szállásunkat 
építeni,  mely  máig  14  sátorból  áll. 

Személyzetünk  következő :  1  főmérnök,  2  segédmérnök ,  1  tértani, 
1  térképrajzoló ,  1  irnok ,  4  szakács ,  4  vadász ,  1  szertárnok  ,  1  éléstár- 
nok ,  2  négerinas ,  és  60  közszemélyzet  (hands) ,  vagyis  öszvesen  78 
személy. 

Riley  vár  és  Kanzás  város  közt  minden  15  nap  egyszeri  postaköz- 
lekedés van,  s  így  hírlapokat  kapunk,  s  levelezhetünk  is,  mi  minden  esetre 
életbe  vágó  érdek  valamennyiünkre. 


Mackinaw  folyó,  Kanzás,  április  12-én  1856. 

A  télnek  vége,  s  tavaszunk  van,  a  prairiek  és  ligetek  zöldek ,  s  a 
madarak  ezrei  ismét  csevegnek.  Sátorfánkat  márt.  21-én  felszedtük ,  s 
15  mértfölddel  tovább  vonultunk  a  Mackinaw  folyó  jobb  partjára,  hol 
alkalmasint  pár  holnapig  leend  fő  állomásunk. 

A  tavasz  megnyíltával  élelmi  szerek  és  áruk  is  érkeztek  a  belső 
(keleti)  státusokból ,  nagy  bőségben ,  s  igy  most  tűrhető  áron  vehetünk 
mindent.  Múlt  hét  elején  voltam  Riley  várban,  s  bevásároltam  az  egész 
nyárra ;  igy  fizetésemet  egészen  megkimélendem  a  nyáron ;  de  el  sem 
költhetném,  mert  nem  leszünk  érintkezésben  a  civilizatióval. 

Eddig  még  mindég  előmunkálatokkal  foglalkoztunk ,  de  jövő  héten 
megkezdjük  a  tulajdonképeni  mérést.  A  télen  át  elég  időm  volt ,  vadász 
kalandjaim  alkalmával,  e  vidéket  bekóborolni,  s  dús  ismereteket  szerezni 
az  indiánok  történetéből  s  életük  módjából. 

Tanyánk  egyik  legkiesebb  vidékén  fekszik  Kanzásnak,  hátunk  me- 
gett  mindég  magosabb-,  magosabbra  emelkedő  kopasz  halmok  ;  alattunk 
a  gesztenye  ,  sassafras  ,  hyekori ,  és  olajdiófákkal  szegélyzett  zöldszinü 
Mackinaw  folyó,  s  a  túlsó  parton  számos  mértföldekre  terülő  ugy  neve- 

Vidékieknek  igen  nehéz  itt  ily  bálokban  tánczosnét  kapni ,  mert 
mindnyájan  már  előre  le  vannak  foglalva.  Azonban  ha  valaki  hősiesen 
elszánja  magát,  hogy  egy  ily  egész  bált  egyetlen  egy  tánezosnéval  kitán- 
czol,  nem  nehéz  bál  előtt  szerezni  egy  tánczosnőt ;  illetőleg  magát  ré- 
szessé tenni  s  egyet  meghívni.  Én  magam  is  már  kétszer  szántam  el  ma- 
gam e  lépésre,  s  becsületesen  kiálltam  a  sarat. 

Most  látom,  hogy  már  is  továbbra  terjedt  fecsegésem,  mint  egy  levél 
korlátolt  köre  engedi ;  mostanra  tehát  levelem  bevégzem. 


Fort  Riley.  A  Smokyhill  folyón  Kanzás 
területben,  január  10-én  1856. 


Kedves  édes  anyám ! 
Bocsásson  meg,  hogy  oly  sokáig  nem  irtam,  ezt  tenni  is  fogja ,  ha 
uj  kalandjaim  sorát  csak  vázlatban  is  hallani  fogja.  Mikor  utolsó  leve- 
lemet, —  hajói  emlékszem  sept.  21-én  Sz.  Louisból  irtam,  melyben  Uj- 
budai  pályafutásom  végét  körülményesen  megírtam,  mindég  ugy  voltam 
elhatározva,  hogy  vagy  Sz.  Louisban,  vagy  Chicagóban  nyerendek  valami 
foglalkozást,  mind  a  mellett  más  lépést  sem  mulasztottam  el ,  ne  hogy 
legrosszabb  esetben  hoppon  maradjak.  így  mikor  Sz.  Louisba  érkeztem, 
épen  egy  ismerősöm  az  egész  Kanzási  mérést  kapta  vala  meg  a  kormány- 
tól, s  szükséges  személyzetét  szerkesztette  össze.  Neki  is  adtam  egy  jó 
szót,  hogy  ha  a  rajzoló  osztályban  számomra  egy  helyet  fentarthatna ; 
azonban  kevés  reményem  volt  ily  kilátásra,  s  épen  azért  már  nem  is  szá- 
moltam reá,  a  mint  september  24-én  szobámba  toppan  s  kijelenti ,  hogy 
egy  óra  alatt  a  hajón  legyek,  mert  egész  személyzete  már  ott  van,  s  dél- 
után indul.  Alig  volt  annyi  időm,  hogy  hét  szilvafámat  összepakolhattam, 
s  nem  csak  hogy  el  nem  búcsúzhattam  ismerőseimtől ,  de  még  tudtokra 
sem  adhattam,  hova  tűntem  el  egyszerre.  így  naponként  olvasok  most  a 
keleti  hírlapokban  az  ide  mellékelthez  hasonló  hirdetéseket  hollétein 
felől ;  azonban  ma  vagy  holnap  irok  az  illetőknek,  s  megnyugtatom  őket. 
Kedvesen  látom  az  ide  mellékelt  hirdetésből ,  hogy  édes  anyám  levele 
már  Ventzel  barátomhoz  ért  Bellevillebe ,  (hihető ,  eddig  már  több  is). 

4* 

írok  ma  Ventzelnek,  hogy  rögtön  küldje  ide  utánam ,  édes  anyám  pedig 
csak  szíveskedjék  egyenest  hozzá  küldeni  leveleit  a  tudva  lévő  czim 
alatt;  ö  ezentúl  tudni  fogja  hogyan  és  hová  küldje  azokat  utánam.  A 
szabad  státusok  alkotmánya  szerént  mihelyt  egy  terület  60  ezer  embert 
számlál,  joga  van  alkotmányt  szerkeszteni,  s  ezen  alkotmány  alapján  a 
kongresszushoz  folyamodni,  hogy  mint  státus  a  szövetségbe  felvétessék. 
Ha  ily  alkotmány  nem  ellenkezik  a  szövetség  átalános  alapszerkezeté- 
vel, ugy  rögtön  felvétetik  a  terület  mint  státus,  s  a  kongresszusba  köve- 
teket küld.  A  központi  kormány  azután  felméreti  az  ily  uj  státust  egé- 
szen, és  felosztja  megyékre  (Connty),  járásokra  (Township) ,  és  telkekre 
(Sections).  A  múlt  kongresszus  igy  vette  fel  Kanzást ,  azon  feltétellel, 
hogy  a  konstitutio  némely  pontjait  változtassa  meg,  s  lakói  számát  a  szö- 
vetség biztosai  jelenlétében  Írassa  újra  öszve.  Tehát  tettleg  Kanzás  még 
jelenleg  terület,  de  jövő  tavasszal  bizonyosan  státus  leend.  A  mérés  meg- 
kezdetett, három  külön  mérnök-testület  által.  Zwanziger  Gotlieb  (egy 
regensburgi),  a  nyugoti  vonalnak  felmérését  és  26  county  (megye)  ki- 
jegyzését  kapta  meg,  s  ezen  területben  vagyok  én  mint  tértani  rajzoló, 
havonkénti  50  dollár  fizetés  mellett;  mely  foglalkozás  alkalmasint  4 
vagy  5  évig  elfog  tartani ,  tán  tovább  is ;  ha  akarok ,  egész  idö  alatt  itt 
maradhatok  ;  fizetésem  azonban  nagyobb  nem  lehet ,  mert  50  dollár  a 
megállapított  dij.  120  pengő  forint  otthon  szép  fizetés  volna,  itt  azonban 
nem  sok,  mert  minden  nagyon  drága. 

Ezen  vadonban  még  (mindenütt  indiánusok  közt)  semmi  közleke- 
dés nincs,  s  minden  áru  ide  hozatala  nemcsak  sok  fáradság-  és  költségbe, 
de  életveszélyeztetésbe  is  kerül  a  vállalkozónak. 

Mert  az  indiánok  nem  szi vesén  látják,  hogy  földjeiket  mérjük  ,  s  a 
hol  lehet,  megtámadják  a  fehéreket. 

Ilyen  körülmények  közt  Riley  várban  egy  bushel  (mérő)  burgonya 
5  dollár ;  egy  bushel  kukoricza-liszt  5  dollár ;  egy  font  dohány  2  '/fl  dol- 
lár, 100  szivar  10  dollár,  egy  tuczat  alma  1  dollár,  egy  pár  csizma  10 
dollár,  egy  pár  keztyü  4  dollár,  2  font  kávé  1  dollár ,  ó  font  ezukor  1 
dollár ,  1  tuczat  tojás  1  l/q  dollár ,  1  font  téa  4  dollár ,  s  általán  minden 
áru  ily  arányban  van.  Vad  és  hal  elég  van  ugyan,  de  pusztán  evvel  csak 
nem  lehet  élni.  Elenszarvast ,  pulykát ,  őzet ,  antilopot ,  és  vad  bivalyt 
annyit  lőhetünk,  a  mennyi  kell  ■  de  mindég  ezzel  sem  lehet  élni.  Annyit 
összelődöztünk  már  ezen  vadállatokból,  hog}7  minden  sátorunk  kivül  be- 
lül bőreikkel  van  bevonva,  még  pedig  4-5  rétüen. 

Padlónk  bivaly  bőr,  ágyunk  s  takarónk  bivaly  bőr ,  pamlagaink 
bivaly  bőr,  stb.  Ben  a  sátorban  tehát  meg  nem  fázhatunk  ,  fagyás  ellen 

Első  nap  erdős  vidéken  vonultunk  keresztül,  s  csak  8  mértföldet 
haladhattunk,  mert  szünetnélkül  utat  kellé  vágni ;  estve  felé  azonban  az 
erdő  szélére  kiértünk,  hol  tanyát  ütöttünk  egy  patak  mellett,  mely  „Jef- 
ferson  Creek",  nevet  kapott,  körülbelől  25  rőfnyi  széles  volt  ott,  hol  más 
nap  rajta  átkeltünk,  mely  napon  25  mértfóidet  haladtunk,  gazdag  hullám- 
zó rétségenát,mely  mezőgazdászaira  felséges  tért  fog  egykor  nyújtani. 

Június  14-én  30  mértföldet  haladva,  a  Big  Washita  folyóhoz  ér- 
keztünk, mely  ott  mintegy  400  lábnyi  széles,  s  3 — 1  láb  mély  j  rögtön 
átlovagoltunk  rajta,  s  túlsó  partján,  hol  néhány  nyárfa  volt,  leteleped- 
tünk, a  szekereket  bevárandók. 

A  Washita  folyó  igen  igen  tekervényes,  és  sebesen  folyik,  s  na- 
gyon zavaros  a  vörös  agyag  miatt,  melyet  magával  hord.  Szekereink  sem 
eshe,  sem  másnap  reggel  meg  nem  érkeztek,  s  ez  aggodalmat  okozott, 
meit  a  folyó  folyvást  sebesen  nőtt,  s  féltünk,  ha  még  tovább  késnek, 
nem  mehetnek  át  a  folyón.  Azért  rövid  tanakodás  után  három  öszvérrel 
át  úsztattam  a  folyón,  (mely  már  ekkor  5  —6  láb  magas  volt),  a  szeke- 
reket sietésre  bírandó  .Mintegy  10  mértföldet  lovagolván,  megtaláltam  őket. 

Elöttei  napon  nagy  zápor  esett,  s  ugy  felengesztette  a  réteket, 
hogy  a  szekerek  csak  nagy  bajjal  haladhattak,  s  több  tengely  el  is  tört, 
melyek  helyreigazítása  sok  bajt  és  késedelmet  okozott ;  mind  a  mellett 
16-án  reggel  a  folyóhoz  érkeztünk  a  szekerekkel,  hol  nagy  örömünkre 
ugy  találtuk,  hogy  a  folyó  ismét  tetemesen  leapadt,  minek  következtében 
rögtön  átindítottuk  a  szekereket,  s  még  az  nap  15  mértföldet  haladtunk. 
17-én  28  mértföldnyi  utazás  a  Dupont  folyóhoz  vitt,  mely  itten  mintegy 
300  láb  szélességű,  s  noha  nem  igen  mélyebb  2  l'ibnál,  az  átkelés  18-án 
reggel  sok  bajjal  járt,  mert  a  folyó  ágya  futó  homok  lévén,  ha  csak  pilla- 
natra megállapodtak  az  állatok  és  szekerek,  térdig  és  tengelyen  felül 
sülyedtek  a  homokban,  s  képzelhetlen  erőmegfeszítésbe  került,  Őket 
ismét  kiemelni.  Több  szekeret  egészen  le  kellett  pakolnunk,  s  tartalmu- 
kat háton  a  partra  hordogatni.  Csaknem  éjfélig  tartott  az  átkelés,  mert 
az  említett  akadályon  kívül  még  a  magas  partokat  is  kellett  kapálnunk, 
s  egyengetnünk,  hogy  rajtuk  feljuthassunk,  mi  óriási  munkánk  daczára 
is  csakúgy  történhetett,  hogy  minden  szekeret  20—24  ökörrel  vontat- 
tunk fel  a  partra.  Ezen  műtét  ugy  el  fárasztotta  mind  embereinket,  mind 
barmainkat,  hogy  19-én  egész  nap  pihentünk. 

20-án  éjjel  végre  szerencsésen  elérkeztünk  az  Elk  patakhoz,s  ez  lévén 

rendeltetésünk  helye,  21-én  egész  nap  alkalmas  tanya  felkeresésével  fog- 

lalkoztunkjS  ezt  22-én  fel  is  ütöttük,az  éjsz.  szél.  37°  50',  s  a  nyugoti  hosz. 

99°  33'  a.az  Elk  patak  egy  villáján,melyet  az  éjszaki  s  keleti  ágai  képeznek. 

Az  Elk  tanyánk  előtt  mintegy  150  láb  széles  s  10 — 12  láb  mély; 
hal,  teknyősbéka  s  rák  iszonyú  mennyiségben  van  benne,  ugy  hogy  való- 
ban csak  ugy  nyüzsög  ezen  állatokkal.  Vadtyúk,  fogoly,  szarvas,  bivaly, 
és  ántilope  szinte  nagy  bőségben  van  körülöttünk,  de  pulyka  kevés,  mert 
nincs  erdő  közelünkben. 

Még  eddig  csak  tanyánk  rendezésével  foglalkoztunk  ,  a  szélességi 
s  hosszúsági  fokot  számittgattuk ,  s  magneticus  s  meteorolog  iaí  észrevé- 
teleket tettünk,  de  jövőhéten  egész  erővel  belefogunk  munkánkba.  Med- 
dig maradunk  itten,  bizonytalan  ,  meg  lehet  egy  évig  5  de  az  is  meglehet, 
csak  néhány  hónapig,  mert  itt  minden  a  tér  topographiai  minőségétől 
függ,  nem  lehetvén  előre  semmit  meghatározni,  mert  semmi  tudomásunk 
eddig  e  helyről. 


Elk  patak  Kanzás  terület. 
Sept.  14-én  1856. 


Kedves  anyám ! 

Néhány  óra  előtt  szálltam  csak  le  lovamról,  közel  700  mértföldnyi 
lovaglás  után ;  elképzelheti  tehát ,  mily  fáradt  vagyok  és  zsibbadt ,  de 
mégsem  mulaszthatom  cl  néhány  sorban  tudósítani  hogylétemről,  annál 
is  inkább,  mert  utolsó  levelemet  június  30-án  és  július  5-én  irtani  haza. 

A  posta  félóra  múlva  indul  Riley  felé,  azért  jelenleg  csak  tudatni 
akarom,  miként  folyvást  aczélegészségnek  örvendek  ,  mit  se  fáradalmak, 
se  viszontagságos  kalandok,  se  klima  megtörni  nem  képesek. 

Utolsó  levelem  irta  után ,  egy  expeditióval  bízattam  meg ,  a  Cana- 
dián  folyót  croquirozni,  és  minden  éjszaki  mellékágairól  ismertető  rajzot 
készíteni. 

Július  10-én  útnak  indultam  expcditiómmal ,  s  sok  viszontagság 
után  ma  éjjel  szerencsésen  ide  vissza  érkeztem,  miután  már  mindenki  azt 
hitte  vala,  hogy  expeditióm  apróstól  öregestől  elveszett.  Kanzás  déli  ha- 
tárvonalát futván  be,  (keletről  nyugot  felé)  oly  területen  vitt  utam  ,  hol 
még  soha  sem  fordult  meg  fehér  ember,  számos  apróbb  folyókat  és  pata- 
kokat fedeztem  fel,  mikről  a  geographiának  eddig  még  sejtelme  sem  volt, 
ugy  óriási  gipsz  és  kőszén  hegyekre  is  bukkantam. 

liiszemben  közelgett,  hogy  egy  jó  antilope-bornyút  kap  reggelire,  de  sze- 
rencsémre nagyon  csalódott.  Mindamellett  ezen  eseményből  azon  követ- 
kezést húztam,  hogy  ezen  vad  vidéken  nem  mindig  tanácsos  csalsípot 
használni,  mert  egy-egy  párducz,  vagy  medve  könnyen  valónak  veheti  a 
tréfát.  Az  általam  lőtt  párducz  egy  igen  nagy  példánya  volt  a  F  e  1  i  s 
C  o  n  c  o  lo  r ,  vagyis  kuguar  vagy  puma  párducznak.  Hossza  orra  hegyé- 
től farka  végéig  1 1  láb  5  hüvelyk  volt.  Pompás  ágytakaró  lesz  bőréből. 

Ismét  egy  új,  előttem  még  ismeretlen  ügyességét  volt  alkalmam 
szemlélni  az  indusoknak.  Épen  a  mint  megérkeztünk  a  Seneka  faluba,  s 
lovainkat  a  karókhoz  kötvén,  beszálltunk  a  főnökhez,  egy  kis  fiu  rohant 
a  ház  elé  s  hevesen  fecsegett  valamit,  mit  igen  természetes,  nem  értet- 
tünk ;  de  azután,  négy  indián  nő  ugrott  ki  a  házból,  's  bámulatunkra  lo- 
vainkra kapott,  s  mint  szélvész  tova  rohant.  A  tolmács  megmagyarázá, 
hogy  alig  lL  mértföldre  a  dombok  túlsó  oldalán  több  százból  álló  szar- 
vas csorda  legel.  Ezen  hirre  igen  természetes,  mi  is  lóra  kaptunk  rögtön 
(a  kinek  lovát  t.  i.  el  nem  vitték  az  indiánnők).  Azonban  későn  jöttünk, 
mind  a  mellett  elég  jókor,  hogy  egy  magas  domb-tetőről  lássuk  a  vadá- 
szatot, mely  valóban  nagyszerű  volt. 

Mintegy  2 1/2  □  .  angol  mértföldnyi  tér  tömve  volt  futó  szarvasok- 
kal, szorosan  nyomukban  a  négy  lovagnő.  Ezeket  el  nem  érhettük  többé, 
de  úgy  lovagolánk  utánuk,  hogy  az  üzést  és  futást  mindig  láthatók.  Az 
üldözők  és  üldöztettek  közötti  kör  mind  keskenyebb  lett,  ekkor  a  szar- 
vasok nagy  zavarba  jöttek,  sokan  visszafelé,  mások  jobbra,  még  mások 
balra  kezdenek  rohanni.Kevés  pillanat  múlva  az  egyik,  aztán  a  másik, aztán 
a  harmadik  és  negyedik  lovagnő  megáll t,azután  megfordultak  s  elénk  jöttek, 
mindegyike  egy-egy  szarvast  fogott  el  a  lasso-val,  azaz  kötélhurokkal. 

Nagyszerűen  megéljeneztük  a  nőket,  ők  azonban  az  egész  eseményt 
semmiben  sem  látszottak  venni,  legalább  csak  oly  közönyösen  vették, 
mint  valami  mindennapi  közönséges  eseményt.  Nagy  bajunk  volt  azonban 
a  szarvasok  haza  vezetésével.  Az  egyiket  épen  megkellett  ölni,  mert  sem- 
mikép sem  hagyta  magát  vezetni,  hármat  azonban  nagy  vesződséggel  haza 
hajtottunk.  Kérdésünkre  segítségünk  nélkül  hogyan  vitték  volna  haza  a 
négy  szarvast  a  nok,azt  válaszolák,hogy  a  velők  lévő„hacket"segedelmével 
egy  szánt  rögtönöztek  volna,melyen  az  összegúzsolt  lábbal  fektetett  szarva- 
sokat a  négy  lóval  haza  húzatták  volna.Szerettem  volna  látni  ezen  operatíót, 
mert  nohakétségem  sincs,  hogy  megtették  volna,  de  mégis  azt  nem  tudom 
elgondolni,  hogyan  fogták  volna  be  szerszámnélkül  a  lovakat. 

Ugyan  az  nap  délután  agarakkai  vadásztunk  szarvasokat.  Ezt  én 
valóban  legmulattatóbb  s  legingerlőbb  vadászatnak  tartom.  Felséges  lát- 

vány,  a  mint  a  sík  prairien  a  teremtés  ezen  két  legfrisebb  és  legneme- 
sebb négylábuja  élet  s  halálért  versenyez  futásban. 

Egyiknek  az  élete  forog  koczkán,  másiknak  a  büszkesége  feléleszt- 
ve az  enthuziasmus  azon  magas  fokára,  mely  a  nemes  állatokat  oly  an- 
nyira jellemzi. 

Valóban  szép,  midőn  mindketten  egész  erejóket,  mivel  az  Isten 
őket  felruházá,  felhasználják  s  túlfeszítik,  s  midőn  a  végtelen  sík- 
ságon egymásután  suhanva  úsznak  a  levegőben,  (mert  lábaikat  lehe- 
tetlen látni  a  gyorsaság  miatt).  Ekkép  ismét  négy  szarvast  fogtunk,  két 
antilopot  hajtottunk,  de  siker  nélkül. 


Elkpatak.  Délnyugoti  Kanzás. 
Június  30-án,  1856. 


Kedves  anyám  ! 

Junins  10-én  az  elnök  által  kiküldött  két  mérő  osztály  csatlako- 
zott ismét  hozzánk,  az  egyik  Mac  Gilnes  főnöksége  alatt  helyünket  fog- 
lalta el,  s  mi  a  délvonalra  rendeltettünk  a  komancsok  (comanches)  terü- 
letét recognoscírozni,  s  a  Canadian  folyó  mellék  folyóit  és  patakjait  fel- 
mérni. Az  ujon  érkezett  második  osztály  pedig  köztünk  és  az  első  uj  osz- 
tály közt  foglalt  állást,  leginkább  azért,  hogy  köztünk  az  összeköttetést 
fentartsa. 

Június  12-én  elindultunk  új  állomásunkat  elfoglalandók,  12  tár- 
szekérrel, s  G5  málhás  öszvérrel,  hátas  lovainkat  ide  nem  számítva.  A 
szekerek  mingegyikében  8  ökör  volt  fogva,  s  mindegyikére  4500  font 
teher  volt  rakva. 

A  távolság,  mely  előttünk  volt,  130  mértföld,  melyeket,  30  mért- 
földet számítva  egy-egy  napra,  5  nap  alatt  lehetett  volna  beutazni.  De 
utazásunk  sokkal  tovább  tartott,  mert  a  számtalan  vízmosás,  patak  s  né- 
hány folyón  keresztül,  elébb  kelőt  kellé  keresni,  vagy  —  fejszék,  csáká- 
nyok stb.  segedelmével  —  csinálni,  hogy  tovább  haladni  lehessen,  mi 
mindég  tetemes  időbe  kerül.  Néha  nincs  kilátás  tűzifát  találhatni,  s 
ha  épen  oly  helyen  van  a  karaván,  hol  főzni  lehet,  megállapodik,  noha 
ezen  hely  gyakran  csak  5 — 6  mértföldre  van  az  előbbi  tanyához. 

Meyk  öccsével  vadászván  reggeltől  estig,  én  csak  egy  szarvast  s  három 
farkast  tudtam  lőni,  mig  ő  6  szarvast,  3  borzát,  1  farkast  s  1  belényt  lőtt. 
Másszor  Meyk  fogadásból  30  lövésre  27  mókust  lőtt  le  (golyóval)  50— 80 
lépésnyi  távolságban. 

Különben  a  mennyire  kitűnnek  sok  e  félékben,  mit  a  fehérektől  ta- 
nultak, sok  szánalomra  méltó  vétkeit  is  követik  fehér  ember  társaiknak ; 
legnagyobb  vétkök  a  részegség,  egy  palaczk  pálinkáért  akármelyik  ki- 
ckapoo  indián  oda  adja  fele  vagyonát,  a  második  palaczkért  mindenét. 


Pawnee  folyó  partján,  Kanzáa 
belseje.  Június  9-kén  18  6. 


Kedves  anyám ! 

Múlt  hó  17-én  írt  levelemet,  melyben  apr.  12-én  kelt  levelére  vála- 
szoltam, és  egy  pár  rajzot  küldtem  indián  öltözékekről,  hihetőleg  vette. 

Én  hála  Isten,  egészséges  vagyok.  Sátor  tanyánk  most  is  itt  van, 
s  alkalmasint  pár  hónapig  itt  fog  még  maradni ,  mert  a  számtalan  ágos 
bogos  folyók,  patakok  s  mocsárok  pontos  fölvétele  tetemes  időt  igényel. 
No  hisz,  réczézhetne  itt  Gyula ;  reggel,  estve  s  egész  éjjel  oly  sáppogás 
és  gágogás  van  itt  körülöttünk ,  hogy  néha  alig  érthetjük  meg  egymás 
szavát. 

Kacsák  (számtalan  féle ,  s  gyönyörű  tollazatú),  szárcsák ,  ludak, 
tyúkok,  búvárok,  hattyúk,  ibisek,  flamingók,  pelikánok  miriádnyi  meny- 
nyiségben  tanyáznak  itten,  s  tökéletes  biztonságban ;  mert  elég  pulyka, 
fáczán,  fogoly,  őz  stb.  lévén  7  senkisem  bántja  őket.  Kivéve  a  hattyú- 
kat, melyekben  meglehetős  pusztitást  tettünk,  még  dunyhák-  s  vánko- 
sokkal  bőven  eláttuk  magunkat. 

Mi  orvosi  pályámat  illeti,  az  hála  a  sorsnak  nem  soká  tartott,  mert 
az  orvos  negyed  napra  megérkezett,  s  mindössze  is  csak  hét  pátiensem 
volt :  2  hasmenés,  3  hideglelés ,  és  2  rheumatismus,  az  5  elsőt  meggyó- 
gyítottam, a  2  utóbbit  átadtam  Iieviere  úrnak. 

Otthon  soha  nagy  figyelmet  nem  fordítottam  az  orvosi  tudományra, 
de  annyit  még  is  tudok,  hogy  egy  magyar  orvos  bámulna ,  ha  az  itteni 


-4Í     58     §>- 

rendelvényeket  látná,  p.  o.  a  napi  hideglelésben  a  pátiens  rögtön  5  lab- 
dacsot vesz  be,  melyek  mindegyike  a  következő  szerekből  áll: 
Stalagmites    gambagoides     .     .     .     gr.  ss. 

Colocynthyd gr.  ss. 

Hydr.  subl         .......     gr.   1. 

Extr.  jalapae gr.  1. 

Ezentúl  óránként  15  grán  chinát  vesz  be  (Sulphas  chininae)  4 — 8 
óráig ;  az  az  60 — 120  gránt  eszik  meg;  ha  szorulása  is  van  mindehhez  még 
gr.  11.  Ölei  ricini  járul. 

Mit  szólnak  ily  kúrákhoz  a  győri  orvos  urak  ?  s  mégis  nem  tudom, 
mi  okozza,  a  klima-e  vagy  a  betegségek  nagyobb  viharossága  ?  de  sebe- 
sen meggyógyulnak  a  betegek.  Én  p.  o.  1852-én  épen  ily  kúra  alatt  vol- 
tam, St.  Louisban ;  25  gran  Hydr.  Subl.  vagy  is  kalomelt,  és  140  grán 
chininát  vettem  be  48  óra  alatt,  s  az  óta,  mint  édes  anyám  is  tudja,  nem 
voltam  beteg;  kivéve  a  sárga  lázt  Uj-Oleansban,  mely  tulajdonkép  rendki- 
vüli  ragály. 

Múlt  héten  a  seneca  indiánoknál  voltunk,  munkásokat  fogadni,  s 
kaptunk  is  szerencsénkre  kilenczet.  —  Egy  érdekes  kalandom  is  volt 
ezen  útban ;  harmadik  nap  reggel  Mr.  Clelland  szekér-mesterrel  előre 
lovagoltam,  egy  mély  patakon  átjárást  keresendő,  midőn  a  túlsóparton 
számtalan  antilopékat  pillantottam  meg,  melyekaréten  legelésztek.  Ked- 
vező alkalom  mutatkozott  csalsípomat  megkísérteni,  mit  egy  indiántól 
kaptam  ajándékba,  s  melyet  az  indusok  nagy  sikerrel  szoktak  használni. 
Tehát  lovamat  Mr.  Clelland  urnák  adtam  át,  s  puskámmal  rögtön  átgá- 
zoltam a  patakon,  s  a  legszélső  fa  mellett  magas  gazban  állást  foglalva 
fúni  kezdem  a  sípot,  s  nem  sokára  egy  nagy  anya  ki  is  vált  a  csapatból, 
s  felém  közeledett.  Végre  lőtávolságra  jött,  felhúztam  puskámat  s  czélba 
vettem  —  de  épen  akkor  nagy  zörgést  hallok  a  gazban,  jobbra  tekintek, 
s  nem  kevés  volt  meglepetésem,  midőn  20  lépésnyire  hozzám  egy  iszonyú 
nagy  párducz  közeledett.  Igen  természetes ,  hogy  abban  hagytam  az 
antilopot,  czélomat  megváltoztattam,  sgolyómat  sz'erencsésen  a  szörnyeteg 
mellébe  röpítem.  Alig  3  rőfnyi  távolságra  volt  hozzám,a  mint  öszszeomlott. 

Meglehetős  vadász  ügyességnek  tartván  ezen  esetet  •  indián  szokás, 
szerint  tárt  torokkal  kurjongattam  ■  Mr.  Clelland  azonban  nem  hallott 
mert  vissza  lovagolt  vala  a  szekerekhez.  így  én  is  visszamentem,  s  a  szín- 
helyre hoztam  a  társaság  nagy  részét ;  ekkor  Őkeme  a  párducz  lábra  ka- 
pott^ odább  állni  szándékozék.  Azonban  második  csövem  tartalma  ismét 
földre  teríté,  s  néhány  baltanyél  ütés  örök  békére  hozá. 

Bizonyos  vagyok  benne,  hogy  a  párducz,  hallván  a  sípot,  azon  édes 

Az  idő  s  a  hely  szűke  nem  engedi,  hogy  bővebben  irjak  ezen  ne- 
vezetes utazásomról  jelenleg^  de  a  legközelebbi  postákkal  kivonatokat 
közlendek  önökkel  naplómból,  melyek  általános  érdeküek. 

Kellemesen  lépettem  meg  édes  anyám  július  8-án  kelt  levelével, 
mely  régtől  várt  itt  reám,  a  mánk  újdonság,  mi  szinte  kedves  volt ,  fize- 
tésem felsőbb  helyroli  felemelése,  július  1-től  kezdve  most  65  dollár  havi 
fizetésem  van,  vagyis  körülbelöl  150  pft. 

Igaza  van  édes  anyámnak  ,  mintha  csak  sejtené  terveimet  mikor,  azt 
írja,hogy  messzebb  messzebb  utazom,mig  végre  oda  érek,honnét  kiindultam, 
haza.  Ha  annyi  pénzt  összeszerezhetek,  hogy  tervemet  kivihetem ,  ugy 
szándékom  innét  Californián,  a  Sandwieh  szigeteken,  Japánon,  Chinán ,  s 
Kelet  Indián  át  Konstantinápolyba  utazni,  talán  jövő  évben.  Az  utóbbi 
pont  aztán  nem  leend  messze  Győrhöz,  a  jelenhez  képest. 

Hogy  levelem  ne  utazzon  üresen,  mellékletben  néhány  indián  fegy- 
verek másolatát  küldök.  Az  eredeti  példányok  mind  birtokomban  vannak, 
s  a  magyar  nemzeti  múzeumnak  szánvák.  Többnyire  kickapoo  fegyverek, 
de  néhány  comanche,  kioway  és  delaware  kuriózum  is  van  köztök.  Az 
X-el  jegyzett  ábra  comanche  dob,  melyet  hátul  a  karra  fűznek ,  s  elölről 
ököllel  ütnek,  a  lefüggő  rojtok ,  ugyanannyi  leölt  ellenség  hajfürtei.  A 
dobb  fölötti  két  kis  faragvány  kopipák. 


Elk  patak.  Kanzás  terület. 
Sept,  26-án,  1856. 

Kedves  anyám ! 

Múlt  héten  f.  hó  13-án  irt  levelemben  adott  igéretemet  beváltandó, 
közlöm  expeditióm  részleteit. 

A  középponti  kormánytól  parancsolat  érkezvén,  az  egész  kauzási 
déli  vonalt  topográphiailag  megvizsgálni,  egész  a  délnyugoti  sarokig,  a 
főmérnök  engem  bízott  meg  ezen  becsületbeli  munkával.  Miután  az  élő- 
munkákat bevégeztem ,  július  10-én  reggel  megindultam  szokásos  jó 
kedvvel  hosszas  —  sok  veszély —  és  akadályokkal  kecsegtető  uramra. 
Expeditióm  egy  segédmérnökből,  egy  írnokból,  4  ökrös  és  2  hatfogatú 
öszvér  szekérből  állott ;  a  szekerek  a  szükséges  élelemmel,  szerszámokkal 

s  egyéb  mindenféle  eszközökkel  voltak  megrakva.  —  Az  egész  személy- 
zet 32  személyből  állott. 

Eleinte  az  volt  szándékom,  hogy  csak  kivonatokat  fogok  önökkel 
közleni  utazásomból,  de  jelenleg  egy  kis  üres  időm  lévén,  elhatároztam, 
hogy  expeditióm  naplóját  egészen  lemásolom,  s  önöknek  megküldöm,  leg- 
alább annyi  haszna  lesz,  hogy  kedves  önök  ily  kalandok  alkalmával  kelni 
szokott  gondolataim  egész  terjedelmével  megismerkednek,  s  körülménye- 
sen fogják  tudni,  mikép  szokott  ily  expeditió  történni.  Tehát  üljön  édes 
anyám,  Malival  együtt  a  hátulsó  társzekérbe,  s  mig  lassacskán  ballagunk 
a  karavánnal,  én  mellettök  lovaglók,  s  elbeszélem  utunkat. 

Július  10-én  reggel  minden  baj  nélkül  átkeltünk  az  Elk  patakon, 
s  csaknem  egész  nap  egyenes  irányban  nyugot  felé  utaztunk,  (szükség- 
telen tán  megjegyeznem,  hogy  „ut  nélkül"  utaztunk;  a  mint  az  Elken  át- 
keltünk, igen  természetes,  hogy  csak  a  kompasz  volt  utunk  egész  a  Sweet 
patakig.  A  vidék  ezen  patak  mind  két  partján  magas  felsík,  hullámzó 
halmokkal  terítve  s  alkotórésze  porhadt  mészkő.  Igen  hideg  volt,  tekint- 
ve az  évszakot,  s  az  ezt  megelőzött  napokat ;  a  hévmérő  (Fahrenheit) 
97-röl  68-fokra  szállott  le,  mihez  hasonlót  még  nem  értem  ezen  széles- 
ségi fok  alatt.  A  hol  csak  ekkoráig  az  amerikai  sivatag  prairieken  utaz- 
tam ;  nyáron  át  reggeli  8  órakor  rendesen  szél  lengedezett,  s  nőttön  nőtt 
estveiig,  mig  éjfél  körül  tökéletes  szélcsend  állott  be;  délután  három  óra- 
kor rendesen  legerősebben  fú.  Ezen  szél  rendesen  délről  támad,  és  oly 
pontossággal  keletkezik  s  szűnik  meg  mint  az  Atlanti  Óceán  partjain  a 
tengeri  szél ;  s  hihetőleg  e  körülmény  okozta  a  véleményt,  hogy  e  prai- 
rie  szél  a  Mexicói  tenger  Öbölben  támad.  Ezen  híves  és  csípős  szelek 
mérséklik  a  levegő  hévségit,  mely  különben  a  napsugarak  csaknem  füg- 
gőleges égetése  miatt  kiállhatatlan  volna.  Estve  számítást  tettem  a  hely 
szélességi    foka  meghatározása  iránt,  s  az  eredmény  volt  35°  26'  13". 

Július  11-én  reggeli  3  órakor  átkeltünk  a  Sweet  patakon,  s  fel- 
jutván a  magas  prairiere,  ismét  nyugoti  iráuyban  haladtunk  8  mértföl- 
det, midőn  számos  fris  indián  nyomokat  fedeztünk  fel,  noha  itten  semmi- 
féle indiánok  nem  laknak.  Mivel  sátorfa  lyukakat  se  láttunk  sehol,  indián 
tolmácsom  azon  véleményben  volt,  hogy  valószínűleg  kiovay  indusok 
tanyáztak  itt,  s  a  comanchésekkel  hadakozni  fognak.  —  Folytatólag  meg- 
emlité,  hogy  délelőtt  egy  magas  homokhalmon  4  indián  őrt  pillantott  meg, 
kik  rögtön  tova  száguldtak,  a  mint  őtet  megpillanták.  E  tény,  megvallom, 
kissé  aggodalomba  ejtett,  mert  az  hogy  nem  akartak  velünk,  közleke- 
désbe bocsájtkozni,  igen  gyanússá  tévé  Őket,  s  azt  gyanittatá  velünk, 
hogy  minket  meg  akarnak    támadni.  Hosszabb   megfontolás  után  abban 

állapodtam  meg,  hogy  a  mint  a  sors  magával  hozza ,  vagy  mint  baráto- 
kat, vagy  ha  kell,  mint  ellenségeket  fogadom  őket  ;  szokásos  előre  szá- 
mított rendelkezésem  alapján.  Rendes  sátorozási  módom,  ha  helyet  talál- 
hatok, (mi  rendesen  történni  is  szokott),  hogy  ott  hol  a  patak  vagy  folyó 
kanyarodik,  a  félkörben  telepedem.  A  sátorok  és  szerek  bezárják  a  fél- 
kört a  viz  egyik  felétől  a  másikig,  elég  helyet  hagyván  az  expeditiónak. 
így  rendesen  elölről  és  két  oldalról  védve  vagyunk  a  viz  által,  hátul  pedig 
a  sátorok  és  zekerek  oltalmaznak  rögtöni  támadás  ellen. 

Mihelyt  tanyahelyre  érkezem,  a  szekerek  kifogatnak,  s  a  lovak  le- 
nyergeltetnek,  minden  barom  kihajtatik  legelni  a  kocsisok  felügyelete 
alatt,  kik  tetőtől  talpig  fegyverben  vágynak ,  s  a  barmokat  őrzik  oly 
közel  a  tanyához,  a  mint  csak  lehetséges.  A  napi  utazást  közönségesen 
reggel  3  órakor  kezdjük  meg,  s  11 — 12  óra  körül  rendesen  tanyát  ütünk ; 
ily  rendelkezés  mellett  elég  idejök  van  napnyugotig  a  barmoknak  lege- 
lésre, mikor  aztán  a  bezárt  körbe  hajtatnak,  hol  azután  a  lovak ,  és  ösz- 
vérek hosszú  pórázra  czövekeltetnek,  az  ökrök  pedig  a  szekerekhez  lán- 
czoltatnak.  Napnyugtakor  őrök  állíttatnak  ki ,  a  kik  egész  éjjel  minden 
irányban  a  tanya  körül  czirkálnak,  ngy  hogy  a  barmok  mindég  szemeik 
előtt  legyenek. 

Sokan  azt  képzelik,  hogy  az  ökrök  jobb  szolgálatot  tesznek,  s  jobb 
karban  maradnak  ily  utazás  alkalmával,  ha  reggel  legelnek ,  mielőtt  be- 
fogatnak ;  ily  rendelkezés  aztán  mulhatlan  szükségessé  tenné  a  rémséges 
hőségben  utazást  egész  nap  hosszanta.  Az  is  állíttatik,  hogy  az  ökrök  csak 
bizonyos  szakában  legelnek  a  napnak,  s  többi  részét  alvás  és  nyugalomra 
használják,  s  ha  ez  meg  nem  engedtetik  nekik,  elsilányulnak.  Én  azon- 
ban tökéletesen  ellenkező  véleményben  vagyok,  mert  hosszas  tapasztalás 
után  azt  állithatom ,  hogy  az  ökör  bármely  körülményhez  alkalmazza 
magát,  t.  i.  a  szolgálati  és  nyugalmi  órákat  illetőleg.  Ha  szokva  voltak 
bizonyos  órákon  át  dolgozni  és  enni,  s  ezen  rend  egyszerre  változtattatik 
meg,  akkor  igaz,  hogy  néhány  napig  nem  igen  használhatók  ,  de  csak  ha- 
mar hozzá  szoknak  a  változáshoz,  s  épen  oly  jól  dolgoznak,  s  épen  oly 
jó  ízűen  esznek  mint  az  előtt.  Ez  tény. 

Ha  az  ember  korán  indul,  mint  én  teszem ,  a  napi  utazásnak .  vége 
szakad,  mielőtt  a  nagy  hőség  kezdődik,  mig  (a  mint  már  emlitém)  ha  a 
barmok  útra  indulás  előtt  legeltetnek,  épen  a  nap  kellő  közepén  át  kell 
utazni,  s  a  barmok,  különösen  az  ökrök  kimondhatatlanul  szenvednek  a 
hőség-  bogarak-  s  kullancsoktól ,  tehát  igen  természetes ,  hogy  nem  is 
maradhatnak  oly  jó  karban,  mint  az  én  rendszerem  mellett. 

A  vidék,  melyen  jelenleg  utazunk,  nagyon  magas  hullámzó  prairie, 
imitt  amott  czukorsüveg  alakú  gránit  kúpokkal,  melyek  oly  hegyes  tete- 
jüek,  hogy  teljes  lehetetlenség,  ókét  megmászni.  Többször  megkísértet- 
tem, de  miután  orromat  csaknem  összezúztam  egy  lehömpölygés  alkalmá- 
val, szándékommal,  noha  kedvetlenül  felhagytam.  A  föld  csaknem  kizáró- 
lag szürke  homok,  s  a  növényzet  silány  kórok-  és  kaktuszokból  áll,  imitt 
amott  törpe  prairie  tölgy  bokrokkal  csipkézve. 

Á  patak,  melynek  mentében  utaztunk,  mindenütt  egyenközüleg  fut 
a  Vörös  folyóhoz,  (Red  river),  s  kényelmes  tanyát  nyújt  csaknem  minde- 
nütt. A  számtalan  tanyahelyek  és  levagdalt  döczökből  Ítélve  azt  követ- 
keztettem, hogy  ezen  patak  kedvencz  vadásztanyája  lehet  a  Kiovay, 
vagy  tán  Komanche  indiánoknak,  kiket  valószínűleg  fel  is  lehetne  találni 
itten  azon  időszakokban ,  midőn  a  bivalyok  vándorolnak  éjszakról  délre, 
és  viszont.  Az  indián  nyomok,  melyeket  ma  láttunk,  dél  felé  vezettek,  s 
család  nélkül  levén,  tolmácsunk  igen  egyszerűen  azt  következtette,  hogy 
öszvérlopó  csapatok  voltak  Mexikóba  való  utjokban.  Sajnálom,  hogy  nem 
találkoztunk  velük,  mert  meglehet  lebeszélhettem  volna  őket  szán- 
dékukról. Azonban  látni  fogják  a  mi  nyomainkat,  s  ha  barátságos  szán- 
dékuk, kétség  kívül  felfognak  bennünket  keresni.  Ha  ezt  nem  teszik,  ugy 
mindenesetre  utánok  küldök  egy  indiánt  kitudakozni ,  hol  tanyáznak ,  s 
mi  szándékuk  ,  noha  ez  sok  bajjal  jár ,  mert  delaware  indiánaim  régtől 
ellenségeskedésben  élvén  velők  ,  félnek  a  találkozástól ;  tolmácsom  erő- 
sen állítja,  hogy  3  vagy  4-tol  ugyan  nem  ijedne  meg,  de  többel  találkozni 
sem  szeretne.  Mondtam  neki,  ha  csakugyan  találkozik  velők ,  hijja  őket 
hozzám,  minthogy  beszélni  valóm  van  velők.  „Ugy  ám  válaszolá,  de  fel- 
téve, hogy  megakarnak  sütni  nyúzni,  akkor  is  meghozzam  az  izenetet?" 

Ugyan  ezen  delaware  sokat  tartózkodott  a  prairie  indiánok  közt, 
tökéletesen  érti  s  beszélli  tájnyelveíket,  s  midőn  nyomokat  lát ,  rögtön 
megmondja,  mily  nemzetséghez  tartoznak,  mennyi  lóval,  vagy  öszvérrel 
utaztak,  velük  voltak-e  nejeik  és  gyermekeik,  hadi  vagy  vadász  kirándu- 
láson voltak-e  ?  de  még  azt  is  (kevés  óra  külömbséggel)  mikor  haladtak 
el  a  nyomokon,  azaz  mikoriak  a  nyomok,  és  más  számtalan  apróságokat, 
melyek  ily  utazás  alkalmával  szerfeletti  fontosságúak. 

Ezen  tulajdon  noha  ösztönszerű ,  s  az  emberrel  született  tulajdon- 
nak látszik,  még  is  kizárólag  csak  az  amerikai  indiánok  sajátja ,  mert 
sohasem  láttam  még  fehér  embert,  ki  oly  pontossággal  képes  lenne  Ítélni 
ily  esetben.  Például  a  n.int  ma  az  indián  nyomokon  áthaladtunk ,  az 
egyik  delaware  egy  pillanatig  a  lábnyomokra  tekintett ,  melyek  egyiké- 
ből egy  gazlevelet  vett  fel,  s  kijelenté :  a  nyomok  kétnaposak ,  mig  mi 

megvoltunk  győződve,  hogy  egészen  fris  nyomok.  Utóbbi  kémjárataink 
azonban  meggyőztek,  hogy  az  indiánnak  tökéletes  igaza  volt. 

Más  alkalommal  a  mint  egyszer  a  prairien  lovagoltam,  számos 
nyomok  tűntek  szemeimbe  egy  homok  halmon ,  s  látszólag  valamennyi 
medvenyom  volt,  az  ujjak-  és  sarkakkal  tökéletesen  benyomva ;  nagyon 
csudálatos  dolog,  medve  nyomokat  látni  ott ,  s  a  velem  levő  Kickaput 
figyelmeztetem  reá,  de  ez  mosolyogva  a  számos  egyes  viráglevelekre  mu- 
tatott, melyek  a  nyomok  felett  lóggadoztak  ,  megjegyezvén :  hogy  ha  a 
szél  fú,  ezen  levelek  rezgése  eltávolítja  a  finom  homokot  a  durva  kavicsos 
földről ,  s  a  képzelt  medvenyomok  ekkép  támadnak.  Ezen  magyarázat 
tökéletesen  meggyőzött  tévedésemről,  annyira  egyszerű,  valószínű ,  s  ér- 
telmes volt,  de  meg  vagyok  győződve ,  hogy  a  probléma  feloldása  bár- 
mely oxfordi  vagy  jénai  philosophusnak  is  sok  fejtörésébe  került  volna. 

Egy  pár  ily  delaware  indián  ha  beosztatnék  a  szabad  statusok 
seregei  közé  a  nyugoti  vidékeken,  kétség  kivül  sokat  használna ,  tökéle- 
tesen ismervén  a  prairie-törzsek  nyelvét,  jellemét,  szokásait ,  s  a  terüle- 
teket, s  képes  lévén  az  ember  lábnyomait  nyomozni ,  stb.  mire  a  fehér 
katonákat  megtanítani  természetesen  nem  lehet.  Többször  történt  már 
velem,  hogy  a  prairien  eltévedt  barmot  fél  tuczat  szekerész ,  kiket  fölke- 
resésére küldtem  egész  napi  keresés  után  sem  volt  képes  feltalálni.  Ilyen- 
kor aztán  egy  indiánt  küldtem  ki,  ez  rendesen  körül  járta  a  tanyát,  míg- 
nem a  nyomra  akadt,  s  mindég  csak  ezt  követvén,  meghozta  a  veszett- 
nek hitt  barmokat.  így  lehet  képzelni,  hogy  szolgálatuk,  ilynemű  kóbor- 
lás alkalmával  mint  az  enyim  jelenleg,  gyémánttal  sem  fizethető  meg. 

Július  12.  Mai  utazásunk  szinte  nyugot  felé  vitt  a  Sweet  patak 
mentében,  míg  nem  pár  mértföldre  jelenlegi  állomásunkhoz  a  patakkal 
együtt  éjszakra  fordultunk.  A  vidék,  melyen  átvonultunk ,  már  nem  volt 
annyira  homokos  mint  tegnap,  s  tehát  nem  is  oly  fárasztó,  noha  általános 
jellemében  nem  változott.  Reggel  egy  hosszú  kékes  hegyláncz  tűnt  fel 
szemeink  előtt  a  láthatáron,  mintegy  50  mértföld  távolságra  éjszak-nyu- 
goti  irányban ;  ugy  tetszik,  igen  magas  csúcsokkal  van  megrakva,  s 
azért  valószínűleg  az  úgynevezett  „Llano  Estacado"  hegyeihez  tar- 
tozik. 

Tanyát  ütve  ugy  találtuk,  hogy  mintegy  10  nap  előtt  ugyanott 
egy  nagy  csapat  indián  tanyázott,  számos  ló  és  öszvérrel,  melyeknek  nyo- 
mai köröskörűi  láthatók  voltak,  s  a  magas  fű  minden  irányban  le  volt 
éve  és  taposva. 

Sátoraik  épen  ott  voltak  vetve,  hol  mi  ütöttünk  tanyát,  és  sátor- 
lyukaik számából  azt  következtette  tolmácsom,  hogy  Kiovay  indusoknak 

kellett  lenniök.  Kérdezve  a  tolmácsot,  hogyan  ítélhet  ily  körülmény 
után  oly  biztossággal,  azon  magyarázatot  kaptam,  hogy  a  Kiovayk  ki- 
vétel nélkül  csak  2  %  láb  átmérőjű  tűzhelyet  ásnak,  mig  a  többi  prai- 
rie-indiánok  sokkal  szélesebbet  használnak,  s  hogy  a  Kiovay  indiánok 
mindég  5  póznára  teritik  sátraikat. 

A  patakon,  a  hol  tanyáztunk,  s  nem  messze  tőlünk  egy  hód  tár- 
saság is  tanyázik.  Nem  mondok  sokat,  ha  azt  állítom,  hogy  nincsen 
állat  a  földtekén,  melyről  többet  irtak  volna  az  utazók  és  természet 
vizsgálók,  mint  épen  a  hódról.  Sőt  sokan  már  az  ember  fajjal  egy  rang- 
ba sorozták  őket,  értelmi  és  elménczségi  szempontban.  Többek  közt  azt 
is  irták  rólok,  hogy  nagy,  s  több  emeletekre  osztott  házakat  építenek  a 
vízben,  szobák-  és  kamarákra  felosztva ;  hogy  e  szobákat  kisározzák  oly 
simára,  mint  valami  elsőrendű  pallér,  s  hegy  5 — 6  hüvelyk  átmérőjű  ka- 
rókat vernek  a  fenékbe  oly  erősen,  mintha  molnár  bikával  verettek  volna 
le;  s  számtalan  más  csudálkozásra  való  tényeket,  melyek  azonban 
(szerintem)  nehezen  bizonyíthatók  be  hitelt  érdemlő  tanuk  által.  Félre 
téve  mindazáltal  ezen  kérdéses  állításokat,  elég  csudálkozásra  méltót 
találunk  kétségkívül  a  hód  természetében,  a  mi  tény.  Például  megvizs- 
gálván a  gátot,  melyet  itten  közelünkben  építtettek  a  patakon  át,  ki- 
mondhatatlan csudálkozás  és  élv  lepett  meg,  látva  a  bámulatra  méltó 
tapintatot,  kitartó  türelmet  és  példátlan  szorgalmat,  melyet  munkájuk  ki- 
vitelében, s  helyhezésében  tanúsítanak.  A  gát  választásában  s  építésében 
tagadni  lehetetlen,  hogy  valami  az  állatoknál  felsőbb  ösztön  vezette  őket, 
mert  oly  pontos  hydrostatikái  szabály  szerint  volt  helyhezve  a  gát,  oly 
ügyes  számítással  az  árfolyam  erejére,  hogy  bármily  hírhedt  svájci 
malom  építészt  megszégyenített  volna.  Egy  oly  helyet  választottak  ők 
ki,  hol  a  két  magas  part  közt  összeszorul,  s  elegendő  magas  5 — 6  láb- 
nyi magas  gátot  körébe  fogadni.  Aztán  22  hüvelyk  átmérőjű  nyárfákat 
szemeltek  ki,  melyek  szemközt  egymással  a  két  part  közt  rézsutt  a  viz 
fölé  nyúlnak.  Ezeket  ők  fogaikkal  tőben  levágták  ;  (a  mint  igen  világosan 
és  kétségkívül  mutatta  a  törzs),  s  leusztatván  a  vizbedőlt  fákat  a  kisze- 
melt helyig,  vastag  végét  az  illető  parthoz  erősítek,  lombos  végét  a  túl- 
part irányában  lefelé,  közepén  pedig  a  másik  fával  kapcsolák  össze. 

Ez  képezte  azután  az  alapot,  melyre  a  rézső  és  a  föld  gát  építte- 
tett, épen  ugy  mint  a  magyarországi  molnárok  által  szokott  a  malomgát 
építtetni,  egy  sor  rézső,  t.  i.  azután  egy  sor  föld,  s  így  tovább  a  rézső 
vékony  vége  mulhatlanul  lefelé  fordítva,  azaz  viz  mentében.  Mikor  ele- 
gendő magasságra  építtetett  a  gát,  mintegy  két  lábnyira  megtömetett, 
s  illetőleg  megtetéztetett  kemény   földdel  és  gyeppel,  a  közepét   kivéve, 

hol  egy  négyszögletes  rés  hagyatott,  hogy  a  felesleges  viz  rajta  keresz- 
tül és  lefolyhasson,  mikor  a  patak  oly  magasra  dagad,  hogy  az  egész 
gátot  veszélyeztethetné.  Megvizsgálván  keresztül  kasul  ezen  értelmes 
négylábúak  munkáját ,  azon  véleményben  erősödtem  meg,  hogy  igen 
valószinüleg  az  első  rézsö  gát  építész  a  hódoktól  tanulta  el  azon  hydros- 
tatikai  alkotást,  mert  tökéletesen  megegyeznek  egymással.  Sokáig  elbúva 
lestem,  ha  látnám-e  a  munkásokat  szemeimmel,  de  nem  voltam  oly  sze- 
rencsés csak  egyet  is  közőlük  megpillanthatni ;  ugy  vélem  nincsenek 
megelégedve  a  zajjal,  melyet  közelünkben  tanyánkból  hallanak,  s  czél- 
szerübbnek  tartják  vizalatti  lakjaikba  kuksolni  mindaddig,  mig  hivatlan 
vendégeik  közelükben  uralkodnak. 

Fél  mértföldnyire  feljebb,  egymásik  helyet  találtam,  hol  hasonlag 
egy  gátat  kezdtek  épiteni,  s  már  két  fát  levágtak  az  ellenkező  partokon; 
azonban  nem  ejthetvén  kedvük  szerint  a  vizbe,  a  további  munkát  abban 
hagyták. 

Minthogy  a  Sweet  patak  itten  egészen  észak  felé  csavarodik,  kény- 
telen vagyok  azt  elhagyni,  s  karavánomat  nyugoti  irányban  vinni ; 
ez  nehezemre  esik,  mert  a  patak  mindenütt  elég  forrás  vizet  és  jó  lege- 
lőt nyújtott,  s  minden  kényelmet  megadott,  mit  csak  ezen  sivatagon  jó- 
zan észszel  igényelni  lehet. 

Július  13.  Tanyán  hagyván  ma  expeditiómat  a  Sweet  pataknál, 
egy  kirándulást  tettem  negyedmagammal  azon  ponthoz,  hol  a  Flag  folyó 
egyesül  az  Arkanzas  folyammal,  mely  hozzánk  számitásom  szerint  csak 
6  mértföldnyire  esik,  délnyugoti  irányban.  115  rőf,  vagyis  287  láb  szé- 
les volt  az  Arkanzas  ott,  hol  reá  bukkantunk,  de  medrének  csak  mint- 
egy 5-öd  része  volt  vizzel  borítva,  min  igen  csudálkoztam,  megízlelvén, 
semmi  savanyt  sem  tapasztaltam  benne.  A  folyó  partján  mintegy  mfldnyi 
távolságra  lovagolván,  ugy  találtam,  hogy  azon  jó  viz  mit  ittunk,  az 
előttünk  hömpölygő  Flag  folyó  adója,  (az  Arkanzas  folyó  köz  tudomás 
szerint  sós  izü  lévén).  Még  jobban  csudálkoztam,  a  mint  tapasztalam, 
hogy  a  Flag  folyó  torkolatán  felül,  az  Arkanzas  medre  tökéletesen  szá- 
raz volt,  egy  csép  vizet  sem  lehetett  benne  látni,  noha  a  meder  200  láb 
széles ;  az  egész  homok  meder  azonban  csillogott  fehér  foltoktól ,  mi  kö- 
zelebbi vizsgálat  után  tiszta  só  rakodmánynak  bizonyult.  Az  Arkanzas 
folyamnak  sok  helyütt ,  mint  itt  is  három  ,  egészen  elkülönözött  medre 
van,  melyek  mint  megannyi  földlépcsök  környezik  a  folyó  partjait ;  az 
első  mintegy  8  láb  magasságra  emelkedik  a  folyam  medre  felett ,  a  má- 
sodik 15 — .20  lábnyi  magas,  s  a  harmadik,  mely  a  folyam  völgyét  rekeszti 
be  függőleges  bérez  kerítésével,  50 — 100  lábnyi  magas.  Az  első  meder 

partja  árvizeknek  van  kitéve,  minthogy  csak  80 — 200  lábnyi  széles ;  a 
második  azonban  sohasem  borittatik  be  egészen  vízzel,  s  szélessége 
1400 — 2000  láb;  a  harmadik  meder  partjai  a  magas  prairieket  körzik. 
Ugy  tapasztaltuk,  hogy  még  ezen  vidék  is  tömve  ezen  szürke  homokkal, 
imitt  amott  gránittal ;  s  egész  nap  láttuk  a  magas  szikla  csúcsok  sorát, 
melyek  mint  már  emlitém  alkalmasint  a  Llano  Estacado  egyik  ágát  ké- 
pezik. Itt  is  egy  nagy  csapat  indián  nyomon  haladtunk  keresztül,  kik  az 
utazó  erő  elől  a  folyó  melyett  felutaztak. 

Vissza  lovagoltunkkal  a  tanyára,  két  gyönyörű  jég  hideg  forrásra 
találtunk,  melyeket  köröskörül  bájoló  pázsit  környez,  s  ettől  nem  mesz- 
sze  gazdag  mezquite  fűre  (Algarobia  glandulosa),  mely  körülmény  azon 
határozatra  birt,  hogy  következő  tanyámat  itt  ütöm  fel ,  ugy  sem  esvén 
előre  szabott  úti  tervem  körén  tul. 

Július  14-én.  Nagyon  korán  indulván,  11  mértföldet  haladtunk 
egyenest  nyugoti  irányban,  a  mint  egy  gyönyörű  forrásokkal  tömött  pa- 
takra bukkantunk,  mely  nagy  zaj-  és  robajjal  látszott  keresztül  törni  a 
mintegy  mértföldnyi  széles  patak  völgyön,  mint  ezüst  szalag  lobogván  a 
gazdag  rétség  közt.  A  patak  partjai  sűrű  nyárfa  csoportokkal  övedzvék, 
s  köztök  mesés  mennyiségben  nő  egy  szőíő  faj,  mely  kétségkívül  a  vidék 
helybeli  flórájához  tartozik.  Ezen  szőlő  bokrok  csak  mintegy  4  láb  ma- 
gasságra emelkednek,  s  oly  annyira  hasonlítanak  egymáshoz  s  oly  rend- 
ben állnak,  mintha  valaha  valaki  ugy  ültette  volna  őket.  Egyik  fő  tulajdon- 
ságuk, mi  tán  minden  másnemű  vad  szőllőtől  megkülömbözteti  őket,  hogy 
nem  futnak  a  fára,  de  magukban  állnak  s  egyenest  mint  akármely  törpe 
bokor.  Mennyiségükről  Ítéletet  hozhatni,  ha  azt  állítom ,  hogy  e  helyen 
mintegy  8  D  mértföldet  borítottak  el ;  kuriozitásból  egy  bokorról  leszed- 
vén a  szőllőt,  megmértem,  s  7  bushel,  az  az  3  */2  pozsonyi  mérő  szőllöt  ta- 
láltam rajta. 

Ugy  látszik  ezen  patak  kedves  telelője  számos  indián  családoknak  ; 
mert  sok  sátorhelyeket  találtunk,  s  mértföldek  hosszán  az  egész  part 
rakva  volt  nyárfa  póznákkal,  melyek  haja  a  lovak  és  Öszvérek  által  volt 
leetetve.  Csaknem  minden  prairie-indián  törzsek  nyárfa  héjjal  etetik  té- 
len át  kedvencz  lovaikat  s  öszvéreiket ;  s  azért  nem  lehetetlen,  hogy  az 
itteni  fiatal  nyárfák  nagy  bősége  is  vonzerővel  bir  reájok.  Láttuk  a  szá- 
mos, évről  évre  levagdalt,  nyárfák  porladozó  tuskóit  is,  sok  már  egészen 
kirohadt  a  földből,  olly  régi  volt,  mig  másokból  foly  a  nedv,  oly  fris  vá- 
gásúnak mutatkozott.  A  finom  mesquite  és  grama  fű,  mely  itt  egész  télen 
át  zöldéi,  szinte  jó  legelőt  nyújt  barmaiknak  a  tél  nagy  részén  át ,  s  mi- 
kor ez  nem  diszlik,  könnyen  kipótolják  a  hijányt  nyárfa  ágakkal. 

Jelenleg  épen  a  terület  határain  vagyunk  ,  mely  a  Kíowai  indusok 
birtoka,  s  az  éjszaki  Arkanzás  és  Kanadiai  folyó  közt  terül  el,  s 
igen  valószínű,  hogy  ezen  törzs  nagy  része  itten  telel,  s  megvagyok  győ- 
ződve, fel  is  lehetne  itt  őket  találni  télen ,  mi  kívánatos  lenne,  minthogy 
oly  kevés  bizonyosat  tudni  még  a  Kiowai  indiánok  felől. 

Vad  kimondhatatlan  bőségben  van  itt  mindenütt ,  vadászaink  az 
egész  expeditiót  rendesen  ellátják  naponkint  fris  hússal ,  ugy  hogy  a  ve- 
lünk hajtott  25  darab  vágó  marhából  még  egyetlen  egyet  sem  használtam 
fel ,  s  reménylem ,  nem  is  leend  reá  szükség.  Ma  például  1 1  szarvas  és  2 
antilope  lövetett.  Zöldségben  azonban  nagy  hijányt  szenvedünk,  közel  4 
holnap  olta  embereink  nem  ettek  egyebet  ezen  nemű  tápból,  mint  néhány 
vad  foghagymát.  A  skorbut  már  nem  egyszer  kezdett  mutatkozni  köztünk, 
még  az  Elk  pataknál ,  azért  minden  lehető  előgondoskodást  tettem  a  fé- 
lelmes betegség  megelőzésére.  A  kevés  aszalt  almát  és  czitrom  savanyt 
kivéve,  semmi  antiskorbuticus  szerem  sincs  rendelkezésem  alatt,  igy  min- 
den alkalmat  megragadok  ,  haszonra  fordítani  mindent ,  mit  csak  a  terü- 
let növényélete  nyújt,  melyen  átvonulok.  Meghagytam  embereidnek, 
hogy  minden  félig  meddig  ehető  zöldségből  egyenek,  a  mennyit  csak  ehet- 
nek. A  szollő  azonban  és  vad  szilva  hasmenést  okozott,  mely  egészén  fel- 
riasztott és  orvosi  tudományomból  csaknem  kiforgatott,  végre  ónsavany- 
és  mákouynyal  tökéletesen  elfojtottam,  s  jelenleg,  egy  pár  esetet  kivéve, 
már  nincs  is  nyoma  expeditiómban.  Kedvesen  lepett  meg  ezen  kellemet- 
lenség közepette  az,  hogy  ma  nagy  terület  vad  hagymát  találtunk.  Neki 
állítottam  az  egész  legénységet,  s  mintegy  15  mázsát  szedtek  s  szekerekre 
pakoltak  belőle,  mi,  hiszem,  jótétemény  leend  valamennyikünknek,  hosz- 
szas  út  lévén  előttünk. 

Július  15.  Igen  setét  lévén ,  s  a  nehéz  fellegek  esővel  fenyeget- 
vén ,  nem  indultam  meg  napkelte  előtt.  Mind  a  mellett  jó  egy  napi  utat 
tettünk,  nehéz  és  kemény  homokon  át ;  s  dél  után  átkelvén  az  Arkanzás 
folyón,  délnyugoti  partján  sátort  vertünk. 

Napközben  több  apró  patakokon  keltünk  át ,  melyek  mindegyiké- 
ben bőven  találtunk  jó  vizet ;  sok  helyütt ,  hol  facsoportok  voltak  ,  régi 
indián  tanyák  helyeit  láttuk.  Egy  helyütt  egy  nagy  területű  nyárfa  liget 
tűnt  fel  előttünk  ,  mely  csaknem  egészen  be  volt  kertelve  száraz  tüske 
kerítéssel ,  melyet  hihetőleg  az  indiánok  azért  raktak ,  hogy  lovaikat,  s 
öszvéreiket  benne  biztosítsák  valami  hadviselés  alkalmával.  A  folyam- 
hoz érvén,  ugy  tapasztaltam,  hogy  tartalma  tetemesen  leapadt,  utósó  lá- 
togatásom óta,  a  víz  folyása  alig  volt  20  rőfnyi  széles ,  mindenütt,  tiszta, 

s  semmi  sós  íze.  A  növényeiét  utolsó ,  15 — 29  mértföldnyi ,  utunkon, 
ugy  látszott,  sokat  szenvedett  a  szárazság  miatt ;  mert  a  magasb  halmo- 
kon a  fü  mindenütt  perzselve  látszott,  s  csaknem  kiégve.  Azonban  a  völ- 
gyek mégis  eléggé  buja  legelőt  adnak  barmainknak  mindenütt. 

A  vidékeken  uralkodó  fák  ;  bizonyos  nyárfa,  az  amerikai  szilfa  és 
babértölgy.  A  nyárfa  azonban  főszerepet  visz ,  s  néha  óriási  nagyság  és 
vastagságban  mutatkozik.  Például  a  Sweet  patak  partján  az  egyik  15 
ölnyi  magasságra  töve  felett  7  láb  19  hüvelyk  átmérőjű  volt ,  és  185 
láb  magas.  Ez  valóban  bámulásra  méltó  ,  mert  egy  átalán  azon  hiedelem 
él,  hogy  a  nagy  amerikai  prairieken  nem  nöl  a  fa,  azon  körülmény  miatt, 
hogy  az  indusok  jobb  fü  reményében  évenkint  meggyújtják  a  prairieket, 
mely  tüzek ,  ha  mindjárt  nem  is  irtják  ki  egészen  a  ligeteket,  mégis  silá- 
nyitják. 

A  magas  hegyláncz  egész  nap  ismét  előttünk  nyúlt  az  egekbe ,  s 
már  alig  vagyunk  10  mértföldnyi  távolságra  tőle.  Geológiai  alkatára 
nézve,  jelen  környékünk  világos  szinü,  meszes  homokkőbűi  áll,  imitt  amott 
kvarczczal  borítva. 

Átellenben  hozzánk  a  túlsó  parton  mintegy  két  hét  előtt  egy  nagy 
csapat  Kiovay  tanyázott ,  s  barmaik  pár  mértföld  körben  a  füvet  ugyan 
csak  tövestől  leették ,  s  mind  ezen  körülményből ,  mind  a  mesés  mennyi- 
ségű öszvér  nyomokból  Ítélve  ,  képzelhetlen  sokaságú  barmaik  lehettek. 
Innét ,  midőn  útra  keltek ,  délfelé  vonultak ,  s  ugy  látszik ,  nyugotról 
jöttek. 

Július  16.  Éjfél  után  2  órakor  felszedve  sátorainkat,  útnak  in- 
dultunk ,  a  folyó  déli  partját  követve ,  mely  8  mértföldet  egyenes  nyu- 
goti  irányban  halad ,  azután  pedig  rögtön  délnyugotnak  fordul ,  s  itt  a 
magas  bérezek ,  melyeket  már  napok  óta  láttunk ,  a  folyam  mindkét 
partjára  terülnek ,  csak  kis  rést  hagyva  &  part  és  meredek  falaik  közt, 
melyen  a  vándor  csak  nagy  bajjal  és  fáradsággal  vonulhat  keresztül. 
Ezen  hegyszálak  (mert  igy  kell  őket  neveznem)  vagyis  hegyfalak  csak 
nem  kivétel  nélkül  meszes  homok  kőből  szerkesztvék  ,  s  majdnem  min- 
denütt függőlegesen  emelkednek  fel  a  part  közvetlen  szomszédságában, 
1000 — 3000  láb  magasságra ;  hol  azután  az  egyenes  nagy  plateaut  ké- 
pezik, mely  a  Llano  Estacadó  nevét  viseli,  s  mely  tán  legnagyobb  terje- 
delmű magas  síkság  a  világon.  Ugyan  itt  a  folyam  számtalan  ágakra 
oszlik ,  melyek  mindegyike  aztán  alább  a  nagy  prairien  egyesül.  Kisze- 
melvén a  legnagyobb  ágat,  benne  utaztunk  felfelé ,  benne  mondom,  mert 
több  mint  5  mértföldet  haladtunk  egyenenesen  a  folyam  medrében  felfelé ; 
mikor  aztán  a  folyó  ezen  ága  forrásához  értünk    Itt  fellovagolva  a  leg- 

nagyobb  csúcs  tetejére  egy  vízmosásban  a  többi  apró  ágak  forrásait  is 
világosan  láthattuk  néhány  mértföldre  körülöttünk. 

A  szélességi  fok  ezen  ponton  többszöri  vizsgálatom  s  számításaim 
eredménye  szerint  35°  35'  a  hosszúsági  pedig  101°  55.'  Ezen  eredmény 
arra  mutatott,  hogy  jelen  állásom  csak  25  m.  f.  távolságra  van  a  Kana- 
dián,  vagyis  nagy  Verdigris  folyóhoz  ;  s  mivel  felette  kíváncsi  vágyok 
tudni,  hogy  üt  számításom  öszve  azokkal,  miket  1851-ben  tettünk  a 
Kanadián  folyón,  elhatároztam,  hogy  10  jól  fegyverzett  legénynyel  a 
Canadiánt  felkeresem,  expeditióm  többi  tagjait  hátra  hagyva  a  barmok, 
élelelem,  és  podgyász  őrzésére.  Ezen  terv  által  hiszem,  hogy  a  déli  Ar- 
kanzás  forrásait  összekötöm  valamely  bizonyos  ponttal  a  Canadián  fo- 
lyón ;  s  szerintem  ezen  tény  igen  fontos  a  geographiára,  mert  tettleges 
vizsgálaton  fog  alapulni,  minek  itten  még  egészen  híjával  vagyunk,  an- 
nál is  inkább,  mert  sok  földképen  a  Canadián  tévedésből,  vagy  hibás 
értesülésből  Redriver  azaz  Vörös  folyónak  van  jegyezve,  pedig  kétsé- 
get nem  szenved,  hogy  mindegyike  külön  álló  óriási  folyó,  s  idővel  mind- 
egyike fontos  szerepet  játszand  a  gőzhajózás  történetében. 

Ma  esti  tanyánknál  az  utolsó  folyóvizet  értük  el,  mely  az  Arkanzas 
folyó  ezen  déli  ágát  táplálja,  s  közelében  vagyunk  az  utolsó  jelentékeny 
pataknak  is,  mely  éjszakról  folyik  ezen  ágba,  csak  3  mértföldnyire  levén 
forrása  hozzánk,  hol  egy  kies  nyárfa  ligetből  ömlik  ki.  Ugyan  ezen  li- 
getben egy  magas  nyárfa  tövébe,  mely  elszigetelve  a  vízparton  áll  a 
többitől,  egy  palaczkot  ástam  el  következő  tartalmú  irattal:  „Július 
16-án  1856-ik  évben  itt  tanyázott  egy  kikutató  expe- 
ditio  Xántus  János  vezérlete  alatt,  állván  Hammond 
Vilmos  a  segéd  mérnök,  Harling  János,  és  Bürke  Já- 
nos fő  szekerészből,  22  vadász  és  szekerész  szolgá- 
lata melett."  (Természetesen  az  eredeti  angol  nyelven  van).  Ezen 
fa  meg  van  keresztezve  éjszaki  és  déli  felén,  keleti  oldalán  pedig  egy 
simára  faragott  helyen  e  következőt  véstem  be:  „Xántus  János  ki- 
kutató expeditója.  Július  16-án  1856." 

Ugyanezen  estve  egy  történetes  esemény  nagy  aggodalomba  ejté 
egész  tanyánkat.  Harling  Károly  tudomásom  nélkül  elhagyta  a  tanyát, 
alkalmasint  szokása  szerint  füvészni  ment,  s  csak  vacsorakor  vettük 
észre  távollétét.  Mindenfelé  sok  fris  indián  nyomokat  tapasztalván,  ki 
mondhatatlan  aggályba  ejtett  eltűnte,  hogy  netán  valahol  az  indiánok  ke- 
zei közé  került.  Rögtön  kiküldtem  a  delaware  indiánokat,  hogy  keressék, 
s  rendeletet  adtam,  hogy  a  magukkal  hozott  mozsarat  10  percznyi  idő- 
közökben durrantsák  el ;  egyúttal  készületet  tettem,  hogy  magam  is  ne- 

hány  jól  fegyverzett  emberrel  keresni  indulok,  ^zonban  "még  nem  löve- 
tett ki  a  második  töltés  a  mozsárból,  midőn  Harling  barátom  a  sátorba 
lépé,  egészen  elvadulva  s  nagy  zavarban,  mikép  rendesen  eltévedt  embe- 
rekkel történni  szokott.  Hosszas  elbeszélése  a  következőben  pontosult 
öszve.  Elhagyta  a  tábort,  hogy  bogarakat  és  virágokat  keressen,  d.  u.  3 
órakor,  s  visszafelé  jővén,  egy  halmon  át  a  magos  prairieben  elvesztette 
szeme  elől  a  tanyát,  aztán  jobbra  majd  balra  fordult  eltévesztett  irányát 
keresve,  s  oly  zavarba  jött,  hogy  napnyugtakor  a  mint  tanyánkat  l/2  mért- 
földre maga  előtt  látta,  azt  képzelte,  hogy  az  valami  Kiovay  vagy  déli 
Komanche  tábor,  s  elbujt  a  magas  gazba,  hol  már  őszülni  kezdettt,  mi- 
dőn mozsár  lövésünk  uj  életet  önte  ereibe,  mire  öröm  telten  hozzánk  si- 
ete.  Egész  éjjel  alig  tudtunk  aludni  a  nevetés  miatt,  minek  uj  meg  uj 
lelket  adott  a  doktor,  a  mint  Hammond  barátunkat  czimezni  szoktuk, 
mert  maga  szokta  magát  gyógyítani,  miért  is  egész  patikát  hord  ma- 
gával. 

Július  17 — 19-én.  17-én  Harlinggal,  3  indián,  és  5  vadász  kísére- 
tében déli  irányban  lovagoltam  a  Canadíánt  felkeresendő.  Irányunk  rög- 
tön a  Llano  estacado  (kiczövekelt  térség)  magas  piateaujára  vitt,  a  hol 
a  szem  sehol,  de  sehol  sem  lelhet  nyugpontot ;  mert  az  emberi  szem  nem 
képes  semmi  tárgyat  felfedezni  alátkör  határán  innen,  épen  ugy, mintáz 
elhagyatott  déli  tengeren  egy  magába  bukdosó  bárka.  Végtelen  és  határ 
nélküli  sík  rétség  mindenütt,  jobbra  balra,  előre  hátra,  a  merre  csak  a 
szem  tekint,  a  legnagyobb  egyformaság,  mit  életemben  láttam. 

Miután  közel  15  mértföldet  lovagoltunk  ez  egyforma  és  végtelen- 
nek látszó  síkon,  szemeink  egyszerre  s  rögtön  egy  magas  sziklafalba 
akadtak,  mely  alatt  völgy  terül.  Tüstént  megismertem,  hogy  e  völgy  a 
Canadian  folyó  körzete,  s  nem  is  csalatkoztam,  mert  miután  10  mértföl- 
det haladtunk  vala,  a  folyó  partján  állapodtunk  meg,  25  mértföldnyi 
egyenes  utat  tevén  a  déli  Arkanzás  forrásaitól  a  Canadian  folyó  ezen  part- 
jáig. Ez  kimondhatatlan  megelégedésemre  szolgált,  mert  tanúsította,  hogy 
számitásom  a  déli  Arkanzás  folyó  eredetének  pontos  geographiai  megállapí- 
tását illetőleg  hiba  nélkül  volt.A  pont  hol  a  Canadian  folyamra  akadtunk, 
épen  egy  kis  patak  torkolatánál  van,  melyet  „Allright-creeknek"  azaz 
minden  rendben  pataknak  kereszteltem.  Szélességi  és  hosszúsági  vizs- 
gálódásokat is  tévén,  ugy  találtam,  hogy  a  patak  torkolata,  a  101°  hosz- 
szasági,  és  35°  58'  szélességi  fok  alatt  van,  mely  körülmény  vagyis  ered- 
mény még  inkább  igazolta  számításaim  pontosságát.  A  föld  geológiai  al- 
kata a  Canadian  folyó  e  vidékén  igen  hasonló  az  Arkanzás  vidékéhez, 
mert  szinte  világos  szinü  és  porhanyó  homokos   mészkőből  áll,  mely  vö- 


-<§     75     §>• 

rös  homok  rétegekre  borúi,  kék  agyag  alapon.  Az  egész  föld-tömeg  a 
mint  a  meredek  falakban  kivehető  volt,  tömve  kvarcz,  kavics  és  agát 
rétegekkel.  A  tnlajdonképeni  föld  a  patak  és  folyó  környékén  setét  bar- 
na iszap,  dus  mezquite  füvei  és  vad  rozsszal  borítva ,  mely  ha  a 
szárazság  nem  silányitotta  volna  el,  kétségkívül  gazdag  kalászokat  ter- 
mett volna.  Az  egyetlen  erdei  növényváltozás,  mely  itt  feltűnt,  a  számta- 
lan (3  különnemű)  fűzfa  volt,  különben  a  nyárfa  itt  is  a  főszerepet  vitte, 
s  némelyike  szinte  bámulatos  nagyságúnak  mutatkozott.  Egyike  például 
épen  a  patak  torkolatánál  19V9  láb  körzetű  volt,  három  lábnyi  magas- 
ságra tövétől.  A  státusokból  Santafé-be  vezető  karaván  ut  épen  itt,  a 
túlsó  parton,  vonul  el,  hol  4  roppant  magányos  nyárfa  nyúlik  az  ég  felé ; 
ezeket  mind  simára  metéltük  éjszaki  oldalukon,  reá  vésve  Arkanzas  fo- 
lyó irányát  és  távolságát,  ugy  ott  létünk  napját  és  évét.  Megvizsgálván 
az  Arkanzas  folyó  déli  ágait  egész  eredetökig,  most  elhatároztam,  hogy 
innét  nyugotra  fordulok,  s  keresztül  vonulok  a  Llano  Estacado  legma- 
gasabb vagyis  éjszaki  oldalán,  s  közép  Arkanzást  kutatom  ki,  mely  a 
Honey  és  Salt-river,  vagyis  a  Méz  és  Sós  folyókból  képződik.  Egyedül  az 
aggaszt  ezen  vállalat  kivitelében,  hogy  viz  hiánya  miatt  fogunk  szen- 
vedni; mindamellett  jelszóm:  „avance"  ;  hol  csak  lehet  annyi  vizet  rakatok 
szekereinkre,  hogy  több  napig  eltartson. 

A  Llano  Estacadón  termő  fű  kivétel  nélkül  igen  rövid,  de  illatos 
faj ;  az  indusok  közönségesen  buífalo  fűnek  hívják.  Hossza  1" — 2",  s 
európai  utazóval  azt  gyanittatja,  hogy  oly  rétségen  utazik,  melyet  csak 
imént  lekaszáltak. 

Eddig  még  sehol  sem  fordultam  meg  a  nagy  amerikai  prairieken, 
hol  mind  a  legelő,  mind  viz,  mind  tűzi  fa  oly  elegendő  és  kielégítő  men- 
nyiségben található  ,  mint  ezen  utamon  ekkorig.  E  körülmény  kedves 
csudálkozással  lepett  meg,  mert  barátaink,  a  Komanche  indiánok,  elin- 
dulásunk előtt  egész  bizonyossággal  álliták,  hogy  vizet  és  fát  seholsem 
fogunk  eleget  találni,  s  örökös  sós  vizzel  fenyegettek,  s  minden  borzasz- 
tó nemeivel  a  nélkülözéseknek.  Mit  nem  magyarázhatok  másként,  mint 
azzal,  hogy  elakartak  ijeszteni  az  utazási  szándék  kivételétől,  nem  igen 
lévén  inyökre,  hogy  a  természet  által  nekik  nyújtott  óriási  területeken 
oly  vizsgálatokat  tegyek,  melyek  mindenkit  meggyőzhessenek,  hogy  még 
sok  ember  lakhatik  el  itten  a  komanche  nemzet  közvetlen  közelében,  s 
akár  akaratjok  ellenére  is. 

Július  20-án.  Ma  nagyon  korán  útra  kerekedtünk,  mely  a  ma- 
gas, a  folyót  környező  halmok  tetején  vitt  el  bennünket,  honnan  a  folyó 
gazdag  völgyét  sok  mértföldre  átláthatók.  Mintegy  15  mértföldnyire  ta- 

nyánkhoz  egy  uj  gazdag  növényzetű  völgybe  érkeztünk,  melyet  gyönyö- 
rű folyócska  kétfelé  oszt,  sebesen  rohanva  kavicsos  ágyán  alá.  A  fo- 
lyócska, melyet  Hungárián  Creeknek  (Magyar  patak)  neveztem,  (mely 
azonban  visszaérkeztem  óta  a  főmérnök  által  udvariasságból  Xántus  pa- 
takra változtattatott,  s  ezen  nevet  fogja  viselni),  1  láb  mély  és  30  láb 
széles  volt  ott,  hol  vele  találkoztunk,  s  völgye  mintegy  2  m.  f.  széles, 
gyönyörű  nyár  és  fűzfa  ligetekkel,  melyek  önkény  telén  is  egy  roppant  an- 
gol kertbe  képzeltetik  az  utast.  Ugyanitt  egy,  mintegy  4  mfdnyi  terje- 
delmű sós  tavat  találtunk  fel,  melyet  Hammond  barátom  tiszteletére 
„Hammond  tavának"  kereszteltem,  kétségkivül  ő  levén  az  első  fehér  em- 
ber, ki  e  tavat  megpillantotta. 

Nem  kevés  örömünkre  szolgált  mindjárt  megérkeztünkkor  azt  ta- 
pasztatni, hogy  a  folyó  vize  tökéletesen  jóizü,  s  különösen  szerencsések 
vagyunk,  hogy  az  idő  is  kivétel  nélkül  kedvező.  Az  utolsó  két  napi  eső 
kellemesen  meghüsité  a  levegőt,  s  a  mellett  vizzel  látott  el  bennünket 
oly  helyeken,  hol  azt  találhatni   fel   ezen   évszakban  nincs  remény. 

Dél  körül,  midőn  a  föld  s  a  hozzá  legközelebb  eső  légrétegek  a 
nap  függőleges  sugarai  által  égetnek,  közönségesen  remegő  légmozgást 
tapasztaltunk  a  Llano  Estacadón,  mely  néha  csalékony  és  képzeleti  lát- 
ványokat idéz  elő  a  látkörön.  Ezen  tünemény,  melynek  árát  Afrikában 
oly  sokszor  megadták  a  franczia  seregek,  mely  Magyarország  bánáti  és 
temesi  részeiben  is  néha  tapasztaltatik,  ugy  hiszem  sehol  sem  nagysze- 
rűbb a  világon,  mint  épen  itten  a  Llano  Estacadón.  A  szerfelett 
rendkívüli  visszahatása  a  légnek  messze  tárgyakat  oly  fantasztikus ,  vad, 
és  eltorzitott  alakban  hoz  a  szem  elé  ezen  síkságon ,  s  néha  oly  óriási 
arányban  nagyítva,  hogy  valóban  bámulásra  méltó.  Például  egy  kánya, 
vagy  holló  ollyannak  látszik,  hogy  az  ember  egy  öles  tót  gránátost  medve 
fövegével  vél  látni.  Nem  egyszer  tévedtünk,  midőn  antilopot  vagy  nyu- 
lat látván,  lónak,  vagy  bivalynak  véltük.  Mikor  az  ember  ezen  szomjas 
rónán  halad,  déltájban  nem  egyszer  derül  fel  kedélye  gyönyörű  tavak  és 
folyók  látásán,  melyek  eleven  zöld  ligetek-  és  pázsittal  környezvék.  Szive 
dobogni  kezd  a  remélt  élv  miatt,  néhány  óranegyed  múlva  kényekedve 
szerint  fogván  szörpölhetni  a  hüsito  elemet,  sarkantyúját  fáradt  lova 
oldalába  nyomja,  nógatja,  nógatja,  s  csudálkozik ,  hogy  még  nem  jutott 
közelebb  az  édenhez.  Végre  lehangolva  észre  veszi,  hogy  az  igéret  földe 
csak  a  délibáb  országában  volt.  Utóbb  ugy  tetszik ,  mintha  mégis  csak 
közelebb  ért  volna  már  az  oázhoz  ;  újra  valót  képzel ,  s  előre  rohan  uj 
lélekkel,  de  ismét  tapasztalni  kénytelen,  hogy  a  látvány  messzebb  vonul, 
s  elérhetetlen.  így  halad  mértföldek  után  mértföldeket ,  sohasem  jutván 

czélhoz ;  mig  végre  a  levegőben  valami  rögtöni  változás  elfátyolozza  a 
tárgyakat,  s  más  irányban  más  tárgyakat  teremt ,  s  a  szomjas  sikságon 
barangoló  teljesen  meggyőződik ,  hogy  csak  a  fata  morgana  üzi  vele 
játékát. 

Július  21-én.  Oda  hagyva  tegnapi  tanyánkat,  átkeltünk  a  pata- 
kon, s  utunkat  délfelé  folytattuk  mintegy  5.  m.  f.  távolságra,  mikor  aztán 
egy  magas  hegygerinczre  vonultunk  fel,  mely  látszólag  a  választófal  az 
éjszaki  és  közép  Arkanzás  közt,  mert  a  gerinczről  mindkét  folyam  völ- 
gyeit nagy  távolságra  kisérheti  a  szem.  Déltájban  bevonultunk  a  gerincz 
déli  lejtőjén,  s  a  Sós  folyó  (Salt  Fork)  egyik  patakján  tanyát  ütöttünk. 
A  patak  igen  sebes  esésű,  rohanva  tör  keresztül  a  völgyszoroson,  melyet 
elhagyva  keleti  irányt  vesz,  meddig  csak  a  szem  kisérni  képes.  Vize  igén 
jó  italu,  minden  sótól  ment  levén.  Keresztelendő  a  patakot,  a  három  el- 
nökjelelt nevét  tűztem  ki  az  expeditió  teljes  személyzete  szavazata  alá, 
s  csaknem  általános  szó  többséggel  C.  John  Fremont  nevet  kapott  a  pa- 
tak ;  mi  igen  ínyemre  volt,  mert  nagyon  természetesen  semmit  sem  óhaj- 
tanék inkább,  minthogy  Fremont  legyen  a  jövő  elnök ,  ki  személyes  ba- 
rátom, s  tán  az  egyetlen  egy  jelentékeny  ember  Amerikában,  ki,  mióta 
csak  ezen  kontinensen  élek ,  velem  személyes  és  levelezési  öszvekötte- 
tésben  volt  minden  körülmények  közt.  Sokszor  vigasztalt,  mikor  balsors 
fenyegetett :  kimondhatatlan  megelégedésemre  szolgál  azért,  hogy  tiszte- 
letére, ha  bár  ily  csekély,  de  még  is  örökös  és  maradandó  emléket  emel- 
tem. Geológiai  tekintetben  a  gerincz  ezen  lejtője  s  az  alatta  elterülő 
völgy  lényegesen  külömbözik  az  éjszaki  oldaltól ,  mert  egészen  elmállott 
durva,  porhanyós  homok  kő  rakványból  áll,  imitt  amott  kvarcz  csillám- 
poros kövecs,  és  kigyókővel  tarkázva.  A  szemünk  előtt  elterülő  egész 
vidék  hullámos,  keresztül  kasul  szelve  viz  mosások  s  meredek  szikla  ha- 
sáboktól, melyeken  szekereinkkel  keresztül  haladni  természetesen  nem 
juthatott  eszünkbe.  Azért  utunk  ugyan  czifra  kanyargásu  volt,  mindenütt 
a  gerinczháton  haladtunk ,  a  hol  csak  lehetett,  s  noha  nagy  kerületeket 
tettünk,  még  is  kárpótolt  a  körülmény,  hogy  szekereink  baj  nélkül  halad- 
hattak a  csak  nem  egyenes  és  köves  hegytetőkön. 

Július  22-én.  Ma  reggeli  utunkban  a  Salt  Fork  egyik  fő  forrá- 
sára bukkantunk,  s  lefelé  követve  kanyargásait ,  nem  sokára  a  ponthoz 
kisértük,  hol  az  egyes  források  összefolynak.  A  torkolaton  alul  60  rőf 
széles  volt  a  Sós  folyó  ágya,  de  csak  alig  4-et  része  volt  vízzel  borítva. 
A  patak,  vagyis  Sós  folyó  ezen  forrása  a  Llano  Estacadó  éjszaki  lejtőjén 
tör  elő,  s  mind  hátul,  mind  oldalt  magas  meredek  szikla  falakkal  kör- 
nyeztetik. A  szikla  falakhoz  nem  messze  keletre  két  magas  csúcsú  s 

elszigetelt  halom  nyúlik  fel ,  melyeket  sok  mértföld  távolságban  látni 
lehet. 

Senkisem  képzelheti ,  mennyire  örültünk  midőn  ezt  tapasztalok, 
hogy  ezen  ág  vize  is  iható.  Eddigelé  azt  hitték  vala ,  hogy  e  folyóágak 
sós  lapályokon  veszik  eredetöket  j  pedig  ellenkezőleg  van  a  dolog ,  mert 
az  Arkanzás  folyónak  a  Llano  Estacadó  éjszaki  és  éjszakkeleti  lejtőjén 
kibugyogó  forrásai  tiszta  és  kellemes  italu  vizzel  bírnak.  S  a  viz  ezen 
minősége  változatlan  mindaddig,  mig  a  déli  és  közép  ágak  összefolynak 
az  éjszaki  ágakkal,  melyek  gipsz  területeken  tőrvén  keresztül,  sós  anya- 
gokat szednek  és  szivnak  fel,  melyeket  mindaddig  magával  hord  a  nagy 
folyam,  mig  a  Missziszippibe  nem  ömlik. 

Az  erdei  növény  élet  csak  imitt  amott  elszórt  egyes  nyárfák,  s  törpe 
fűzfák  által  van  képviselve  itten,  s  a  völgy  homokos  alluvial  rakványból 
áll,  mi  szerintem ,  csak  mesterséges  öntözés  mellett  volna  földmivelésre 
forditható.  A  völgyet  környező  szikla  falak  100 — 300  láb  magasságra 
nyúlnak,  csaknem  mindenütt  függőlegesen,  s  vérveres  kavics  és  csillám- 
kővel vegyes  agyagból  alkotvák,  mintegy  15 — 20  láb  mély  homokkővel 
tetőzve.  A  falak  tetején  számtalan  érdekes  megkövült  fa  darabokat  ta- 
láltunk, s  a  merre  utunk  vitt  közel  2  m.  f.  hosszúságra  az  egész  tér  te- 
rítve volt  kövesült  fa  darabokkal.  A  kövülés  teljes  tökéletes ,  minden 
rostot,  szálat-,  gömböt-  és  kérget  oly  tisztán  meglehetett  külömböztetni, 
mint  bármely  élőfa  példányon :  s  ugy  látszott,  valamennyi  példány  nyár- 
fa volt. 

Ma  estve  éjszaknyugoti  szél  mellett  derekas  esőnk  volt ,  mely  kö- 
rülmény új  reményt  ád,  hogy  elegendő  vizet  fogunk  mindenütt  találni. 
Meteorológiai  észrevételeim  táblázatábul  igen  világosan  kitűnik ,  hogy 
légsulymérőnk  rendszeres  időjósunk  volt  az  egész  utazáson  át.  Sokszor 
valóban  két,  sőt  3  nappal  a  bekövetkezett  eső  előtt  oly  rendkivülileg  le- 
esett a  kéneső,  hogy  csudálkoztunk  rajta.  Sohasem  kezdett  azonban 
elébb  esni,  mig  a  barométer  ismét  rendes  fokára  nem  emelkedett.  Szá- 
mos indiántól  kérdezősködvén ,  azon  összevágó  állítást  nyertem,  hogy 
május  közepétől  augusztus  közepéig  sohasem  esik  valamire  való  eső  ezen 
szélességi-  és  hosszasági  fok  alatt,  sőt  a  99-dik  hosszúsági  fokon  túl  har- 
mat is  ritkán  esik  ezen  időszak  alatt.  A  patakok  és  folyók  tartalmát  is 
nagyrészben  beszívják  a  medrek  lyukacsai,  vizet  csak  hellyel  közzel  lehet 
látni,  s  az  egész  növény  élet  nagyon  szenved  a  szárazság  miatt. 

pjgészen  ellenkezőleg  ezen  általánosnak  állított  időjárással ,  mi  oly 
szerencsések  voltunk  ,  hogy  kivételt  tőn  kedvünkért  a  természet ,  mert 
bőségben  volt  esőnk,  néha  8—9  órakor  még  nedvesek  voltak  öltönyeink 

a  harmattól ,  a  mint  a  magas  gazban  lovagoltunk.  A  patakok,  folyók  és 
tavak  mindenütt  bőségesen  elláttak  vizzel,  s  az  egész  prairie-tenger  mo- 
solyogni látszott  buja  smaragd  arczával.  Közel  a  helyhez,  hol  ma  tanyát 
ütöttünk,  egy  régi  indián  tábort  találtunk,  hol  delaware  tolmácsunk  állí- 
tása, szerint  két  hónap  előtt  egy  csata  vívatott.  Ezt  onnét  következtette, 
hogy  egy  nagy  tűzhely  maradványát  fedeztük  fel ,  melyen  az  ellenség 
holtjai,  sátrai  s  más  eszközök  a  hadisten  tiszteletére  feláldoztattak,  azaz 
a  lángok  martalékává  tétettek.  Sátorpóznák,  félig  öszveolvadt  üveg 
gyöngyök,  vaskarikák,  s  t.  e.  a  házi  és  hadi  szükséglethez  tartozó  czik- 
kek  látszottak  elszórva  a  tüz  körül,  melyek  hihetőleg  szerencsésen  meg- 
menekedtek a  lángok  semmisítő  hatalmától ;  a  sátor  helyekből  következ- 
tetve ugy  látszott ,  hogy  a  legyőzött  csapat  jelentéktelen  volt  számra 
nézve. 

Ugyan  ma  egy  csapat  Kiovay  indián  nyomokra  akadtunk  ,  kik  az 
utolsó  eső  előtt  vonultak  délkeletről  éjszak  felé ;  alig  múlik  nap ,  hogy 
ne  látnók  jeleit  itt  létöknek ,  noha  csudálatos,  velők  nem  találkozunk. 
Azonban  valószínűleg  a  Kow  és  Smoky  folyók  völgyeiben  vadásszák  a 
bivalyokat,  s  csak  mikor  ezen  állatok  délfelé  vonulandnak,  fognak  lefelé 
nyomulni  ők  is  az  Arkanzás ,  Canadián  és  Vörös  folyók  völgyeibe ,  hol 
aztán  télen  át  elég  mezquite  és  grama  füvet  találnak  mindenütt  lovaik 
és  öszvéreik  számára. 

Eddig  fokonként ,  de  rendesen  magasb-  s  magasbra  emelkedtünk 
nyugot  feléi  utunkon  oly  annyira,  hogy  jelenleg  a  barométer  állása  után 
ítélve  mintegy  2702  láb  magason  vagyunk  a  tenger  szine  felett. 

Mai  utunk  a  folyó  völgy  mentében  teledes  tele  volt  prairiekutyák- 
kal.  Rajta  voltam,  hogy  néhány  jó  példányt  szerezzek  kitőmés  végett ,  s 
azért  számtalant  lelőttem  a  legnagyobbak  közül ,  de  vont  csővem  golyója 
annyira  öszve  rongálta  a  nyert  példányokat ,  hogy  nem  tartottam  érde- 
mesnek egyet  is  kitömni ;  elhatároztam  azonban,  hogy  jövő  alkalommal 
srétes  puskámat  fogom  használni.  Vadászaink  2  szarvast ,  és  8  pulykát 
hoztak  estve  a  tanyára ,  segédeik ,  agaraim  2  szarvassal  toldák  meg  a 
zsákmányt. 

Július  23-án.  Nagyon  borult ,  setét ,  és  esővel  fenyegető  regge- 
lünk lévén,  csak  későn  kerekedtünk  fel  az  útra ,  a  folyó  bal  partján  ka- 
nyarogván ,  mintegy  5  mértföldet  mindég  homokkővel  vegyitett  veres 
agyagon  haladva.  De  alig  indultunk  meg,  esni  kezdett ,  s  az  eső  zápor- 
ként ömlött  egész  nap,  s  estve  a  folyó  vize  mintegy  14"  emelkedett ,  az 
egész  folyó  ágyát  betöltvén.  Noha  nem  sokat  haladtunk ,  még  is  a  ked- 
vetlen idő  miatt  korán  tanyát  ütöttünk,  átkelve  a  folyó  jobb  partjára., 

Az  egész  vidék,  melyen  ma  keresztül  vonultunk  ,  a  folyó  mindkét 
partján  szaggatott,  azaz  meredek  s  tátongó  vizmosások  s  szikla  repedé- 
sekkel tömve,  s  azért  ott  szekerekkel  utazni  teljes  lehetetlenség ;  az  ezen 
völgyet  környező  vidék  kietlen  sivatag  minden  élet  jelenség  nélkül ;  egy 
keskeny  nyelvet  kivéve,  mely  a  folyó  lapályát  képezi ,  sehol  sem  lehet 
földet  látni,  mely  valaha  földmivelésre  használható  lenne ,  fának  pedig 
épen  semmi  jelenségét  sem  láthatni,  a  néhány  törpe  nyárfát  kivéve, 
melyek  imitt  amott  szomorúan  remegtetik  beteges  színű  leveleiket  a  viz 
parton.  Azonban  néhány  érdekes  szalma  virág  fajokon  kivül  számos  pél- 
dányát láttuk  az  úgynevezett  „Oroszleányszájnak",  azután  különösen  nagy 
mennyiségben  a  ;.Schrankia  Angustata"  virágot,  mely  oly  ritka,  s  oly 
annyira  keresett  luxus  az  európai  üveg-  s  melegházakban ,  itt  pedig  ezer 
és  ezer  mértföld  borítva  van  vele ;  reggel  és  estve  kimondhatatlan  ked- 
ves illattal  fűszerezi  a  levegőt. 

Forrásáig  követvén  ezen  folyóágat,  meggyőződtem ,  hogy  a  terület 
általános  physicai  s  tophographiai  alakzata  tökéletesen  hasonló  ahhoz, 
melyen  átvonultunk  vala ,  tehát  elhatároztam  ezen  pontnál  elhagyni  a 
folyót,  dél  felé  vonulni  s  felkeresni  a  legdéliebb  ágakat ;  azon  hiszemben, 
hogy  a  rendelkezésemre  lévő  időt  nem  használhatom  fel  czélszerüebben, 
mintha  azon  ágak  közt  s  mellett  elterülő  vidéket  kikutatom,  s  minőségét 
megállapitom.  Szándokom,  három  napra  elégséges  vizzel  megrakodva 
indulni  el  j  bizton  hivén ,  hogy  ezen  idő  elteltével  valamelyik  déli  ágat 
elérünk.  Barmaink,  melyek  az  Elk  patakot  elhagyván  nyomorúan  néztek 
ki,  jelenleg  pompás  karban  vágynak,  ugy  szólván  kövérek ;  s  ha  azután 
is  oly  bőségben  találunk  vizet  s  jó  legelőt,  mint  eddig ,  azon  ritkán  tör- 
ténni szokott  példát  adom,  hogy  ökreinket  s  öszvéreinket  100  és  100 
mértföldnyi  utazás  után  jobb  karban  viszem  haza ,  mint  voltak ,  mikor 
elindultam. 

Ekkoráig  még  oly  szerencsések  is  voltunk ,  hogy  barmaink  közül 
egyetlen  egyet  sem  vesztettünk  el ;  mi  kétségkívül  rendkívüli  szerencsé- 
nek tekinthető.  Egészségi  szempontban  sem  panaszkodhatunk,  mert  né- 
hány skorbut  esetet  kivéve ,  egyetlen  egy  említésre  méltó  betegségünk 
sem  volt. 

Július  24-én.  Reggel  nagyon  korán  indultunk,  s  egyenes  szegle- 
tekben délfelé  vonulva  haladtunk.  Nem  sokára  azonban  sivatag  homok 
buczkák  tömkelegébe  érkeztünk,  melyben  több  mint  25  mértföldnyire 
haladtunk  a  nélkül,  hogy  csak  bár  legparányibb  változatosságot  tapasz- 
taltunk volna ;  végre  estve  felé  egy  magas  piateaura  vergődtünk  fel,  hon- 
nét a  messze  láthatáron,  a  ködös  és  poros  légkör  fátyolán  át  egy  széles 

völgyet  födöztek  fel  szemeink ,  melyben  rögtön  egyik  déli  ág  völgyét 
gyanitánk  látni. 

A  tikkasztó  lég  és  a  kopár  sivatag,  melyben  és  melyen  épen  utaz- 
tunk, nagy  ellentétben  látszott  a  szemet  lelket  frissitö  növényélettel, 
mely  messze  távolságban  bár,  de  még  is  látkörünkben  mosolygott  elénk ; 
öt  mértföldet  tovább  haladva  délfelé  végre  egy  lejtőn  egy  mély  vízmo- 
sásba ereszkedtünk  le ,  hol  vizet  találánk  ,  s  néhány  törpe  magnólia  és 
nyárfát,  melyek  segedelmével  pattogó  tüzünk  volt  egész  éjjelen  át.  Geoló- 
giai szerkezete  a  folyót  környező  ezen  plateaunak  töredékeny  és  porhadt 
veres  homokkő,  durva  gipsz  réteggel  borított,  s  mint  néhány  magas  szel- 
vényen tapasztaltuk,  halavány  veres  agyag  alapzattal,  keverve  minden- 
ütt durva  kavicsos  gipszszel.  Maga  a  föld,  mióta  a  homok  sivatagot  el- 
hagytuk, meglehetős  jó  földmivelésre  alkalmas,  mi  alkalmasint  azon  kö- 
rülménynek tulajdonítható,  hogy  gipszszel  van  keverve. 

Július  25.  Ma  tiszta,  friss  és  élesztő  levegővel  köszöntött  be  a 
korány,  éjszak-éjszakkeleti  széllel ;  a  hévmérő  d.  u.  5.  órakor  69.°  állott. 
Napkeltekor  sehol  sem  látszott  fellegnek  nyoma,  s  a  napsugarak  remek 
zománczai  egy  a  messze  láthatáron  égbe  nyúló  fehér  bérczkupon  törtek 
meg,  mely  szerintünk  a  Veres  folyó  éjszaki  forrásai  körüli  hegyláncz. 

Korán  reggel  megkezdtük  utunk  folytatását,  lefelé  a  vízmosásban, 
mikor  3.  mértföldet  haladván,  egy  kis  patakhoz  értünk,  sebes  tiszta  víz- 
zel medrében.  Ellátván  vízzel  magunkat  s  barmainkat,  átkeltünk  a  pa- 
takon, s  tömkeleges  kanyargások  után  a  patak  magas  halmai  közt,  végre 
estve  felé  tanyát  "ütöttünk  22  mértföldnyi  utat  tevén. 

Mai  utunk  mészsulphat,  és  mészcarbonat  keverékü  területen  vitt 
bennünket,  mely  imitt  amott  elmállodtnak  látszott,  s3 — 4"  vastagságban 
s  poriadtan  borította  a  földet.  Számos,  a  „Cretaceosi"  rendhez  tartozó 
kagylókat  és  csigákat  is  találtunk  mai  utunkon,  melyek  azonban  nagyon 
elvoltak  vásva,  mi  bennem  azon  véleményt  költötte,  hogy  valószínűleg 
messziről  hömpölyögtettek  ide  a  vizelem  befolyása  által. 

Július  26.  A  szokásos  órában  ma  reggel  is  mozgásban  volt  ta- 
nyánk, s  a  patakot  felfelé  követve  egy,  magas,  vízmosások  s  számtalan 
más  természetes  akadályok  áltál  borított  gerinczen  haladtunk  10  mért- 
földet, mikor  aztán  egy  jelentékeny  folyó  partján  tanyát  vertünk.  E  fo- 
lyó egyik  leghatalmasb  adózója  a  déli  Arkanzasnak,  szélessége  tanyánk- 
nál 75  rőf,  ágya  kavicscsal  kevert  homok,  jelenleg  kevés  vize  van.  A 
Llano  Estacadó  fehér  szegélye  ma  ugy  mint  tegnap  egész  nap  világosan 
látható  volt  előttünk,  s  balról,  ugy  látszik,  igen  magasra  emelkedik  az 

alatta  elterülő  térség  felett,  s  szegélyzete  csaknem  mindenütt  függőleges, 
hellyel  közzel  apró  s  görbe  cédrus  bokrokkal  borított. 

A  folyó,  melynél  tanyázunk,  s  melyet  Lafayette  folyónak  keresz- 
teltem, épen  ugy  mint  az  Arkansas  és  Canadian  többi  adózói,  a  Llanó 
Estacado  lejtőjén  veszi  eredetét,  s  mintegy  15  mértföldnyire  forrásától 
számtalan  apró  patakokat  szed  magába,  melyek  a  bércz-szorosok  és  hegy 
vágányokból  zuhogva  rohannak  anyjok  Ölébe.  Eddig  mind  a  Lafayette 
folyó .  mind  apró  fiai  partjai  meredekek,  ugy  szólván  függőlegesek,  de 
mihelyt  a  szoros  defiléeket  elhagyják,  a  rónára  terülnek,  meredek  part- 
jaik elenyésznek,  s  sok  helyütt  partjaik  megközelíthetlenek  a  berkek  és 
mocsárok  miatt,  melyekben  a  pelikánok,  flamingók,  s  más  szárnyas  lakók 
milliói  barátságos  atyafiságban  látszanak  lenni  a  tekenős  békák,  lataw- 
bák,  alligátorok,  stb.  sokaságával. 

Geológiai  alakzata  a  folyó  eredete  körüli  ezen  vidéknek  lényege- 
sen külömbözik  a  többiektől,  miket  eddig  megvizsgáltunk,  mert  az  egész 
vidéken,  meddig  csak  a  szem  lát,  minden  halom,  minden  hegy  és  völgy 
tiszta  gipsz  és  néhol  a  legfantasztikusabb  alakzatban  öszvetorlasztva  ;  s 
kétségkivül  ezen  körülménynek  tulajdonítható,  hogy  a  Lafayette  folyó 
egész  futásában  eddig  még  meg  nem  magyarázott  ásványvízzel  bir. 

Ma  egész  napi  utunk  egy  soha  véget  nem  ért  kutya  városon  vitt 
keresztül.  (Természettudományi  nevök  ezen  érdekes  állatoknak,  mely- 
lyek  sok  tekintetben  hasonlítanak  a  magyarországi  ürgéhez,  —  Spermo- 
phylus  Ludoviceanus).  Oly  annyira  lepve  volt  az  egész  térség  lakásaik- 
kal, hogy  számtalanszor  kénytelenek  voltunk  utvonalunkat  megváltoz- 
tatni, hogy  elkerüljük  a  lyukaik  előtt  felhányt  magas  halmokat. 

Aki  ily  kutyavároson  átvonul,  minden  irányban  láthatja  e  kis  terem- 
téseket, a  mint  számlálhatlan  sokaságban  üldögélnek  lyukaik  előtt ,  na- 
gyon hasonlítván  egyenes  apró  fatusk ókhoz ;  oly  visitó,  s  oly  fület  hasitó, 
s  érzéket  tompitó  szüntelení  ugatásuk,  hogy  nem  nagy  képzelő  tehetség 
kívántatik  utazóval  elhitetni,  miként  csakugyan  valami  zajgó  nagy  város 
közelében  van. 

Képzelhetlen  sokasága  ezen  állatkáknak  leginkább  feltűnik,  ha 
átnézik  szemeink  a  tért,  melyet  falvaik  elfoglalnak,  s  a  szó  szoros  értelmé- 
ben beborítanak.  P.  0.  a  város,  melyen  ma  átvonultunk,  teljes  25  mért- 
föld hosszú,  szélességét  nem  határozhattam  meg,  mert  végét  sem  jobbról 
sem  balról  látni  nem  lehetett ;  feltéve  azonban  a  minimumot ,  hogy  t.  i. 
szélessége  szinte  25  m.  f,  az  egész  város  alapterülete  tenne  625  angol 
Q  mértföldet.  S  tekintetbe  véve ,  hogy  az  egész  területen  egyremásra 
a  kutyalyukak  20  rőf  távolságra  vannak  egymáshoz  (ez  a  rendes  távol- 

ság),  s  minden  lyukban  5  kutya  lakik,  kétségem  sincs ,  hogy ,  ha  valaki 
ezen  népességet  ezen  dátumok  után  kikalkulálni  nem  resteli ,  meg  fog 
győződni,  ez  a  legnagyobb  eddig  ismert  város  a  világon. 

Ezen  érdekes ,  családéletet  élvező  emlős  faj  az  amerikai  szabad 
státusok  területén  csaknem  az  egész  nyugoti  prairiek  térségein  találta- 
tik, s  pedig  Mexikótól  egész  Canadáig ,  s  már  többször  megemlittetett 
az  utazók  által,  kik  a  prairiek  egyik  másik  részén  kóborogtak.  Minda- 
mellett szokásaik-  s  életmódjukban  néhány  oly  „tényt"  födöztem  fel, 
melyekről  soha  és  sehol  még  tudomásomra  emlités  nem  tétetett ,  azért 
megkísértem,  eddigi  életrajzukat  némileg  bővíteni.  Falvaik  választásá- 
ban ugy  látszik ,  mindég  szem  előtt  tartják  élelmüket ,  mely  egy  rövid 
selyem  sima  gazból  áll ,  egyedül  a  magas  prairien  található  és  sokszor 
50 — 100  mértföldre  a  víz  minden  jelensége  nélkül.  A  Canadián  déli  vi- 
dékein például  oly  helyen  láttam  egy  falvukat ,  hol  a  legközelebbi  viz 
40  mértföldnyire  volt ;  s  kétségem  sincs ,  hogy  100  lábnyi  mélységben 
sem  lehetett  volna  vizet  találni.  Azért  azt  hiszem,  hogy  ezen  állatok  viz 
nélkül  is  élhetnek,  mi  igen  nevezetes  tény,  mert  az  emlős  osztály  minden 
más  faja  ezen  elem  hijánya  miatt  rövid  idő  alatt  kénytelen  elhalni. 

Továbbá,  ezen  prairieken,  hol  épen  kutyáink  éldegélnek,  ugy  szól- 
ván soha  sincs  nyáron  át  eső  és  harmat ,  s  minthogy  ő  kemék  nagyon 
hasonlítanak  a  magyar  (Istenben  boldogult)  táblabirósághoz,  sohasem 
hagyják  el  messze  kuriájokat,  ugy  hiszem  nem  tévedek,  ha  egész  positi- 
vitással  állítom  mint  tényt,  hogy  a  prairie-kutyák  nem  vesznek  magokba 
vizet,  kivéve  azon  parányi  nedvet,  mit  élelmök,  afti  nyújt.  Hogy  földalatt 
telelnek,  s  a  hideg  holnapokat  lethargikus  álomban  töltik ,  szinte  bizo- 
nyos, mert  tény :  hogy  télre  semmi  eledelt  sem  gyűjtenek  öszve  5  lyukaik 
körül  már  októberben  elszárad  a  fü ,  s  néha  oly  keményre  fagy  a  föld 
mint  kő,  mely  körülmények  miatt  teljes  lehetetlenség ,  hogy  rendes  úton 
eledelt  szerezhessenek. 

Bekövetkezvén  az  idő,  mikor  a  prairie-kutya  az  alvó  időszak  meg- 
érkeztét érzi  (közönségesen  október  végén),  köröskörül  betapasztja  alvó 
teremét,  hogy  a  hideg  levegőt  belőle  kizárja ;  s  mindenkép  elrendezi  há- 
zát, hogy  a  téli  álomra  tökéletes  biztosságot  és  kényelmet  nyújtson.  Vé- 
gre az  idő  bekövetkezvén,  belőlrol  betapasztja  ajtaját  is.  Illy  helyzetben 
marad  ő  kéme  egész  a  tavasz  meleg  napjáig,  mikor  aztán  kiborítja  ajta- 
ját, s  ismét  oly  derült  kedvvel  s  vidámon  üldögél  háza  előtt ,  mint  tavai 
s  az  előtt. 

Számos  indiánoktól  hallottam ,  hogy  ősszel  az  első  hideg  vihart 
megelőzőleg  egy  ily  kutyaváros  minden  lakóit  látni  lehet ,  a  mint  méh 

6* 


84 


§>- 


szorgalommal  hordják  a  gallyakat,  vagy  vastag  gazt  és  földet ,  s  a  mint 
tapasztják  ajtaikat,  noha  az  idÖ  csipos  hideg ;  de  ilyenkor  kivétel  nélkül 
szép  és  meleg  idő  szokott  tartósan  bekövetkezni.  Ez  az  indiánok  csalha- 
tatlan barometruma. 

Mindebből  az  látszik,  hogy  ösztön  tanítja  ezen  kis  négylábú  sere- 
get, mikor  várhatnak  jó,  s  mikor  rossz  időt ,  s  a  körülményekhez  alkal- 
mazni intézkedéseiket.  Különös  s  említésre  méltó  tény  még  az  is ,  hogy 
egy  kis  bagoly  faj  elválhatlan  laktársa  ezen  kutya  barátainknak ;  a  bag- 
lyokat mindég  s  mindenütt  csaknem  oly  sokaságban  mint  a  kutyákat, 
látni  lehet  az  ajtó  előtt  üldögélni,  ha  a  lakók  nincsenek  otthon,  s  a  kupacz 
tetején,  mikor  a  kutya  család  a  szobában  van.  Miért  lakik  ezen  bagoly 
kutya-barátságban  ?  ezt  sohasem  voltam  képes  felfedezni ,  noha  minden 
képzelhető  combinatio  megfordult  agyamban ,  ez  tehát  más  (nálamnál 
tudósabb  és  elmésebb)  természettudósnak  számára  marad  meg,  útba  iga- 
zításul csak  azt  hagyom  neki  végrendeletemben ,  hogy  lessé  ki ,  tán  nem 
lehetetlen,  vájjon  élelmet  találnak-e  a  kutyák  közt  ?  Hogy  azonban  egy 
lyukban  laknak  a  kutyákkal,  az  nem  áll,  sőt  ellenkezőleg,  a  mint  az  em- 
ber fel  éjek  közeledik,  a  helyett,  hogy  a  lyukba  bújnának  ,  mulhatlanul 
s  mindég  tova  repülnek. 

Azt  is  olvastam  Vilkes  kapitány  utazásából ,  hogy  minden  kutya- 
lyukban csörgő  kigyó  is  lakik ;  ezen  állítás  azonban  merőben  mese ,  s 
nagyon  hasonlít  Haraszty  hazánkfia  Don  Quixotte-féle  meséihez,  mert  én 
nem  egyszer  kóborogtam  napokon  át  ily  kutyatelepeken ,  s  nem  egyszer 
szórtam  szét  100  meg  100  kutyaházat  a  nélkül,  hogy  csak  egyetlen  egy 
csörgő  kígyót  találtam  volna,  Kétséget  nem  szenved  azonban,  hogy 
néha  csakugyan  csörgő  kígyót  találhatni  a  kutyalakban ;  mert  magam 
is  találtam  már,  s  azért  sokan  azt  állítják,  hogy  kedves  vendégeik  a  ku- 
tyáknak, mert  együtt  laknak.  Én  azonban  mondhatom,  tökéletesen  meg- 
győződtem, hogy  ezen  házi  arrangement  teljesen  ellenére  van  a  kutya- 
család igényének  ;  mert  ily  helyeken  csörgőkígyó  uraimék  közönségesen 
fiatal  kutyákon  éldegélnek,  mit  eléggé  erősített  azon  körülmény,  hogy 
midőn  a  mnltkor  egy  óriási  csörgő  kígyót  agyon  vertem,  egy  még  meg 
nem  emésztett,  de. tökéletesen  kinőtt  prairie  kutyát  találtunk  gyom- 
rában. 

Július  27-én.  Nagyon  korán  elindulván,  5  mértföldet  a  folyó  men- 
tében haladtunk  lefelé,  aztán  átkeltünk  rajta,  s  délfelé  magas ,  hullámos 
prairieken  át  haladtunk,  melyekről  mindkét  oldalról  ásító  vízmosások  tá- 
tongtak le  a  völgybe.  Szemtől  szembe  velünk  a  Llano  Estacado  peremei 
nyúltak  fel  mintegy  2000  láb  magasságra  a  környező  vidék  szine  felett 

csak  nem  mindenütt  hó  fehér  gipszréteggel  borítva,  mely  nagyon  hasonlí- 
tott égett  ezüsthez.  24  mértföldnyi  sok  akadályokkal  küzdő  utazás  után, 
végre  a  déli  Arkanzás  főágához  érkeztünk  ,  mely  a  pontnál ,  hol  rábuk- 
kantunk, 1145  rőf  szélességű  folyó,  homok  ágygyal.  Medrében  kevés  és 
siker  víz  volt,  s  partjai  magas,  csak  nem  mindenütt  függőleges  sziklabás- 
tyával övedzvék,  miért  is  alig  hiszem,  hogy  karavánomat  a  parton  tovább 
vihetem.  A  föld  e  vidéken  mindenütt  nyirkos  fekete  agyagból  áll,  az  er- 
dei növényélet  minden  híjával ,  kivéve  a  néhány  törpe  nyárfát  és  hack- 
berry  pálmát ,  mik  imitt  amott  a  vízparton  betegen  sinylenek.  A  körül- 
mény, hogy  mind  a  fő  folyó  csatornájában ,  mind  a  mellék  patakokban 
kevés  víz  van,  azt  gyanittatja  velem,  hogy  nagy  szárazságban  semmi  vi- 
zet sem  lehetne  itt  találni. 

Mai  utunk  szintén  kutya  telepeken  vitt  keresztül  s  valószínűleg 
itteni  sokaságuk  miatt  nevezték  el  az  indiánok  a  folyam  ezen  fő  déli  ágát 
„ke-che-a-qui-ho-n ounak,  vagyis  p r a i r i e-k u t y a-v á  r  o  s  -  f  o- 
1  y  ónak. 

Tegnap  egy  csaknem  kipótolhatlan  veszteség  ért,  mert  legjobb 
medvefogó  kutyámat  elvesztettem ,  mellyet  Gribson  senátortól  kaptam 
Leawenworthban  ajándékul,  ki  csak  sok  futkosás  és  hajhászás  után  volt 
képes  e  derék  állatot  számomra  keríteni.  Ezt  annál  inkább  sajnálom, 
mert  nem  sokára  oly  vidékre  fogunk  érkezni,  hol  kétségkül  sok  medvé- 
vel fogunk  találkozni,  s  e  szerint  kipótolhatlan  hasznát  vettük  volna  el- 
veszett Rolla  barátunk  fogainak. 

Vadászaink  ma  5  antilopot  lőttek.  Szarvast  már  napok  óta  keve- 
set láttunk,  pulykát  pedig  épen  nem.  Néha  néha  láttunk  egyegy  golyvás 
túzokot ,  ezüst  fáczánt ,  imit  amott  prairie-pacsirtát ,  s  ez  úgyszólván  az 
egész  élő  állat  világ,  mely  körünkben  tanyázik,  s  ezeket  csaknem  minde- 
nütt lehet  találni  a  legsivatagabb  prairieken  is. 

Július  28-án.  Oda  hagyva  tegnapi  tanyánkat,  délnyugoti  irányt 
vettünk  egyenes  vonalban  a  fehér  kúpos  szikla  falak  keleti  végének  tartva , 
mely  már  napok  óta  csalogatott  bennünket. 

8  mértföldnyi  utazás  után  meredek  hegyek-  és  völgyeken  keresztül 
törve,  melyek  a  folyót  elhagyva  mindég  magast ra  emelkednek ,  végre  az 
egekbe  tornyosuló  bérczfalak  lábánál  találtuk  csapatunkat ,  mely  falak 
függőlegesen  emelkednek  fel  az  alattok  elterülő  hullámos  vidék  öléből, 
mintegy  1500  láb  magasságra ,  míg  tetejök  csaknem  tenger  sima  siksá- 
gúvá  terül  és  olvad  el  a  messze  nyugot  láthatárán,  s  tán  az  afrikai  siva- 
tagokat is  felül  múló  végtelen  síkságot  alkotja. 


Messziről  szemlélve  a  vidéket,  azt  hittem,  hogy  találni  fogok  ezen 
sziklafalak  alatt  annyi  helyet,  hol  karavánomat  tova  vezethetem.  Azon- 
ban a  hely  szinén  tett  közelebb  vizsgálat  meggyőzött  ezen  terv  kivihet- 
lenségéröl,  annyira  szaggatott  mindenütt  a  lejtő  s  oly  meredek  ,  hogy  a 
tervet,  szekereinkkel  feljebb  utazni  ezen  ágon,  kénytelen  voltam  abban 
hagyni.  Aztán  oly  hely  után  kutatánk ,  hol  legalább  a  faltetőre  vezet  - 
nők  fel  szekereinket ,  reményivé  ,  hogy  a  tetőn ,  egyközüleg  a  folyóval 
tovább  haladhatunk.  Ezen  szándokunk  is  hajótörést  szenvedett ,  mert  sok 
órai  keresés  után  mértföldeket  haladó  távolságra  sehol  sem  voltunk  ké- 
pesek csak  annyi  hézagot,  vagy  vízmosást,  vagy  repedést  találni,  melyen 
(ha  egyebet  nem)  öszvéreinket  felvezethettük  volna ,  oly  meredek  volt  a 
szikla  fal  mindenütt. 

Geológiai  alakzata  ezen  bástyáknak,  égett  veres  agyag,  vörös  ho- 
mokkő alapon,  imitt  amott  szürke  gránittal  czirkázva ,  s  mintegy  20  láb 
vastagságra  gipszszel  tetézve  ;  a  rétegek  viz  irányban  vonulnak,  s  minden 
újjal  hátrább  vonulnak,  ugy  hogy  egy  mesterséges  terracealakban  tűn- 
nek fel. 

Estvefelé  recognoscirozván  a  vidéket ,  mintegy  8  mértföldre  ta- 
nyánkhoz egy  mély  hegy  vágányban  egy  csapat  Kiovay  indiánra  bukkan- 
tunk ;  eleinte  nagy  zavarba  jöttek,  s  szanaszét  futkostak  ,  utóbb  azon- 
ban egyik  delaware  indiánunk  egyet  szóra  kerítvén,  megmagyarázta  ne- 
kik barátságos  szándékunkat ,  s  azután  nem  sokára  öízvejöttek  ismét 
valamennyien  s  velünk  fecsegtek.  Főnökük  beszéd  közben  emlité ,  hogy 
jelenleg  egy  hires,  10  év  előtt  csatában  elesett  hadvezérük  sírját  jöttek 
látogatni,  mit  rendesen  minden  év  ezen  szakában  tenni  szokott  az  egész 
nemzetség.  Delaware  tolmácsunk  érzékeny  szavakkal  beszéllé  el  a  letűnt 
hős  nagy  tetteit  ,  s  oly  festői  regényes  színben  állitá  elé  a  holt  életét, 
hogy  kérve  kértem  a  főnököt,  mutassa  meg  a  sírt.  Szívesen  beleegyezett 
kívánságomba,  egész  törzsével  lóra  kapott ,  s  vezetőül  ajánlkozott.  Alig 
3  mértföldnyire  délkeleti  irányban,  egy  mély  völgybe  érkeztünk ,  mely- 
nek oldalán  lefel  csak  ugy  haladhattunk,  hogy  nyergeinkből  leszállva 
lovainkat  magunk  után  vezettük,  jobban  mondva  ugrattuk,  a  göröngyös 
gránit  oldalon.  A  völgy  mélyébe  érkezve,  a  vad  regényes  táj ,  mely  kö- 
rültünk kifejlett,  valóban  meglepett.  Sürü  eczetfa  és  hackberry  ligetek- 
kel volt  borítva  az  egész  völgy  imitt  amott  magas  cédrus  és  fenyiifákkal 
tűzdelve.  Végre  a  nyakig  érő  gazon  %  óráig  tova  törvén,  egy  setét 
sürü  helyen  vezetőnk  megállapodott ,  toll  karimáját  fejéről  leemelte ,  s 
némán  mutatott  Xonkó  Mely  sírjára,  mely  néhány  rőfnyire  volt 
tőlünk. 

Mikor  lovamról  leszállva  a  kantárszijjal  karomon  előre  vonultam, 
már  számos  indián  letelepülve  volt  a  sir  nehéz  ,  s  mesterségesen  felczi- 
czomázott  oszlopain.  Tekintetük,  egész  lényük  oly  félre  magyarázhatlan 


Xonkó  Mely  sirja. 

jeleit  mutatá  a  nagy  fájdalom-  és  veszteségnek ,  hogy  ragályként  hatott 
reánk  is,  s  a  halotti  csend  közepén  kalapomat  leemelve,  társaimhoz  egy 
a  hely  és  tárgyhoz  alkalmazott  beszédet  tartva ,  csaknem  önkénytelen 
térdre  borultunk  s  imát  mondtunk  a  halott  nyugalmára ,  s  nemzetsége 
boldoglétére. . . .  Ügy  látszik,  az  indiánok  tökéletesen  értették  ha  nem  is 
szavaink  jelentőségét,  legalább  jó  indulatink  kitörését,  mert  nyakunkba 
borultak,  s  kezeinket  rázák,  s  ének  hangon  ismétlék  :  „  Sósam  kuja,  sósam 
kuja,  kevet (Jó  barátok,  jó  barátok  vagytok,  köszönjük). 

Július  29-én.  Átlátván,  hogy  tovább  ezen  folyó  mentében  sze- 
kereinkkel nem  haladhatunk,  elhatároztam  ,  karavánomat  Hammond  ba- 
rátom parancsnoksága  alatt  hátra  hagyni,  s  magamhoz  véve  egy  indiánt, 
tiz  jól  fegyverzett  legényt  Harling  társaságában  előre  nyomulni  s  a  folyót 
felfelé  egész  forrásáig  követni. 

Tiz  napra  való  élelmet  4  öszvérre  pakolván,  ma  reggel  előre  nyo- 
multam, s  utamat  szaggatott  területen  át  jó  kedvvel  folytattam  5  egy  víz- 
mosásban igen  ritka  szépségű  gipsz  barlangot  fedeztünk  fel,  melyet,  ugy 
látszik,  a  viz  mosott  ki ;  de  szép  volt  az  bizonyos ,  nyilasa  hasonlított 
valamely  remeg  faragványu  diadal  kapuhoz,  míg  benseje  oldalai  oly  si- 
mák voltak,  mint  csiszárolt  márvány,  három  külön  réteget  tüntetve  fel ; 
a  legfelső  zöld,  a  középső  narancs  szinü,  s  az  alsó  fehér ;  s  ezen  szinek 
oly  arányos  renddel  voltak  alkotva,  hogy  a  legremekebb  vegyületü  szi- 
várványt is  felül  múló  különös  szép  éldeletet  adtak  bámuló  szemeinknek. 
Ezen  pontra  érkezve,  kiséretünk  igen  elfáradt  a  nehéz  utazás  miatt,  foly- 
vást hegyen  völgyen  törvén  keresztül,  s  kimondhatatlanul  szomjuzott. 
Szerencsénkre  azonban  a  barlang  közvetlen  közelében  egy  pompás  jég 
hideg  forrásra  is  találtunk,  mely  morogva  tört  ki  a  gránit  oldalból,  noha 
íze  igen  gipszes  volt,  mégis  csaknem  pukkadásig  elláttuk  magunkat  be- 
lőle, a  nélklil  hogy  valakinek  ártalmára  es^tt  volna. 

Csaknem  absolut  lehetetlenséggel  lévén  összekötve  a  bérez  tetőn 
való  utazás,  s  mind  embereink  mind  az  öszvérek  már  is  nyelvöket  öltvén 
ki  a  fáradság  miatt,  a  barlangnál  való  kis  pihenés  után  leereszkedtünk 
a  folyó  partjára,  de  szerencsétlenségünkre"  a  vizet  ott  is  ihatatlannak 
találtuk,  oly  keserű  volt  mint  epe;  s  még  inkább  szomjaztunk  vala- 
mennyien. Hozzá  járult  még  a  borzasztó  hőség,  (d.  u.  2  órakor  a  thermo- 
meter  114°  állott  az  árnyékban),  semmi  jelensége  a  szélnek,  mindenütt,  a 
merre  csak  láttunk,  mész  és  gipsz ,  mely  a  napsugarak  visszaverődése 
miatt  valamennyikünknek  szem-  és  fejfájást  okozott ;  mind  ezen  kedvet- 
len körülmények  daczára  azomban  egész  napnyugtáig  folytattuk  utunkat, 
mikor  végre  egy  zavaros  vizzel  ellátott  mély  gödör  partjain  letelepedtünk 
éji  nyugalomra.  Mohón  neki  estünk  ezen  esőviznek ,  de  noha  poshadt  s 
meleg,  még  is  jobb  volt  mint  a  folyó  viz.  Kimondhatlan  sokat  szenvedvén 
egész  nap  a  hőség  és  szomjúság  miatt,  csaknem  egész  éjjel  ittuk  a  po- 
csolya vizet,  mely  azonban  a  helyett  hogy  szomjunkat  enyhítette  volna, 
még  inkább  nevelte. 

Egész  napi  utazásunk  hajmeresztő  mélységű  vízmosások  és  szikla- 
repedéseken vitt  át ,  melyekben  azonban  sehol  sem  találtunk  vizet,  ki 
vévén  az  említett  barlang  forrását.  Fának  szine  világát  sem  láttuk  sehol, 
kivéve  a  törpe  apró  vörös  cédrust  (Juniperus  virginianus)  és  néhány  thuia 
bokrot,  melyek  tömve  voltak  óriási  csörgőkígyókkal ,  nagyon  vigyázni 
kellett,  ha  imitt  amott  nyugodni  leültünk,  nehogy  csörgőkígyó  uraimékat 
háborgassuk. 

A  föld  általán  homokos  a  tetőkön,  mig  a  mélyedések  kék  s  veres 
agyaggal  boritvák.  A  kőszálak  mindenütt  kivétel  nélkül  gipszszel  tetéz- 
vék  és  kevervék.  A  magas,  délfelé  látszott  sziklabástyák  mindég  köze- 
lebb jöttek  utunk  folytában  hozzánk,  ugy  hogy  jelenleg  már  csak  mint- 
egy 200  rőf  távolságra  vágynak  a  folyóhoz. 

Július  30-án.  Napkeltekor  már  nyeregben  voltunk  s  legkevesebb 
habozás  nélkül  lenyargalva  a  folyóba ,  kellő  közepén  utaztunk  felfelé, 
reményivé,  hogy  valami  patakra  találandunk,  mely  jobb  vizet  nyujtand. 
Ily  utazás  mellett,  képzelni  lehet ,  hogy  csak  lassan  és  czifrábbnál  czi- 
frább  kanyargásokkal  haladtunk,  kénytelen  levén  a  folyó  utazási  sze- 
szélyéhez alkalmazni  magunkat.  A  parton  felemelkedő  sziklabástyák 
500 — 1000  lábnyi  függőleges  magasságra  nyúltak  fel ,  s  nélhol  oly  köz- 
vetlen a  folyó  parton,  hogy  lehetetlen  leendett  bár  egyetlen  embernek  a 
fal  és  folyó  közt  elhaladni.  Arról  tehát  szó  sem  lehetett,  hogy  akár- 
melyik part  hosszán  folytathassuk  utunkat;  egész  napi  utunkon  át  szá- 
mos apró  patakokai  fedeztünk  fel ,  melyek  a  folyóba  ömlenek,  világos, 
hogy  egyetlen  egyet  sem  mulasztottunk  el  megkóstolni,  de  boszuságunkra 
valamennyiben  oly  savanyu  é3  csömört  gerjesztő  vizet  találtunk ,  hogy 
csaknem  egész  utazás  alatt  hánytunk.  Délkörül  egy  ily  kitünoleg  sava- 
nyu viz  torkolatánál  megnyugodtunk,  15  mértföldet  haladván  a  folyó 
ágyában  viz  ellen. 

Ekkor  azonban  már  sokan  közülünk  kimondhatatlanul  szenvedtek 
a  csömörletes  viz  oly  gyakori  és  ellenállhatlan  használata  miatt,  oly 
annyira,  hogy  néhányan  égő  fájdalmakat  éreztek  gyomraikban ,  étvá- 
gyukat egészen  elvesztették,  s  folyvást  lázas  ingerültséggel  szomjaztak. 
Megkísértettük  tea  és  kávé  segedelmével  a  viz  izét  elvenni ,  vagy  meg- 
változtatni 5  de  minden  kísérlet  híjába  volt ,  akárhogy,  és  akármivel  ve- 
gyitettük össze  az  elátkozott  elemet ,  természetes  izét  sohasem  vehet- 
tük el. 

D.  u.  4  órakor  ismét  felkerekedtünk,  s  utunkat  bárány  türelemmel 
folytattuk  a  folyóban,  némán  ugyan ,  de  tudom  ?  hogy  mindegyikünk  a 
sorstól  csak  egyet  kért  Jó  vizet".  Nekem  sem  volt  egyébb  vágyam, 
mint  hogy  mielőtt  kiérjünk  a  gipsz  formatióbol,  vagy  elérjük  azon  pontot, 
hol  a  folyó  apró  ágakra  oszlik,  s  tehát  közel  van  forrásaihoz.  Mert  hol 
jelenleg  utaztunk,  a  folyó  még  mindég  meglehetős  nagy  volt,  ritkán  lévén 
keskenyebb  150  rőfnél. 

4  m.  f.  távolságra  nyughelyünktől  egy  nagy  patak  mellett  halad- 
tunk el,  mely  éjszakról  ömlött  folyónkba,  de  melynek  tartalma  még  iz- 
lelhetetlenebb   volt.  Ezen   patak  felett  azonban  kimondhatatlan    örö- 

műnkre  tapasztaltuk,  hogy  folyónk  csaknem  fele  nagyságú ;  néhány  mér- 
földet tova  haladva,  számos  más  patakok  mellett  haladtunk  el,  s  folyónk 
folyvást  kisebbedett.  Valamennyi  patak  vize  azonban  tökéletesen  hason- 
lított az  előbbiekéhez,  ugy  geológiai  formátiójok  is ,  melyek  teledes  tele 
voltak  keresztül  kasul  ágozó  gipszerekkel  mindenütt. 

Napnyugtakor  végre  egy  ponthoz  értünk,  hol  a  folyó  két,  csaknem 
egyforma  nagyságú  ágra  oszlott.  Mi  habozás  nélkül  a  bal  ágat  követtük, 
mely,  ugy  tetszett,  kissé  nagyobb  a  másiknál,  s  nemsokára  tapasztaltuk, 
hogy  a  sziklabástyák  lassanként  elmaradoznak  s  távolabb  vonulnak  a 
partoktól,  egy  kis  rónát  képezve  a  folyó  és  bástyák  közt,  mely  oly  nagy 
ellentétet  képezett  az  óriási  sziklafalak  vadregényes  rémségével.  Ezen 
róna  part  mindenütt  gazdag  füvei  volt  borítva ,  s  imitt  amott  buja  levelű 
málna ,  kőrös  és  hickory  fák  látszottak,  mely  kedves  látvány,  noha  szom- 
junk soha  sem  volt  nagyobb,  szemeinket  felvidította ,  s  egész  valónkat 
kéjjel  töltötte  el.  Egész  az  unalomig  fáradtunk  vala  el ,  a  czikás  bér- 
ezek, kopár  sziklák,  és  mély,  meztelen,  feneketlen  vízmosások  meg  nem 
szűnni  látszó  örökös  egyformaságán.  Miután  28  mértföldet  haladtunk,  a 
fő  folyó  partján  tanyát  ütöttünk,  ott  hol  a  folyó  csak  80  rőf  szélességű, 
s  nagy  morajjal  rohan  át  homokos  ágyán  E.  k.  felé. 

Noha  kimondhatatlanul  szenvedtünk  az  undort  okozó  folyóvíz  be- 
folyása alatt,  mégis  a  szomorú  kénytelenség  miatt  folyvást  élnünk  kellé 
vele.  Többen  hatalmas  görcsökben  szenvedtek  ,  s  folyvást  hánytak  ,  de 
dicséretükre  meg  kell  jegyeznem,  soha  sem  panaszkodtak ,  sőt  ellenke- 
zőleg rózsa  kedvvel  tréfáltak  és  élezeskedtek  azok  rovására,  kik  leginkább 
betegek  voltak.  A  társalgás  fő  és  kizárólagos  tárgyai  a  különféle  hüsitő 
italok  és  fagylaltak  voltak,  melyeket  a  Státusokban  minden  kis  városban 
oly  bőségben  s  olcsón  találhatni ;  mindenki  kikalkulálta ,  mennyi  pénzt 
szerezhetne,  ha  történetesen  jelenleg  egy  Bazzel  jeges  lemonádéval  itt 
teremne.  Változatosság  kedvéért  mindenki  azt  is  megvallotta ,  mennyit 
adna  egy  pohár  jeges  vizért,  vagy  egy  csésze  fagylaltért,  ha  körünkben 
jelenleg  kapható  volna.  Öszvér  vezetőnk  például  a  gipsz  hegyek  soka- 
ságára esküdött,  hogy  egy  sajtár  jó  jeges  vizért  egész  ingó-  s  ingatlan 
vagyonát,  1200  dollárt  szívesen  oda  adná.  De  persze  ezen  ajánlatok  ott 
és  akkor  történtek,  hol  és  mikor  kísérlet  szerencsére  nem  volt ;  senki  sem 
tarthatott  attól,  hogy  valaki  offerálni  fogja  a  fagylaltot  s  lemonádét  a 
kemény  dollárokért. 

Végre  pakróczainkra  heveredve,  s  nyergünket  szokás  szerint  ván- 
kosul  fektetve  szomjainkat  Morpheus  karjai  közt  törekedtünk  elnémítani, 
de  a  mi  engem  illet,  meg  kell  vallanom,  álmomban  is  kedvencz  themám 


fölött  kóvályogtak  gondolataim  •  többek  közt  azt  álmodtam,  hogy  Pé- 
csett a  János  kútnál  üldögélek  egy  nagy  csapat  hölgy  koszorú  kellő  kö- 
zepén, egy  kosár  füge,  s  egy  kosár  cseresnye  közvetlen  szomszédságában  j 
a  mint  felváltva  éldegéltem  kedvencz  gyümölcseimet  elszundikáltam ;  s 
M.  Jósephine  tréfából  és  pajkosságból  egy  kupa  valóságos  St.  János  vizet 
öntött  arczomra.  Ez  oly  kézzel  foghatónak  tetszett,  hogy  rögtön  felugrot- 
tam, s  karjaimat  Jósephine  után  nyújtottam,  de  költői  álmám  csak  hamar 
prózaivá  változott,  a  mint  J —  helyett  lovam  nyakát  szoritották  karjaim, 
mely  elszabadulván,  mellém  telepedett,  s  csupa  szeretetből  arczomat  nya- 
logatta. El  lehet  gondolni,  hogy  se  cseresnyét ,  se  fügét,  se  St.  János  vi- 
zet, se  J —  nem  találva,  még  jobban  éheztem  s  szomjaztam  mint  az  előtt, 
s  többé  alvásról  szó  sem  lehetett. 

Július  31-én.  Ma  reggel  korán  felnyergeltünk,  s  több  mértföldet 
haladtunk  felfelé  a  folyót  követve,  mikor  egy  jelentékeny  patak  torkola- 
tán keltünk  át.  Még  uéhány  mérföldet  haladva  számtalan  apró  patakok 
és  ereken  lovagoltunk  át,  mely  körülmény  miatt  a  folyó  medre  aztán  egy 
keskeny  alig  20  röf  széles  csatornába  szorult  össze  ■  s  ágya,  mely  innét 
kezdve  egész  a  Míssziszippivel  összefolyásáig  kivétel  nélkül  mindenütt 
homokos,  egyszerre  kő  és  sziklává  változott,  s  a  rajta  át  robogó  viz  elem 
az  eddigi  veres  zavaros  helyett ,  tökéletesen  átlátszó  kristály  tisztának 
mutatkozott ,  s  leirhatlan  és  képzelhetlen  örömünkre  ment  volt  minden 
sós  iztol.  Ki  eddig  szenvedéseinket  figyelemmel  kisérte,  elképzelheti, 
hogy  a  nem  várt  kéjélv  kimondhatatlan  örömmel  töltötte  el  kedélyünket, 
eddig  mindég  izlelhetlennek  találva  a  folyó  vizét  mindenütt,  s  mint  fen- 
tebb emlitém,  a  viz  befolyása  ugy  megrongálta  gyomrainkat,  ugy  elvette 
minden  étvágyunkat,  s  felcsigázta  lázas  szomjunkat,  hogy  szünet  nélkül 
kényszeritett  inni  és  inni  és  inni ;  jól  tudván ,  hogy  az  ital  befolyása 
épen  az  ellenkező  leend  azzal,  mit  általa  elérni  vágytunk,  hogy  t.  i.  csak 
nevelendi  szomjunkat  a  helyett  hogy  csillapítaná. 

Sokat  szenvedvén  a  csömörletes  viz  befolyása  által ,  no  hiszen  kár- 
pótoltuk magunkat  most,  mert  valóban ,  a  mint  a  sztík  hegyszorosban 
felfelé  követtük  a  folyó  kanyargásait,  szünet  nélkül  ittuk  vizét  ugy  szól- 
ván csöbrökkel  poharak  helyett.  így  követvén  zikzak  tekervényeit  a 
folyónak,  mintegy  5  mértföldnyire,  végre  oly  ponthoz  értünk,  hol  a  folyó 
csaknem  egészen  el  volt  torlaszolva  óriási  gránit  és  porphyr  halmazok- 
kal, mi  önkénytelen  is,  ha  nem  az  utolsó  ítéletet,  legalább  Jericho  pusz- 
tulását hozta  eszünkbe,  mint  azt  a  bibliában  olvastuk.  Oly  festői  rendet- 
lenségben, oly  óriási   zavarban  és  zűrben  volt  itt  a  természet  Összeszór 

va,  hogy  hajszálaink  égfelé  meredtek  a  rendetlenség  nagyszerűsége  bá- 
multán. 

Lovainkat,  s  öszvéreinket  kikötve  hátra  hagytuk,  szarvasbőr  topá- 
nyokat  öltve,  kampók  segedelmével  nyomultunk  elő-  és  fel  a  sziklákon 
utunk  végét  felkeresendők. 

Az  óriási ,  több  mint  ezer  lábnyi  magasságra  felnyúló  homokkő 
falak  lépésről  lépésre  mind  összébb  szorultak ,  azután  alig  néhány  ölnyi 
kört  képezvén,  végre  fejünk  fölött  egyesülve  összeborultak  s  keskeny, 
de  hosszú  folyosót  alkottak,  melynek  végén  az  Arkanzás  folyó  fő  ága 
veszi  eredetét.  A  forrás  e  sziklabarlang  fenekébül  bugyog  ki  s  azután 
az  összehalmozott  óriási  sziklahasábokon  merészen  leszökvén,  meg  kezdi 
hosszú  pályáját,  melyen  számtalan  apró  adózóival  egyesül,  mig  nem  vég- 
ezélját  elérve,  a  Missziszippit  a  világ  egyik  leghatalmasb  folyamává  tenni 
segiti. 

A  forrás  közvetlen  szomszédságában  két  kis  nyárfát  találtunk, 
melyekre  ott  létünk  idejét  és  czélját  bevéstük. 

Midőn  a  kisded  patakot  szemléljük,  a  mint  tekervényes  mentében 
a  bérczszoros  zuhanyain  átszökdelve  lerobog,  valóban  alig  képzelhetjük 
magunknak,  hogy  épen  e  patakocska  Amerika  egyike  leghatalmasb  s  leg- 
fontosb  folyamának  magvát  képezi;  melyen  több  mint  800  gőzös ,  közel 
2000  mfldnyi  hosszú  vonalon  fel  s  alá  sivit ,  s  mely  az  ismert  világnak 
kétség  kivül  leggazdagabb  s  legnagyobb  völgyét  öntözi. 

A  jéghideg  forrásvíz,  melyből  csaknem  pukkadásig  megtöltők  szomj- 
tól epedő  gyomrainkat,  s  a  forrást  környező  vadregényes ,  óriásilag  mél- 
tóságos sziklavidék  látványa  bőséges  kárpótlást  nyujta  nekünk  sok  fá- 
radozásunk s  még  több  szenvedésünkért.  A  látvány  nagyszerűsége,  mely 
mentül  jobban  jobban  közeledtünk  a  forrásához,  annál  nagyszerűbbé  vált, 
valóban  mindent  felül  múl,  mit  eddigelé  életemben  láttam,  talán  az  egyet- 
len Niagarát  sem  véve  ki.  Azért  meg  kell  vallanom ,  teljesen  képtelen 
vagyok  az  érzelmeket  leírni ,  melyek  lelkemet  megszállták ,  s  a  kéjt, 
melyet  a  természet  ezen  óriási  s  előttem  egészen  újszerű  müvei  láttára 
élveztem.  Az  égbe  nyúló  bérczfalak,  melyek  a  folyó  ágyábulkiemelkődve 
oly  rémséges  magasságra  nyúlnak,  hogy  a  nap  sugarai  sohasem  juthatnak 
közzéjök,  az  idő  vas  foga  s  a  viz  hatása  által  oly  fantasztikus  alakokban 
elvájvák  és  elszaggatvák  ,  hogy  kevés  képzelődés  kell  hozzá,  hogy  azok- 
ban mesterségesen  faragott  müveket  lásson,  melyek  együttvéve  a  legna- 
gyobbszertí  s  legfestőibb  tájképet  nyújtják.  Valamennyien  csudálkozás- 
tul  elragadtatva  sokáig  bámultuk  a  roppant  panorámát ,  mely  hihetőleg 
most  tárult  föl  először  civilizált  emberek  szemei  előtt.  Majd  azt  képzel- 

tük  magunknak,  hogy  a  középkor  valamely  rablófészke  nyúlik  fel  előt- 
tünk mint  korona  a  kúptetőn :  őrfalait,  lőréseit,  kapuját,  dobogóját  s  t.  e. 
részeit  véltük  látni  j  azután  megint  ugy  véltük,  a  jelenkor  igényei  szerint 
szabályosan  épült  vár  áll  előttünk  a  maga  bástyáival ,  köröndjeivel ,  lu- 
nettei-  és  redanjaival,  mintha  csak  Vauban  varázsolta  volna  ide.  Majd 
ismét  úgy  látszott,  óriási  szobrászmüvek ,  az  arcz  minden  szeszélyes  vo- 
násaival s  roppant  talapzatokon  állva,  mintha  a  mindenható  s  mindenal- 
kotó természet  oda  állította  volna,  hogy  a  szédítő  magasságbul  alá-  és 
szétnézve  mint  nemtők  a  rémséges  néma  magányban  őrködjenek.  Az 
egész  csak  a  természet  nyers,  mesterségtől  meg  nem  érintett  müve ,  de 
az  embert  önkénytelen  tisztelet  és  áhítat  szállja  meg ,  melyet  a  termé- 
szet nagy  müvei  benne  ébreszteni  szoktak,  s  mely  nőttön  nő,  mert  e  mü- 
vek mintegy  újjal  mutatva  azt  hirdetik  nekünk,  hogy  a  természet  alkot- 
mánya állandó  s  az  ős  idővel  is  daczol,  mig  ellenben  saját  nyomorú  kér- 
gész  lételünk  a  pillanat  körülményeinek  rabja. 

Hosszú  kampók  és  rögtönzött  kötélhágcsók  segélyével  nagy  üggyel 
bajjal  és  sok  fáradozás  után  a  forrás  fölötti  bérczfal  tetejére  felmásztunk, 
s  midőn  oda  feljutottunk  a  Llano  Estacado  síkján  találtuk  magunkat, 
mely  innét  kezdve  a  Rio  Grandé  hegylánczaig  egy  szakadatlan  lapályos 
sivatagot  képez.  E  pontnak  geographiai  fekvése ,  a  mint  azt  tanyánk 
odahagyta  óta  követett  irányunk  és  a  távolságok  fölvetéséből  kiszámí- 
tani, az  éjsz.  szélesség  37  foka  15  percze  s  a  nyugoti  hosszúság  106°  7' 
11"  alatt  van,  a  forrásnak  tenger  szine  fötötti  magasságát  pedig  számos 
légsúlymérői  észleléseim  szerint  3450  lábra  becsülöm.  E  hely  geológiai 
szerkezete  egészen  más  mint  az  alábbi  vidéké ,  mert  itt  a  gipsznek  nyo- 
mára se  akadtunk  s  mihelyt  a  gipszképezményből  kiértünk ,  mintegy  2 
mértföldre  a  folyó  fejéhez ,  a  vizet  mindenütt  édes  és  izlelhetőnek  ta- 
láltuk. 

Tegnap  s  tegnapelőtt  sok  medvenyomra  akadtunk  s  néha  magokkal 
az  állatokkal  is  találkoztunk,  de  csak  kettőt  lőttünk  le,  mert  jó  kutyáink 
nem  voltak. 

Delaware  indiánunk,  ki  egyik  legvadabb  s  m^gszelidithetlen  lovun- 
kat lovagolja,  ma  egy  medvével  akart  megmérkőzni ,  de  a  ló  szilaj  ma- 
kacssága miatt  soha  10  lépésnél  közelebb  nem  juthata  hozzá.  Csakugyan 
kevés  ló  mer  a  medvéhez  közelíteni.  A  tolmácsainktól  hallott  elbeszélé- 
sek szerint  ugy  látszik,  hogy  az  amerikai  fekete  medve  (Ursus  america- 
nus,  Pali)  jóval  élesebb  elméjű,  mint  sok  más  négylábú.  így  pl.  delaware- 
ünk  szerint ,  mikor  tanyára  készül  lefeküdni,  mindig  elhagyja  elébbi  nyo- 
mát s  néhány  száz  lépésre  szél  irányában  megyén ,  hogy  az  Őt  nyomán 

netán  üldöző  ellenség  szintén  szél  irányban  kényszerüljön  menni,  s  ekkép 
medve  uram  finom  szagláló  tehetségénél  fogva  rögtön  megérzi  a  fenye- 
gető veszélyt  s  ideje  korán  tovább  állhat.  Ha  üldöztetik ,  gyakran  föld 
vagy  szikla  alatti  üregekbe  vonul,  melyekből  aztán  a  vadászok  rendesen 
tűzzel  igyekszenek  őt  kifüstölni,  de  nem  egyszer  megesik  ,  hogy  medve 
uram,  mikor  a  füst  alkalmatlan  kezd  neki  lenni ,  elhatározottan  a  tűznek 
rohan  s  azt  tenyereivel  szétveri,  de  azért  a  barlangot  mégsem  hagyja  oda, 
hanem  ismét  visszafordul  a  mélységbe.  Ezen  és  más  történetek  azt  tanú- 
sítják, hogy  a  medve  jól  tudja  az  ok  és  hatás  közötti  egybefüggést ,  de 
más  történetekből  Ítélve  megint  a  legostobább  kamasznak  kellene  ő  ké- 
mét tartanunk.  Azt  mondják,  hogy  sokszor,  mikor  tűzzel  és  füsttel  nem 
sikerül  a  medvét  kihajtani,  a  vadász  fáklyával  utána  megyén  a  barlangba 
s  ott  keresi  fel  medve  uramat.  Azt  gondolná  az  ember ,  ez  a  legvakme- 
rőbb tett,  s  hogy  a  medve  az  ily  hivatlan  vendéget  minden  teketória  nél- 
kül kiebrudalja ;  de  ép  ellenkezőleg,  mihelyt  a  medve  a  közelgő  világos- 
ságot meglátja,  hátsó  lábára  ül  s  tenyerével  betakarja  szemét  és  arczát 
s  igy  üldögél  veszteg,  mignem  a  világosság  eltávolittatik.  így  a  vadász 
annyira  megközelítheti,  mennyire  tetszik ,  annélkül  hogy  legkisebb  ve- 
szélynek volna  kitéve ,  s  kényekedve  szerint  veheti  czélba  s  zúzhatja 
össze  kaponyáját.  Ezt  négy  különböző  indián  erősítette  előttem  s  állítá- 
suk igazságában  nincs  okom  kételkedni,  miután  tudom,  mennyire  jártasok 
efféle  vadászkalandokban. 

A  fekete  medve  általán  ártalmatlan,  ha  nincs  megsebesítve,  s  köly- 
kei sincsenek  közel.  De  mikor  kölykeit  kell  ótalmaznia,  vadsága  és  két- 
ségbeesett küzdelme  mindent  felülmúl ,  ily  esetben  sokszor  lovas-embe- 
reket is  megrohan  s  mfldekig  üldözi. 

A  u  g.  3-kán.  Ma  estve  visszatértünk  tanyánkra  a  folyó  forrásaiul, 
ugyanazon  úton,  melyen  oda  vonultunk ;  az  egész  tanyát  jó  egészségben 
és  rendben  találtuk.  Barátaink  nem  csekély  aggodalommal  várták  vala 
visszaérkezésünket.  Tanyánk  helyétől  a  forrásig  épen  65  mfld  van ,  s  e 
távolságban  közel  60  mfldnyi  vonalon  a  folyó  mindenütt  magas  kőfalak 
közé  szorulva  zuhog  odább.  A  kőfalak  mindenütt  legalább  600  láb  ma- 
gasak s  majdnem  függőlegesek ,  néhol  annyira  közel  állnak  a  parthoz, 
hogy  annyi  hely  sem  marad,  melyen  gyalog  ember  járhatna ,  tehát  gya- 
kran a  folyó  medrében  kell  haladni,  míg  ismét  kissé  tágasabb  part  kö- 
vetkezik, melyen  ezer  veszéllyel  föl  lehet  kapaszkodni. 

Sokat  gondolkodtam  azon,  mikép  támadt  e  hasadékszoros?  vájjon 
a  viz  vájta-e  ki  magának  az  évezredek  lefolyása  alatt,  vagy  valami  erő- 
szakos forradalom  okozta  azt  ?  Alkalmasint  mindkét  tényező  eredménye 


'■ái 


-<§     95     ^>- 

a  hegyszoros  mostani  alakja ;  tán  elsőben  valami  földrengés  egy  hasa- 
dékot okozott ,  melyet  aztán  a  viz  lassankint  mélyebbre  és  tágabb- 
ra vájt. 

Aug.  4-én.  Ma  korán  hajnalban  újra  fölkerekedtünk  éjszak  felé 
s  a  folyó  jobb  partját  követve  5  mfldet  haladtunk  ,  midőn  sajnálkozá- 
sunkra észrevevők,  hogy  az  előttünk  elterülő  szaggatott  téren  a  szeke- 
rekkel lehetetlen  keresztül  vergődnünk.  Tehát  az  éjszaki  partra  keltünk 
át,  hol  kiterjedt  lapályos  rétségen  jó  utat  találtunk.  Ott,  hol  most  tartóz- 
kodunk, gyönyörű  tó  terül  el,  melyben  tömérdek  sok  hal  van ,  háromféle 
kárász  s  kétféle  más  fajú  fehér  hal ;  a  tó  körül  a  sugár  „hackberryu  liget 
bőségesen  szolgáltat  tűzifát.  Hammond  barátommal  előre  lovagolván,  a 
tóhoz  érkeztünkkel  igen  nagy  párduczot  födöztünk  fel ,  mely  a  tó  túlsó 
partján  kényelmesen  sétálgatott.  „A  párducz  szele  (vadásznyelven  szólva) 
felénk  fújt"  s  így  megkerültük  a  tavat,  s  midőn  a  párducz  észrevett,  már 
oly  közel  valánk  hozzá,  hogy  golyóval  üdvözölhettük.  A  lövés  nem  volt 
eredménytelen,  ő  kéme  a  párducz  legott  nagyot  ugrott  a  magasba  s  azu- 
tán ide  oda  futkosott.  Megeresztett  kantárral  csakhamar  utolértük  s  má- 
sik golyót  bocsátván  agyába,  a  gyepre  teritettük.  Ugyancsak  ma  4  szar- 
vast s  7  pulykát  lőttek  vadászaink,  tehát  elég  fris  húsunk  van.  Különö- 
sen a  szarvasbikák  igen  kövérek  jelenleg,  s  mondhatom,  életemben  kevés 
jobb  vad-sódárt  Ízleltem. 

A  tanyánk  közelében  elnyúló  tavacska  csaknem  egészen  kerek, 
250  lábnyi  átmérőjű,  majdnem  mindenütt  50  láb  mély  s  oly  tiszta  vize 
van,  hogy  horgainkat  s  a  rajtok  levő  sáskákat  kapdosó  halakat  20  láb- 
nyi mélységre  is  láthatjuk.  A  viz  tükre  mintegy  25  lábnyi  mélységben 
van,  s  onnét  a  földszinig  a  partok  függőlegesen  nyúlnak  fel.  A  tavat  kör- 
nyező vidék  pedig  mintegy  3  mfldnyi  körben  fokonként  feljebb  emelkö- 
dik,  mignem  a  láthatáron  kőrülbelől  300  lábnyi  magasságot  ér.  Minthogy 
e  szerint  a  tónak  semmi  látható  kifolyása  nincsen,  partjain  pedig  számos 
forrás  bugyog,  azért  hihetőleg  föld  alatti  csatornán  szivárog  el  felesle- 
ges vize. 

Aug.  5.  Ma  reggel  2  órakor  már  utón  voltunk,  a  folyó  bal  partját 
követve  éjszakkeleti  irányban ,  s  kemény  kavicsos  terepen  haladtunk 
vagy  16  mfldet,  midőn  egy  sebes  patakhoz  értünk,  melynek  vize  nagyon 
sós  volt.  De  hordóinkat  tegnap  a  tó  vizével  töltöttük  vala  meg ,  s  igy 
szomjaznunk  nem  kellé.  Tanyánk  egy  czukorsüveg  forma,  egészen  elszi- 
getelt hegy  alatt,  mintegy  4  mfldre  a  folyótól  van.  A  mezquite  fák  már 
nagy  bőségben  mutatkoznak,  noha  eddigien  azt  hittem,  hogy  e  fa  az  éjsz. 
szél.  37-dik  fokán  felül  már  nem  található.  De  az  itt  előforduló  mezquite 

fák  azokhoz  képest,  melyek  Louisiánában  és  Texasban  teremnek  ,  csak 
apró  csepoték,  mert  a  mesquite  tulajdonképi  hazája  csak  a  szél.  28-dik 
fokán  alul  kezdődik.  Imitt  amott  a  Canadián  és  Mekihaguo  folyók  mel- 
lékén is  láttam  e  pompás  fákat,  de  ott  is  csak  törpék  ,  mert  az  égalj  még 
ott  is  hideg,  hogysem  teljesen  kifejlődhetnének. 

A  föld  itt  homokos,  vizben  szűkölködő  s  e  kevés  viz  is  haszonve- 
hetetlen.  Azonban  a  grama  és  mezquite  fü  mindenütt  bőven  terem.  Utunk 
utolsó  50  mfldnyi  vonala  csaknem  szakadatlanul  kutyafalukon  vitt  ke- 
•  resztül,  de  eleven  kutyapéldányt  minden  kísérletem  és  furfangos  cselem 
daczára  sem  keríthettem  kézre.  Tanyánk  most  a  szélesség  38°  45'  8" 
alatt  van. 

A  u  g.  6-án.  Szekereink  már  reggel  három  órakor  úton  voltak  ,  de 
az  előtalált  számos  vízmosás  miatt  kénytelenek  voltunk  megfordulni  s 
mintegy  5  mfldet  visszamenni  s  azután  éjszakkelet  felé  utazni.  E  vona- 
lon csaknem  egészen  sik,  kivésse  hullámos  rétségen  haladtunk  keresztül, 
melynek  magasabb  pontjairól  sokszor  igen  nagy  távolságra  láthattuk 
mindkét  folyónak  kígyódzó  folyását  a  távol  völgyekben. 

A  grama  fü,  mely  úgy  látszik  itt  teljesen  honos,  jelenleg  épen  fejét 
hányja  s  nemsokára  megérik*).  E  felséges  és  páratlan  takarmányfü  csak 
a  nyár  végnapjaiban  kezd  érni,  s  egész  télen  át,  még  a  hó  alatt  is  zöld 
marad.  Közönségesen  ugyan  a  mezquite  fákkal  együtt  nő  és  díszlik ,  de 
a  nagy  éjszakamerikai  prairiek  mély  völgyeiben  is  kitűnő  minőségben  és 
nagy  mennyiségben  terem,  oly  annyira,  hogy  Uj-Mexiko  és  Utah  némely 
vidékein  más  fü  nem  is  találtatik. 

Ma  a  mint  vonatunk  előtt  egyedül  lovagoltam ,  három  fegyveres 
indiánt  pillantok  meg,  de  csakhamar  eltűntek  egy  vízmosásban  s  többé 
elő  sem  bukkantak. 


*)  A  grama  fü  két  fajából  magvat  gyűjtöttem  (Chondrosium  foeneum  s 
Atheropogon  olygastachium)  s  a  Washingtoni  nemzeti  gazdasági  tár- 
sulat patent  hivatalába  küldöttem  ,  miért  is  e  következő  választ  vet- 
tem e  napokban :  Szabad  státusok  patent  hivatala  ,  Washington  okt. 
7.  1856.  Sir!  Az  ön  által  az  Aikanzás  folyó  forrásai  körül  gyűjtött 
s  e  hivatalhoz  beküldött  két  köteg  gramafíí  mag  pontosan  beérke- 
zett, s  kérve  kérem  önt,  vegye  a  hivatal  forró  köszönetét  figyelemre 
méltó  szívességéért.  On  indítványát  tökéletesen  helyeselvén,  a  mag- 
vak Virginia-,  Alabaina-,  Déli  Karolina-  és  Floridába  szétküldettek, 
hol  tekintélyes  és  elismert  mezőgazdák  közt  el  fognak  osztatni.  Va- 
lódi nagyrabecsüléssel  stb.  S,  H.  Hodges, 

Tanyánk  egy  sebes  folyású  patakocska  mellett  van ,  melynek  vize 
tökéletesen  izlelhetlen,  noha  kristály  tiszta  s  tele  van  hallal.  Köröskörül 
pompás  magas  fü  van  mindenütt,  a  nyár-  és  hackberry  fákban  sincs 
szükség.  Ma  néhány  magas  és  tökéletesen  ép  szederfát  is  láttunk ,  elő- 
ször ez  utunkban.  Azért  is  a  patakot  Szederpataknak  (Mulberry  Creeck) 
neveztem  el. 

A  u  g.  7-kén.  Reggel  2  órakor  megindulván,  több  mfldet  oly  terü- 
leten tettünk,  mint  tegnap ;  dél  felé  sebes  folyású  és  számtalan  zuhata- 
gokon  átrohanó  patakhoz  értünk,  mely  ott,  hol  rajta  átkeltünk ,  30  láb 
széles  s  3  láb  mély ;  vize  tiszta,  de  ihatatlan.  Átkelvén  a  patokon ,  vele 
egyenközüleg  mintegy  12  mfldet  haladtunk.  Itt  is  mindenütt  a  gipsz-ké- 
pezmény  uralkodik,  mely  a  patakok  vizét  izlelhetlenné  teszi,  azért  lel- 
künk mélyébtíl  óhajtjuk,  hogy  valahára  e  gipszországbul  kiszabaduljunk. 

Egyik  delaware-ünk  ma  igen  nagy  vad  macskát  lőtt  (Lyncus  rufus, 
Cuv.),  melyet  szokásom  szerint  kitömtem.  Egyúttal  megürült  élelmi  sze- 
kereinkre raktam  természettudományi  gyűjteményünket.  Összesen  már 
több  mint  300  kígyót,  200  gyíkot,  700  halat,  teknősbékát,  stb.  40  rizma 
növényt  s  majdnem  15  mázsa  ásványt,  számos  madarat,  emlőst  és  rovart, 
sok  palaczk  vizet  (vegytani  analysisre),  stb.  gyűjtöttünk  vala  a  „Smith- 
sonian  Institution"  számára*). 

A  u  g.  8-án.  Éjfél  után  kis  csapatunk  ismét  mozgásban  volt  s  a  két 
folyóágat  egymástul  elválasztó  hegyvonalhoz  közel  magas  plateaun  ha- 
ladtunk odébb,  sem  fát  sem  vizet  sehol  nem  találva  utunkban.  Ma  4 
szarvast  s  2  antilopét  lőttünk  s  agaraim  is  2  szarvast  csíptek  el.  Melles- 
leg megjegyzem,  hogy  agaraink  nem  egyszer  elfogtak  futásban  szarvast, 
prairie-nyulat,  farkast  és  rókát,  de  antilopét  sohasem  sikerült  utolérniök, 
s  azért  azt  tartom ,  hogy  az  egyenes  szarvú ,  vagyis  a  prairie-antilope 
(antilocapra  americana)  hasonlithatlanul  gyorsabb  futásu  állat ,  mint  pl. 
az  amerikai  közönséges  szarvas  (cervus  virginianus) ,  noha  rendesen  ezt 
tartják  a  kontinens  leggyorsabb  állatának. 


')  Az  egész  gyűjteményt  megérkeztem  után  rendeltetése  helyére  kül- 
döttem, s  válaszul  ezt  vevém :  „Smithsonian  Institution,  Washington 
oct.  9.  1856.  Sir!  A  26  láda  természettudományi  tárgy,  melyeket  ön 
az  elnök  rendelete  folytán  az  Arkanzás  folyót  kikutató  expeditio  al- 
kalmával mint  annak  feje  oly  dicséretes  buzgalommal  gyűjtögetni 
szíveskedett,  megérkezett.  A  szakosztályok  már  rajta  vannak  s  nem- 
sokára a  gyűjtemény  tökéletes  névsora  és  leírása  fog  közrebocsáttatni, 
melyet  önnel  annak  idején  közleni  kedves  kötelességemnek  tartom. 
Addig  is  fogadja  őszinte  köszönetünket.  AUzatos  szolgája.  B.  Girard. 

A  u  g.  9-én.  JSzokásunk  szerint  korán  reggel  útra  kelvén ,  magas 
rétség  gerinczein  haladtunk  előre  éjszakkeleti  irányban ,  a  viz  választé- 
kát képező  hegylánczokat  tartva  irányul  szemünk  előtt.  Midőn  a  gerincz 
legmagasb  pontjára  érkeztünk,  a  Witchita  hegyek  nyugoti  szárnyainak 
néhány  magasb  kúpját  pillantok  meg  a  távolban ,  melyek  mint  valami 
magas  füstoszlopok  tűntek  fel  az  azúr  háttérben.  Keresztül  vonulván  a 
gerinczen  egy  alatta  kanyargó  patakocska  forrásaihoz  igyekeztünk ,  re- 
mélve, hogy  ott  iható  vizet  találunk ,  de  az  ott  is  előforduló  gipsz  miatt 
a  viz  keserű  volt.  Odább  menve  lefelé  mintegy  G  mfldet  haladtunk,  azu- 
tán egy  kis  pocsolya  mellett  ütöttünk  tanyát,  kénytelenek  levén  inkább 
istállóléhez  hasonlító  vizével  élni.  Itt  a  fa  bővebben  terem  mint  a  Swee 
pataktól  idáig  terjedő  vidéken,  leginkább  nyár;  jávor ,  hackberry  és  sze- 
derfa.  Atalában  e  völgy  buja  növényzetű,  s  a  fü  mindenütt  magasan  és 
pompásan  diszlik.  Ma  ismét  4  szarvast  teritettünk  le  s  kettejét  én  lőttem 
le.  Agaraink  szintén  elfogtak  egyet.  Kétségtelen  a  legszebb  élvezetek- 
hez tartozik  annak  látása,  mint  üzi  sik  lapályon  a  deli  agár  a  gyorslábú 
szarvast.  Versenyre  kelnek,  egyiknek  híre  és  büszkesége,  másiknak  élete 
forog  koczkán.  Mindkettő  összes  erejét  szedi  egybe ,  s  tova  repülnek  a 
végtelen  síkságon,  lábaik  mozgását  a  nagy  gyorsaság  miatt  nem  láthatni. 
Most  egy  kupacz  tetejére  érnek,  a  rémült  szarvas  dobogó  párával  a  víz- 
mosásba szökik,  kétségbeesetten  a  bokrok  közé  menekül ;  a  kutyák  egy 
pillanatig  szétnéznek,  csodálkozva  az  ellenség  eltűntén,  s  a  másik  pilla- 
natban már  meglátják  azt,  a  mint  a  túlsó  oldalon  felszökik,  s  most  pusz- 
tító viharként  árkon  bokron  át  utána  repülnek,  közelebb  közelebb  jutnak 
hozzá,  kevés  perez  alatt  mfldekre  haladnak,  végre  a  halál  küzdelmét  vív- 
ják egymással.  Ki  ily  versenyben  nem  gyönyörködik ,  az  vadásznak  ne 
mondja  magát.  Tanyánk  ma  az  éjsz.  szél.  39°  10'  2"  alatt  volt. 

Aug.  10-én.  Az  előttünk  terülő  vidék  nagy  szaggatottsága  miatt 
ma  nap  kelte  előtt  nem  indulhattunk  el ;  azután  utunk  magas  gerincze- 
ken  vitt  keresztül,  számtalan  kajla  fordulatokban,  végre  egy  mély  és  se- 
bes folyású  mellékfolyó  partjaihoz  értünk,  melynek  folyását  éjszakkeleti 
irányban  néhány  műdre  követvén,  egy  poshadt  izü  forrás  mellett  ütöt- 
tünk tanyát.  Balfelé  egész  nap  láttuk  a  Witchita  hegyeket  s  most  épen 
e  hegyek  nyugati  farkaival  átellenben  vagyunk.  A  delejtü  keleti  elhaj- 
lása itt  10°  45'  30". 

Aug.  11-én.  Ma  a  patak  mentében  mintegy  10  mfldet  haladtunk, 
azután  egyenest  éjszaknak  fordultunk  gerinczet  követve ,  mely  az  el- 
hagyott patak  s  a  mai  tanyahelyünket  övedző  folyócska  közt  a  választé- 
kot képezi.  Az  itteni  vidék  érdek  nélküli,  meztelen  sivatag.  A  folyócska 

vize  igen  keserű  és  sós  izü.  Mióta  a  Ke-che-qui-ho-no  vagyis  a  Prairie- 
kutya-folyó  forrását  elhagytuk,  csak  háromszor  találtunk  sós  iztól  töké- 
letesen ment  vizet ;  barmaink  azonban  annál  többet  ittak,  mennél  sósabb 
volt  a  viz.  Szarvas  marhánk  igen  jó  karban  van,  de  öszvéreink  megfogy- 
tak, azért  azt  tartom  a  prairieken  teendő  nagy  utazásra  az  ökör  sokkal 
alkalmasabb  az  öszvérnél. 

Aug.  12-én.  Ma  már  éjfélkor  fúvattam  a  felkelőt,  s  1  órakor  már 
utón  voltunk.  Éjszakról  egyenes  szögletben  keletre  rándultunk  egy  csú- 
csos, magában  álló  hegyecskét  tűzvén  ki  iránypontul.  Reggel  9  órakor  e 
hegy  lábához  értünk ;  itt  egy  kis  patak  a  kis  Verdigris  folyóba  ömlik. 
A  patak  torkolata  fölött  néhány  100  ölnyire  baj  nélkül  átkeltünk  a  fo- 
lyón s  a  deltában  tanyát  ütöttünk,  nagy  örömünkre  itt  jóizü  édes  vizet 
találtunk.  Mikor  a  keserű,  sós  vagy  bűzhödt  és  posványos  vizzel  kény- 
szerültünk élni,  gyakran  eszembe  jutott,  mily  kevéssé  becsüljük  a  jó  vi- 
zet ott,  hol  az  bőségben  kínálkozik !  Mit  teszen  szomjazni ,  és  pedig  a 
nyár  kellő  közepén  az  amerikai  prairieken,  csak  az  tudja,  ki  tapasztalta; 
az  itteni  gipsz  vizet  szomja  eloltására  még  ellenemnek  sem  kivánom. 

Ugy  hiszem,  a  gipszországnak  valahára  már  végét  értük,  s  ezentúl 
hátralevő  utunkban  mindenütt  jó  vizet  fogunk  találni.  Holnap  egész  nap 
itt  maradunk —  Holnapután  az  Otter  folyó  mentében  a  Witchita  he- 
gyekbe vonulunk. 

A  Verdigris  folyó  most  az  Otter  torkolatánál  csak  2  láb  mély ,  te- 
hát rajta  mindenütt  át  lehet  kelni,  sebessége  mintegy  3  mértföld  egyegy 
órában. 

Aug.  13-án.  Mintha  maga  a  természet  is  gyászt  öltött  volna,  hogy 
levert  kedélyi  állapotommal  összehangozzék !  A  nap  vad  dörgés-  és  vil- 
lámlással köszöntött  be  s  csaknem  délig  szakadatlanul  ropogott  az  ég  s 
czikáztak  a  villámok,  hogy  valamennyien  a  sátrak  alá  bujtunk.  Délfelé 
egészen  beborult  s  a  záporeső  késő  éjeiig  szakadatlanul  omlott. 

Aug.  14-én.  Ma  reggel  Hammond  barátommal  kilovagoltam,  hogy 
a  völgy  felső  részeit  megvizsgálhassam,  s  embereim  meghagyásom  szerint 
a  folyón  átkelvén,  4  mfldet  haladtak  s  azután  ismét  megtelepedtek.  A 
folyó  eredete  körül  sokkal  több  erdőség  van,  mint  gyanitottam.  A  fekete 
diófa,  a  pekan,  hackberry,  jávor,  szeder  és  nyárfák  különösen  díszlenek, 
sok  mezquite  csoportozatot  is  találtunk.  Itt  csaknem  mindenütt  áradmá- 
nyi  televényföld  van,  melyet  magas  és  tömött  fü  szőnyegez.  A  folyó  be- 
felé a  hegyek  közt  két  ágra  oszlik  ,  melyekhez  számos  apró  hegyizuha- 
nyok és  erecskék  csatlakoznak.  A  fő  ág  éjszakkeletről  délnyugotra  foly 
s  mintegy  25  mfld  hosszú.  A  hegyek  apró ,  külanálló ,  kerek  csúcsokba 

7* 


-=$     100     @» 

oszlott  közetekből  állanak,  ittott  egyenes  téreket  tüntetnek  föl  s  több 
helyütt  a  mfldekre  sík  prairie  felett  4 — 500  lábnyi  magasságra  nyúlnak 
fel,  mint  czikás  szigetek  a  tengerből,  többnyire  egészen  kopárok. 

Aug.  14-én.  Éjfél  után  éjszakkeleti  irányban  követtük  a  hegylán- 
czokat  mindenütt  tövük  alatt  vagy  lejtőjökön  vonultunk  el,  s  a  számos 
erekkel  összevisszaszelt  mezquite  ligeteken  keresztül  törvén  a  nagy 
Cache  patakhoz  értünk.  A  hegyek  mentében  a  földet  mindenütt  igen  ter- 
mékenynek találtam,  fában  és  vizben  sincs  hiány.  A  fü ,  mely  különféle 
grama  fajból  áll,  pompás  zamatú  s  épen  virágzóban  van.  Az  éjhajlat  ki- 
válólag  egészséges  lehet,  mert  a  szünetnélkül  járó  fris  délnyugoti  és  éj- 
szaki szelek  megtisztítják  a  levegőt  s  az  egész  vidéken  mocsár  sincs, 
melyből  ártalmas  gozölgések  támadhatnának ,  mint  Amerika  sok  más  vi- 
dékén. 

Ma  egy  kövér  szarvasbikát  lőttem,  vadászaink  is  3  szarvast  hoz- 
tak, van  tehát  elég  friss  húsunk,  sátalában  jeles  vadászaink  egész  eddigi 
utunk  alatt  bőven  szerezték  meg  a  kellő  húst ,  hogy  a  szükség  esetére 
magunkkal  vitt  vágómarhához  mindeddig  nem  kellé  hozzányúlni.  Indiá- 
naink  csalsippal  is  vadásztak  szarvasokat,  mi  nagy  mulatságunkra  szol- 
gált, mert  a  sip  hangjára  egy  pái'ducz  s  két  farkas  jött  elé ,  melyek  sze- 
rencsésen kézre  kerültek.  Különösen  a  delaware  indiánoknál  nagy  divat- 
ban van  a  csalsippal  való  vadászat  s  többnyire  nagy  sikerrel  jár.  A  csal- 
sip  a  klarinét  szopókájához  hasonlit,  rajta  vékony  réz  cső  van,  némi  gya- 
korlattal igen  tökéletesen  lehet  vele  a  szarvasbornyu  mekegését  utánozni. 
Rendesen  június-  és  júliusban  szokták  a  csalsipot  használni,  mikor  a  bor- 
nyúk  még  együtt  járnak  az  anyokkal.  A  vadász  ilyenkor  liget  mellé  te- 
lepedik, melyben  szarvasteheneket  gyanit,  azután  fújja  a  1/12  mfldre  hall- 
ható sipot,  s  minthogy  a  tehén  csak  addig  marad  hornyánál ,  mig  szop- 
tatja, azután  pedig  rendesen  a  sürtibe  vonul  s  egyedül  heveredik  le ,  a 
sip  hallatára  rögtön  felriad,  azt  gondolva,  siró  hornyát  "veszély  fenyegeti, 
s  oda  rohan,  honnan  a  siró  hang  hallatszott  s  igy  többnyire  a  halál- 
hozó golyóval  találkozik.  E  vadászatot  nem  tartom  lovagiasnak ,  s  ha 
tőlem  függne,  csak  élelmi  szükség  idején  engedném  meg. 

Sokszor  a  sip  hangjára  nemcsak  a  párducz  és  farkas  jelenik  meg, 
hanem  a  medve  is,  azon  remény  fejében,  hogy  bornyúhúsra  tehetnek  szert. 
Azt  gondolná  az  ember,  hogy  itt,  hol  nemcsak  a  vadász ,  hanem  annyi 
hatalmas  ragadozó  állat  is  üldözi  a  szarvast,  e  nemes  faj  nemsokára  ki 
fog  pusztulni.  De  attól  még  nem  kell  tartani.  A  gondviselés  különösen  a 
gyenge  fiatal  szarvasbornyúnak  sajátságos  ótalmat  nyújtott.  Kiki  tudja, 
hogy  az  öreg  szarvas  erős  szagot  hagy  maga  után,  melyet  a  kutyák  hosz- 

azasb  idő  múlva  is  megéreznek  s  igy  képesek  a  lappangó  szarvast  kinyo- 
mozni. De  a  fiatal  bornyúnak  semmi  szagja  nincs,  és  szagja  után  sem  a 
kutya  sem  más  ragadozó  állat  nem  veheti  üldözőbe ,  hacsak  nem  látják. 
S  ugy  látszik  e  bölcs  ótalomnak  köszönhetik  a  szarvasok,  hogy  a  sokféle 
ragadozó  állatok  által  már  fiatal  korukban  nem  irtatnak  ki. 

Aug.  16-án.  Ékirányt  véve  4  mföldet  haladtunk,  midőn  épen  nap- 
keletkor egy  csergedező  patakon  vonultunk  át,  mely  a  hegyek  közül  jő, 
s  ugy  látszik  a  Cathe-patakba  ömlik.  3  mfldet  odább  haladva,  egy  máso- 
dik patakon  keltünk  át,  s  dél  körül  egy  3-diknak  partjain  tanyát  ütöt- 
tünk. Mindhárom  patak  csaknem  egyforma  nagyságú  volt ,  s  egészen  ha- 
sonló folyású.  Közös  eredetük  a  hegyek  gránit  sziklái  forrásaiból  szár- 
mazik, mig  a  heg  vek  lábánál  a  homokágyon  keresztül  törve  mintegy  20 
láb  szélességű  ágyat  vernek,  s  tiszta  és  sebes  esésű  tartalmukat  a  nagy 
mezőségen  át  a  Cache  felé  hömpölygetik.  Partjaik  meredekek  ,  mintegy 
10 — 15' magasak  s  csaknem  kivétel  nélkül  fehér  agyag  és  szürke  homok- 
kőből alkotvák.  Ezen  partok  mindegyike  magas  vizi  tölgyekkel  borítva, 
melyek  nagyrészben  remek  anyagot  nyújtanának  építészetre.  Imitt  amott 
a  mélyebb  partokon  fekete  diófát  is  bőségben  láttunk ,  ugy  hogy  jelen 
tanyánktól  mintegy  5  mfldnyi  körben,  a  tér,  azt  hiszem,  legalább  is  8000 
acre  erdővel  van  borítva ;  a  fü  kiválólag  gazdag  mindenütt ,  s  a  föld  ki- 
merithetlen  termékenységü. 

Jelenleg  épen  egyik  legmagasabb  hegycsúcs  alatt  tanyázunk.  Te- 
teje s  oldala  egészen  meztelen,  s  tökéletesen  hiányával  van  minden  ékes- 
ségnek, mit  fa,  vagy  bármi  más  növény  a  hegyeknek  adni  szokott ;  s  csak 
imitt  amott  lehet  rajta  apró,  zöld  foltokat,  alkalmasint  mohát  és  kaktust 
látni.  Roppant,  hússzínű  gránit  sziklák  mutatkoznak  mindünnen  a  szem- 
nek, melyek  az  oldalokon  fantasztikus  alakokban  meredeznek  az  ég  felé, 
s  minél  fogva  az  egész  tájtérnek  festői,  nagyszerű  és  méltóságos  tekinte- 
tet adnak. 

Néhány  nap  óta  sokat  szenvedtünk  egy  nagy,  fekete  lólégy  nyug- 
talanítása miatt,  mely  kiilönös  és  szemtelen  pogánysággal  támadta  meg 
barmainkat,  s  alig  hogy  valamelyikre  szállott,  nyomait  csurgó  vérfoltok- 
ban hagyta  hátra.  Ezek  s  még  egy  másnemű,  apró  és  zőldszintí  muslincza 
voltak  egyedüli  nyugtalanító  rovarok  utunkon. 

Két  szekerészünk  (kik  egész  utazásunk  óta  a  sülyben  szenvedtek) 
még  most  sem  gyógyult  ki,  s  nagyon  félek,  ha  mielőbb  vadhagymára  nem 
akadunk,  fatális  végük  leend.  Rajta  voltam ,  hogy  az  egész  személyzet 
használja  folyvást  mindazon  antiscorbutikus  szereket,  melyekkel  az  élel- 
mezési departement  ellátott ;  ugy  mindazon  vadnövényeket  is,  melyeket 

utunkban  szedtünk ,  de  mindez  nem  elegendő  a  betegség  elhárítására, 
vagy  ha  megvan,  elnyomására,  mikor  az  ember  hosszas  ideig  élt  csupán 
és  kizárólag  vadhúson,  s  csak  nem  folyvást  oly  okok  alá  volt  vetve,  mely- 
lyek  elkészitik  az  egész  alkatrendszert  a  betegség  alá.  Különben  a  sze- 
mélyzet nem  is  épen  vágyik  használni  az  élelmezési  hivatal  által  adott 
szereket ;  mert  szabályozott  áruk  fizetésükből  levonatik,  vagy  többi  élel- 
mi czikkeikbe  számíttatik  (kétszersült,  tea ,  czukor ,  kávé ,  bab ,  rizs ,  só, 
stb.)  mi  különben  sem  sok,  oly  embereket  véve  tekintetbe ,  kik  ugyszól- 
va  éjjel  nappal  talpon  és  fáradságos  szolgálatban  vannak.  Hammond  ba- 
rátommal együtt  saját  erszényünkből  szerzett  külön  élelmünk  nagy  részét 
a  skorbutban  sínylődő  embereink  rendelkezésére  bocsátottuk ,  oly  any- 
nyira,  hogy  jelenleg  már  magunk  kezdünk  szükséget  szenvedni,  de  mind- 
amellett kevés  sikere  \  olt  emberbaráti  tettünknek,  s  így  azt  hiszem,  hogy 
mind  ily  szerek  keveset  használnak  a  rendes  zöldség  eledelek  teljes  hi- 
ánya mellett.  Ma  a  hegyek  közt  ismét  sok  szőlőre  akadtunk ,  mi  remél- 
lem,  jótékony  hatású  leend  szánalomra  méltó  betegeink  közt. 

Ma  délután  többen  megmásztak  a  magas  hegycsúcsot ,  honnét  re- 
mek kilátást  élveztek  a  körültünki  messze  vidék  fölött.  Harling,  ki  velők 
volt,  határozottan  állítja,  miként  3  külön  hegyláncz  látható,  melyek  egyen- 
közben  húzódnak  É  K.  felől  D  N.-nak.  Jelen  állomásunknál  azomban 
ugy  látszik,  egy  csomagba  egyesülvék,  s  azért  nincs  kilátás ,  hogy  a  lán- 
czon  szekereinkkel  keresztül  vergődhessünk. 

Aug.  17-én.  Reggeli  két  órakor  kimozdulva  tanyánkból,  a  hegy- 
láncz Dk.  lábai  alatt  tova  húzódtunk,  számtalan  apró  forrásokon  és  ere- 
ken gázeltunk  át,  melyek  mindegyikében  hideg  és  kellemes  izü  vizet  ta- 
láltunk, s  melyek  mindegyike  a  gránit  bérezek  vágányaiból  zuhog  le ,  s 
aztán  elkigyódzik  az  alattunk  elnyúló  völgybe.  Jelenleg  száraz  időszak 
lévén,  bizonnyal  állithatni,  miként  ezen  patakocskák  soha  sem  szárad- 
nak ki ;  s  tehát  az  itt  megtelepedő  farmer  bőségben  kaphatna  vizet ,  sőt 
elég  malmokat  is  lehetne  vizerőre  építeni. 

A  föld  még  mindég  s  mindenütt  termékenységre  mutat  buja  növény- 
zetével ;  s  hozzáadva,  hogy  fa  és  víz ,  ugy  pompás  kő  is  nagy  bőségben 
van,  és  egészségesebb  éghajlatot  kívánni  sem  lehet,  valóban  alig  van  me- 
zőgazdászaira ajánlhatóbb  hely ,  mint  épen  ez.  A  légkör ,  magas  fekvése 
miatt  a  vidéknek,  hűvös  és  ruganyos,  s  kellemes  hatású  szelek ,  melyek 
átseprik  a  rétségeket,  mindig  mérséklik  a  nap  hevét ,  ugy  hogy  nyár  kö- 
zepén is  mérsékelt  és  kényelmes  a  levegő. 

A  Cache  patak  különféle  mellékágai  igen  nagy  részét  öntözik  a 
vidéknek ,  mely  körülmény  a  mezőgazdászaira  nagy  fontosságú  lévén, 

kétséget  sem  szenved ,  hogy  a  vidék  rövid  évek  múlva  megfog  telepít- 
tetni, s  épen  oly  óriási  lépésekkel  haladni  a  civilizatio  lépcsőin ,  mint 
Amerika  más,  tán  nem  ily  sok  előnyökkel  biró  vidékei. 

Azon  különös  terület,  mely  kebelébe  zárja  az  egész  Witchita  hegy- 
lánczolatot,  sok  évek  óta  a  witchita  indiánok  birtokában  van ,  s  tökéletes 
jogot  tartanak  hozzá  a  hagyományoknál  fogva  is ,  melyek  szerint  „alko- 
tójok"  is  ezen  hegyek  bérczeiből  támadt,  s  hogy  a  „nagy  szellem"  nékik 
és  utódaiknak  ajándékozta  az  egész  területet,  kik  az  óta  elfoglalva  birják. 
Mindezen  igények  daczára  is  azonban,  mely  igények  az  első  foglalás  és 
tettleges  birtok  jogain  alapulnak,  az  egész  területet ,  le  egész  a  100-ik 
nyugoti  hosszúsági  fokig  a  szabad  státusok  kongresszusa  a  chocktaw 
(csakta)  indiánoknak  ajándékozta  ;  ha  ide  vonulni  akarnak  Texas  éjszaki 
vidékeiről,  hol  jelenleg  élnek.  Micsoda  joggal,  nehéz  lenne  megmondani ! 
Azonban  a  witchita-indiánok  számra  nézve  jelentéktelenek,  nem  igen  ha- 
ladván meg  5000  családot  mindössze  5  azért  nehezen  vannak  elkészülve 
igényeiket  nyomatékosan  támogatni,  s  szükség  esetén  erővel  védelmezni  j 
pedig  az  amerikai  kormány  nehezen  fogja  igényeiket  tekintetbe  venni, 
már  csak  azon  oknál  fogva  se ,  mert  legmegrögzöttebb  s  legmerészebb 
lótolvajok  őkemék,  miről  az  éjszaki,  texasi,  és  uj-mexicói  telepedok  siral- 
mas tanúságot  képesek  állítani,  sőt  néhány  év  előtt  hallatlan  vakmerő- 
séggel Missouri  státusba  is  beütöttek,  honnét  több  mint  500  lovat  és  ösz- 
vért elhajtottak,  s  mindenkit  lenyilaztak,  ki  ellent  állt.  Emberemléke- 
zet óta  még  senki  sem  juthatott  hegyeik  közé  ,  csaknem  mint  a  sinaiak 
oly  féltékenyek  voltak  hazájukat  a  vidékiek  szemei  előtt  feltárni ;  s  nem- 
csak egyes  magányosok  által  felszerelt  expeditiókat ,  de  néhány  a  kor- 
mány által  küldött  katonai  csapatot  is  vissza  kergettek  határaikról. 

Jelenleg  egy  sebes  s  tiszta  vizű  patak  partjain  tanyázunk ,  s  közel 
hozzánk  több  hideg  forrás  van,  s  csak  most  tudunk  igazán  külömbséget 
tenni  a  jó  és  rósz  viz  közt,  mely  utóbbival  oly  mértékben  ismertetett  meg  a 
Prairie-kutya  folyó  felejthetlen  vidéke.  Követvén  a  patakot  felfelé,  mint- 
egy 3  mfldnyire  tanyánkhoz  forrására  akadtam  egy  völgy  oldalán,  a  mint 
a  gránitnyilásból  kirohant. 

A  mellettünk,  vagyis  jobban  mondva  alattunk  elterülő  völgy,  mely 
3  oldalról  környezve  meredek  s  czikás  hegyekkel,  csaknem  egészen  ne- 
héz erdővel  borítva ,  s  válogatott  fanemekben  bővelkedik.  A  tölgyfák 
többnyire  egyenes  növésüek,  vastagok  és  magosak ,  s  igy  ftirészmalom 
alá  kiválólag  alkalmasak  lennének.  A  föld  különösen  termékeny,  s  úgy- 
szólván görbedni  látszik  a  gazdag  televény  alatt. 

Aug.  18.  Ma  vonalunkat  ismét  éjszak  felé  vettük ,  s  a  patak  völ- 
gyében felfelé  haladva ,  egy  vágányt  leltünk  a  hegyek  felső  lánczában, 
melyen  emberi  erőt  felülmúló  fáradság  után  végre  keresztül  hurczoltuk 
szekereinket.  A  vágány,  noha  nem  feküdt  magasan,  keresztül  kasul  volt 
szelve  mély  repedésekkel,  s  több  helyütt  óriási  gránit  böczkökkel  torla- 
szolva, másutt  meg  oly  lejtős,  miként  valamennyien  támogattuk  karjaink- 
kal az  egyenként  átvonuló  szekereket,  nehogy  a  mélységbe  zuhanjanak. 
Egyszóval  minden  physikai  erőnket  fel  kellé  használnunk,  hogy  szeren- 
csésen keresztül  törhessünk  a  szoroson.  Végre  azonban  az  utolsó  szekér 
is  szerencsésen  az  éjszaki  oldal  prairien  mozgott,  s  pár  mérföldnyi  tovább 
utazás  után  egy  jókora  folyó  partjain  találtuk  magunkat ,  hol  rögtön  ta- 
nyára telepedtünk  ,  mely  a  Witchita  hegyek  legmagasabb  kúpjai  lábán 
van.  A  megmászhatlan  s  rémséges  kinézésű  csúcsot,  mely  az  egész  láncz 
hosszán  legmagasabb  (7400'),  „Mount  Cooper"nak  neveztem,  a  kedves 
költő  emlékére ,  ki  regényeivel  annyi  sok  hü  barátot  és  meleg  keblet 
9zerzett  a  szegény  indiánfajnak. 

Ezen  czikás  csúcs ,  mely  valamennyi  társain  magasan  fölültornyo- 
sodik a  háttérben,  különösen  uralkodó  tekintetet  ád  az  egész  mogorva 
tájképnek ;  s  sok  mértföldre  biztos  iránypontul  szolgálhat  utazóknak, 
mint  szolgál  a  vadászó  indiánoknak.  Tanyánk  magassága  e  ponton  a 
sextanttali  triangulatio  és  barométer  szerint  1945'  a  tengerszin  felett 

A  Cooper  hegytől  éjszakra  elterülő  völgy  valóban  egyike  a  leg-. 
gyönyörűbb  és  regényesebbeknek,  melyet  valaha  láttam.  Mintegy  5  mf. 
széles,  szegélyezve  a  fantasztikus  alkatú  két  hegyláncz  által,  s  kellő  kö- 
zepén egy  kedves  patak  kigyódzik  végig,  mely  50  yard  széles,  s  3 — 4' 
mély ;  vize  kristálytiszta,  s  vadul  robog  le  egyik  zuhatagról  a  másikra, 
hogy  annál  nagyobb  kedvvel  szökjék  a  következőkön,  melyeknek  való- 
ban se  vége  se  hossza.  Aztán  telve  a.  patak  mindenütt  hódtanyákkal ,  s 
annyi  a  kövihal  és  pisztráng  benne,  hogy  sok  helyütt  bizsegnek,  s  ugy 
látszik  pillanatra,  mintha  nem  találnának  elég  helyet  az  elemben.  Mind- 
két partja  a  pataknak  borítva  magas  és  nyúlánk  pekánpálmákkal  ,  imitt 
amott  egyegy  vizi  tölgy,  fehér  kőrös,  jávor,  bükk  és  szederfa.  Feljebb  a 
hegy  lábakon  a  fehér  tölgy  is  bőségben  tenyészik,  s  a  lejtőkön  veres  czé- 
drusok  lengedeznek. 

Az  egész  völgy  kivétel  nélkül  túltermékeny ,  s  nehéz  növényzettel 
boritva.  A  ftt  igen  tömött,  jó  minőségű,  s  5 — 7'  magas  ;  s  ha  azon  nagy 
legyek  nem  dühöngnének  oly  valóban  kíméletlen  és  pogány  módra  >  bar- 
maink kétségkívül  nagy  lakomát  tarthatnának. 

Közel  tanyánkhoz  a  természet  egy  szeszélyes  játékával  találkoz- 
tunk ismét.  Két  óriási,  a  prairien  magánosan  álló  veres  gránit  böczk  ez, 
vagyis  jobban  mondva  „gránit- csavar,"  magasságuk  mintegy  300,  s  át- 
mérőjük 275  láb. 

Estve  felé  vontcsövemet  vállamra  vettem,  s  néger  szolgám  ponyján 
kilovagoltam  szarvast  lőni.  Alig  haladtam  1  mfldet  tanyánktól ,  a  mint 
a  patak  partján  néhány  magányos  tölgyek  közt  egy  csendesen  legelésző 
bivaly  bikát  pillantottam  meg.  Alig  hogy  megláttam,  ő  kéme  is  felemelte 
bozontos  fejét,  felém  tekintett  s  megiramlott.  Rögtön  én  is  sarkantyúzni 
kezdtem  ponymat,  s  a  mennyire  lehetett ,  futtattam  a  szegény  kis  állat- 
kát, hogy  keresztül  vágva  a  prairien,  ha  mindjárt  nem  is  elibe,  legalább 
oldalába  jöhessek  bika  uramnak ;  de  ponym  minden  futó  tehetségét  ki- 
merítve, végre  is  csak  mintegy  200  lépés  közelségre  jutott  hozzá ,  s  igy 
egy  rjó  egészséget  kívánok"  forma  üdvözléssel  csövemből,  tova  bocsátám 
bika  uramat    s  boszankodva  haza  poroczkáztam. 

Aug.  19-én.  Napkeletkor  átkeltünk  a  patakon,  miután  mindkét 
oldalról  bevágtuk  a  partokat,  szekereinknek  le  és  felmenetelt  készítve, 
lefelé  haladtunk  a  völgyben  az  erdőség  szegélyét  követve  a  prairien.  Az 
egész  vidék,  melyen  áthaladtunk,  tökéletesen  hasonló  volt  a  tegnapihoz, 
s  épen  oly  gyönyörűen  regényes  s  termékeny.  Délfelé  két  elhagyott  in- 
dián falun  haladtunk  keresztül,  s  delawarénk  állitá ,  hogy  a  witchiták  és 
kychiek  lakták  volt.  Sok  gunyhónak  még  állottak  rámázatai ,  s  imitt 
amott  jelentékeny  tengeri  és  dohányföldeket  láttunk,  10 — 12  láb  magas 
gaz  és  bnrjántól  fedve. 

Tanyánk  a  patak  partjain  van,  mintegy  2  mföldre  a  falu  felett,  hol 
állítólag  a  witchiták  laktak,  mielőtt  beljebb  vonultak  a  hegyek  közé.  Ugy 
látszik  sok  évekig  tartózkodtak  itt,  szorgalmasan  és  nagy  kiterjedésben 
mivelték  a  tengerit,  dohányt,  ugorkát,  és  dinnyét,  ugy  több  fajú  tököt ,  és 
babot,  s  minden  arra  mutat,  hogy  nagy  ízléssel  és  tapintattal  választot- 
ták e  helyet  telepedésre,  mely  a  hegyek  legvégső  keleti  lejtői  alatt  van 
helyezve,  egy  magas,  a  patak  déli  partjain  felemelkedett  téren,  mintegy 
200  láb  magasságra  a  vizszin  fölött,  s  festői  kilátás  nyílik  róla  az  egész 
vidék  fölött  éjszakkelet  és  dél  felé.  Magas  fekvésénél  fogva  nagy  tapin- 
tattal van  választva  rögtöni  támadások  ellen,  s  már  a  természet  által  fö- 
ltilmulhatlan  előnyökkel  van  alkotva  védelemre. 

A  tájkép,  mely  itten  az  andalgó  szem  elé  tárul,  a  kedves  tárgyak 
minden  képzelhető  s  kívánható  változatosságával  bir ;  hegyek  ,  halmok, 
csúcsok,  erdők,  ligetek,  tavak,  vizesések ,  rétségek  stb.  oly  park  forma 
ízléssel  szerkesztve  a  természet  által ,  hogy  önkénytelen  is  ragaszkodás- 

sal  vonzódunk  hozzá,  s  fáj,  mikor  el  kell  hagynunk,  épen  ugy,  mint  mikor 
egy  régi  jó  baráttól  bizonytalan  időre  bucsut  kell  vennünk ,  azon  való- 
színűséggel, hogy  soha  sem  látjuk  többé. 

Kétséget  sem  szenved ,  hogy  ez  kedves  tartózkodási  helyük  volt 
a  witchitáknak,  s  azért  meg  nem  foghatom,  miért  hagyták  el,  ha  csak  nem 
félelem  miatt  a  comanchéktől.  Delawarénk  állítása  szerint  csak  két  éve 
még,  hogy  oda  hagyták  falujokat,  mely  körülmény  valószínűségét  igazolni 
látszanak  a  kunyhópóznák ,  és  kukoricza  szárító  helyek ,  melyek  sok 
helyütt  egész  épségben  láthatók. 

A  föld  termékenysége  valóban  mindent  felülmúl ,  mit  eddig  láttunk 
utunkban,  s  a  volt  tengeri  és  dohány  földeken  oly  magas  s  oly  gazdag 
volt  a  növényzet,  hogy  lehetetlen  volt  csak  néhány  lépésnyire  is  lóhá- 
ton benne  előhaladni ;  mi  több,  kutyáink  sem  voltak  képesek  rajta  be- 
törni ;  néhol  valóban  közel  20  láb  magas  gaz  volt,  s  a  repkények  minden 
nemeivel  ugy  össze-vissza  fonva,  hogy  ha  néhány  virág  birtokába  jutni 
akartunk,  kétségbe  esetten  kellé  baltákkal  utat  vágni ,  hogy  hozzá  jut- 
hassunk. Fellehet  tehát  tenni,  mily  termést  ád  ily  föld  csak  kevés  gond 
mellett  is ;  erdő  pedig  bőségben  van,  honnét  a  mezőgazda  minden  tűzi  és 
építészeti  kellékekkel  magát  elláthatná.  Úgyszólván  az  összes  éjszakame- 
rikai keményfa  nemek  találhatók  itten ,  s  kiválólag  jó  minőségben ,  sőt  a 
zsindelyre  oly  páratlan  és  megbecsülhetlen  spanyol  tölgy  (Quercus  elon- 
gata)  is  egészen  közönséges.  A  réteken  az  úgynevezett  „égő  szerelem" 
számtalan  és  gyönyörű  fajait  láttuk  teljes  virágzásban  (Passiflora  inear- 
nata) ;  s  két  példány  egészen  uj  eddig  ismeretlen  „ne  nyúlj  hozzám "-ot 
(noli  me  tangere)  is  csatoltunk  ftí  gyűjteményeinkhez. 

Az  elhagyott  faluval  épen  szemközt,  a  patak  éjszaki  oldalán,  nagy 
és  nehéz  növésű  erdőség  terül  el ,  mely  a  Cache  patak  éjszaki  és  E.  K. 
ágáig  kiterjed,  mely  ágak  jelen  tanyánkhoz  mintegy  5  míld.  távolságra 
egyesülnek  az  alattunk  kanyargó  ággal.  A  patak  déli  partjain  pedig  egy 
végtelennek  látszó  rétség  terül  el ,  mindenütt  gazdag  és  buja  fűvel  bo- 
rítva, melyen  csak  Isten  a  megmondhatója  mennyi  marhát  lehetne  tar- 
tani, s  télre  is  a  szénával  ellátni.  Tanyánkkal  szemközt  a  patak  egy 
magas  és  függőleges  porfir-trappfal  alatt  zuhog  el,  teteje  egészen  borítva 
thuja,  czedrus,  és  nyírfákkal  (Betula  Americana),  melyek  a  föld  tökéletes 
hiánya  miatt,  kétségkívül  a  porladozó  kövek  rothadásba  indult  anyagá- 
ból veszik  éltető  tápjokat.  A  sziklafal  egészen  oszlopalkatu ,  mélyedései 
párhuzamosak  mindenütt,  s  a  homlokzaton  verticalis  irányban  futnak  át 
a  tetőtől  egész  az  alapig,  s  e  szerint  épen  ugy  tűnik  fel,  mint  valami  göm- 
bölyű hegy  verticalis  szelvénye  ;  s  önkény  telén  is  keresi  a  szem  a  szel- 

vény  másik  felét ;  azonban  hiába,  mert  az  innenső  part  egészen  róna ,  8 
hegynek  semmi  nyoma !  Átalán  a  hegyek  mind  gyengéd  lejtővel  birnak, 
s  sehol  sem  lehet  függőleges  bukkanókat  látni,  ezen  egyet  a  patakparton 
kivéve.  Ha  fellovagol  az  ember  az  oldallejtőn  ezen  bukkanó  tetejére ,  s 
a  függőleges  fal  pereméhez  ér,  önkénytelen  is  visszaszökik  s  megdöbben 
oly  váratlanul  lépetik  meg  a  természet  ezen  szeszélyes  játéka  által. 
Ugyan  ezen  irányban  világosan  kilehetett  venni  több  négyszög  ereket, 
melyek  keresztül  kasul  szelik  minden  irányban ,  s  több  példányokat  ki- 
fejtvén, szigorú  vizsgálat  után  ruganyosnak  mutatkoztak ,  s  üregekkel 
voltak  ellátva ,  melyek  közönségesen  ásvánnyal  voltak  tömve ,  s  kelle- 
metlen gyantás  szagot  terjesztettek  el.  Délután  társaságunk  visszaér- 
kezett a  hegyek  közé  tett  vizsga  útjából,  s  bámulásomra  azon  hírt  hozta, 
miként  roppant  kőszén  telepre  akadtak.  Rögtön  lóra  ültem  ,  s  magam  is 
a  hely  szinére  siettem,  hol  nagy  volt  bámulásom,  mikor  nemcsak  meggyő- 
ződtem a  hozott  hir  valóságáról,  de  tapasztaltam,  hogy  az  egész  átláthatlan 
hegyvonal  borítva  van  kőszénnel.  A  felső  réteg  ugyan  durva ,  és  nem 
igen  haszonvehető  minőségű,  de  15  láb  mélységre  kikutatván  egy  oldalt, 
hol  a  gazdag  réteg  jó  sikerrel  táplált,  a  legjobb  minőségű  anthracith  kő- 
szénre bukkantunk.  Több  példányt  gyűjtvén  ktilömbféle  mélységből, 
visszaérkeztemmel  beküldém  a  patent  hivatalhoz ,  mely  azokat  az  Arm- 
steadi  egyetem  vegytani  laboratóriumában  megvizsgáltatván ,  a  legtisz- 
tább és  legjobb  minőségű  kőszénnek  találták. 

Elérkezvén  valahára  a  Witchita  hegyek  keleti  ágaihoz,  holnap  reg- 
gel átkelünk  a  patakon,  s  szekérrudunkat  haza  felé,  azaz  Elk  patak  felé 
forditandjuk  toronyiránt,  vagy  jobban  mondva  (mivel  a  tornyok  még  ide 
nem  érkeztek)  iránytűnk  legrövidebb  vonalán. 

Nem  mulaszthatom  el  még  megjegyezni,  mit  oly  mélyen  érzek,  hogy 
mennél  tovább  haladtunk  ezen  vidéken ,  s  mennél  inkább  megismerked- 
tünk vele,  annál  nagyobb  örömmel  tartózkodunk  benne,  s  nehezebb  tőle 
megválnunk.  Egész  életemen  át  kimondhatlan  vágy  vonzván  a  mezőgaz- 
dászat kétségbevonhatlan  képei  felé ,  megvallom ,  kevés  vidéket  láttam 
életemben,  mely  oly  hozzáhasonlíthatlan  előnyökkel  és  ingerrel  birria 
sikeres  gazdászatra,  mint  épen  ez.  Szükségtelen  emliteni  is,  hogy  a  vidék 
kevés  évek  alatt  a  polgárísodás  területe  leend.  A  gazdag  erdők ,  a  gyö- 
nyörű mezők,  a  gránit,  gipsz  és  kőszén  roppant  mennyisége ,  s  kiválólag 
a  föld  termékenysége  rövid  idő  alatt  a  gazdálkodási  erőt  magához  fogja 
vonzani,  s  ha  az  utász  fejszéje  egyszer  megszakítja  a  néma  csendet  ezen 
erdők  rengetegében,  rögtön  megfog  kondnlni  a  bányász  kalapácsa  és  csá- 
kánya is  a  hegyek  közt ;  s  a  fürészmalmok  és  hámorok  vetélykedve  épi- 


-«*     108     $>- 

tendik  a  vasutakat,  melyek  a  gazda  felesleg  terményét  elviendik  s  ke- 
mény aranyokká  varázslandják.  Ha  egy  erélyes,  csak  kis  pénzzel  ellátott 
társaság  (melyen  a  gazdasági  eszközöket  bevásárolni  lehetne)  a  legköze- 
lebbi évek  alatt  itt  letelepednék  ,  mértani  bizonyossággal  merem  állítani, 
egy  év  tized  alatt  még  oly  irigylendő  helyzetbe  jönne,  hogy  Nábob  kincs- 
tárát sem  cserélné  ki  helyzetével.  Most  ellehetne  foglalni  a  legszebb  er- 
dőket s  legtöbb  előnnyel  biró  helyeket,  a  földet  évről  évre  nagyobb 
kiterjedésben  művelni,  s  marhákat ,  juhokat  s  lovakat  tenyészteni ,  s  mi- 
kor a  polgárisodás  ide  ér,  a  társaság  már  (hogy  magyarul  szóljak)  „kész 
uraság"  lenne,  drága  pénzen  árulhatná  feleslegét  az  uj  jövevények  közt, 
s  ott  állana,  hová  az  ujon  jöttek  évek  alatt  juthatnak.  Bőkezűen  szórta 
itt  szét  a  természet  minden  adományait,  s  mintegy  ujjal  mutat  kertjére, 
hogy  telepedjünk  beléje.  A  Cache  patak  számos  mellékágai  gránit  me- 
nőkből kitörve,  mint  hálószövevény  czikázzák  át  a  vidéket  minden  irány- 
ban, áldást  hordva  magokhal  a  gyönyörű  völgyek  minden  zugába ,  aztán 
a  felséges  erdők  ,  termékeny  föld,  buja  legelők ,  a  tiszta  s  ruganyos  le- 
vegő, s  kedves  éjhajlat  sat.  nem  elegendő  vonzerő-e  már  magában  is,  hogy 
a  sóvárgó  kebel  végre  itt  nyugalmát  meglelje  ?  Nem  kellene  ide  más, 
mint  hogy  néhány  gyakorlott  gazda  meglássa  a  vidéket  saját  szemével, 
hogy  mire  határozná  magát,  jól  tudora  én. 

Egy  körölmény  forog  csak  fent,  mi  nehézségnek  látszik,  de  koránt- 
sem legyözhetlen.  A  legszebb  földek  t.  i.  azon  szélességi  és  hosszúsági 
fokok  alatt  vannak,  melyeket  a  kongresszus,  mint  már  emlitém,  a  choctaw 
indiánoknak  ajándékozott.  Azonban  a  Witchita  vidék  még  igen  messze 
levén  a  polgárisodott  vagy  telepedés  alatt  levő  vidékektől ,  s  a  choman- 
chesek  közelében ,  a  choctawok  nem  használják  fel  jogukat,  sőt  azt  sem 
tudják,  ha  valljon  a  világon  van-e,  mert  soha  sem  jöttek  még  fel  a  prai- 
rieken,  Texas  éjszaki  határain,  és  a  Veres  folyó  forráságainál  számtalan 
millió  acre  termékeny  földek  urai  levén ,  megelégesznek  azzal,  s  inkább 
szeretik  a  nyugalmas  életet  közel  a  polgárisodáshoz.  Minden  öseredeti 
szokásaikból  ők  már  rég  kivetkőztek,  felhagytak  a  vadászat  bizonytalan 
eredményére  való  támaszkodással,  a  rendes  falukban  földmivelés,  barom- 
tenyésztés, és  kereskedéssel  foglalkoznak ;  s  közönségesen  épen  ugy  te- 
kintik a  vad  indiánokat,  mint  mi  fehérek.  Számos  iskolákkal  vannak  el- 
látva ,  saját  choctaw  irodalmuk  van ,  s  7  choctaw  nyelven  nyomtatott 
hirlap  jelenik  meg  köztök ;  egyszóval  alig  lehet  megismerni ,  hogy  in- 
diánok. 

A  fent  élősorolt  körülményeknél  fogva  tehát,  ha  egy  társaság  meg- 
telepedni akarna  a  Witchita  hegyek  körül,  s  nem  akarná  jövőjét  bizony- 

talanságba  helyezni,  (mely  azonban  csupa  ckimerákon  alapuló  képzelő- 
dés,  megvallom),  könnyű  szerrel  és  olcsón  megvehetne  annyi  s  oly  föl- 
deket a  choctawoktól,  a  mily  s  mennyi  neki  tetszenék,  s  igy  czime  hábo- 
rithatlan  lenne  minden  esetre. 

A  u  g.  20-án.  Elvesztvén  tegnap  egy  öszvérünket ,  ma  reggel  nem 
indulhattunk  oly  korán,  mint  szoktunk.  Két  delawarénk  hajnalban  kere- 
sésére indult,  de  nélküle  tért  vissza ,  nem  találva  sehol  nyomára.  Eddig 
oly  szerencsés  lévén ,  egyetsem  veszthetni  el  barmainkból ,  mindent  el- 
követtem, hogy  ezt  kézre  kerítsük  ismét ;  közöltem  elhatározott  szándo- 
komat  Johnnal  (öreg  tolmácsunk),  ki  az  első  keresésben  nem  vett  részt, 
egy  úttal  kérdezve  őt,  mit  gondol,  lesz-e  sikere  a  keresésnek  ?  mire  ő  e 
laconicus  választ  adá :  „Meglehet  megtalálható,  meglehet  nem  található." 
Elmosolyodva  válaszán,  útra  bocsájtám  azon  meghagyással ,  hogy  fel  ne 
hagyjon  a  kereséssel  mindaddig,  mig  csak  legkisebb  kilátás  mutatkozik 
sikerre.  Aztán  megrakodtunk  s  útnak  indultunk  egyenes  vonalban  haza 
felé.  A  patakot  az  elhagyott  Witchita  falu  alatt  láboltuk  át,  hol  körül- 
belöl  50  láb  szélességű  volt,  de  vize  nem  igen  volt  mélyebb  15 — 20  hü- 
velyknél, mely  azonban  sebesen  morgott  kavicsos  ágyán  lefelé.  A  keleti 
partokra  évre ,  egy  meglehetős  széles  vizenyős  rétségen  vonultunk  át, 
mely  különösen  buja  vad  rizszsel  volt  borítva ,  mely  épen  érni  kezdett. 
(Oriza  Occidentalis).  A  lapályon  átvergődve,  kibontakoztunk  a  völgyből* 
s  É — ról  keleti  irányban  a  választó  hegygerinczen  (a  Cache  és  Beaver 
patakok  közt)  folytattuk  utunkat.  Végre  dél  körül  az  utóbbi  folyócska 
egyik  ágához  érve,  tanyára  telepedtünk.  Az  erdőség  itt  is  magas ,  nehéz 
és  elegendő  mennyiségű,  a  viz  iható  ugyan,  de  csak  apró  és  mély  gödrök- 
ben található  a  patak  ágyában,  mert  a  nagy  szárazság  miatt  nem  folyik ; 
a  föld  még  mindég  termékenységre  mutat.  Már  előbb  (múlt  télen)  ugyan 
ezen  Beaver  patakon  4  különböző  helyen  átkeltem  (persze  sokkal  alább 
mint  jelenleg),  s  a  földet  mindenütt  termékenynek  találtam,  s  mindenütt 
szép  erdőket  s  nagy  bőségben,  de  melyek  kizárólag  csak  a  patak  menté- 
ben találhatók  azon  helyeken ;  mig  itten  egész  o  mfldre  rugó  téreket 
borítanak  be. 

Fáradhatlan  s  kitűnő  vadászunk  „John,"  ma  estve  már  berukkolt 
a  tanyára,  az  elveszett  öszvérrel,  közel  15  mfldnyi  távolságra  nyomai 
után  ballagván ;  még  hozzá  egy  bivalyt  is  lőtt,  s  czombjából  pár  darabot 
behozott  a  tanyára.  Állítása  szerint  az  öszvér ,  a  mint  tanyánkról  meg- 
szökött, éjszakfelé  haladott  különféle  kanyarulatok  s  egyenes  szögletek- 
ben, mindenütt  azon  utat  követve,  melyet  kiküldetésünk  hagyott  maga 
ntán ;  s  a  mint  John  barátunk  elérte,  még  folyvást  tova  haladott  habár 

legelészve.  Kérdeztem  őt,  vallja  meg  őszintén  nem  vesztette-e  el  türel- 
mét a  hosszas  kanyargó  keresés  alatt  ?  Mire  kereken  váloszolá  „nem"  ; 
sőt,  folytatá,  mivel  rendeletet  kaptam  vissza  nem  térni  az  öszvér  nélkül, 
biztositom  önt,  még  jelenleg  is  keresném  nyoma  után  ,  ha  szerencsémre 
oly  hamar  utói  nem  értem  volna."  S  kevés  okom  van  kételkedni,  hogy 
John  barátunk  valóban  szavai  értelmében  cselekedett  volna ,  ha  szeren- 
cséjére, mint  monda  „oly  hamar"  utói  nem  érte  volna  az  öszvért;  mert 
kevés  férfiút  ismertem  életemben,  ki  a  fáradságot ,  nehézségeket ,  türel- 
met s  szenvedést  oly  „semmi"  színben  tekintené,  mint  épen  ő,  s  ezenfölül 
ritka  tájékozási  ösztönnel  bir,  s  Ítélete  mindég  megfontolás  eredménye. 
Mindezen  jellemvonások,  s  hozzá  járulván  hosszas  tapasztalása  s  ottho- 
nossága a  nagy  prairieken ,  John  barátunkat  minden  esetre  első  rendű 
tolmács  és  karavánvezetővé  képesitik.  Soha  sem  halad  ő  el  bármely 
jelentéktelen  ponton,  hogy  meg  ne  ismerje  azt  ismét ,  ha  másodszor  oda 
vezeti  a  sors,  bárha  egészen  más  irányról  közelítsen  feléje.  S  akármely 
vidékre  érkezzék  s  először  bár  életében,  rövid  körültekintés  után  rögtön 
kijeleli  a  helyet  (ha  ilyen  található),  hol  vizet  lelhetni,  mig  sokszor  ugyan 
azon  helyen  én  semmit  sem  láttam ,  mi  a  kívánt  elem  jelenlétét  gyanit- 
tatta  volna.  Ilyen  szolgálat  aztán  kétségkül  nélkülözhetetlenné  teszen 
ily  vezetőt,  ily  forma  expeditiók  alkalmával,  mint  épen  a  miénk. 

Egy  esemény,  mely  épen  John  felöl  állíttatott  ma  előttem  delaware 
társai  által,  különösen  jellemzi  őt.  Néhány  év  előtt  Gunison  kapitány  ki- 
küldetésében lévén  a  Red  River  vidékén,  ezen  tiszt  kiküldötte  őt ,  hogy 
kövessen  egy  gyalog  utat ,  mely  a  hegyek  közé  látszott  vezetni,  s  visz- 
szatérve  tegyen  jelentést,  mely  irány  felé  vonul.  John  rövid  idő  múlva 
visszatért,  s  jelentette,  miként  a  gyalog  ut  a  hegyekbe  vezet,  de  szerinte 
semmi  bizonyos  és  meghatározott  pontra.  Ez  nem  lévén  elégséges  felvi- 
lágosítás, a  kapitány  újra  kiküldte  őt,  hogy  kövesse  még  egyszer  a  gya- 
log utat,  s  határozott  jelentés  nélkül  vissza  ne  jöjjön.  John  rögtön  má- 
sodszor is  útnak  indult,  s  sem  az  nap  ,  sem  a  következőkön  vissza  nem 
tért.  A  kiküldetés  tovább  utazott,  de  John  nem  jött  elő;  s  napok  napokra 
multak,  semmi  hirét  sem  hallották,  s  mint  bizonyosat  tették  fel,  hogy  va- 
lami kóbor  indiánok  kezei  közé  került ,  s  lekonczoltatott.  Végre  hetek 
multával,  a  mint  az  Arkanzás  állam  legszélső  telepedéseibe  érkezett  a 
kiküldetés,  mily  nagy  volt  Gunnison  bámulata ,  a  mint  az  őtet  üdvözlő 
utászok  közt,  Johnt  pillantotta  meg,  ki  feléje  közeledvén  szólt :  „Kapi- 
tány ur!  a  gyalog  út,  melyet  ön  követni  rendelt,  épen  itt  végződik,  s  te- 
hát ide  vezet ! "  John  ekkor  oly  valamit  vitt  végbe,  mit  előtte  kevés  em- 
ber tőn,  s  utána  valószínűleg  még  kevesebb  fog  tenni.  Több  száz  mért- 

földet  haladott  ő  a  sivatag  prairieken  át,  egyedül  a  gyalog-ut  végét  ke- 
resve ;  s  egyedüli  támasza  élete  fentartására  puskája  volt.  De  mind  a 
mellett  utasitását  hűséggel  végbe  vitte. 

Aug.  21-én.  Ma  reggel  4  órakor  két  kis  patakon  haladtunk  át ,  s 
utunk,  hullámos  magas  füvei  boritott  rétségeken  vezetett  át ,  néha  néha 
lapály  okát  ejtve  vonalunkba,  melyekben  rendesen  a  Beaver  patak  apró 
ágaival  találkoztunk,  s  mindenütt  jó  vizet  találtunk  s  bőségben. 

Ma  reggel  zuhogó  esőnk  volt,  mely  hetek  óta  az  első ,  s  nem  csak 
kedves  magunkat  frissité  fel,  de  az  egész  növényéletet  felvidámitá ,  mely 
imitt  amott  már  sárgulni  kezdett ,  a  nagy  szárazság  miatt ,  s  a  virágok 
fonnyadt  kelyheiket  szomorúan  lógatták  lefelé. 

Egész  mai  utunk  mentében  bőséges  erdőt  és  jó  füvet  találtunk  min- 
denütt, a  föld  szinte  termékeny.  A  hegygerinczeken  gyönyörű  fehér  és 
spanyol  tölgy  ligeteken  haladtunk  át,  noha  korántsem  oly  sugarak  s  vas- 
tagok ,  mint  amott  a  Witchita  hegyekben.  Ezek ,  ugy  látszik  az  itteni 
gyakori  rétségi  tüzek  által  sokat  szenvednek. 

Aug.  22-én.  Egész  éjjel  esett  az  eső  s  a  föld  annyira  felázott,  hogy 
szekereinket  alig  alig  vonszoltathattuk  tovább ,  mégis  mintegy  4  mfldet 
tettünk  a  süppedős  lapályon  át,  de  azután  jónak  tartam,  hogy  tanyát  üs- 
sünk. Alig  vertük  fel  sátrainkat,  midőn  a  patak  túlsó  partján  levő  erdő- 
ben nagy  csapat  indián  mutatkozott,  kik  az  esőzés  miatt  megáradt  pata- 
kon át  nem  gázolhattak.  Azért  fölkértek ,  döntsünk  néhány  faszálat  a 
patakon  át,  hogy  rajtok  hozzánk  átjöhessenek  ,  „mert  a  fehér  kapitány- 
nyal beszedők  volna."  Kérelmöket  teljesítvén,  a  nyárfa  pallón  átjöttek, 
lovaikat  és  öszvéreiket  magok  mellett  úsztatva  s  közelünkben  tanyát 
ütöttek. 

Egy  witchita  vadász  társaság  volt  ez,  számra  156,  KanaHexaya 
főnök  vezérlete  alatt.  Számos  lovuk  és  öszvérök  volt,  melyek  nagy  része 
busásan  meg  volt  terhelve  füstölt  szarvas-  és  bivalyhússal ,  vadászatuk 
eredményével.  Azonkivül  15  vad  ló  is  volt  birtokukban,  ezeket  a  déli 
prairieken  hurkoltak  vala  össze.  Fő  embereik  hozzám  jővén,  hosszas 
ölelkezés,  csókolódzás  és  kézszoritgatás  után  a  barátság  pipáját  szivtuk 
kézről  kézre  adva.  E  czeremoniák ,  az  indián  diplomatiaí  értekezletek 
mellőzhetlen  előzményei  után  a  fő  főnök  kijelenté,  hogy  azon  hirre ,  mi- 
szerint országukba  jöttünk,  messze  földről  ide  sietett,  bennünket  felkere- 
sett, hogy  megtudja ,  micsoda  járatban  vagyunk.  Válaszomban ,  melyet 
John  tolmácsunk  pontrúl  pontra  nagy  gravitással  utánam  mondott ,  kije- 
lentem, hogy  az  Arkanzás  folyó  forrásainál  voltam ,  miszerint  az  ottan 
s  utamba  eső  vidékeken  lakozó  indián  nemzeteket  meglátogassam ,  velők 

barátságot  kössek  s  a  nagy  fehér  kapitány  (igy  hívják  az  indiánok  az  éj- 
szak-amerikai elnököt)  jó  kívánságait  velők  közöljem ,  ki  nekem  meg- 
hagyta, hogy  jó  indulatai  és  ebbeli  érzelmei  világosabb  kitüntetésére  né- 
mi ajándékokat  osztogassak  szét  mindazon  veres  fiai  között ,  kik  a  fehé- 
reknek őszinte  jó  barátjai.  Továbbá  értésökre  adtam ,  hogy  felelősek 
lesznek  minden  ezentúl  elkövetendő  pusztításokért  és  tolvajlásokért  a  fe- 
hérek telepeiben ;  hogy  tehát  ezentúl  ne  merészeljék  a  Kaliforniába  vo- 
nuló útitársaságokat  zaklatni  és  megtámadni,  mert  ha  ezt  teendik,  a  nagy 
kapitány  egész  haragjával  fognak  találkozni  s  tűzzel  vassal  elpusztíttatni. 
Mindenbe  beleegyeztek  s  mindent  megígértek. 

Azután  az  Arkanzás  forrásaira  nézve  kérdezősködtek ,  s  érdekkel 
követték  ujjaim  vonását,  midőn  a  homokban  az  expeditiónk  által  bejárt 
terület  fekvését  rajzolám ;  ugy  látszott,  Ők  épenséggel  nem  ismerik  azon 
távol  vidéket. 

Estve  felé  egy  láda  csecsebecsét  osztogattam  ki  közöttük ;  ez  aján- 
dékok piros  posztó- ,  szalagok- ,  kések- ,  ollók- ,  apró  tükrök-,  festékek-, 
szekerezek-,  gombok- ,  csengetyük- ,  horgok-  s  több  efféléből  állottak  ,  s 
leirhatlan  örömet  okoztak  nekik.  Megesküdtek ,  hogy  holtiglan  hü  fiai 
lesznek  kedves  apjoknak,  a  nagy  fehér  kapitánynak.  Nap  nyugtakor  is- 
mét fölkerekedtek  s  átkelvén  a  patakon ,  utjokat  délnyugoti  irányban 
vették.  Kana  Hexaya  főfőnökük  igen  értelmes  mintegy  45  éves,  majdnem 
672  láb  magas  férfiú,  ki  hadi  öltözetében  s  az  íjjal,  nyilakkal, puzdrával 
és  pajzssal  fegyverezve  tiszteletet  parancsoló  látványt  nyújt.  Arcza  és 
kezei  veres  és  kék  festékkel  voltak  bemázolva,  sőt  mindenik  körmén  is 
egy  szörnyeteg  rajz  volt. 

A  u  g.  23-án.  A  föld  annyira  mennyire  felszikkadván ,  reggeli  két 
órakor  tovább  indultunk  s  a  Beaver  patak  keleti  ágát  követve  egészen 
forrásáig  haladtunk,  hol  azután  az  e  patak  vizei  s  a  Rush  patak  közötti 
választékot  képező  hegygerinczekre  értünk.  Ezek  az  e  vidéken  szokott 
fákkal  boritvák,  ittott  fekete  tölgyet  (quercus  ferruginea ,  Linn.)  is  lát- 
tunk. Mintegy  5  mfldet  haladtunk  ez  erdőben,  azután  gyönyörű  virágzó 
mezőre  bontakoztunk  ki,  hol  számtalan  bugyogó  forrás  van,  melyekből  a 
Rush  patak  egyik  ága  ered,  hosszú  pályáját  futandó.  A  patak  partjait 
mindenütt  gyönyörű  terebélyes  bükkfák  szegélyzik.  Lefelé  követvén  a 
patakot  mintegy  6  mfldre ,  egyszerre  váratlanul  számtalan  „squaw"-t 
(indián  asszonyt)  pillantottunk  meg,  a  mint  gyökeret  ástak  a  patak  part- 
ján. De  Ők  is  ugyanazon  perezben  észrevettek  bennünket  s  mindent  ott- 
hagyva tüstént  lovaikra  kaptak  s  tova  száguldtak  a  messze  távolban 
látszó  falu  felé ,  hogy  ott  közéletünket  jelentsék.  Néhányan  azonban, 

mert lovaik  nem  voltak  közelökben ,  nem  szökhettek  meg ,  mikor  John 
tolmácsunkkal  már  köztük  teremvén,  megmagyarázám  nekik,  hogy  békés 
járatban  vagyunk.  Ekkor  megtudtuk  ,  hog}^  witchita  (olv.  vitcsita)  indi- 
ánok, s  hogy  falujok  csak  5  mfldnyire  van  ide ;  egyszersmind  szívélye- 
sen meghívtak,  látogassuk  meg  őket  helységökben,  s  barátságos  fogadást 
ígértek.  Nemsokára  a  Rush  patak  partján  épült  faluba  érkeztünk  s  az 
alatta  elterülő  vögyben  ,  néhány  száz  lépésnyi  távolban  megtelepedtünk. 

Csakhamar  az  egész  falu  lakossága  körül  fogott  bennünket,  s  „hon- 
nétjövünk, merre  megyünk,  láttunk-e  commanches-eket"  s  több  efféle 
kérdéssel  ostromlottak.  Állításuk  szerint,  mi  voltunk  az  első  fehérek, 
kik  Őket  hazájokban  felkeresték  ,  alkalmasint,  mert  ajándékokat  vártak. 

E  helyen  két  falu  van,  egymáshoz  közel ,  mindegyikében  witchita 
indiánok  laknak.  A  falvak  igen  szerencsés  választással  a  patak  legter- 
mékenyebbnek látszó  völgyében  épültek ;  sok  tengerit ,  tököt ,  borsót, 
babot,  ugorkát  s  dinnyét  termesztenek.  Ekével ,  vagy  a  szántásra  alkal- 
mas egyéb  eszközzel  nem  birnak ;  mindenütt  csak  egy  kis  kapával  mi- 
velik  földjeiket.  Mind  a  mellett  #a  termékeny  föld  busásan  fizeti  meg  a 
kis  fáradságot,  s  ez  indiánok,  mióta  földet  mivelnek,  soha  szükséget  nem 
szenvedtek. 

A  falu,  melly  alatt  tanyáztunk,  42  gunyhóbul  áll ,  mindegyikében 
két  család  lakik,  csak  a  főnöknek  van  külön  gunyhója.  Ha  a  családra  5 
tagot  számítunk  s  minden ,  vagy  legtöbb  gunyhóban  két  család  lakik, 
akkor  a  helység  összes  lakosságát  valami  400  lélekre  becsülhetjük.  A 
gunyhók  következőleg  építtetnek :  számos  póznát  vastag  végivel  szabá- 
lyos körben  a  földbe  szúrnak,  azután  alulról  kezdve  fölfelé  vékony  vesz- 
szőkkel  összefonják  s  fölfelé  mind  összébb  húzzák ,  felül  azután  egyene- 
sen levágják  s  akkora  lyukat  hagynak,  hogy  a  füst  a  gunyhóbul  rajta  kí- 
gomolyoghasson.  Az  igy  készült  gunyhó  és  falazata  nagyon  hasonlít  egy 
nagy  magyar  buritókashoz.  Oldalait  azután  csinosan  befedik  gazzal, 
3 — 4  rétben,  s  ezt  vesszőkkel  a  rámázathoz  kötik,  hogy  a  szél  el  ne 
hordja.  A  gunyhó  egész  belsejét  szarvasbőrrel  béllelik,  melyet  különféle 
rikító  színekkel  festett  alakokkal  ékesítenek ,  köröskörül  pedig  medve- 
és  bivalybőr-pamlagokat  készítenek.  A  gunyhó  közepén ,  ugy  szólván, 
örökös  tüz  ég,  s  mikor  a  két  család  tagjai  együtt  vannak  s  a  tüz  körül 
heveredve  fecsegnek,  nemcsak  szép  látványt  nyújtanak  az  idegen  szem- 
nek, de  a  vendég  keblét  azon  öröm-  és  megelégedéssel  is  elárasztják, 
melyet  minden  becsületes  ember  a  házi  élet  boldogsága  szemléltén  érezni 
szokott.  Megvallom,  nem  reméltem  e  nép  közt  annyit  találni,  mint  való- 
ban leltem. 

A  gunyhók  átmérője  alul,  kivétel  nélkül ,  35  láb  ;  magasságuk  25 
láb ;  messziről  füstölgő  szénaboglyáknak  vélné  az  ember. 

Az  emiitettem  két  falun  kivül  még  más  3  falu  van  a  Rush  patak 
mellett,  s  kettő  a  Beaver  patak  partján.  S  kivéve  néhány  csapatot,  niely- 
lyek  a  Witchita  hegyek  s  a  Canadian  folyók  közt  kóvályognak,  az  egész 
nemzet  földet  kezd  művelni.  Ez  mindenesetre  nagy  nyereség  a  civiliza- 
tióra,  ha  tekintetbe  vesszük,  hogy  ugyanazon  witchita  nemzet  csak  né- 
hány év  előtt  több  félelmet  okozott  a  nyugoti  státusok  határvidékein, 
mint  tán  valamennyi  más  indián  .nemzetségek  összesen.  Misszuri-  és  Ar- 
kanzásban  mai  napiglan  a  rósz  gyermekeket  az  egyetlen  szóval  csititják 
el:   „The  witchitas". 

Sajnálom  azonban ,  hogy  meg  kell  emlitenem ,  hogy  a  witchiták 
még  most  is  egyre  rabolnak  és  lopnak,  hol  szerét  tehetik,  ha  pedig  nem 
lophatnak ,  tehát  koldulnak  •  e  rósz  hajlamaikat  csak  a  félelem  tartja 
féken,  mert  ő  kemék  gyávák  is. 

Egyfelől  a  fehérek  telepjei,  másfelöl  a  vitéz  és  vad  prairie-indiánok 
közé  szorulván,  csak  a  két  hatalmas  szomszéd  nagylelkűségétől  függnek, 
s  ugy  látszik  ,  ezt  magok  is  mélyen  érzik ,  mert  nem  győztek  engemet 
arról  biztosítani,  hogy  mindenkivel  barátságban  és  békében  kivan- 
nak élni. 

Mind  marhánkat,  mind  magunkat  meg  akarván  vendégelni ,  a  fő- 
nöktől egy  darabka  tengeri  termést  lábán  megvettem ,  melyért  is  (mint- 
egy 5  holdnyi  kert  levén)  saját  kívánsága  szerint  egy  eg  csövű  puskát 
adtam  neki.  A  fejes  tengerit  összeszedettem  s  miután  az  egész  személy- 
zet két  napig  élt  vala  rajta,  a  maradékot  szekereinkre  rakattam.  Mikor 
szekereink  megteltek,  ökreinket  és  öszvéreinket  hajtottuk  bele,  s  ott  mu- 
latásunk  egész  ideje  alatt  lakmároztak  benne. 

A  másik  falu  csak  1  mfldre  van  az  elsőtül ,  a  fölebb  leirt  módon 
épült  35  gunyhóbul  áll.  A  két  falu  lakosai  tökéletes  egyetértés,  barátság- 
és  atyafiságban  élnek. 

A  vidéken  sok  bivaly  és  szarvas  van ,  tehát  a  witchiták  bőviben 
vannak  a  vadhúsnak  s  mind  öltözetök,  mind  ágyneműik  s  egyéb  házi  ké- 
nyelmeik e  vad  állatok  bőréből  készülnek,  épen  ugy  mint  a  comanches 
indiánoknál ;  megvallom,  a  witchitanők  az  állatbörök  kikészítésében  bár- 
mely magyar  timárral  vetélkedhetnének.  Fegyverül  a  nyilat  s  ivet  hasz- 
nálják, néha  a  lándsát  is,  védelmül  pajzssal  vannak  ellátva  •  lőfegyvert 
nagyon  ritkán  használnak,  noha  vele  tökéletesen  jól  tudnak  bánni ,  s  né- 
ha ugy  tapasztaltam,  hogy  az  igen  egyszerű  s  kovás  puskával  is  valóban 
remek  lövést  tesznek.  Lovuk  s  öszvérök  annyi,  hogy  magok  sem  tudják 

a  számát ;  ezek  többnyire  spanyol  eredetűek ,  sokukon  még  a  mexikói 
bélyeget  láttuk,  tehát  hihetőleg  a  prairie-indiánoktól  cserélték  be.  Lát- 
tunk azonban  több  nagy  fajta  lovakat  is,  ezeket  kétségkivül  Misszuri-  és 
Arkanzásból  rabolták  el. 

Nagy  csodálkozásunkra  a  witchitáktól  azt  hallottuk,  hogy  Arbuckle 
és  Riley  várakban  a  kicsi  (keechyj  indiánok  azon  hirt  terjesztek  el,  hogy 
egész  expedítiónk  a  déli  comanchesek  által  az  Arkanzás  forrásai  körül 
lemészároltatott  és  megsemmisíttetett.  E  mesét  alkalmasint  magok  a 
déli  comanchesek,  vagy  a  kiovayk  találták  fel ,  mert  az  Arkanzás  forrá- 
sai körül  egyedül  azon  indiánok  tartózkodnak  időnként,  a  kicsiek  és  wit- 
csiták  soha  se  mernek  oly  messze  nyomulni  a  prairieken.  Az  indián  által 
előadott  részletek  oly  körülményesek,  oly  pontosan  egybefüggök  ^utazá- 
sunk mozdulataival,  személyzetünk  fegyverzete-  és  számával  oly  jól  össze- 
hangzók  voltak,  hogy  azok,  kik  a  hirt  költötték,  okvetlenül  közelünkben 

jártak  s  mozdulatainkat  figyelemmel 
kisérték.  Ez  magyarázza  meg ,  hogy 
velünk  sohase  akartak  találkozni, 
noha  mi  többször  láttuk  Őket  és  sok- 
szor vonultunk  át  tanyáikon,  melye- 
ket csak  kevéssel  odaérkeztünk  előtt 
hagytak  vala  oda.  Alkalmasint  azt 
képzelték,  hogy  valami  hadi  expedi- 
tióra  vonulunk,  tán  épen  országukba, 
prédálásaikért  Őket  megfenyitendok, 
s  tán  azt  gondolták,  a  vesztünket 
költő  hir  másokat  el  fog  retten- 
teni attul,  hogy  segítségünkre  indul- 


To-ze-Szkvas  witcsita  főnök 
estve  felé  mindnyájunkat  tánczünne- 
pélyre  és  lakomára  hívott  meg,  mely 
szokás  szerint  a  kukoriczaérés  tisz- 
teletére fog  tartatni.  Akiszabott  időre 
pontosan  megjelenvén  egy  magas  he- 
lyet foglaltunk  el,  honnan  mindent 
Witchita  leány.  Jó1  megláthattunk.  Nemsokára  meg- 

érkeztünk után  megjelentek  a  tán- 
czosok,  valamennyien  férfiak,  s  egymás  után  méltóságos  léptekkel  köze- 
ledtek. Valamennyien  térdig  érő,  szeszélyesen  felczifrázott  szoknyában 

voltak, testök  felső  része  egészen  meztelen ,  setétveresre  levén  festve, 
s  különféle  vékony  körrajzokban  festett  kék  és  sárga  eziezomákat  mutat- 
ván. Karjok  és  szintén  meztelen  lábszáruk  különféle  fehér,  sárga  és  kékre 
festett  sallangokkal  volt  ékesítve ,  nyakukat  borz  fogakból  összefűzött 
láncz  körzé,  fülsértő  zörgést  és  csörgést  okozva  minden  mozdulatukra. 
Fejők  koronáján  különféle  rikító  szinü  csacska-tollak  lengedeztek.  Egyik 
kezökben  egy  füzönyre  akasztott  száraz  kivájt  tököt  tartottak ,  mely 
tömve  volt  száraz  kukorícza  szemmel  és  kavicscsal,  s  mely  iszonyú  fül- 
sértő zenét  okozott,  másik  kezökben  egy  zsinegre  fűzve  különféle  apró 
kukoricza  pogácsákat  tartottak,  melyeket  ők  ju-pelláj-nak  neveznek. 
Térdeiken  és  bokáikon  apró  teknősbéka  és  csigaházak  és  antilope-kör- 
mök  voltak  körülaggatva  s  hátul  mindegyiken  czifra  csigaházakkal  meg- 
terhelt hosszú  rókafark  függött  alá.  Az  egész  jelmez,  mondhatom,  nagyon 
illett  a  zenéhez,  melyet  a  tánezosok  mozdulataik  közben  előhoztak.  Azon- 
kívül a  tánczosokkal  szemben  külön  zenekar  is  volt  felállítva ;  ez  mind- 
össze 5  tagból  állott,  kik  a  falusiak  közönséges  öltözetében  léptek  föl, 
kettejök  a  földön  térdepelve  szerepelt ;  mindegyik  előtt  egy  óriási  szá- 
raz féltök  volt,  szelvényezett  felével  a  földre  borítva.  Bal  kezök  hosszú 
sima  pálezát  tartott  végével  a  tök  tetejéhez  illesztve,  jobb  kezökkel  pedig 
ezen  sima  páleza  fölött  más  rovátkos  botot  húztak  ide  oda ,  mintha  vele 
valamit  fürészelnének,  ekkép  oly  hangot  támasztottak ,  mely  a  száraz 
köszörűkő  nyekegéséhez  hasonlított ;  ez  volt  a  zene. 

A  tánezosok  mozdulatai  és  ugrásai  általában  nem  igen  különböz- 
tek a  többi  indiánok  tánczaitól.  Még  csak  azt  jegyzem  meg,  hogy  a  zene- 
kar az  emiitett  nyekegésen  kivül  rendes  taktusra  még  tutult  és  ordítozott, 
mit  a  tánezosok  lelkiismeretesen  viszonoztak,  a  refrainekbe  pedig  a  kö- 
rültünk letelepedett  nézőség,  a  falu  egész  lakossága  is  belevágott  nagy 
lelkesedéssel. 

A  tánezosok  élén  3  vén  indián  állott ,  roppant  nagyszerű  öltözet- 
ben, kiknek  hivatása  az  volt,  hogy  minden  gunyhó  előtt  megállapodtak, 
beszédet  mondtak  s  azután  az  éneket  megkezdek,  mely  mindenütt  ugyan- 
azon dudolás  volt,  t.  i. 

Hi  to  e  u,  ha  ha  hí  tu,  eh  u  ho  ha,  ha  ha  ha  ha,  ho  ho  ho  ho ! 

Hi  tuh  eh  ah !  tut-t-t-t-tut,  tut  t-t-t-tut ! 

így  házról  házra,  vagyis  inkább  gunyhóról  gunyhóra  jártak  ,  éne- 
kelve és  tánczolva,  s  mindenütt  a  gunyhó  lakói  által  különbféle  kuko- 
rícza pogácsákkal  és  lepényekkel  vendégeitettek  meg ,  s  e  vendégségben 
mi  is  busásan  részesültünk. 

A  mellékelt  rajz  világosabbá  teszi  leírásomat. 

A  u  g.  24.  Egész  éjjel  esett  az  esö  s  még  most  is  omlik  az  ,  azért 
ma  meg  itt  maradtunk.  Korán  reggel  megüzentem  a  két  faluba ,  hogy  a 
főnökök  látogassanak  meg  engemet ;  t.  i.  birtokukban  volt  két  mexikói 
fogoly,  s  rá  akarám  a  főnököket  beszélni,  hogy  őket  békességesen  kiad- 
nák. Az  egyik  fogoly  mintegy  40  éves  férfi ,  a  másik  alig  15  éves  sihe- 
der volt.  Az  öregebbik,  midőn  hozzám  hozták ,  elbeszélte  nekem ,  hogy 
már  gyermekkoraiul  fogva  a  witchiták  közt  él,  jelenleg  sem  kivánja  Őket 
elhagyni.  Ő  kéme  t.  i.  épen  oly  ügyes  tolvaj  és  kalandor ,  mint  bármely 
televérti  indián,  s  tehát  nem  hiszi,  hogy  otthon  a  civilizált  emberek  közt 
megférhetne.  Szava  s  egész  valója  meggyőzött  arrul,  hogy  csakugyan 
igazat  szólt,  azért  nemis  erőltettem  tovább ,  hogy  szándékát  megváltoz- 
tassa. Az  ifjú  csak  néhány  hónap  óta  volt  a  witchiták  közt,  elbeszélése 
szerint  a  kioway  indiánok  egyik  portyázó  csapatja  lopta  el  őt  Chihuahua 
körül  lakó  szüléi  házából.  A  kiowayk  roszul  bántak  vele,  azért  megszö- 
kött s  a  witchitákhoz  vergődött,  kik  őt  a  hegyek  között  csaknem  éhen- 
halva  találták  s  magokhoz  vitték.  A  witchiták  mindig  jól  bántak  vele, 
mind  a  mellett  haza  kívánkozott  s  sirva  kért,  vigyem  el  magammal,  ügy 
látszik,  értelmes  fiú,  jól  olvas  és  ir  anyanyelvén. 

A  főnököknek  értésökre  adtam,  hogy  a  szabad  státusok  népe  most 
barátságos  viszonyban  van  a  mexikói  köztársasággal ,  s  szerződésileg  le- 
kötelezte magát ,  hogy  minden  mexikói  polgárt ,  kik  az  indiánok  közt 
fogva  tartatnak,  megszabadít  s  haza  szállít,  s  hogy  mindent  elfog  követni, 
hogy  már  egyszer  a  pusztításoknak  és  rablásoknak  vége  szakadjon,  melyek 
Mexikó  éjszakkeleti  vidékein  oly  nagy  mértékben  űzettek. 

Továbbá  kijelentem  előttük,  hogy  a  nagy  fehér  kapitány  egy  indián 
nemzettel  se  fog  barátságban  lenni,  mely  e  szerződés  foganatosítására  és 
teljesítésére  neki  segédkezet  nem  nyújt.  Ennél  fogva  bizodalommal  is 
reményli,  hogy  a  véle  barátságban  levő  minden  indián  nemzetségek  a 
szerződés  értelmét  mindig  szem  előtt  fogják  tartani  s  birtokukban  levő 
minden  mexikói  foglyot  rendelkezése  alá  bocsátani.  Ezeket  előre  bocsát- 
ván, felszólítani  őket,  adják  át  s  eresszék  szabadon  a  kérdésben  forgó  fiút, 
egyszersmind  megjegyzem,  ha  kívánságomat  önkényt  teljesitik,  mindjárt 
szétosztom  köztük  azon  ajándékokat,  melyeket  Washingtonban  lakó  nagy- 
apjuk, a  nagy  kapitány  minden  veres  gyermekeinek  küldött ,  kik  mago- 
kat jól  viselik  s  népéhez  igaz  barátságot  éreznek.  Sokáig  haboztak,  meg- 
jegyezvén, hogy  a  fiú  egy  jelenleg  távollevő  harczos  tolajdona ,  s  nem 
igen  reménylhető,  hogy  ez  jó  szerivel  átengedi ,  mert  kimondhatlanul 
szereti  őt.  Erre  még  egyszer  figyelmeztettem  Őket ,  hogy  ha  jószerivel 
átadják  a  fiút,  jutalomra  számolhatnak  ,  ellenkező  esetben  pedig  erővel 

veszem  el  tőlük  a  fiút  s  azután  jutalmat  vagy  ajándékot  ne  várjanak 
tőlem.  Beszédem  ezen  fenyegető  fordulata  el  nem  hibázta  kivánt  hatá- 
sát, s  a  főnökök  kijelenték ,  hogy  a  fiút  megkapom,  ha  a  tulajdonos 
családjának  a  várva  várt  ajándékon  kivül  még  némi  pótlékot  is  adok. 
Tehát  kiosztám  az  ajándékokat  s  az  illető  családnak  ráadásul  még  egy 
pisztolyt  és  szekerczét  adtam ;  igy  magamhoz  vettem  a  fiút .  De  a  wit- 
chiták  elébb  tökéletesen  levetkeztették  őt  s  mindazon  rongyoktól  meg- 
foszták,  melyek  öltözetéül  szolgáltak ,  azután  ölembe  tasziták  meztele- 
nül ;  a  szegény  fiú  sirva  fakadt  örömében,  a  mint  neki  a  szükséges  ruhát 
megadatám.  (Visszaérkeztünkkor  önkény tes  adakozás  utján  megtömtük 
a  fiú  erszényét  s  Riley  várba  szállítók ;  innen  Sibley  őrnagy  vivé  ma- 
gával Texasba,  hogy  szüleihez  szállítsa.)  *) 


*)  Mielőtt  witchita  barátainktól  búcsút  vévén  ,  naplómat  folytatnám 
összeállítok  néhány  witchita  és  comanche  szót  és  mondatot.  Szándékom 
volt,  teljes  comanche  szótárt  készíteni ,  de  ezt  most ,  midőn  életem  fen- 
tartása  végett  csak  pénzt  kell  keresnem,  nem  tehetem. 

Aug.  25-én.  Reggeli  4  órakor  odahagytuk  a  witchita  falut,  s  szán- 
dékunk volt,  az  indiánok  gyalogutját  követve  Arbuckle  várba  vonulni. 
De  csakhamar  azt    tapasztalok,  hogy  a  számtalan  medrek-  és  vizmosá- 

öoktól  keresztül  kasul  szeldelt  azon  úton  nem  nyomulhatunk  elő  s  kény- 
telenek valánk  megfordulni  s  az  Elk  felé  irányozni  szekereink  rúdját. 
Felmászván  a  Bush  patak  választó  gerinczeire ,  ezeket  akadály  nélkül, 

de  nagy  kanyarulatokban  követtük  valami  7  mfldnyire,  azután  egy  kies 
völgybe  érvén,  a  Wild  horse  Creek  egyik  ága  mellett,  mellyet  boldogult 
költőnk  emlékére  „Vörösmarty-Fork"-nak  neveztem,  (mitsem  törődvén 

vele,  az  angol  nyelv  képes  lesz-e  e  magyar  nevet  kiejteni)  tanyát  ütöt- 
tünk. Mai  utunk  magas  hullámos  vidéken  vitt  keresztül,  melyet  mindenütt 
sürü  tölgyligetek  borítnak.  A  hegygerincz  mindkét  lejtőjén  több  forrást 
pillantánk  meg,  melyek  mind  megannyi  szalagok  a  völgybe  vonulnak, 
hogy  a  Rush  és  Wildhorse  patakokkal  egyesüljenek.  Mindez  erecskéket 
dús  növényzet  szegélyzi.  A  grama  fü  határán  átvonultunk ,  de  vad  mez- 
quite  s  más  jő  fajú  füvek  még  dúsan  teremnek  itten.  Miután  már  vagy 
10  míldet  haladtunk  vala,  észrevettük,  hogy  witchita  barátaink,  az  őket 
annyira  jellemző  vendégszerető  indulataik  tanúsítására  egyik  szeke- 
rünkről többféle  czikket  sikkasztottak  el,  tán  azt  gondolva,  jobb  hasznát 
vehetik,  mint  mi.  Szerencsétlenségünkre ,  vagyis  inkább  witchita-bará- 
taink  szerencséjére  már  sokkal  távolabb  voltunk ,  hogysem  elcsent 
czikkeinkért  megfordulhattunk  volna.  Spanyol  fiúnk  is  azt  állítja,  hogy 
elindulásunk  előtt  néki  azon  atyai  utasítást  adták ,  ragadja  meg  az  első 

álkáimat, lopjon  el  a  mit  lehet,  s  legjobb  lovunkra  kuporodva  szökjék 
vissza  az  ő  atyafiságos  kebelökbe. 

Aug.  2(5-án.  Ma  éjjel  ökreink  elszéledtek  s  utoljára  magam  is 
kénytelen  valék  Johnnal  s  két  delaware  társával  keresésökre  indulni. 
Végre  stirü  ligetben  mintegy  mfldnyi  távolságban  rajok  akadtunk.  Azért 
ma  csak  későn  kelhettünk  útra,  s  miután  vagy  14  mfldet  haladtunk  vala, 
a  Wildhorse  creek  egyik  ága  mellett,  melyet  „Rába-forknak"  neveztem, 
tanyára  szálltunk.  Utunk  magas  területen  vitt,  mely  mindenütt  egyenes 
és  járható  volt.  Számos  bivalycsapásra  találtunk,  de  magokat  az  állato- 
kat nem  láttuk,  pedig  szeretnénk  velők  megmérkőzni.  Estve  felé ,  midőn 
barmainkat  a  legelőre  kivertük  s  kényelmes  nyugalomra  készültünk, 
egyik  vadászunk  hozzánk  rohant  azon  hirrel ,  hogy  ép  a  perczben  egy 
párduczot  látott  a  patakon  átkelni  s  felénk  tartani.  E  hir ,  el  lehet  kép- 
zelni, nagy  mozgalmat  idézett  elő  nyugalomra  kelt  tanyánkon.  Egy  pil- 
lanat alatt  mindenki  talpon  volt,  puskát  ragadott  kezébe ,  s  valamennyi 
kutyáink  kíséretében  egy  általános  rohamra  keltünk,  a  delaware  által  ki- 
jelölt hely  felé.  Oda  érkezvén,  a  homokon  hagyott  vizes  nyomokbul  láttuk, 
hogy  a  párducz  csakugyan  nem  régen  erre  járt  s  még  messze  nem  lehet. 
Legott  ráuszítok  kutyáinkat  a  nyomra  s  minden  kitelhető  módon ,  utol- 
jára veréssel  is  rá  akartuk  bírni ,  hogy  a  vad  után  törjenek.  De  minden 
törekvésünk  eredmény  nélkül  volt,  kutyáink  nem  hogy  harczias  szelle- 
münkben osztozva  a  nyom  után  indultak  volna ,  inkább  haza  akartak 
szökni,  mihelyt  orraik  a  nyomok  szagával  találkoztak.  Épen  midőn  kí- 
sérleteink meghiúsultán  már  búsulni  kezdénk,  John  egy  öreg  medvefogó 
kutyával  érkezett  meg,  mely,  noha  a  rokkantak  névsorozatán  állott,  alig 
hogy  a  nyomokat  megszaglalá,  tompa  orrát  fölemelte,  torkán  hosszú  siral- 
mas hangot  bocsáta  ki  s  azután  a  nyomokat  követve  neki  rohant.  Vité- 
zül a  sűrűségbe  rontott,  valamennyi  kntyáink  által  követve,  melyek  most 
minden  bátorságukat  és  bizalmokat  ismét  visszanyerték ;  nyomban  mi  is 
utánuk  nyomultunk  hallatlan  ordítással  és  kiabálással,  mindenki  első 
akarta  a  párduczot  látni.  A  kutyák  nemsokára  fölverték  ő  kémét  s  né- 
hányszor körülkergetvén  a  sűrűségben,  utoljára  magas  nyárfára  szoriták 
őt.  Szerencsémre  kissé  megelőztem  társaimat  j  rádurrantám  puskámat, 
mire  rögtön  lezuhant  a  fáról.  A  kutyák  legott  körülfogták,  s  megmegér- 
kező társaim  egymás  után  még  számos  golyóval  üdvözlék.  A  párducz  va- 
lóban gyönyörű  állat  volt,  9'  10"  hosszú  s  aránylag  magas.  Bőrét  leg- 
ott kikészíttettem  számomra ,  s  az  most  tábori  székemet  ékesíti,  mely- 
lyen  a  „Rába"  partján  naplómat  irva  legalább  gondolataimat  önökkel 
közlöm. 

Aug.  27-én.  Reggeli  5  órakor  tovább  folytattuk  utunkat.  Ismét 
számos,  fris  bivalycsapásra  akadtunk  a  többnyíre  görbe  girbe  törpe  fák- 
bul  álló  erdőségben  és  szegény  vidéken ;  alig  láttunk  egyebet  mint  el- 
szórt nyár  (populus  angulata)  és  szilfákat  (ulmus  americana).  Az  egész 
völgy,  melytől  az  Arkanzás  mintegy  15  mfldnyire  van ,  s  mely  felett  el- 
vonultunk, csaknem  egészen  kopár.  De  a  ritka  és  gyönyörű  madarak  nagy 
bőségben  voltak  láthatók  s  oly  szerencsés  voltam,  gyűjteményünket  egy 
kövi  pacsirtával  (sturnella  ludoviciana),  3  golyvás  fogollyal  (tetrao  cupi- 
do),  2  búbos  tyúkkal  (ortyx  virginiana)  s  egy  ritka  szalonkával  öregbít- 
hetni. 

Tanyát  a  String  patak  egyik  mellékága  mellett  ütöttünk ,  melyben 
odaérkeztünkkor  csak  egy  pár  mély  gödröt  találtunk  poshadt  vizzel.  De 
alig  telt  el  egy  óra,  hát  néhány  vadászunk ,  kik  a  patak  partján  fölfelé 
vadászni  mentek  vala,  lélekszakadva  a  tanyára  rohan,  kiáltva:  „No  hi- 
szen, fiúk,  jön  ám  a  viz!"  S  valóban  csakhamar  mindnyájunk  nagy  bá- 
mulatára s  kimondhatlan  örömére  —  mert  az  emiitett  gödrök  vize  kevés 
és  rósz  volt,  nagy  vizár  rontott  le  morogva  a  patak  ágyában ,  melyet 
nemcsak  egészen  megtöltött,  de  melyen  néhol  át  is  tört,  s  ott  tartózko- 
dásunk egész  ideje  alatt  folyvást  folyt  s  mindig  oly  zavaros  és  habos  volt, 
mint  kezdetben.  Delaware  indiánaink,  s  élükön  John  vala ,  e  körülményt 
a  „nagy  szellem"  irántunk  való  különös  kegyelésének  és  szeretetének  tu- 
lajdoniták  s  ebből  egyszersmind  azt  is  jósolák ,  hogy  utazásunk  mind 
végig  szerencsés  lesz.  Én  e  tüneményt  nem  tudtam  magamnak  megfej- 
teni, mivel  a  patak  kicsiny  volt  s  forrása  ide  legfölebb  6  mfldre  van ,  az 
utolsó  napokban  pedig  eső  nem  járt  s  az  nap  is  az  egész  láthatár  tiszta 
vala,  s  csak  estve  felé  borult  be. 

A  u  g.  28-án.  Múlt  estve  mogorva  fellegek  tornyosodtak  fel  éjszak- 
keleti irányban  s  szakadatlanul  villogott.  Ebből  az  indiánok  mindig  esőt 
jósolnak,  s  jóslatuk  éjfél  után  csakugyan  beteljesült ,  midőn  nagy  csatto- 
gás- és  dörgéssel  a  zivatar  bennünket  meglepett.  Igen  nagy  záporeső  volt, 
reggel  mégis  lassan  fölszedtük  sátorfánkot ,  s  noha  sok  kisebb  nagyobb 
tócsákon  és  süppedős  lapályokon  kellé  átvánszorognunk,  11  mfldet  halad- 
tunk s  azután  ismét  tanyát  ütöttünk.  Egész  nap  éjszaki  irányban  utaz- 
tunk, a  geríncz  lejtőjét  követve,  s  midőn  tanyára  szállandók  egy  vágá- 
nyon keresztül  vonultunk,  egy  tetőről  jól  láthatók  az  itt  éjszak  felé  ka- 
nyarodó s  ide  csak  néhány  mfldre  levő  Arkanzás  folyót.  Én  ketted  ma- 
gammal estve  felé  el  is  lovagoltam  a  folyóig,  mely  e  helyen  700  angol 
rőf  széles  s  a  sziklafalak  közé  szorított  homokos  és  kopár  völgyben  igen 
sebesen  folyik.  Midőn  e  kirándulásombul  megtértem ,  egyik  vadászunk 

azon  jelentést  tévé,  hogy  ide  4  mfldnyi  távolságra  gyönyörű ,  tiszta  s  jó 
vizű  folyó  van,  szép  erdőséggel  beszegve.  Az  egész  társaság  oda  kíván- 
kozott, tehát  a  közkivánságnak  engedve  befogattam  s  nemsokára  új  tanya- 
helyünkön valánk.  A  patak  ,  melyet  „Changed-camp-creek"-nek  (Uj -ta- 
nyapatak) neveztem,  melyhez  most  érkeztünk  ,  kétségkívül  a  Witchita 
hegyekben  veszi  eredetét  s  nyugotkeleti  irányban  folyik.  Partjai  a  leg- 
válogatottabb fa  nemekkel  boritvák  pazar  bőségben,  az  egész  völgy  sötét- 
szinü  agyag  földén  a  legdúsabb  növényzet  díszlik.  A  patak  tanyánk  mel- 
lett 52  angol  rőf  széles  s  2  láb  mély  volt;  a  farmer  itt  bizonyosan  bol- 
dogulni fog.  De  a  fensík,  melyen  ma  átvonultunk,  homokos,  viznélküli  és 
terméketlen.  Ma  bivalycsordákat  is  láttunk,  de  a  távoli  hegyek  oldalain ; 
antilopot  és  szarvast  még  mindig  lőhetünk  eleget ,  pulykát  és  túzokot 
azonban  néhány  napja  nem  találtunk. 

Ma  egy  kis  baleset  is  ért ;  John  t.  i.  sarkantyújával  sátorom  zsine- 
gében megakadván,  felborította  az  asztalt,  melyen  legjobb  légsúlymérőnk 
volt  s  melynek  csöve  ezer  meg  ezer  darabra  tört;  most  csak  egy  „ane- 
roid  barométerünk"  van,  melyről  nem  tudom,  vájjon  mutat-e  mindig 
pontosan. 

Kirándulást  tettem  odáig ,  hol  a  patak  a  hegyfalakat  elhagyva  a 
rétségre  özönlik ;  mindenütt  erdőséget  találtam  utamban.  Ott  a  hegyek 
czikás,  testszínü,  durva  szemcséjű  gránitból  állanak,  az  óriási  böczkök  a 
legszeszélyesb  rendetlenségben  szórvák  el.  Sok  helyütt  a  sziklákat  átfutó 
erekben  smaragd,  kvarcz,  porfir  és  ágát  is  látható ;  a  patak  ágyában  sze- 
dett néhány  kvarcz  darabban  mákszemnyi  arany  részecskéket  is  talál- 
tunk, hihető  tehát,  hogy  itt  sikerrel  aranyat  is  lehetne  mosni.  Egyik  de- 
laware  vadászunk  jókora  darab  szinrezet  is  talált. 

Aug.  29-én.  Miután  a  patak  magas  partjait  levagdaltuk  és  lesara- 
boltuk,  9  óra  körül  szerencsésen  átkeltünk  a  vizén  s  utunkat  a*  patak 
túlsó  partján  felfelé  folytattuk,  hogy  a  hegyeket  megkerülve  odajussunk, 
hol  a  patak  a  hegyszorosba  tör.  Most  e  ponttól  nem  messze  egy  magas 
kiégett  vulkán  alatt  tanyázunk.  Körültünk  számos  hegy  van ,  melyek 
mind  összevisszahányt  gránit  böczkökbül  állanak.  Tán  egy  böczk  sincsen 
eredeti  helyén.  Mint  tegnapi  tanyánk  közelében,  úgy  itt  is  a  gránit  szik- 
lák mindenütt  kvarcz  és  porfir  ereket  mutatnak ,  épen  ugy  mint  Kalifor- 
nia és  Uj-Mexiko  arany  vidékein.  E  tény  s  az ,  hogy  tegnap  csakugyan 
aranyrészecskéket  találtunk,  meglehet,  idővel  fontos  felfedezés  alapjául 
fog  szolgálni.  Úgyis  már  régóta  gyanították  ,  hogy  Arkanzás  és  Texas 
végvidékein  arany  van ;  ennek  fölkeresésére  több  expeditió  is  kikülde- 

tett a  telepitvényesek  által ,  de  azok  mindig  ellenszegülésre  találtak  az 
indiánok  részéről  s  vissza  vagy  szétverettek.*) 

Az  itteni  hegyek  között  elég  eper,  málna,  szamócza  és  földi  szeder 
van,  ugy  vadszöllö-  és  szilva  is.  A  szőllő  igen  apró  szemű ,  de  leves  és 
nagyon  édes,  azért  azt  hiszem,  jó  bort  lehetne  belőle  sajtolni.  A  szőllő 
apró  bokrukon  terem,  mint  nálunk  az  egres,  s  rendszerint  vízpartokon  és 
terméketlen  homokos  földben  találkozunk  vele.  A  szilva  szintén  2 — 4 
láb  magas  apró  bokrokon  terem,  de  igen  öreg  szemű  és  édes  izű.  Szine 
nagyon  változó,  a  sárgától  kezdve  a  vérveresig.  Rendesen  ^chicasan  szil- 
vának (prunus  chicasa)  nevezik  itt. 

Hammond  barátom,  kit  ma  hajnalban  kiküldtem,  hogy  keresse  föl 
azon  pontot ,  hol  a  nyugoti  hosszúság  100-dik  fokára  alapított  délkör 
Kanzás  terület  déli  határvonalát  szegi,  ma  estve  visszatért  s  ismét  hoz- 
zánk csatlakozott,  miután  megbízatásában  pontosan  eljárt  vala.  A  kere- 
sett pont  fél  angol  mfldre  van  azon  hely  fölött,  hol  a  kis  Verdigris  folyó 
a  Changed-Camp  patakkal  egyesül ,  és  pedig  ez  utóbbi  pataknak  jobb 
partján  egy  feltűnő  kanyarulatban..  Ugyanazon  kanyarulatban  a  parthoz 
54  angol  rőfnyire  egy  elszigetelt  homokbuezka  tetején  álló  magas  nyár- 
fát mindnégy  oldalán  megcsapdosott  s  következő  feliratot  vésett  az  illető 
oldalaira;  éjszakról:  „choktaw  uemzet ,  Kanzás  terület,  100  hosszu- 
sági  fok  ;"  délről:  „choktaw  nemzet,  Arkanzás  terület ,  100  hosszúsági 
fok;"  keletről:  „a  100-dik  hosszúsági  fok  meridiánja;"  s végre  nyugat- 
ról az  én  nevemet  s  a  nap  és  év  keltét  véste  föl.  Ezenkívül  egy  4  láb 
mély  gödörbe  egy  hasonló  emlékiratot  tartalmazó  bepecsételt  üveget 
ásott  el,  éjszakéjszakkelet  15°  irányban  az  emiitett  nyárfához  7%  láb- 
nyi távolságra.  A  Changed-camp  patak  e  helyen,  Harling  szerint ,  majd- 
nem 600  láb  széles,  de  siker,  összefolyásánál  csaknem  egyenlő  nagyságú 
a  Verdigrissel,  mindkét  ág  magas  sziklabástyák  közé  van  zárva. 

Jt u  g.  30-án.  Mai  vonalunk  keleti  irányban  vitt  s  nemsokára  elin- 
dulásunk után  egy  robogó  folyású ,  tiszta  vizű  patakhoz  értünk  ,  melyet 
mindenütt  magas  és  meredek  veres  agyag  part  szegélyzett ,  s  melynek 
ágya  mintegy  50  láb  széles  volt.  Az  erdőség  mai  utunkban  gyérebb  és 
silányabb  vala,  mint  tegnap.  A  mély  medrü  patakon  csak  nagy  bajjal 


*)  Számos  kvarcz  és  fekete  homok  példányt  gyűjtögettem  ,  a  kvarezban 
a  ferri  hydr.  peroxid,  és  a  vas  pyritek  jelenségei  mutatkoztak,  épen 
ugy  mint  a  kaliforniaiban  s  azért  azt  reméltem,  hogy  aranyt  is  tartal- 
maz. De  az  armsteadi  vegytani  műhelyben  tett  elemzés  ama  drága  és 

(       becses  fémnek  semmi  nyomait  sem  fedezheté  föl, 

kelhettünk át,  mert  a  szekereket  kötélen  kellé  a  partról  lebocsátanunk  s 
a  túlsó  partra  felvontatnunk.  Átkelvén  a  patakon  mintegy  6  mfldet  ha- 
ladtunk tovább,  azután  gyönyörű  forrás  mellett  letelepedtünk.  A  pata- 
kot ,  melyen  oly  nagy  vesződséggel  átkeltünk  azon  oknál  fogva ,  hogy 
partjain  nagy  csorda  jávor  szarvast  láttunk  Little  Elk  creek-nek  (kis 
jávorszarvas  pataknak)  neveztem.  John  azt  állítja,  hogy  még  néhány  év 
előtt  igen  sok  jávorszarvast  (cervus  canadensis)  lehetett  e  vidékeken  ta- 
lálni, de  most  már  ritkák  s  a  sziklahegyek  közé  vonultak.  Közönséges 
szarvasok  (cervus  virginianus),  antilopék  és  pulykák  azonban  még  nagy 
bőségben  találhatók  mindenütt,  ma  pl.  egy  antilope  falkát  láttunk ,  mely 
legalább  1000  darabból  állott.  Az  utolsó  napokban  fáczánokat  is  láttunk 
s  a  „mocking  bird"  mindenütt  kisér  bennünket  kedves  éneklésével.  Ezen 
mocking  bird  vagyis  sokszavu  rigó  (turdus  polyglottus,  And.) ,  noha  tol- 
lára nem  igen  szép  madár ,  akkora  mint  egy  közönséges  házi  galamb  s 
dallamai  változatosságával  minden  tekintetben  felülmúlja  az  európai  fü- 
lemilét. Éjjel  tiszta  és  csendes  időben  2 — 3  mfldre  is  elhallik  szava,  mely 
szeszélyes  pajzánsággal  a  tollas  és  emlős  állatvilág  beszédét  páratlan  hű- 
séggel utánozza  s  minden  utánzásra  egyegy  jó  izüt  nevet  oly  szívből 
fakadva,  hogy  a  ki  csak  hallja,  kénytelen  kaczagásában  részt  venni. 
Mióta  Amerikában  tartózkodom,  száz  meg  száz  sokszavu  rigót  hallottam, 
de  mondhatom,  soha  ugyanazon  dalt  nem  hallottam  általok  kétszer  ismé- 
telni. A  hány  dalt  énekelnek,  az  mindig  új  s  egyik  szebb  és  kedvesebb  a 
másiknál,  az  előbbinél. 

Mai  utunk  sebes  patakocska  partjain  vezetett  egy  darabig ,  tiszta 
vize  tele  volt  pisztrángokkal  és  angolnákkal.  Azután  czukorsüveghez  ha- 
sonló, elszigetelt  hegy  alatt  vonultunk  el ,  mely  25  mfldre  látható  s  igy 
az  utazóknak  derék  iránypontul  szolgál ;  néhányan  közülünk  felmásztak 
a  hegyre  a  légsúlymérővel,  s  magasságát  1780  lábnyinak  találták.  „Mount 
Webster" -nek  neveztem  az  elhunyt  nagy  államférfi  s  külügyek  titkára  em- 
lékére. A  hegy  tetején  Harlíng  barátunk  egy  kiálló  sziklalapra  expedi- 
tiónk  névjegyzékét,  czélját  s  ott  létünk  napját  véste  be.  Az  itteni  terület 
nem  igen  termékenynek  látszik,  a  fü  gyér  és  alacsony. 

Aug.  31.  A  régi,  tekervényes  és  sziklás  falak  közt  húzódó,  de  járt 
comanche  gyalogösvényt  követve  ma  a  hegyekre  vergődtünk  fel.  A  szik- 
lás falak,  melyek  alatt  elvonultunk,  vad  regényes  tájképet  nyújtottak, 
mert  sok  helyütt  több  száz  lábnyi  magasságra  függőlegesen  nyúltak  fel 
fejeink  fölött.  Számos  jávorszarvas  csapást  is  láttunk.  Áthaladván  a 
hegyeken,  a  délkeleti  oldalon  ismét  leereszkedtünk  s  igy  épen  szembe 
jöttünk  a  Changedcamp  patakkal ,  mely  itt  a  hegyek  lábát  mossa.  Most 

vagy  2  mfldig  a  patak  mentében  haladtunk  odáig,  hol  az  két  egyenlő  ágra 
szakad.  A  déli  ág,  melyet  a  hires  amerikai  tábornok  tiszteletére  „Scott 
creek"-nek  neveztem,  keserű  s  ihatatlan  vizet  tartalmaz,  a  másik  ág  vize 
iható,  noha  benne  is  sós  tartalom  van.  Az  éjszaki  ág ,  az  elágozás  köze- 
léb  n,  mintegy  150  láb  széles  és  3  láb  mély,  nagyon  sebes  folyású  s  vize 
csaknem  egészen  veresszintí.  Az  elágazás  alatt  3  mfldre  az  éjszaki  ág  és 
hegyek  közt  kis  tölgyliget  van,  mintegy  200  acre-nyi. 

Holnap  az  éjszaki  ágat  követve  a  hegyektől  bucsut  fogunk  venni  s 
az  előttünk  elterülő ,  tükörsimának  látszó  prairiere  leereszkedni.  Nem 
hagyhatom  el  fájdalom  nélkül  a  hegyeket ,  melyek  oly  gyönyörű ,  nagy- 
szerű és  vadregényes  tájképeket  nyújtottak  ,  s  melyeket  a  virágos  prai- 
riek  elláthatlan  virányai  környeznek. 

S  z  e  p  t.  1-én.  Reggeli  3  órakor  elindultunk  s  éjszakéjszakkeleti 
irányban  haladva  csakhamar  kibontakoztunk  a  hegyek  közül  s  a  prai- 
riere jutottunk,  hol  sem  fát  sem  iható  vizet  nem  találtunk ,  mignem  mos- 
tani tanyahelyünkre  értünk ,  mely  a  Priors  patakhoz  csak  1  mfldre  s  e 
patak  egyik  mellékága  mellett  van.  A  hegyes  vidéket  elhagyván  rögtön 
más  földtani  képezménnyel  találkoztunk ,  amott  csupa  gránit ,  itt  meg 
mészkő,  melyet  vékony  termőföld  borit.  Közelünkben  több,  40 — 50'  ma- 
gas kúpdad  mészhalom  van. 

S  z  e  p  t.  2-án.  Elébb  egy  messziről  feltűnő  hegyláncz  felé  halad- 
tunk, de  azután  éjszak  felé  vonultunk,  hogy  újra  a  Changed-camp  patak 
éjszaki  ágához  jussunk.  Ma  is  sok  kúpdad  alakú  mészdombok  mellett 
haladtunk  el,  sok  mindenféle  mész-szulfatot  találtunk  mindenütt,  a  legdur- 
vábbtól  a  legfinomabb  szelenitig.  Több  3 — 5  hüvelyk  vastag,  de  egészen 
átlátszó  és  színezet  len  példányt  gyűjtöttünk.  Tanyánk  a  magas  prairien 
egy  csoport  száraz  fa  s  eczetbokor  közt  van.  Midőn  Johnnal  néhány 
mfldre  előre  lovagoltam,  egy  dombról  váratlanul  négy  bivaly  tehenet  pil- 
lantottam meg  borjaikkal  együtt.  Tüstént  sarkantyú  alá  fogtuk  lovain- 
kat, de  a  bivalyok  szelünket  kapták  s  tova  rohantak,  annélkül  hogy  utol- 
érhettük volna. 

S  z  e  p  t.  3-án.  Alig  haladtunk  yala  1  mfldet,  tiszta  vizű ,  de  kissé 
kővirág  szagú  és  izü  patakhoz  értünk,  mely  a  magas  prairien  eredve  mint 
hegyi  ár  ront  át  a  rétségen  éjszaknyugati  irányban.  Feltűnő  ize  önkény- 
telén  Tepliczet  juttatta  eszembe  y  ugy  hogy  mindenfelé  a  csinos  horvát 
leányokat  keresem,  kik  Tepliczen  a  kút  körül  őgyelegni  szoktak.  E  pa- 
takon átkelvén  érdektelen  s  egyforma  sivatagon  vonultunk  el ,  mely  te- 
ledestele homokbuczkákkal  s  melyen  csak  imitt  amott  egy  kaktusz  és 
artemizia  s  bokorforma  eczetfa  látszott.  Az  eczetfabokrokat  a  Canadian 

folyó  mentében  is  bőven  találtam,  s  azt  hiszem,  hogy  az  e  szélességi  fo- 
kok alatt  mindenütt  található,  hol  a  föld  sovány  és  homokos. 

Tanyánk  a  patak  völgyében  egy  szintén  kővirág  szagú  forrás  mel- 
lett van,  egy  nyárfaliget  kellő  közepén.  A  túlsó  parton  néhány  pekan  és 
hackberry  fa  szemlélhető.  A  fü  jó,  noha  kurta  és  vékony.  A  folyó  itt  150 
rőf  széles,  de  siker. 

Vadászaink  ma  5  szarvast  lőttek,  agaraink  egy  pompás  szarvasbi- 
kát keritettek  kézre  a  nyilt  prairien.  Pulykát  keveset  látunk ,  de  más 
madarat  elég  bőven.  Ma  pl.  2  gyönyörű  fehér  baglyot  tömtem  ki,  továbbá 
egy  kövi  fecskét  és  egy  légyfogó  sármányt  (muscicapa  tyrannus ,  Wil- 
son).  Foglyokat  ezrenként  látunk  s  Harling  ma  délben  38- at  lőtt  egy 
lövésre. 

Szept.  4-én.  Átkelvén  a  folyón,  mintegy  10  mfldet  haladtunk  ma- 
gas hullámos  prairien  s  azután  egy  jelentékeny  patakhoz  értünk,  mely  a 
Nesha  folyóba  ömlik,  s  melyet  Ingraham-creeknek  neveztem  el ,  a  lelkes 
amerikai  korvettkapitány  tiszteletére,  ki  Szmirna  előtt  magát  egy  hazám^ 
fia  ügyében  tünteté  ki.  Az  Ingraham-patak  40  rőf  széles,  vize  tiszta ,  de 
kissé  poshadt  izü.  Fő  folyónk  vize  itt  már  csaknem  egészen  ihatatlan. 

Ma  egy  nagy  comanche  csapáson  vonultunk  keresztül.  Ezen  coman- 
chék  családostul  utaztak,  John  hozzávetése  szerint  2  "nappal  azelőtt,  tehát 
vadászni  jártak;  mert  hadi  kirándulás  alkalmával  családaikat  mindig 
hátrahagyják  s  mentül  kevesebb  pödgyászt  hordanak  magokkal.  Ellen- 
ben mikor  családostul  költözködnek,  minden  földi  javaikat ,  még  sátrai- 
kat, a  rámázatot  s  a  póznákat  is  magokkal  czipelik ,  mivel  a  prairieken 
kevés  fát  találnak.  Ilyenkor  a  lovakra  rakott  sokféle  póznák  egyik  vége 
a  földig  ér  s  ott  oly  forma  barázdákat  hagy  maga  után ,  mintha  valaki 
nagy  fogú  gereblyével  boronálta  volna  a  földet.  S  ebből  mindjárt  meg 
lehet  tudni,  vájjon  az  utazó  társaság  vadászatra,  vagy  harczias  vállalatra 
indult-e  ki.  A  comanchék  múlt  évben  a  delawarék  és  shawnék  iránt  nem 
igen  barátságos  indulatot  mutattak,  s  noha  nyilt  és  tettleges  viszály  eddig- 
elé még  nem  tört  ki  közöttök,  alattomban  mégis  mindkét  részről  számos 
öldöklések  fordultak  elő ,  miért  vadászaink  a  comanchék  iránt  különös 
ellenszenvvel  vannak.  De  nem  igen  félnek  tőlük  s  figyelmeztetésemre, 
hogy  e  vidékeken,  ha  egyedül  járnak  vadászatra,  könnyen  ellenségeikkel 
találkozhatnának,  azt  válaszolák :  a  delaware  indiánnak  legkisebb  gondja 
is  nagyobb  a  félelemnél ,  egy  tuczat  prairie-indiánnal  találkozni.  Igaz, 
vadászaink  bátor,  ügyes  és  fürge  legények  s  vontcsövű  puskán  kivül  hat 
lövetű  pisztollyal  is  fölfegy vérez vék. 

S  z  e  p  t.  5-én.  Ma  reggel  két  delaware  kíséretében  előre  lovagol- 
tam, a  vidéket  kikutatandó  s  iható  vizet  keresendő.  Alig  haladtunk  vala 
3  mfldet  keleti  irányban,  midőn  még  meleg  és  fris  bivalycsapásra  aka- 
dánk,  mely  éjszak  felé  vitt.  Rögtön  a  csapás  irányában  vágtattunk  előre. 
John  csakhamar  egy  dombról  meglátá  a  bivalyokat  s  jelt  adva,  hogy  kö- 
vessük, megsarkanytyúzta  lovát  s  néhány  kanyargás  után  elszágulda. 
Mi  utána  vágtattunk,  s  midőn  a  dombra  fölériünk,  nagyszerű  látványnak 
voltunk  szemlélői.  Az  előttünk  terülő  sima  prairien  vagy  5000  fölriadt 
bivaly  törtetett  előre,  dühös  futással  s  rémséges  bőgéssel.  John  mintegy 
100  lépésre  utánuk  vágtatott,  mindkét  kezében  fölvont  pisztollyal.  Mind- 
járt mi  is  a  legnagyobb  tűzzel  leszáguldtunk  a  domboldalon  s  John  után 
vágtattunk.  John  egyik  legmakranczosabb  s  legszilajabb  lovunkon  ült, 
mely  bivalyt  még:  sohasem  látott  vala,  s  mely  midőn  a  bivalyok  közelébe 
jutott,  a  legnagyobb  félelemmel  jobbra  balra  szökött,  hátra  ágaskodott  s 
általában  oly  mozdulatokat  tett,  hogy  bizonyosan  egyikünk  sem  maradt 
volna  hátán.  De  Johnnal  sem  a  mi  társaságunk,  sem  a  somogyi  agarász- 
társulat  egy  tagja  sem  állhatná  ki  a  versenyt  a  lovaglásban.  John  tehát 
lovának  minden  erőködése  ellenére  nemcsak  megmaradt  a  nyeregben, 
hanem  a  bivalyokig  jutva  közzéjök  tört,  s  a  csorda  kellő  közepén 
velők  száguldott ,  kikiszemelve  egyet  s  jobbra  balra  sütögetve  *rájok. 
Mintegy  5  mfldnyi  vágtatás  után  végre  mi  is  a  csorda  közé  rontottunk  s 
közel  félóráig  szakadatlanul  lövöldöztünk,  néha  2 — 3  lépésnyi  távolság- 
ról a  megrémült  állatokra,  annélkül  hogy  csak  egy  is  elesett  volna,  noha 
számtalan  ugy  meg  volt  sebesítve,  hogy  oldalaikon  a  vér  csurgott.  Végre 
egy  elesett,  ezt  otthagyva  követtük  a  többit  s  folytattuk  a  lövöldözést, 
mignem  lassankint  7  bivaly  hevert  a  földön.  Ekkor  lovaink  már  alig 
bírtak  ügetni  s  a  csorda  messze  elhagyott  bennünket,  tehát  megfordul- 
tunk, s  az  elesett  bivalyokból  annyi  czombot  rakva  lovainkra,  a  mennyit 
ezek  elbírhattak,  elhagyott  vonalunk  felé  tartottunk  ,  egyenes  irányban 
szelve  keresztül  a  prairiet.  Nemsokára  mély  gödörben  forrásra  akadtunk, 
melyet  holnapi  tanyánkul  jelöltem  ki,  s  igy  visszatértünk  tegnapi  he- 
lyünkre. 

Azalatt  Hammond  a  comanche-csapást  követte,  mintegy  15  mfld- 
nyire,  hol  másik  tanyahelyökre  akadt,  de  nem  remélheté ,  hogy  a  két 
nap  előtt  arra  járt  comanchékat  utolérhesse. 

S  z  e  p  t.  6-án.  Ma  a  tegnap  kikémlelt  vonalon  folytattuk  utunkat, 
és  midőn  tegnapi  csatánk  színhelyére  értünk,  »száz  meg  száz  farkast  és 
ezernyi  varjut  találtunk,  melyek  a  bivalydögökön  lakomáztak.  Nem  ál- 
lapodtunk meg  a  tegnap  talált  forrásnál,   hanem  az  apró  tölgybokrokon 

kivül  egyéb  fával  vagy  cserjével  alig  kínálkozó  prairien  tovább  halad- 
ván, egy  kellemes  ízü  tiszta  patakhoz  értünk,  hol  tanyát  ütöttünk.  A  pa- 
tak partjai  földi  és  vizicsigák  rakványábúl  állanak,  azért  a  patakot  Shell- 
creeknek  (Csigapataknak)  neveztem  el.  A  csigák  közt  különösen  nagy 
mennyiségben  volt :  a  succiena  elongata,  és  a  helix  plebejum.  Csigát  so- 
kat szedtünk,  dr.  Baird  a  Smithsonian  Institution  csigabuvára  megvizs- 
gálta s  ugy  találta ,  hogy  egészen  azokhoz  hasonlítanak  ,  melyeket  a 
Rajna  partján  találnak ,  s  melyeket  Lyell  ismertetett  meg  nagyszerű 
munkájában. 

A  patak  25  láb  széles  s  8  hüvelyk  mély,  igen  sebesen  folyik,  part- 
jain csak  elszórtan  lengedeznek  nyárfák  ;  a  patag  közelében  a  prairien 
is  látható  néhány  facsoport  s  itt-ott  magányos  jávorfa. 

Főfolyónk,  melyet  eddig  követtünk,  mostani  tanyánkhoz  1  mfldre 
van,  medre  itt  80  rőf  széles  s  csak  hellyel  közzel  van  vizzel  borítva  ;  itt 
egyenesen  nyugatnak  tart.  Partja  mindkét  oldalon  6  — 10  láb  magas ; 
völgye  fél  mfld  széles  s  körülbelül  30  láb  magas  falak  által  van  hatá- 
rolva. E  völgy  nagyon  terméketlen,  csak  kóró  teremvén  benne. 

Szept.  7-én.  Már  reggeli  2  órakor  útnak  indultunk  egyenesen 
keleti  irányban  s  a  Csigapatak  balpartján  vonultunk  felfelé  mintegy  10 
mfldnyire.  Itt  a  kis  Cache  és  Elk  patakokat  elválasztó  hegygerinczre 
vergődtünk  s  ennek  oldalán  tanyát  ütöttünk,  miután  számos  patakon 
vonultunk  vala  át,  melyek  mind  a  kis  Cache  patakba  ömlenek. 

Estve  néhány  kickapu  indián  vadász  látogatta  meg  tanyánkat.  A 
kickapúk  mindnyájan  deli  termetű ,  szálas  legények,  nyilt,  egyenes  és 
értelmes  arczkifejezésüek  s  fejedelmi  megvetéssel  mindent  elkerültek,  mi 
a  koldulás  vagy  megalázkodás  színét  viseli.  A  witchiták  ellenben  szün- 
telen koldulgattak  mindent,  a  mit  csak  láttak,  s  a  vett  ajándokért  tartozó 
hálából  utoljára  még  mégis  loptak. 

Szept.  8-án.  Hajnalban  folytattuk  utunkat  a  hegygerincz  kanyar- 
gásait követve,  mintegy  4  mfldre ;  azután  balra  fordulván  ,  az  Elk  patak 
völgyébe  ereszkedtünk.  Annyi  ér  és  patak  volt  utunkban,  melyeken  gya- 
kran csak  nagy  bajjal  kelhettünk  át,  hogy  mai  utazásunk  nagyon  lassú 
volt.  Mindazáltal  9  mfldet  haladtunk. 

Szept.  9-én.  Még  tegnap  régi  útra  akadtunk,  melyen  a  szekérjá- 
rásnak némi  nyomait  is  találtuk,  s  ma  azon  úton  haladtunk ,  mignem  8 
mfldre  széles  és  jól  jegyezett  szekércsapásba  jutottunk.  Ez  azon  út  volt, 
melyen  a  múlt  júniusban  Riley  várból  az  Elk  patakhoz  jártunk  vala. 
Az  egész  személyzet  örömre  fakadt,  mert  most  nem  kellett  többé  a  fejsze 

és  csákány  és  ásó,  az  út  meg  volt  törve ,  tehát  az  úttörő  szerszámok  a 
szekerekre  kerültek.  Esteli  9  órakor  az  Elk  patakon  átkeltünk  s  rögtön 
barátaink  között  jelentünk  meg,  kiket  jó  egészségben  találtunk  ,  s  kiket 
váratlan  megjelenésünk  annyival  inkább  meglepett,  mivel  a  kósza  hír  foly- 
tán megvoltak  győződve,  hogy  együl  egyig  a  déli  comanchék  áldozatai 
lettünk. 

Itt  átadtam  a  főmérnöknek  a  parancsom  alatt  volt  vonatot.  Meg 
kell  vallanom,  hogy  az  összes  személyzet  minden  körülményben  és  idő- 
ben a  legpontosabban  teljesitette  kötelességét ,  zúgolódás  és  ellenkedés 
nélkül.  Egyetlen  egy  egyént  sem  vesztettünk  el ,  s  mind  lovaink  mind 
marháink  jobb  karban  voltak  ,  mint  mikor  kiindultak  vala.  Sőt  lovaink 
száma  hárommal  szaporodott,  melyeket  a  prairien  barangoló  vad  lovak 
közül  hurokkal  fogtunk  meg. 


Admirál  Gőzösön.  Felső  Misz- 
szuri  folyó,  mart.  9-én  1857. 

A  mint  ma  reggel  Leawenworth  várban  irt  levelemet  önökhöz  pos- 
tára adtam,  rögtön  a  gőzösre  szálltunk,  s  tova  utaztunk.  A  folyó  egészen 
tömve  jéghasábokkal,  s  ugy  zajlik,  hogy  az  embernek  haja  szála  is  fel- 
áll, de  mindez  nem  zavarja  az  amerikai  hajóst  és  utasokat,  s  a  pénzszer- 
zés vágya  keresztül  törteti  gőzösüket  oly  jéghasábokon,  melyektől  egy 
dunagőzösi  kapitány  elrémülne.  Pedig  ezen  gőzösök  nem  vashajók,  mint 
a  Dunán  járók,  de  óriási  fakastélyok.  S  noha  15—20  ezer  mázsa  terhet 
visznek  hátukon,  5  lábnál  mélyebben  nem  járnak.  Sokszor  szándékom 
volt  már  egy  ily  hajót  leirni,  s  most  elég  időm  lévén,  nem  mulasztom  el 
az  alkalmat,  noha  hajónk  nem  a  legnagyobbak  közé  tartozik,  melyek  a 
Misszuri  folyón  járnak.  Az  Admirál  (hajónk  neve)  560  láb  hosszú  és  68 
láb  széles,  orrátul  tatjáig,  és  egyik  peremétől  a  másikig.  Két  emeletü.  A 
hajó  tulaj  dónk  épeni  fedezetén  a  gép,katlanok,  a  tüzelőfa,  a  legénység  ágyai, 
a  konyha,  éléskamra,  és  a  3-ik  helyen  utazók  elreteszelt  szobája  vannak. 

Az  első  emelet  egészen  az  első  helyen  utazóké,  s  áll  egy  hosszú, 
pazar  fénynyel  bútorozott  teremből,  mely  az  egész  hajó  hosszán  végig 
fut,  a  teremből  számokkal  ellátott  kamarák  nyílnak  jobbra  balra,  melyek 
mindegyikében  egy  kis  pamlag,  tükör  és  két  ágy  van. 

Az  első  emelet  körül  nyilt  födött  tornácz  fut  körül,  melyre  az  Ösz- 
szes  szobácskák  ajtói  szolgálnak,  ez  utóbbiak  egyszersmind  a  közös  te- 
rembe is  nyílnak.  A  terem  hosszában  200  teritékre  való  nagy  asztal  van, 
ennek  egyik  végén  kandalló  s  kisebb  asztalok,  másik  oldalon  a  nők  tár- 
salgási teremé,  zongorával,  két  asztallal,  hat  pamlaggal  s  egy  kandalló- 
val. A  férfiak  dohányzó  szobájául  az  előterem  szolgál,  melyből  három  ajtó 
a  hajó  orra  fölötti  erkélyre  s  kettő  a  közös  terembe  szolgál. 

A  második  emeleten  laknak  a  pinczérek,  hajótisztek,  szolgák,  szoba- 
leányok, kormányosok  stb.  szintén  kényelmes  szobácskákban.  S  mindezek 
tetején  egy  kis  torony  forma  szobácska  van,  hol  a  kormányos  vezényli 
kerekével  a  hajót. 

Ily  költséges  felszerelés  mellett  én  magam  is  azt  gondoltam,  lehe- 
tetlen, hogy  a  vállalat  nagy  nyereséget  hajtson,  de  a  kaptányok  köny- 
veibe tekintve  csak  hamar  az  ellenkezőről  győződtem  meg.  Az  Admirál 
p.  o.  Louisból  Council  Bluffig,  és  vissza  1 6  napi  utazása  alatt  következő- 
leg áll  kiadás  és  bevétel  tekintetében. 

Kiadás:  dollár 

1.  Tisztikar  fizetése  16  napra 354 

2.  Legénységé 480 

3.  Pinezérek,  szolgák,  s  szolgáloké,  stb 285 

4.  480  öl  tűzifa 1200 

5.  Élelmi  szerek 150 

6.  A  hajó  biztositása  az  útra    .      .      .      *      .      .      .      500 

7.  Különféle  apró  kiadás 200 

Összesen  3169 
Bevétel:  dollár 

1.  450  utas,  közép  számítással 3000 

2.  8000  mázsa  áru ,  szerszámok  ,  gazdasági  eszközök, 

stb.  St.  Louisból  C.  Bluffig, 6000 

3.  12000  mázsa  ólom  és  réz,  fölülről  St.  Louisba       .  3000 

3.  Apró  kötegek,  mintegy 500 

5.  Postabér  a  szabad  státusoktól 600 

Összesen  13,100 
Levonva  a  kiadást  a  bevételből,  közel  10  ezer  dollár  nyeresége  van 
a  hajónak  ezen  egyetlen  egy  utón.  Ez  ha  tekintetbe  vesszük,  hogy  arány- 
lag néptelen  vidéken  jár,  mind  az  utazási,  mind  az  áru  szállítási  dij  me- 
sés olcsó,  és  roppant  kényelmet  nyújt  az  utazónak,  valóban  bámulatos  és 
megfoghatatlan  eredmény. 

í)e  valóban  az  amerikaiak  utazási  dühe  is  megfoghatatlan,  sokszor 
megáll  hajónk  egy  rengeteg  erdőben ,  hol  alig  látni  2 — 3  faházat ,  s 
20 — 25  utazót  vesz  be  és  teszen  partra.  Az  ember  elbámul ,  s  nem  fog- 
hatja meg,  honnét  jönnek  s  hova  mennek.  Néha  szinte  rengeteg  erdőben 
megáll  a  hajó,  és  gyönyörű  bársony ,  selyem  szövetű  bútorokat ,  maha- 
góni zongorát,  stb.  rak  ki,  hol  a  vidéki  esküdnék  reá,  hogy  egyébb  nem 
lakhatik,  mint  medve  és  farkas. 

Minden  könyvből  vagy  leírásból  nehéz  az  amerikai  életet  megérteni, 
csak  ugy  lehet  felfogni  s  méltánylani,  ha  évekig  benne  élünk ,  s  az  ame- 
rikaiakkal együtt  kóborlunk.  Brome  azt  állitá  hirneves  munkájában 
Amerikáról ,  hogy  nagyitás  nélkül  mondhatjuk ,  az  összes  amerikai 
lakosság  felerésze  örökösen  utón  van.  Brome  azonban  régen  volt  itt, 
még  akkor  Texas  nem  tartozott  az  Unióhoz,  Oregon  brit  tartomány  volt, 
Kaliforniában  azóta  találták  fel  a  feneketlen  arany  bányákat ,  s  Kanzás 
és  Níkaragua  felé  azóta  fordult  a  speculatio  szelleme.  Ha  Brome  jelen- 
leg irna  Amerikáról  mint  szemtanú,  kétségkívül  azt  írná,  hogy  az  ameri- 
kaiak kilencz  tizedrésze  utazik  örökösen. 

Mihelyt  az  amerikai  ember  pár  ezer ,  vagy  csak  pár  száz  dollárt 
szerzett,  felszereli  magát,  s  útra  indul  nyugot  felé.  Felszerelése  ritkán 
áll  egyébből,  mint  egy  kicsi  guttapercha  táskából ,  melyben  egy  fehér 
inge,  zsebkendője,  fésűje  és  keféje  van.  A  fehér  inget  azon  esetre  viszi 
magával,  ha  valahol  netán  gálában  kellene  megjelennie ,  vagy  ha  imitt, 
amott  perbe  keverednék ,  hogy  a  bíróság  előtt  tisztességesen  megjelen- 
hessen. Utón  minden  amerikai  közönségesen  veres ,  kék ,  vagy  szürke 
flanell  ümögben,  és  rendesen  setét  manchester  nadrágban  jár ,  melyet,  ha 
elkopik  vagy  elpiszkosodik,  eldob  és  ujjal  fölvált.  A  kofferektől  minden 
amerikai  ember  irtózik.  És  igazuk  is  van,  mert  az  amerikai  megérkezvén 
valamely  városban,  mindenét  magával  és  kezében  maga  viszi  a  vendég- 
lőbe, és  sohasem  fizet  úgynevezett  borra  valót  •  mig  az  európai  utas ,  ha 
ezer  mértfóldet  utazik,  s  csak  tizszer  áll  meg  útközben,  legalább  10  dol- 
lárt fizet  podgyásza  ki-  és  be  czipeltetéséért.  Azért  is,  ha  a  vasútikocsik 
összezúzatnak,  ha  a  gőzös  elsülyed  vagy  levegőbe  repül ,  ha  a  szálloda 
meggyúl,  s  tiz  perez  alatt  hamuvá  ég :  az  amerikai  ember  szivarozva  mo- 
solyog az  „accident"en  (mint  ők  minden  szerencsétlenséget  neveznek)  s 
tovább  megy  dolga  után,  másnap  már  elfeledte ,  mi  történt ;  mert  minde- 
nét tárczájában  viszi,  mely  mind  addig  el  nem  veszhet ,  mig  nem  ő  maga 
becses  személyében  is  oda  vesz. 

Ha  tehát  felszerelvén  magát,  útra  indul,  elmegyen  p.  o.  fel  a  Misz- 
szuri  folyón,  hol  épen  jelenleg  ugy  nőnek  a  városok  mint  gomba.  Ezer  és 

ezer  ember  speculál :  ez  élelmi  szereket  szállít,  amaz  ruhákat,  mások  gaz- 
dasági eszközöket  s  szerszámokat  építenek,  vasút  társaságokat  alapíta- 
nak, stb.  De  legtöbben  földdel  speculálnak.  Kiszemelnek  itt  vagy  otl  egy 
helyet,  megveszik  a  kormánytól  a  földet,  kimérik  a  házhelyeket,  aztán 
nagy  hirdetvényekben  felhívják  az  egész  világot,  telepedjék  oda,  elszám- 
lálva virágzó  városuk  (mely  azonban  még  csak  valami  sürü  erdő,  vagy 
valami  posvány)  előnyeit,  s  roppant  kereskedelmi  jövőjét. 

Ily  proklamatiók  rendesen  nagyszerű  kőrajzokkal  látvák  el,  p.  o.  a 
vasút  indóházak,kollegiumok,kórház  s  más  intézetek  képeivel  s  igy  szana- 
szét szórják  a  szabad  státusokban,s  a  nép  seregestül  tódul  az  uj  Eldorádóba. 

S  oda  érkezvén,  vissza  ritkán  mehet,  de  ha  bár  megcsalódott  is, 
házhelyet  vesz,  s  valami  mesterséget,  vagy  kereskedést  kezd.  Az  ily  vá- 
rosok csaknem  mindég  részvényekre  alapíttatnak,  s  legnagyobb  specu- 
latio  ily  részvényekkel  történik.  P.  o.  ma  több  mint  egy  tuczat  ily  váro- 
sok mellett  haladtunk  el,  melyek  egy  év  alatt  keletkeztek.  A  részvénye- 
sek a  föld  acrejét  1  */4  dolláron  vették  ;  jelenleg,  (egy  év  múlva)  150 
dolláron  adják  a  házhelyeket ,  vagyis  egy  acret  3000  dolláron. 

Szükségtelen  eml^eni,  hogy  számtalan  ily  vállalat  megbukik,  de 
oly  sok  sikerül,  hogy  amazokat  számításba  sem  érdemes  venni. 


Admirál  gőzösön.  Lexington 
mellett,  márt.  10-én  1857. 

Az  amerikai  vállalkozási  szellem  egy  feltűnő  példája  mutatkozott 
hajónkon  ma  reggel.  —  Lexington  városnál  kikötvén,  roppant  mennyi- 
ségű irósvajjal  kínáltak  a  parton,  s  oly  mesés  olcsón  (10  cent  fontja), 
hogy  én  megjegyzem,  ha  valaki  ezen  irósvajat  felteremthetné  a  Riley 
várba,  szép  nyereségre  számolhatna,  mert  ott  75  centbe  kerül  egy  font 
vaj.  Alig  tettem  ezen  észrevételt,  s  máris  több  útitársak  körülfogtak, 
s  kérdésekkel  ostromoltak  állításomat  illetőleg,  s  már  már  több  vállal- 
kozó késznek  nyilatkozott  a  kísérlet  megtételére,  midőn  hajónk  tovább 
indult.  Néhányan  csakugyan  megmaradtak  tervök  mellett,  s  miután  min- 
den kitelhető  felvilágosítást  és  utasítást,  melyet  tőlem  kaphattak,  följe- 
gyeztek magoknak,  egy  erdőség  közepén  kiszállottak,  hogy  onnan  gyalog 
Lexingtonba  visszamenjenek.  Itt  aztán  minden  irósvajat  és  dohányt  öszve- 

vásárolnak ,  ökrös  szekereket  vesznek,  és  felviszik  Riley  várba,  hol  az 
eladott  szállítmány  árán  majd  vad  bőröket  vesznek  öszve,  hogy  üresen 
ne  térjenek  haza. 

Mindnyájan  megvoltak  győződve,  hogy  minden  hordó  vaj  (leszá- 
mítva a  költséget)  legalább  150  dollár  tiszta  hasznot  fog  nekik  hajtani. 

Lexingtonból  Rileybe  semmi  út  sem  vezet,  tehát  közel  500  mért- 
földet út  nélkül  kell  tenniök  terhes  ökrös  szekerekkel,  a  patakokat  át 
kell  hidalniok,  vagy  a  partokat  leásni ,  hogy  tovább  juthassanak.  Aka- 
dályt azonban  az  amerikai  szellem  nem  ismer,  mikor  nyereségi  kilátás 
van  vele  összeköttetésben. 

Ily  vállalat  Európa  akármely  részében  sokáig  beszéd  tárgya  lenne, 
itt  azonban  csak  annyiban  említtetik,  hogy  mindenki  sajnálja,  hogy  nem 
ő  a  vállalkozó,  s  nem  ő  realizál  150  dollárt  egy  hordó  irós vajon. 

Jelenleg  magas  hegyek  közt  haladunk  egy  szorosban  ;  a  jég  még 
mindég  zajlik,  s  tetemesen  megrongálta  az  Admirált,  kerekei  fedezete 
már  tegnap  lehullott,  de  ez  mitsem  akadályozza  úszásában.  Egy  óra 
múlva  Miamiban  s  3  óra  múlva  Brunswickban  leszünk,  hol  kiszállok,  ré- 
szint mert  az  utasok  száma  annyira  növekedik,  Jiogy  a  hajón  mozogni  is 
alig  lehet  j  részint  mert  Massey  barátomat  meg  akarom  látogatni. 

Masszey  (mond :  Másszi)  a  Livingstoni  kerület  birája,  és  egyszer- 
smind politikai  hirlap  kiadó  szerkesztője  (Democratic  State  Gazette),  e 
mellett  egy  szivargyára  van,  s  egy  szappan-  és  gyertya  kereskedése.  A 
magyarok  ügyében  sokat  tett  és  fáradozott,  mind  socialis  téren  befolyása 
által  mind  pedig  a  közvélemény  előtt  nagy  kiterjedésű  lapja  által.  Ne- 
kem is  régtől  jó  barátom,  s  igen  sokszor  lekötelezett  apróságok  küldése 
által  a  prairiekre,  melyek  azonban  megbecsülhetetlen  hasznuak  voltak 
mindég.  Egy  szép  s  müveit  neje  és  két  kis  leánya  van,  mely  utóbbiaknak 
különös  kedvencze  vagyok,  s  tehát  kétségkül  néhány  kellemes  és  dérült 
napot  töltendek  körükben  és  ez  jól  fog  esni,  mert  bizony  közel  két  éve, 
hogy  társaságot  —  nőit  különösen  nélkülöztem,  farkasok,  medvék  és 
bivalyok  közt  kóvályogván  a  nyugoti  prairieken. 

Brunswick  Misszuri  mart.  ll-én  reggel. 

Tegnap  estve  ide  szerencsésen  megérkeztem  és  partra  szállottam. 
Massey  barátom  Carooltonban  van  a  törvényszéki  üléseken  egész  család- 
jával, s  azért  hotelben  szálltam  meg.  De  rögtön  telegraphiroztam  neki, 
hogy  itt  vagyok,  s  még  estve  választ  kaptam,  hogy  ma  estve  okvetetlen 
haza  jő ;  azért  megvárom ,  és  csak  alkalmasint  holnapután  indulok  St. 
Louisba  Col.  Chambers  gőzösön. 

Brunswick  sokat  változott  mióta  utoljára  itt  voltam.  Két  év  előtt 
nagy  tűzvész  volt  itten,  s  az  egész  várost  csaknem  megsemmisítette.  Mint 
azonban  rendesen  történni  szokott,  a  tűzvész  csak  egyeseket  károsít,  mig 
a  nagy  közönségnek  hasznot  hajt. 

Brunswick  az  előtt  deszka  és  faházakból  állott  minden  szabály  nél- 
kül épitve,  s  csak  pár  ezer  lakosa  volt ;  jelenleg  pompás  tégla  és  kőhá- 
zakkal bir,  utczái  egyenes  szegletekben  épitvék,  s  közel  25  ezer  lakos- 
sága van.  Négy  napi,  és  hét  heti  hirlap  jelenik  meg  tenne,  s  17  templo- 
mot, egy  kollégiumot,  egy  orvosi  egyetemet,  és  számtalan  elemi  és  va- 
sárnapi iskolákat  számit. 

Minthogy  a  posta  ma  indul  kelet  felé ,  jelenleg  rövid  időre ,  Isten 
önökkel. 


Leavenworth  Vár,  a  felső'  Missouri 
íolyón.  Martius  9-én  reggel  1857. 

Kedves  anyám ! 
Folyó  hó  1-én  Riley  várból  irtam  önökhöz,  épen  midőn  utolsó  leve- 
leiket vettem,  s  a  mint  elindulandók  voltunk.  Tegnap  estve  szerencsésen 
beérkeztünk  ide.  Utunk  a  szó  teljes  értelmében  regényes  volt,  ily  utazást 
Walter  Scott  ős  regényeiben,  vagy  Cooper  beszélyeiben  lehet  csak  élvez- 
ni, de  európaiaknak  kevés  fogalmok  lehet  felőle. 

Közel  400  mértföldet  lovagoltunk ,  oly  vidékeken ,  hol  emberek 
nem  laknak,  éjjel  sátorokban  tanyáztunk  robogó  és  pattogó  ttízmáglyák 
körül,  s  mikor  lovaglásunk  alatt  az  ember  előre  haladott ,  vagy  vissza 
maradott,  s  a  csapatra  pillantott ,  festőibb  látványt  képzelni  sem  lehet. 
Mert  600  indián  volt  kíséretünkben ;  közel  200  fogoly  és  mintegy  100 
főnök,  kik  Washingtonba  utaznak  a  Praesidenshez  sérelmek  orvoslása  vé- 
gett. Ezen  100  főnök  mintegy  30  külön  nemzetet  képvisel,  melyek  Ca- 
nadától  egész  a  Vörös  folyóig  lakják  a  roppant  területet,  s  e  szerint  a 
legfantasztikusabb  Öltözetben  és  fegyverzetben  vannak. 

Estenként  hadi  tánczaik,  zenéik,  s  énekeikkel  mulattak,  s  nap  köz- 
ben vadászattal. 

Szándékom  volt,  jelenleg  terjedelmesen  irni  ezen  utvonalamról,  de 
épen  most  hallom,  hogy  a  Council  Bluífi  gőzös  már  füstöl  lefelé ,  s  egy 
óra  múlva  utón  leszünk  St.  Louis  felé,  azért  levelemet  jelenre  kénytelen 
vagyok  bezárni.  St.  Louis  ide  545  m.  f.  s  mintegy  6  nap  alatt  ott  leszünk 
a  gőzössel,  honnét  aztán  alkalmasint  terjedelmesben  irok. 

Már  hallom  a  gőzös  sivitását,  azért  Isten  önökkel. 


Chambers  Gőzösön.  Glasgow  alatt. 
Misszuri  folyó,  márt.  13-án  1857. 


Kedves  anyám ! 

Múlt  héten  Leavenworth  várból  Admiral  gőzösről,  és  Brunswickból 
irt  leveleimet  reménylem  vette.  Tegnap  Massey  barátom  családjával  haza 
érkezett,  a  tegnapot  kedvesen  töltöttem  házában.  Múlt  éjjel  a  Council 
Bluífi  packet  megérkezett,  s  használva  az  alkalmat,  rá  szálltam  Washing- 
ton felé  utamat  folytatandó.  A  packet  neve  „Col.  Chambers  f  s  minden  te- 
kintetben hasonló  az  Admirálhoz,  melyet  múlt  levelemben  leirtam. 

Szükségtelen  említenem  is,  hogy  valóban  nagyszerű  látvány,  midőn 
minduntalan  ily  úszó  kastélyokkal  találkozik  az  utazó  ezen  rengetegek 
közepette.  Ma  például,  noha  csak  d.  e.  9  óra  még,  épen  most  találkoz- 
tunk a  1  7-dik  gőzössel,  melyek  mind  felfelé  utaztak  ,  s  ily  találkozás  al- 
kalmával tűnik  fel  leginkább  a  vidéki  előtt,  mily  rohanva  végzi  az  ame- 
rikai legfontosabb  ügyeit,  a  postát. 

A  posta  átvétele  s  átadása  t.  i.  ugy  történik,  hogy  a  mint  rohanva 
elhalad  egyik  hajó  a  másik  mellett,  az  illető  kapitányok  minden  szóvál- 
tás nélkül  áthajítják  egymás  hajóira  az  illető  posta  málhát  mely  néha  2 — 3 
bőr  zsákból  áll. 

Az  életmód  a  hajón  szinte  különös  érdekkel  bir.  Az  amerikai  ha- 
jókon nem  lehet  mint  Európában  koszt  nélkül  helyet  váltani ,  de  akár- 
mely távolságra  utazunk ,  az  utazási  bérben  benne  van  „mint  sine  qua 
non"  az  élelem  is.  És  ezen  intézvény  szerintem  igen  józan  ;  különösen  az 
amerikai  körülményeket  tekintve,  mert  könnyen  megtörténhetnék ,  hogy 
valaki  ezer  vagy  több  mértföldre  utat  bérelne,  s  azután  mi  sem  maradna 
zsebjében,  mi  a  manóval  élne  fél  hónapig  ?  így  az  utazó  se  a  hajó  társa- 
ság, se  az  utazó  társak  terhére  nem  lehet ;  mert  ha  bár  egy  fillér  sem 
maradt  zsebjében,  megfizetvén  a  hajó  bért,  mindennel  épen  úgy  elláttatik 
az  utazás  alatt,  mint  az,  kinek  ezrei  vágynak  birtokában. 

Az  amerikai  intézmények  természetes  kifolyása,  hogy  a  hajón  is 
mindenki  egyenlő  joggal  bir ;  a  nőket  kivéve,  kik  több  rendbeli  szaab- 
dalmakat  élveznek ,  s  mindenki  mint  valami  igen  természetes  kö- 
telességének tekinti  a  nő  irányában  minden  kitelhető  figyelmet  tanú- 
sítani. 

Nem  ritkaság  itt,  hogy  15 — 16  éves  leánykák  több  mint  1000 
mértföldre  egyedül  utaznak  atyafi  látogatóba.  Ily  utazásra  az  egyet- 
len kellék :  az  első  állomási  kapitánynak  bemutattatni  s  pártfogása  alá 
ajánltatni.  Ekkor  azután  tökéletesen  biztos  lehet  az  apa ,  vagy  mama, 
mert  nincs  eset,  hogy  kapitány  reputatióját  koczkáztatni  merné. 

Hajón  a  nők  külön  a  szalon  végén  vannak.  Az  asztalnál  is  külön 
ülnek  (felyül),  és  senkisem  közeledhetik  hozzájuk  ,  ha  csak  a  kapitány 
által  be  nem  mutattatik  valamelyiköknek,  ily  eset  azonban  nem  minden- 
napi, mert  a  kapitány  felelős  lévén  a  bemutatott  egyén  maga  viseletéért, 
jól  meggondolja  mielőtt  valakit  bemutat.  A  nők  ellenben  a  hajó  minden 
részében  szabadon  járhatnak,  kelhetnek ,  s  valóban  meglepi  a  vidékit, 
mikor  a  különben  nyers  amerikait  látja,  miként  a  szivart  kiveszi  szájá- 
ból, a  mint  a  nők  közelednek,  előttök  ajtót  nyit,  s  utánuk  bezárja,  helyét 
nekik  átengedi  stb. 

Ezen  usus  már  annyira  törvénnyé  vált,  hogy  nem  egyszer  történik, 
hogy  ha  a  messze  nyugoti  gyorskocsikon  a  helyek  elvannak  foglalva ,  s 
valamely  állomáson  nő  akar  utazni,  ilyenkor  az  utoljára  beszállt  férfi  utas 
rögtön  helyit  átengedi ;  kiszáll  s  a  következő  gyors  kocsira  vár ,  mely 
néha  egy  hét  múlva  jövend ;  vagy  gyalog,  vagy  lóháton  utazik  tovább. 
Ez  eset  oly  gyakori,  hogy  az  illető  egyénnek  eszébe  sem  jut  morogni,  de 

bár  legnagyobb  esőben  is  phlegmatice  oda  adja  helyét,  a  csapást  igen  ter- 
mészetes dolognak  tekintve. 

Az  élelmezést  tekintve,  ez  reggeli,  ebéd  s  estebédből  áll ;  mind  há- 
rom azonban  tökéletesen  hasonló  egymáshoz.  Az  amerikai  e  tekintetben 
is  praktictus.  0  nem  látja  át,  miért  is  ne  egyék  reggel  az  ember  jó  iztien, 
mikor  épen  oly  éhes  mint  délben  ?  Az  amerikai  supponálja ,  hogy  min- 
denki naponta  3-szor  éhezik  meg ,  s  minden  éhezést  hasonló  szerekkel 
orvosol ;  s  ezek  minden  tekintetben  substantialis  szerek ,  nem  pedig  oly 
„nesze  semmi  fogd  meg  jól"  forma  szerek,  minőkkel  Európában  kóstol- 
tatják az  éhes  utassal  az  eledelek  izét. 

Egyforma  lévén  ebéd,  reggeli  és  vacsora,  csak  az  egyikét  irom  le : 
legyen  az  tehát  a  csak  imént  élvezett  reggeli.  Szükségesnek  tartom  azon- 
ban előre  bocsájtani,  hogy  reggeli  5-töl  7-ig  a  terem  asztalán  mindég  fe- 
kete kávé  gőzölög.  S  a  felkelőutas  első  teendője  mosdás  után  egy,  vagy 
mint  sokan  teszik,  néhány  findzsa  fekete  kávét  kiszörpölni  ■  czukor  és 
rhum  szinte  az  asztalon  van ,  s  kiki  tetszése  szerint  szolgálhat  ma- 
gának. 

8  órakor  az  asztal  terítve ,  s  8^-kor  először  csengetnek;  ez  jel, 
hogy  mindenki  iparkodjék  a  terembe  jönni ,  a  hajó  külön  részeiből ;  az 
első  csengetés  után  mintegy  5  perezre  a  hajó  tisztek  karjaikon  az  asztal- 
hoz vezetik  a  nőket,  s  őket  kényelembe  helyhezik.  Ez  alatt  az  utasok  is 
az  asztal  egész  hosszán  állanak  mindenki  széke  mögött.  Végre  a  máso- 
dik csengetyü  szólal  meg,  jelül ,  hogy  minden  férfi  helyét  elfoglalhatja ; 
mi  bámulatos  készséggel  egy  pillanat  alatt  meg  is  történik  ,  s  a  másik 
pillanatban  már  az  evési  műtétei  hallik  zörgés  csörgés  stb.  közt. 

Levesnek  itt  sem  hire ,  sem  hamva ;  asztalkendőt  pedig  egyátalán 
sehol  sem  használnak  Amerikában  ;  ugy  tányérokat  sem  szokás  váltani ; 
de  mindenki  egy  tányérjáról  eszik  annyit ,  a  mennyit  neki  tetszik.  Az 
.asztal  tömve  van  nagy  packfong  edényekkel,  melyeket  az  alattuk  égő  szesz 
lámpa  folyvást  melegen  tart,  s  a  rajtok  párolgó  különféle  becsináltakat, 
sülteket,  pástétomokat  stb.,  melyek  valóban  nagy  választékban  és  pazar 
bőségben  rakvák  mindenki  elé  az  egész  asztal  hosszán.  Ezentúl  befőzöt- 
tek,  saláták  és  különféle  zöldségek,  aztán  csiga,  rák,  osztriga,  stb. ;  süte- 
mények, gyümölcs,  stb.  sem  hijányoznak.  Egy  szóval  minden  az  asztalon 
van,  mi  vajmi  kevés  párisi  hotel  konyhájában  található. 

S  mindenki  maga  szolgálja  magát ,  abból  és  annyit  vévén  tányér- 
jára, a  miből,  és  mennyi  neki  tetszik.  A  pinczérek  a  vendégek  hátai  me- 
gett  állnak  ugyan,  de  csak  azért,  ha  valaki  épen  oly  ételből  akarna  enni, 

melyet  el  nem  ér,  tányérát  a  pinczérnek  adja ,  ki  rögtön  kívánságát  ki- 
elégíti. 

Az  amerikai  asztalán  semmi  systematikus  rendet  nem  tart  az  ételek 
sorozatában.  Egyik  salátával ,  másik  csemegével ,  harmadik  rákkal ,  ez 
szarvas  hússal,  amaz  mandula ,  vagy  dióval  kezdvén  meg  a  reggelit ;  s 
.rendesen  össze  vissza  éve  és  keverve  minden  heterogén  ételt,  mi  előtte 
eltárul,  mire  az  evést  bevégzi.  Ezen  egész  műtét  azonban  pillanat  müve, 
mert  az  amerikai  evés  mechanismusát  csak  az  amerikai  gőzgépek  gyor- 
sasága múlja  felül. 

A  rendes  evési  órákon  kívül  a  konyhából  mit  sem  kapni,  de  italo- 
kat a  pinczérek  által  minden  pillanatban  kapni  lehet ;  ugy  szivart,  dohányt, 
és  kártyát,  mely  czíkkeket  azonban  exorbitans  áron  kell  mindég  meg- 
fizetni. 

Az  ebéd  d.  u.  2  órakor  szolgáltatik  a  vacsora  9  órakor.  S  miután 
az  asztal  szét  szedetik,  rendesen  hangverseny,  vagy  táncz  mulatság  van 
a  közös  teremben  egész  késő  éjfél  utánig  j  mert  mindég  találkozik  az 
utazó  társaság  közt,  ki  zongorán  kész  mulattatni  a  társaságot,  mindég  van- 
nak műkedvelő  énekesek,  sohasem  híjányzanak  tánczkedvelők.  S  igy 
rendesen  esttől  reggelig  zaj  van  a  hajón.  Ha  valaki  nem  alhatik ,  azzal 
az  amerikai  mit  sem  törődik  5  mert  szerinte  ki  zaj  közt  aludni  nem  tud  ne 
utazzék  gőzösön. 

Épen  most  haladtunk  el  Lucy  gőzös  mellett ,  mely  zátonyra  futott, 
s  2  nap  óta  erőködik  róla  megmenekülni.  Utasait  és  terhét  kirakta  ladi- 
kokon az  erdőbe,  hogy  könnyebbüljön.  Az  előbbiek  nagy  tüzek  mellett 
táboroznak,  s  nem  hijányzott  tréfás  szóváltás  köztök  s  köztünk,  a  mint  a 
part  hosszában  mellettök  elhaladtunk. 

Még  ma  estve  Jeíferson  Citybe  érünk ,  s  holnap  a  Misszuri  folyó 
torkolatába,  honnét  csak  pár  órai  utazás  St.  Louisig.  St.  Louisból  azon- 
ban nehezen  irok,  mert  szándékom  a  gőzöst  egyenesen  vasúttal  váltani 
fel,  s  Washingtonig  meg  sem  állani.  Legközelebbi  levelemet  tehát  Was- 
hingtonból, a  szabad  államok  fő  városából  veendík.  Ebédre  csengetnek ! 
sietnem  kell,  hogy  Amerika  fel  ne  faljon  mindent  előlem. 

Washington  mart.  21-én  1857. 

Kedves  anyám ! 
Leavenworth  várból,  Admirál  gőzösről,  aztán  Brunswickból,  és 
végre  Chambers  gőzösről  folyó  hóban  irt  leveleimet  remény  lem  vették. 
Azokban  részletesen  leirtani  utazásomat  egész  St.  Louisig,  hol  utolsó  leve- 
lemet személyesen  adtam  postára.  St.  Louisban  csak  2  óráig  tartózkod- 
tam, podgyászomat  átszállítottam  a  gőzösről  a  vasútra,  s  alig  volt  annyi 
időm,  hogy  néhány  barátimmal  kezet  szoríthattam,  tova  repültem  az  illi- 
noisi prairieken  át.  Az  utazási  bér  öt.  Louistól  Washingtonig  csak  26 
dollár  (60  pft.),  s  tekintetbe  véve  azt,  hogy  az  ember  naponta  3  jó  ebé- 
det kap,  a  kényelmes  kocsiban  kényelmesen  alhatik  egész  éjen  át,  s  az 
1835  mértföldnyi  utat  52.  óra  alatt  átrepüli,  valóban  nem  sok.  Ily  sebe- 
sen történvén  ezen  utazás,  alig  várhatja  anyám,  hogy  részletesen  leírjam; 
mert  noha  mozdonyunk  sok  nagy  városokon  vitt  át,  milyenek  Térre  Hau- 
te,  Indianopolis,  Dayton ,  Xénia,  Columbus ,  Wheeling,  Cumberland  és 
Baltimore,  mindazáltal  az  egész  panoráma,  mint  egy  ködfátyolkép,  vagy 
álom  tűnik  fel  mámoros  emlékemben.  Az  útvonal  része  Wheelingtől  Cum- 
berlandig  kétségkívül  legérdekesebb.  A  mint  ugyanis  Wheelingnél  át- 
keltünk az  Ohio  folyón,  nemsokára  mozdonyunk  egy  magas  piateaura 
vitt,  s  mindég  feljebb  feljebb  emelkedett,  mig  végre  9400  láb  magasra 
gőzölt  fel,  az  Alleghanyi  havasok  gerinczeíre.  Mosolyogva  emlékeztem 
vissza  szegény  hazám  szegény  vállalkozó  szellemére ,  mikor  néhány  év 
előtt  nem  találtatott  prakticusnak  a  fiumei  vasút,  mert  a  Zagoria  hegye- 
ken kellett  keresztül  vinni.  Végre  oly  vélemény  találkozott,  mely  kivi- 
hetőnek tartotta  a  vállalatot ,  de  egyedül  lóerővel !  —  Lássuk,  hogy 
épült  ezen  amerikai  vasút.  1848-ban  pendittetett  meg  az  eszme:  Baltimo- 
rét és  az  Ohio  folyót  vasúttal  öszvekötni.  Ugyan  ez  évben  megalakult  a 
társaság,  következő  évben  20  ponton  egyszerre  megkezdetett  a  vonal 
építése,  s  1 856-iki  júniusban  (tehát  8  év  múlva)  az  első  vonat  Baltimo- 
réból Pittsburgba  megérkezett,  átadatván  a  közlekedésnek  a  világ  8-ik 
csudája.  Az  egész  vonal  az  épületekkel  együtt  73  millió  dollárba  került 
a  társaságnak  (mintegy  150  millió  forint),  de  mindamellett  már  jelenleg 
js  15  száztóli  tiszta  hasznot  hoz.  —  Bonhommétól  egész  a  havasok  tete- 

jéig a  vasút  minden  mértföldre  146  lábat  emelkedik,  s  a  hegyek  csúcsá- 
tól Cumberlandig  minden  mértföldre  154  lábat  esik.  Sok  helyütt  a  vasút 
egyik  hegyoldalról  a  másikra  fut  tátongó  (több  száz  öl  mélységű)  örvé- 
nyeken át,  melyek  kolosszális  viaductokkal  hidalvák  át,  sok  helyütt 
3 — 4  száz  láb  magas  gránit  oszlopokon.  Aztán  széditö  sebességgel  fut  a 
mozdony  a  magas  kőfalak  felé,  mindenki  azt  gondolja,  hogy  végórája  kö- 
zelít, mert  porczikákra  keli  zúzatnia  a  vonatnak  ;  de  egy  pillanat  múlva 
bebúvik  a  mozdony  egy  lyukba,  éji  sötétség  és  penész  szag  lepi  meg  az 
utasokat;  s  10 — 15  s  néha  30  perczig  haladnak  ily  tunneleken  át  a  grá- 
nit hegyek  gyomraiban.  Aztán  a  csattogó  zuhatagok  és  robogó  havasi 
patakok,  melyek  nagy  morajjal  törnek  le  minden  irányban,  a  nagy  kiter- 
jedésű jégmezők,  bányavárosok  stb.  oly  érdekkel  árasztják  el  az  utas  ke- 
belét, hogy  nem  tudja,  ha  a  természet  nagyságát  imádja-  e  vagy  az  em- 
beri ész  hatalmát  és  vállalkozási  szellemét  bámulja  ?  Az  amerikai  azon 
véleményben  van,  hogy  ha  a  vasút  lefut  az  utsinről,  vagy  egyébb  szeren- 
csétlenség történik,  akkor  általában  kevés  remény  van  a  szabadulásra, 
akar  mely  zugába  bújjék  a  kocsiknak  az  utas.  Ezen  elv  alapján  a  vas- 
úti szekerek  tetején  ülések  vágynak,  s  körül  drót  rácsolat ,  hogy  az  ülők 
lebukás  ellen  védve  legyenek.  Ily  intézvényt  Európában  soha  sem  tűr- 
nének, itt  azonban  mindenki  nagykorúnak  tekintetik,  s  mindenki  maga 
tartozik  magára  vigyázni  és  felügyelni.  —  Ha  most  megemlítem  azt, 
hogy  felfelé  a  havason  28  mértföldet  halad  a  mozdony  óránkint,  s  lefelé 
a  havasról  38  mértföldet,  t.  i.  angol  mfldet,  elképzelhetik  önök,  minő 
nyaktörő  vállalat  az  ily  utazás,  közel  10  ezer  láb  magasságról  lefelé,  tá- 
tongó örvények,  zuhanyok,  bérczfalak  felett,  között  és  alatt,  s  mégis  a 
szekerek  tetején  is  nemcsak  számos  férfiak,  de  néhány  nők  is  kimond- 
hatatlanul mulatták  magokat,  igy  utazva,  valamennyien  kényelmesen  szi- 
varozva és  tréfálva,  senkinek  sem  jutván  eszébe,  hogy  a  társaság  exís- 
tentiája  hajszálnál  kevesebb  véletlentől  függ.  Sok  helyütt  a  vonat  láncz- 
hidakon  fut  át  az  örvények  felett,  de  ilyenkor  lassan  halad,  s  mégis  ugy 
lóbálja  jobbra  balra  az  egész  lánczhidat,  hogy  a  rácsolatba  kellett  ka- 
paszkodnunk, hogy  ki  és  le  ne  forduljunk. 

Reggeli  8  órakor,  d.  u.  2  órakor  és  esti  9  órakor  rendes  állomásain 
megáll  a  vonat,  s  az  utasok  terített  asztaloknál  tiz  perczig  ehetnek  és 
ihatnak.  Ugyanezen  10  perez  alatt  a  vonat  ellátja  magát  kőszénnel  és 
vizzel,  hogy  a  nap  többi  részeiben  időt  ne  veszítsen.  —  8  perez  mnlva  a 
harang  megkondul  s  harangoz  két  perczig,  mikor  aztán  okvetlen  megin- 
dul, mit  se  törődve  utasaival.  Apró  köz  állomásokon  soha  sem  áll  meg, 
de  akár  hol  valaki  jelentkezik,    hogy  be  akar  ülni,  vagy  kiszállni,  akkor 

lassan  halad  a  mozdony,  s  az  utas  ki  vagy  be  ugorhatik.  A  posiazsákot 
szinte  futtában  hajitja  ki  a  konduktor  az  állomásokon,  s  futtában  veszi 
be  a  tovább  szállítandó  nyalábokat.  Minderről  európainak  fogalma  nem 
lehet,  mindezt  látni  kell  itt,  hogy  az  ember  képes  legyen  hinni,  hogy 
nem  mese. 

Tegnapelőtt  éjjel  ide  szerencsésen  megérkeztem,  s  a  Wilcards  ho- 
telben vagyok  szállva.  Tegnap  tisztelegtem  a  belügyministernél,  s  Cass 
statustitkárnál,  kik  igen  nyájasan  fogadtak,  s  tudtomra  adták,  hogy  szabad 
választásom  van,  ha  tetszik,  mehetek  a  topographiai  karral,  mely  nyá- 
ron kezdendi  meg  működését  Oregonban ;  vagy  ha  inkább  tetszik,  mehe- 
tek déli  Kaliforniába,  az  ottan  állomásozó  tértani  karhoz.  Én  még  eddig 
nem  határoztam  el  magamat,  de  valószinüleg  Kaliforniát  választandom, 
részint,  mert  a  vidék  a  világ  egyik  legbájosabbja  (nincs  tél,  örökös  ta- 
vasz), részint  mert  ottani  állomásom  állandó  leend,  s  tehát  (ha  haza  már 
nem  mehetek)  ott  végre  valahára  megtelepülök ;  s  jelenleg  állásom 
levén,  valószínűleg  mégis  nősülendek.  Az  igaz,  kedves  anyám,  hogy  ezen 
lépés  ismét  közel  3000  mértfölddel  tovább  viszen  önöktől ;  de  mit  te- 
gyünk ?  Ha  már  a  sors  elválasztott  egymástól,  használjuk  fel  a  legjobbat 
mi  ajánlkozik.  Az  igaz,  hogy  a  levelezés  is  nehezebb  leend  ezentúl,  mert 
déli  Kaliforniábúl  hónaponkint  csak  egyszer  megy  posta  Uj-Yorkba,  s 
ezen  posta  út  St.  Diegótól  Uj-Yorkig  gőzösön  22  napig  tart,  tehát  le- 
velem legjobb  esetben  2  hónap  alatt  juthat  csak  önökhöz ;  de  ez  mit  sem 
tesz,  én  annál  több  és  hosszabb  leveleket  fogok  irni,  s  elvárom,  hogy  önök 
is  példámat  követni  fogják ;  s  legyünk  azon,  hogy  hozzám  minden  posta 
levelet  hozzon  önöktől,  én  tőlem  minden  posta  viend  ki  levelet  önökhöz. 

Holnap  reggel  be  fogok  mutattatni  az  uj  Praesidensnek,  ugy  a  had- 
ügyek ministerének  is ;  az  eredményt  vagyis  jobban  mondva  az  eseményt 
nem  mulasztom  el  önökkel  részletesen  közleni. 

Határtalan  megelégedéssel  tapasztaltam,  hogy  a  Washingtonban 
élő  mind  az  öt  hazámfia  kényelmes  élethelyzetben  van,  s  mindegyikök 
köztisztelet  és  közbecsület  tárgya.  Mind  az  öt  barátom  régtől  s  velem 
együtt  ürítették  a  sok  keserű  poharat  Londonban,  sokszor  inség  és  nyo- 
morúság közt.  Straus  Sándor  a  hydrographikus  bureau  főnöke  évenkénit 
2000  dollár  fizetéssel ;  Scholcz  Károly  (szepesi)  a  tengerparti  mérnök 
karnál  rajzoló,  évenkénti  1800  dollárral;  Szabó  Miklós  (temesi)  egyik 
legjelentékenyebb  könyvkereskedő  Washingtonban ;  Lulay  János  (már- 
marosi)  pedig  egyik  legelegánsabb  bútorraktár  tulajdonosa.  Mind  az 
öten  az  utolsó  év  alatt  nősültek  meg,  s  nejeik  egy  család  tagjai.  Vala- 
mennyien gazdag  amerikai  nők.  Hogy  az  öreg  Cass   tábornok  előtt  ezen 


-<£■      145      £- 

körülményt  tegnap  felemlítettem ,  kezemet  utánozhatlan  szivélyességgel 
rázta ,  megjegyezvén  :  hogy  Amerika  még  egyszer  oly  nagy  volna,  ha  a 
magyar  emigratio  oly  nagy  volna ,  mint  más  nemzeteké ;  —  s  ez  nagy 
megelégedésünkre  szolgál. 

Szegények,  csak  nem  minden  fillér  nélkül  léptünk  az  uj  világ  part- 
jaira.  Barátok  nélkül,  a  nyelvnek  nem  igen  urai,  a  szokásokat  nem  is- 
merve léptünk  versenytérre  a  világ  legnagyobb  népével,  s  alig  múlt  el  az 
idő  ,  mely  polgárosodásunkra  kivántatik  ,  s  már  is  valamennyien  (a  nem 
rég  szegény  földönfutók)  oly  független  s  oly  tiszteletre  méltó  polgári  állást 
vívtunk  ki  az  érez  hideg  nép  között  magunknak,  melyre  valóban 
büszkék  vagyunk  ,  s  méltán  •  s  otthoni  barátaink  megelégedéssel  tekint- 
hetnek felénk ,  becsületet  hozva  a  magyar  névre  s  az  imádott  egykori 
hazára. 


Villards  hotel.  Washington 
Mart.  22-én  estve  1857. 


Kedves  anyám ! 

Ma  délben  szerencsém  volt ;  az  éjszakamerikai  Egyesült  államok 
Elnökének  bemutattatni.  Ily  esemény  azonban  Amerikában  a  legegysze- 
rűbb dolog  a  világon.  A  Praesidens  rendesen  minden  nap  látogatást  fo- 
gad el ,  kivéve  azon  napokat ,  mikor  cabineti  üléseket  tart.  Ha  tehát  va- 
laki a  Praesidenssel  beszélni  óhajt ,  szándokát  a  titkárral  közli,  ki  nevét 
rögtön  könyvbe  jegyzi ,  s  az  előterembe  vezeti ,  aztán  várni  kell ,  mig  a 
sor  reá  kerül.  így  történt  velem  is ,  s  alig  várakoztunk  fél  óráig,  már 
is  az  ajtónálló  nevemet  felhívta,  az  ajtószárnyakat  feltárta,  s  én  szem- 
közt álltam  minden  egyébb  ceremónia  nélkül  a  világ  legnagyobb  válasz- 
tott hivatalnokával.  James  Buchanan,  az  épen  most  választott  Praesidens 
közel  70  éves,  magas  szikár  termetű,  nyájas  arczkifejezésü  férfiú,  egészen 

ősz,  hosszú  s  gyér  fürtökkel  fején.  Fehér  mellyény ,  fekete  hosszú  kabát 
s  fekete  nadrág  volt  öltözete ,  minden  egyébb  ékesség  nélkül.  A  tágas 
elfogadó  terem  finom  szőnyeggel  borítva ,  s  számos  veres  s  setétkék  ma- 
rocco  kerevetekkel  bútorozva ,  három  kis  kerek  asztalkával  közepén ; 
Caleb  Cushing  senator  rövid  megjegyzéssel  bemutatott  az  öreg  urnák,  ki 
aztán  magát  meghajtotta ,  kezet  adott  s  széket  ajánlt,  maga  is  egy  kere- 
veten helyet  foglalva.  Számos  kérdést  intézett  hozzám,  Kanzást  s  az  Ar- 
kanzás  folyó  ásvány  vidékeit  illetőleg.  Aztán  kérdezte ,  ha  élnek-e  szü- 
leim s  testvéreim ,  hogy  hol  vannak ,  s  minő  élethelyzetben.  Aztán  némi 
kérdéseket  tön  az  1848/9  eseményeket  illetőleg.  S  végre  kérdezte,  hol  tar 
tózkodik  jelenleg  K —  ;  az  egész  társalgás  mintegy  15  perczig  tartott, 
mikor  aztán  kijelentette,  örül,  hogy  meglátogattam,  s  bármikor  fogok  bi- 
zalommal hozzá  járulni,  használni  fogja  az  alkalmat,  engemet  czélom  ki- 
vitelében tehetsége  szerint  elősegélni.  Ekkor  kért ,  hogy  nevemet  írjam 
albumába ,  mi  megtörtérvén ,  magát  ismét  meghajtotta ,  vélem  kezet  szo- 
rított ,  én  eltávoztam.  Utánam  a  szardíniái  követ  lépett  be ,  aztán  egy 
Michígani  mezőgazda ,  s  az  előterem  tömve  volt  az  emberek  minden  kép- 
zelhető sokféleségével.  Mert  minden  amerikai  polgár  hiszi,  hogy  joga  van 
meglátogatni,  az  általa  választott  legfö  hivatalnokot,  s  azért  nem  is  mu- 
lasztja el ,  ha  Washingtonba  kerül ,  a  Praesidenssel  kezet  szorítani ,  s 
magát  szives  barátságába  ajánlani.  Az  ily  látogatásoknál  akárminő  ru- 
hában meglehet  jelenni,  sőt  keztyü  sem  kívántatik. 

De  ezen  elfogadásokon  túl  hetenkint  rendesen  egy  elfogadást  tart 
a  Praesidens ,  melyen  a  külföldi  követek ,  a  főtörvényszék,  senatus  és 
képviselő  ház  tagjai ,  ugy  a  hajóhad  és  hadsereg  főtisztjei  tisztelegnek 
nála ,  s  ezen  alkalmakkor  mindenki  illető  egyenruhájában ,  vagy  válasz 
tékos  polgári  öltözetben  tartozik  megjelenni. 

Minden  estve  rendesen  estélyt  ád  a  Praesidens ,  hol  azonban  csak 
néhány  meghitt  barátjai  hivatalosok.  Minden  pénteken  azonban  egy  nyil- 
vános estvélyt  tart,  hová  csaknem  mindenki  megjelenhet,  ki  „gentleman:" 
de  ilyenkor  illő ,  hogy  8  óra  után  jelenjék  meg  nála  az  ember ,  s  igen 
illedéktelen ,  ha  10  órán  túl  ott  marad.  A  jelenlegi  Praesidens  nőtlen, 
s  házában  az  asszony  tisztét  húga ,  Miss  Lane  viszi ,  ki  köz  hir  szerint' 
igen  udvarias  és  nyájas  házi  nő ,  noha  aggleány.  Társalgás  közt  a  Prae- 
sidenst  „Mr.  Praesident"  Elnök  urnák  szokás  szóllitani;  s  ha  neje  van 
azt  egyszerűen  Madame  nak  czimezik. 

A  Praesidens  lakása ,  mely  a  Pensylvania  avenue  végén ,  átellen- 
ben a  kapitoliummal,  s  ettól  egy  angol  mfld  távolságra  van,  egy  gyönyörű 

park  közepette ;  noha  fehér  márványból  s  nagy  Ízléssel  épült,  mégis  egy- 
szerű ,  s  igénytelen  republikánus  lakás ,  csak  egyemeletes,  két  termet, 
s  22  szobát  foglal  magában,  melyek  mindegyike  egyszerűen ,  de  Ízléssel 
van  bútorozva.  Házi  szolgáin  kivül  senki  sincs  a  Praesidens  körül ,  s  a 
nap  akármely  órájában  mindenki  a  házba  és  parkba  mehet ,  s  tetszése 
szerint  mindent  megnézhet ;  nem  egyszer  történik ,  hogy  a  látogató  a 
Praesidenssel  együtt  sétál  és  szivaroz  a  parkban. 

Ugyanezen  parkban  áll  Jackson  tábornok  érczböl  öntött 
lovag  szobra  amerikai  fehér  márvány  talapzaton.  A  szobor  leginkább 
azért  érdekes,  mert  a  ló  ágaskodó  helyzetben  van,  s  az  egész  óriási  teher 
egyedül  a  ló  hátulsó  lábán  nyugszik  ,  minden  egyébb  segéd  támaszték 
nélkül.  Ez  egyedülivé  s  egészen  eredetivé  teszi  a  szobrot,  tervezője 
Clarske  Mills  páratlan  genialitását  tanúsítva. 

A  praesidens  lakásától  keletre,  a  Lafayette-tér  mögött  egy  más  em- 
lítésre méltó  Leviathan  létezik,  a  szövetség  kincstár-épülete ;  vagyis 
európai  szólás  szerint  a  „Fináncz  minisztérium."  Az  egészen  fehér  már- 
ványból épült  palota  740  láb  hosszú,  éjszaki  oldalán  szárny  van.  A  déli 
részén  szinte  fog  egy  szárny  épülni,  de  eddig  még  csak  alapja  rakatott 
le.  S  legközelebb  a  nyugoti  oldal  fog  a  homlokzattal  egyenlő  vonalban 
beépíttetni,  ugy  hogy  az  egész  nagy  négyszöget  fog  képezni.  A  palota 
homlokzata  az  egykori  Athene  Minerva  temploma  alakjára  épült,  az  egész 
épület  hosszán  t.  i.  egy  nagyszerű  oszlopcsarnok  nyúlik  el. 

Jelenleg  a  legfelső  emeleten  a  szövetség  telekhivatala  van ,  de  ez 
nem  sokára  az  egyedül  számára,  a  Potomak  partjain  épült  szintén  nagy- 
szerű palotába  fog  költözni. 

Az  Elnök  házához,  közel  az  Unio-park  közepette  a  csillagda  van, 
mely  szintén  fehér  márványból  épült,  mint  valamennyi  középület  Was- 
hingtonban ;  s  kétséget  sem  szenved ,  hogy  mind  építészeti  nagyszerű- 
ségre, mind  műszerei  tekintetében  hasonlíthatatlanul  első  csillagdája  a 
világnak.  Ezen  intézet  a  világhíres  tengerész  Maury  igazgatása  alatt  áll, 
s  műszerei  közt  egyedüliek  s  legnevezetesebbek  a  circulus  muralis,  a  me- 
ridián transit,  aztán  az  óriási  transit  a  csillag  futások  meghatározására, 
továbbá  az  úgynevezett  „Prime  verticai"  a  körök  vissza  hatása  kikuta- 
tására, mely  Maury  ur  legfontosabb  találmányja ;  végre  a  valóban  óriási 
egyenlítői  távcső.  A  számos  hajóhadi  tisztek ,  kik  az  épület  különféle 
osztályaiban  alkalmazvák,  kitűnő  s  megelőző  szívességgel  mutatják  meg 
mindezen  műszereket  a  látogatóknak,  használati  módjukat  megmagya- 
rázzák, sőt,  mi  több,  minden  műkedvelőnek  megengedik  a  műszerek  hasz- 
nálatát, ha  épen  ők  magok  nem  foglalkoznak  tudományos  vizsgával.  Az 

intézet  épülete  kereszt  forma,  közepén  egy  magas  kupola  van ,  melynek 
kúpján  egy  150  láb  magas  árbocz  nyúlik  fel.  Mindennap  12  órakor  dél- 
ben ezen  árbocz  tetejére  egy  óriási  fehér  veres  golyó  száll  fel,  mi  a  város 
lakóival  az  igazított  időt  tudatja. 


Washington,  márt.  28-án  1857. 

Kedves  anyám! 

Ma  két  órakor  Mount  Vernonba,  Washington  egykori  lak- 
helyére, zarándokoltam,  hol  jelenleg  porai  nyugosznak.  Ot  barátom  s 
hazámfiai  (kiket  tegnapelőtti  levelemben  említek)  szívesek  voltak  neje- 
ikkel együtt  hozzám  csatlakozni,  s  együtt  rándultunk  ki  gőzösön  a  Poto- 
mac  folyón. 

Mikor  évek  előtt  e  szent  helyet  meglátogattam,  nem  irtam  le  önök- 
nek, azért  megemlítek  most  némi  említésre  méltókat.  Mount  Ver  non 
a  Potomac  Virginiai  partján  fekszik,  s  mintegy  15  mértföld  távolságra 
van  Washingtonhoz,  s  jelenleg  is  a  Washington  család  birtoka.  —  Min- 
dennap reggel  egy  gőzös  rándul  ki  oda,  mely  délután  ismét  visszahozza 
azokat,  kik  e  helyhez  zarándokolnak. 

Mount  Vernon  a  természet  által  is  oly  bőkezüleg  van  min- 
denféle bájjal  felruházva,  hogy  köz  állítás  szerint,  egyetlen  mezei  lak 
sem  múlja  fel  a  Potomac  parton  regényes  és  festői  fekvése  szépségében. 
A  mezei  lakás  egyszerű  faház,  egy  emeletes,  96  láb  hosszú,  s  egész  kosz- 
szát  egy  tágas  tornácz  futja  végig.  Belső  szerkezete  s  bútorzata  épen 
ugy  áll  ma  is,  mint  Washington  idejében,  s  oly  lelkiismeretes  kegyelet- 
tel hagyatott  meg  minden  régi  helyzetében,  hogy  köztudomás  szerint 
1824-ben  Lafay ette,  midőn  e  helyet  utoljára  látogatá  meg,  Lavas- 
seurhez  következő  megjegyzést  tette :  „Valóban,  minden  szeg  ugy  áll  ma 
is  mint  30  év  előtt." 

Többek  közt  a  „Bastille"  nagy  kulcsa,  melyet  Washington  saját 
kezeivel  akasztott  ablaka  fölé  egy  szegre,  ma  is  ott  lóg,  és  soha  sem 
érintetett  az  óta  idegen  kéz  által.  Az  irószobában  szanaszét  hevernek 
könyvei,  ruhái  stb,  s  általán  az  egész  szoba  a  nagy  elhunytra  emlékez- 
tet. Ugyanezen  szobában  egy  könyv  tartatik,  melyben  minden  vidéki  lá- 
togató nagy  örömmel  jegyzi  be  nevét. 

A  láthatárról  éjszakra  egy  gyönyörű  halom  emelkedik  fel,  hova  te- 
kervényes kertté  varázsolt  utak  vezetnek ;  a  tetőre  érkezve,  cziprus  és 
magnólia  lombok  közt,  egyszerre  a  sir  előtt  áll  a  vándor ,  elfogult  és 
zajló  kebellel  !A  világ  legnagyobb  fér  fiaporai  egyszerű  fe- 
hér márvány  sarkophag  alatt  nyugosznak.  A  sir  homlokzatán  az  ameri- 
kai czímer  faragva,  s  alatta  e  két  azó  „Washington  György." 
Washington  sirja  mellett  egy  másik  —  hozzá  egészen  hasonló  áll  —  ne- 
jéé, a  szinte  egyszerű  felírással :  „Washington  Mártha".  Szokás 
a  látogatók  közt  a  cziprus  lombokból,  melyek  a  sírt  környezik,  és  a 
sírra  ültetett  növényekből  emléket  vinni,  s  ezt  én  is  híven  tevém  jelen- 
leg épen  ugy,  mint  évek  előtt,  s  mint  akkor,  ugy  ma  is  haza  küldök  belőle 
emlékül  barátaimnak.     . 

Gondolom,szivesen  veszik  majd,mert  innét,  s  levélben  alig  küldhetnek 
valamit,  mi  becsesebb  volna,  mint  „egy  czipruslomb  Washington  sírjáról." 

Mily  nagy  AVashington  emléke  az  utókor  előtt,  eléggé  tanúsítja 
azon  körülmény,  hogy  valamikor  csak  elhalad  a  sir  előtt  egy  gőzös,  fe- 
kete lobogót  huz  fel  és  harangoz.  Minden  hadi  hajón  pedig,  mely  a  Pa- 
tomacon  elhalad,  a  sír  előtt,  az  egész  legénység  fegyverbe  áll  a  födöze- 
ten  és  tiszteleg,  s  a  lobogók  fél  árboczra  vonatnak. 


Mártim  24-én  reggel. 

Levelemet  félbeszakasztottam,  mert  húgaim  (barátim  nejei)  hoz- 
zám jöttek,  s  elvittek  ismét  magukhoz.  Valóban  egész  tréfa  itteni  életünk, 
miről  fogalma  csak  annak  lehet,  ki  száműzött  volt  életében !  A  menyecs- 
kék azon  capricet  verték  fejőkbe,  hogy  engem  „Uncle  John"-nak  hívja- 
nak, ennek  következése  lett,  hogy  én  őket  „Niece  Lully,  r'ece  Nmcy" 
stb.-nek  hívom.  Ily  viszonynál  fogva  követeltem ,  hogy  az  atyafi- 
ságos csókolódzás  is  behozassék,  mi  minden  ellenmondás  nélkül  meg- 
engedtetett. A  menyecskék  ugyancsak  körbe  fogtak  mint  afféle  öreg  bá- 
csi urat,  s  eleget  tréfálnak  rovásomra. 

Az  ember  azt  gondolja  önkénytelen  is,  hogy  magyar  nők,  mindég  s 
valamennyien  a  többes  számban  igy  mondják :  „We  Hungarians" 
mi  magyarok).  Szeretnének  erővel  megnősitni,  hogy  épen  féltuczatot  te- 
gyen a  compánia. 

Ipam  és  napám  uraimék  komoly  fráterek,  mégis  csaknem  megpuk- 
kantunk múlt  éjjel,  zálogváltót,  aztán  kergetösdit  játszottunk,  csárdást 
tánczoltunk,  népdalokat  énekeltünk,  egy  szóval  oly  lármát  ütöttünk,  hogy 
nem  irigylem  a  szomszédok  nyugalmas  éjjelét. 

Épen  most  jön  hozzám  a  belügyminister  Írnoka ,  az  izenettel, 
hogy  rögtön  jelenjek  meg  a  hivatalban.  Alkalmasint  intézkedtek  már 
jövő  foglalkozásom  felett,  sietek,  de  mihelyt  visszajövök,  megírom  az 
eredményt. 


Mártivs  24-én  délben. 

Kedves  anyám ! 

Épen  visszaérkeztem  a  belügyministertol,  és  sietek  önnel  tudatni, 
hogy  sürgető  ajánlatokra  elfogadtam  a  kaliforniai  alkalmazást.  Jövő  hó- 
nap 6-án  (azaz  11  nap  múlva)  induland  Uj-Yorkból  egy  gözfregát,  s  azon 
Chagresig  fogok  utazni,  onnét  Panamába  a  délamerikai  vasúton,  Pana- 
mából St.  Franciscoig  (California  fővárosa)  a  Csendes  tengeri  gőzhajó 
társaság  egyik  hajóján.  St.  Franciscoból  pedig  öszvéreken  a  Teján  he- 
gyekbe utazandok,  az  egész,  St.  Franciscóban  szerkesztendő  topogra- 
phiai  karral. 

Ezen  Csendes  tengeri  állomás  most  alakíttatott,  s  feladata :  egész 
déli  Kaliforniát,  Sonorát,  a  Bibor  tengert  és  a  Mesilla  területet  topogra- 
phiailag  felvenni. 

A  munka,  természetes,  évekig  fog  tartani,  s  tehát  biztos  és  állandó 
hivatalom  leend,  a  meddig  csak  akarom.  Felvagyunk  hatalmazva  egy 
állandó  fő  szállást  építeni  a  tejáni  hegyszorosban,  hol  a  rajzoló  kar  mü- 
ködendik  j  s  a  kormány  havonkénti  postát  fog  köztünk  és  St.  Francisco 
közt  járatni. 

Oly  vidék  levén  ezen  hely,  hol  ugy  szólván,  soha  sem  járt  senki, 
számolhatnak  reá,  hogy  érdekes  leírásokat  és  rajzokat  fognak  tőlem 
venni. 

Leveleiket  azonban,  míg  más  utasítást  nem  adok,  csak  Brunswikba 
czimezzék. 

Holnap  délután  Philadelphiába  utazok,  hol  számos  barátim  köré- 
ben pár  napot  tölteni  szándékom,  s  útközben  (Baltimoreban)  Ludvigh 
Samut  is  meglátogatom.  Philadelphiából  jövő  hó  2-án  Uj- Yorkba  utazom, 
hol  3-án  kötelessségem  magamat  jelenteni  a  fregát  kapitányánál. 


Fossards  hotel.   Philadelphia,  Pennsyl- 
vania állam.  Márt.   29-én    1857. 


Kedves  anyám ! 

Utolsó,  Washingtonból  irt,  leveleimet,  reménylem  vették  ,  melyei- 
ben többek  közt  tudtokra  adtam ,  hogy  Kaliforniában  nyertem  állomást, 
az  ottan  szerkesztendő  tértani  karnál.  Azt  is  tudattam  önökkel ,  hogy  a 
küszöbön  álló  apr.  6-án  az  Ujyorki  kikötőből  elindülandok,  s  igy  mikorra 
ezen  soraimat  veszik,  már  a  Csendes  tenger  hullámain  leszek. 

Washingtonból  f.  h.  24-én  délben  elindultam  hazámfiaitól  vett  szí- 
vélyes bucsu  után  :  ez  utóbbiak  közül  ketten  egész  Baltimóréig  elkísér- 
tek a  vasúton.  E  helyen  Ludwigh  Samut  akartam  meglátogatni ,  hogy 
neki  legalább  egy  rjó  estvét"  kivánjak,  de  nem  találtam  otthon ,  ő  Sa- 
vannába utazott  felolvasásokat  tartani  az  ottani  mértékletességi  egyletek 
ellen.  Samu  barátunk  e  téren  hatalmas  és  félelmes  ficzkó.  Neje  épen 
színházban  volt,  s  attól  tartva,  hogy  marasztani  fog ,  ha  felkeresem  ,  de 
más  részt  nem  is  bízva  egészen  állhatatosságomban,  hölgyek  kérésének 
ellenszegülni  nem  tudván,  visszahordozóskodtam  ismét  az  indóházba ,  s 
a  következő  vonattal  tovább  utaztam  Philadelphia  felé ,  hova  25-én  dél- 
ben minden  „acoident"  nélkül  megérkeztem. 

Régóta  sok  barátom  volt  itten,  kikkel  azonban  csak  levelezés  által 
ismerkedtem  meg.  Annál  kedvesebb  volt  jelenleg  a  személyes  megismer- 
kedés. Már  régen  az  itteni  természettudományi  akadémia  tagja  voltam,  s 
azért  tegnap  a  hónapos  ülésben  székfoglaló  beszédemet  tartottam.  Jelen- 
leg a  philosophiai,  történettudományi,  és  Franklin  társulatok  levelező  tag- 
jául vagyok  ajánlva,  s  kétségkül  megfogok  választatni. 

Philadelphia  minden  bizonnyal  legszebb  város  a  szabad  státusok- 
ban, lakossága  számára  nézve  nem  nagyobb  ugyan  Bécsnél ,  de  kiterje- 
désre legalább  4-szer  akkora.  A  középületek  nagyszerűsége  mindent 
felülmúl,  mit  eddig  Amerikában  láttam. 

Az  itt  uralkodó  életet  s  mozkégonyságot  csak  az  ítélheti  meg ,  ki 
az  itteni  viszonyokat  ismeri.  A  jótékony  intézetek  számára  nézve  egy 
város  sem  múlja  fel  Philadelphiát,  s  a  218  templom  nagyrésze  az  építé- 
szet remeke. 

Az  egész  város  jól  van  kövezve;  a  járdák  18  láb  szélesek,  s  fehér 
márványból,  ezentúl  minden  utczán  óriási  fa  sorok  ültetvék,  melyek  töm- 
vék  különféle  fajú  mókusok  ezreivel,  melyek  oly  szelídek  ,  hogy  ha  egy 
mandolát  nyújtunk  nekik,  lejönnek  s  elveszik  a  kézből.  A  közterek  szin- 
tén mind  parkokká  alakitvák,  egy  egy  tavacskával  közepén,  hol  hattyúk 
és  kacsák  úszkálnak,  a  parkokban  pedig  szelíd  antilopok  legelésznek. 

Csudálatra  méltó,  hogy  Philadelphia  gyár-  és  kereskedő-város  lé- 
vén, még  is  oly  tiszta,  valóban  alig  látni  egy  szemét  szálat  utczáin.  8  mi 
nekem  első  nap  szemembe  ötlött,  a  volt,  hogy  életemben  soha  és  sehol 
nem  találkoztam  utczán  annyi  jó  arcczal  mint  itten.  Még  a  kora  nők  is  ál- 
talán szépek.  Itt  ugyan  nem  találtuk  a  tüzteljes  olasz  szépséget ,  sem  a 
márvány  brit  szépséget ,  de  valamit  a  kettő  között ,  mi  nagyon  jel- 
lemzetes. 

Ha  valaki  tanácsomra  egykor  Philadelphiába  rándul,  nem  mulasz- 
tandom  el  Madame  Rush-hoz  ajánlani ;  én  ma  mutattattam  be  nála ,  s 
mondhatom,  soha  életemben  nem  láttam  együtt  annyi  szép  asszonyt. 

Madame  Rush,  egy  gazdag  bankámé,  fejedelmi  házat  vezet ;  remek 
kertje,  képtára  s  szoborgyüjteménye  van;  minden  vasárnap  reggeli 
elfogadást  tart,  hol  az  egész  philadelphiai  haute  volée  jelen  szokott 
lenni,  mert  hírneves  zenészek  és  énekesek,  ugy  külföldi  utazók  is  hiva- 
talosak. 

Ezen  matinéek  hasonlítanak  a  párizsi  „reunions "-okhoz ,  csak 
hogy  itten  egy  villás  reggelivel  végződnek,  mely  öreg  ebédnek  is  beille- 
nék. Ugyan  ez  alkalommal  kedvesen  lepett  meg  a  *  számos  magyar 
borok :  a  somlai,  tokaji;  budai  és  magyarádi ,  pozsonyi  pezsgő,  stb  jelen- 
léte ;  értésemre  adatott ,  hogy  pár  év  olta  Philadelphiában  általánosan 
magyar  borral  élnek  a  gazdagok,  mit  eddig  nem  tudtam.  Utóbb  a  ven- 
déglő étlapján  is  láttam  a  magyar  borok  jegyzékét,  s  megirhatom  ,  hogy 
itt  egy  palaezk  somla*  3  dollár  (6  ft.  50  kr.  p.)  ,  tokaji  máslás  4  dollár, 
budai  veres  2  V2  dollár !  Elképzelhetni ,  hogy  kereskedő  uraimék  sokat 
nyernek  rajtok ;  szivemből  kívánom !  mert  elterjesztvén  hozánk  borai 
hirét,  megérdemlik. 

A  21  színház  közül  jelenleg  csak  3  van  nyitva  (télen  van  a  rendes 
saison),  egy  burlesqueház ,  egy  dráma  ház,  és  az  olasz  opera ;  ez  utób- 

biban tegnap  a  Sevillai  borbélyt  láttam,  vagyis  jobban  mondva  hallottam 
előadni.  A  hangász  kar  különösen  jó. 

Philadelphiában  igen  sok  érdekes  és  nevezetes  tárgy  van ,  sajná- 
lom ,  hogy  nem  ismertethetem  meg  szokásom  szerint  önökkel ,  mert  tud- 
ják, én  nem  vagyok  önző,  szeretném  ha  az  egész  világ  vélem  utazna  s 
mindent  látna,  mit  én  látok  5  annál  inkább  óhajtanám  önökkel  közleni 
tapasztalásimat. 

Utóbb,  ha  időm  engedi,  visszatérek  még  levélben  Philadelphiára,  de 
jelenleg  annyi  dolgom  van,  hogy  ezt  legjobb  szándok  mellett  sem  tehe- 
tem. Számtalan  apróságokat  be  kell  vásárolnom,  mit  Kaliforniában  vagy 
épen  nem  kaphatnék,  vagy  csak  igen  magos  áron  szerezhetnék  meg;  pe- 
dig a  hosszas  élet  a  nyugoti  prairieken  megtanított  reá,  hogy  némi  apró- 
lékok bírása  által  aránylagos  kényelmet  lehet  élvezni,  mig  nélkülök  nél- 
külözéseknek vagyunk  kitéve. 

Nagy  megelégedésemre  szolgál  azonban,  hogy  édes  anyám  egy  rég 
óhajtott  kívánságát  végre  valahára  teljesíthettem.  Arczképemet  ugyanis 
ma  két  példányban  photographiroztattam ,  s  Wilhelm  Rosenthal  nevű 
németországi  spediteurnek  átadtam,  ki  magát  kötelezte ,  a  küldeményt 
pontosan  önök  kezébe  juttatni.  Egyiket  Gyulának,  másikat  Malinak  kül- 
döm, édes  anyám  ugy  is  vagy  egyiknél,  vagy  másiknál  leend,  s  tehát  nincs 
szüksége  külön  példányra.  Ha  azonban  San  Franciscóban  időm  leend 
magamat  festékkel  levétethetni,  ugy  küldök  még  egy  harmadikat  is. 

Szükségtelen  megjegyeznem,  hogy  ha  alkalmilag  édes  anyám ,  hú- 
gom és  öcsém  megküldik  arczképeiket,  kimondhatlanul  örvendeni  fogok. 


Iljyork,  april  2-én  1857. 

Kedves  anyám ! 
Pár  nap  előtt  Philadelphiából  írtam  levelet,  értésükre  adván,  hogy 
onnét  Uj-Yorkba  utazandok.  Tegnap  reggel  végre  oda  hagyva  Philadel- 
phiát, a  Delaware  folyón  Amboy-ig  utaztam  gőzösön,  egyedül  azért,  hogy 
a  folyót  lássam,  mert  rövidebb  idő  alatt  is  utazhattam  volna  vasúton.  A 
Delaware  valóban  Amerika  egyik  legkiesb  folyója,  teledestele  élet- 
tel mindenütt,  a  merre  a  szem  tekint,  a  vizén  gőzösök  s  vitorlások  egy- 
mást kergetik,  a  parton  gyönyörű  villák  s  parkok  mosolyognak  az  utasra, 

melly  villák  a  legfantasztikusabb  stylben  épitvék.  Legtöbbje  azonban  fé- 
lig góth  és  félig  mór  Ízlésben  épült  számtalan  tornyokkal,  melyek  külö- 
nös tekintetet  adnak  az  egész  tájképnek. 

A  Delaware  torkolatánál,  Amboyban  vasútra  szállottam,  s  estéli  7 
órakor  Uj-Yorkban,  Taissant  hotelben  szálltam  meg. 

Uj-York  szintén  sokat  változott  az  óta,  hogy  itt  megfordultam, 
számtalan  főutczák  akkor  is  nagyszerűek  voltak,  de  azóta  azokat  nagy- 
részben lebontották,  és  márvány  palotákkal  pótolták  ki.  Az  úgynevezett 
4-ik  és  5-ik  Avenue ,  azt  hiszem ,  felyül  múlja  nagyszerűségben  Paris 
vagy  London  akármely  utczáit. 

Ma  reggel  voltam  a  hajón,  melyen  elutazni  fogok,  valóban  egy 
óriási  vizi  kastély,  neve  „Illinois"  a  hasonnevű  státus  tiszteletére.  Hét- 
főn reggel  7  órakor  Isten  nevében  elfogunk  indulni,  s  Nyugot-Indián  át 
Chagresig  utazni  (Délamerika),  Chagresből  Panamáig  vasúton,  onnét  pe- 
dig San  Franciseoig  a  Csendes  tengeri  vasúttársaság  egyik  gőzösén.  Al- 
kalmasint 22  nap  alatt  megteendjük  ezen  utat,  ha  semmi  baj  nem  ér. 
Noha  Panamán  kiszállunk,  meg  fog  bocsátani  anyám,  ha  onnét  nem  írok, 
mert  hajórul  vasútra,  s  G  óra  múlva  ezen  vasútról  ismét  hajóra  költöz- 
ködvén, lehetetlen  hogy  csak  gondolni  is  lehessen  Írásra.  Mihelyt  San 
Franciscoba  érek,  körülményesen  fogok  írni  önöknek. 


San  Francisco,  Kalifornia.  Május 
1-én   reggel   1857.      , 

Kedves  anyám ! 

Sietek  önökkel  tudatni,  hogy  tegnap  estve  (24  napi  utazás  után) 
szerencsésen  ide  megérkeztem,  s  jó  egészségnek  örvendek  ! 

A  mint  Uj-Yorkból  apr.  2-án  irt  levelemben  tudattam  önökkel,  apr. 
(5-án  reggeli  7  V2  órakor  csakugyan  tengerre  szállott  hajónk,  Illinois  gő- 
zös, öszvesen  1246  utassal,  (ezek  közt  342  nő,  és  216  gyermek)  s  8-án 
Cap  Hatteres,  10-én  a  Bahama  szigetek  mellett  elhaladva,  12-én  azaz 
húsvét  vasárnap  egész  nap  Saint  Domingo  sziget  óriási  szikla  bérezés 
partjai  alatt  haladtunk  D.  N.  irányban;  13-án  reggel  9  órakor  a  jamai- 
kai révkalauz  mászott  hajónkra,s  schonerj ét  oldalunkhoz  kötve,  12  órakor 
délben  Jamaika  szigetéhez  kalauzolt,  s  már  1 V2  órakor  d.u.  Port  Royalba, 
s  f/a  óra  múlva  Kingston  elé  (Jamaika  fővárosa)  érkeztünk,  hol  gőzösünk 

vizet és  kőszenet  vön  be.  Ezen  6  órai  időt  használva  partra  szálltunk,  s 
a  városba  mentünk. 

Kingston  mintegy  25  ezer  lakost  számit,  számos  templom,  egye- 
tem, könyvtár  s  tudományos  intézetekkel  bir.  Ezentúl  109  czukorgyára, 
s  több  mint  100  rhum  gyára  van.  —  Egy  palaczk  rhum  itten  (magyarra 
fordítva  a  pénzt)  10  kr;  1  font  czukor  2  kr,  1  ananász  1  kr,  12  narancs 
3  kr,  12  czitrom  5  kr ;  egy  itsze  kávé  2  1/2  kr,  stb. 

Szarvasmarha  igen  kevés  van  a  szigeten,  azért  a  marhahús  nagyon 
drága,  de  annál  több  kecske  és  birka  van,  melyek  a  hegyek  közt  mil- 
liónként legelnek.  Egy  birka  ára  30  kr.  p.  p.  egy  kecskéé  15  kr.  p.  p. 
A  lakosság  nagyobb  része  négerek,  mulattok,  quadronok  és  sambokból 
áll,  kik  fél  mezítlen  futkosnak  idestova,  legtöbbnek  egyedüli  meze  egy 
kötény,  s  szalmakalap.  A  fehér  lakosság,  ugy  szólván  az  angol  ka- 
tonák, tisztek,  kereskedők,  consulok  és  kormányhivatalnokokból  áll 
egyedül. 

A  város  egészen  rejtve  van  hegyek  közt,  s  látni  nem  lehet,  míg 
csak  (a  szó  teljes  értelmében)  utczáiban  nem  vagyunk.  Előtte  két  szi- 
get és  egy  félsziget  nyúlik  ki  a  tengerbe,  melyeken  mindenütt  erősségek 
épitvék,  nehéz  álgyukkal,  s  az  egész  tengeröböl  tömve  van  angol  hadi- 
hajókkal. 

Ugyan  13-án  estve  a  horgonyt  felvontuk,  s  ismét  a  sik  tengerre 
szálltunk  5  de  most  rövid  időre,  mert  már  15-én  reggel  a  délamerikai  par- 
tokat pillantottuk  meg,  s  Uj-Granada  mellett  végig  gőzölvén,  d.  u.  1  % 
órakor  Chagresbe  érkeztünk  s  kikötöttünk.  A  kikötő  itt  igen  jó,  mert  a 
tenger  itt  oly  mély,  hogy  a  legnehezebb  hajók  is  a  parthoz  köthetnek. 
Chagres  jelenleg  egészen  romlásnak  indul,  s  alig  lakik  benne  valaki,  de 
vele  átellenben  két  év  óta  más  virágzó  város  épült,  t.  i.  A  s  p  i  n  w  a  1 1 , 
honnét  a  vasút  visz  Panamába.  Mi  is  tehát  ide  mentünk,  s  mivel  csak 
d.  u.  5  órakor  volt  indulandó  a  vonat,  elég  időnk  volt  a  várost  szemügyre 
venni,  melynek  máris  10  ezer  lakója  van,  noha  2  év  előtt  még  rengeteg 
erdőség  volt  helyén,  s  jóllehet  igen  egészségtelen  berkes  helyen  épült.  A 
lakosság  szine  és  nemzetisége  mindent  felülmúl  egyvelegben,  mit  valaha 
életemben  láttam. 

Gazdag  millionairek  s  kalandorok  a  világ  minden  részéből  egyesül- 
tek itten  egy  czélra :  pénzt  gyűjteni.  Alig  van  nyelv  a  világon,  melyet 
itt  hallani  nem  lehet,  s  az  éjszaki  saroktól  egész  a  déli  pólusig  minden 
termény  és  áru  itt  öszpontosul ;  mert  indulási  pont :  keletre  Európa  felé, 
éjszakra  a  szabad   státusokba,  Mexicóba,  Közép-Amerikába,  és  Nyugot- 

Indiába ;  Délamerikába  és  Afrikába;  nyugotra  végre  Japán,  China,  a 
Sandwich  és  Tahiti  szigetek,  Ausztrália  és  Uj-Zéland  és  Keletindiába. 

E  fekvése  következtében  kétséget  sem  szenved,  hogy  Aspinwall 
nagy  jövőnek  néz  elébe,  s  nem  lehetetlen  sokak  állítása,  hogy  1/i  század 
múlva  egyik  legfontosabb  városa  leend  a  civilizált  világnak,  —  Aspinwall 
ezentúl  találkozó  helye  a  filibusztereknek,  kik  itten  különbféle  társulá- 
sokat alakítanak  szerencséjük  megalapítására. 

Annyi  desperadó  tartózkodik  itten,  hogy  bármely  terv,  vagy  indít- 
vány, legyen  az  bármily  circulue'quadratus,  víszhangra  s  pártfogásra  talál, 
s  a  ki  akarja,  elég  pénzt  kap :  expeditiókat  felszerelni,  e  vagy  ama  szige- 
tet kikutatni,  aranybányákat  felkeresni,  vagy  országokat  foglalni  és  hó- 
dítani stb. 

Épen  a  kikötő  előtt  jelenleg  Aspinwall  János  (a  város  alapítója,  egy 
Üj- Yorki  bankár)  egy  áru- raktárt  épít,  mely  egészen  faragott  gránitból 
épülvén  közel  3/4  mfd.  hosszú  lesz ,  8  emeletes  és  aránylag  mély, 
midőn  ott  voltam,  1700  napszámos  dolgozott  rajta,  a  kőművesek  kivéte- 
lével. Ha  tekintetbe  vesszük,  hogy  minden  közönséges  napszámos  4  dol- 
lárt (9  pfrtot)  és  kosztot  kap  naponkint,  ellehet  képzelni,  mennyibe  fog 
kerülni  az  épület  s  mily  óriási  üzlet  váratík,  hogy  a  vállalat  magát  ki- 
fizesse. 

5  órakor  d.  u.  végre  vasútra  szállottunk,  s  begőzöltünk  a  rengeteg 
erdőségbe,  a  tigrisek,  párduezok,  medvék  és  boák  ős  lakásába  ;  a  föld- 
szoros Aspinwalltól  Panamáig  csak  41  mfd,  de  nem  lehetvén  egyenes  vo- 
nalban vinni  a  vasutat,  az  égbe  nyúló  Cordillerák  miatt,  a  vasútvonal 
68  mfd.  hosszú. 

Csudálkozás  és  bámulat  ihletje  lepi  meg  önkénytelen  is  az  embert, 
midőn  a  század  csudája,  a  civilizatio  és  vállalkozási  szellem  ezen  óriási 
diadalán  tévelyeg  elkábult  képzete.  Csak  kevés  évek  óta  még  minden  át- 
törhetlen  rengeteg  volt,  tömve  vad  és  vérengező  állatokkal  és  boákkal,  s 
10 — 12  napi  rémséges  utazásba  került  a  Csendes  tengerre  való  keresz- 
tül vergődés ,  nem  is  említve  a  veszélyeket,  s  kimondhatatlan  szenvedé- 
seket, miknek  ily  kalandos  utasok  kitéve  voltak ;  s  jelenleg  3  óra  alatt  a 
gőzmozdony  átrepíti  az  utast,  kényelmes  marokkó  és  bársony  keverete- 
ken,  melyekről  havanna  szivarral  szájában  bámulhatja  a  mosolygó  gro- 
teszk természetet,  s  a  buja  növényzetet. 

A  vasút  mindenütt  hegyvágányokban  halad  a  hegyek  lejtőjén,  csak 
4  alagút  van  az  egész  vonalon,  azért  ellehet  képzelni ,  hogy  igen  teker- 
vényes ;  csaknem  mindenütt  hirtelen  fordulatok  s  kanyargásokban  ki- 
gyódzik  el. 

Sok  hegyi  patakok  és  apró,  de  sebes  folyók  lévén  útközben,  szám- 
talan kid  építése  volt  szükséges  a  vonalon.  Az  esős  évszakban  a  vízelem 
a  hegyekről  lemosván  az  útra  az  anyagokat,  mulhatlanul  szükséggé  vált, 
hogy  folyvást  fogadott  munkások  legyenek  jelen  a  vonalon,  kik  az  utat 
jó  karbau  tartsák.  E  czélból  minden  10  mértföldre  egy  depotja  van  a 
vasúttársaságnak,  hivatalnokok,  felügyelők,  s  állandóan  felfogadott  kéz- 
művesek és  napszámosokkal,  kik  örökösen  tatarozzák  a  vasutat,  ugy 
szólván  éjjel  nappal. 

Ezen  depótok  azonban  a  civilizatiot  is  tetemesen  előmozditották, 
mert  mindegyik  körül  máris  város  emelkedett,  hova  öszpontosul  az  egész 
vidék  termését  eladni,  vagy  munkájával  jóllétre  vergődni,  s  igy  kétség- 
kivül,  kevés  évek  múlva  az  egész  vasútvonal  hosszán  a  civilizatio  fog 
meggyökeredzeni  a  majmok  és  papagályok  helyébe,  melyek  alkalma- 
sint már  gyanítják  ezen  bekövetkezendő  eseményt,  mert  a  mint  a  moz- 
dony előhalad,  jobbról  balról  oly  pokoli  zajt  ütnek,  hogy  alig  lehet  egy- 
más szavát  érteni  a  kocsikban. 

Megtörténik  néha  az  is,  hogy  narancsokkal  és  czitromokkal  becsü- 
letesen attakirozzák  a  mozdonyt ,  a  mint  tova  halad.  Ilyenkor  azon- 
ban egyik  vagy  másik  utas  a  revolutionáriusok  közé  egy  pisztolyt 
szokott  eldurrantani  s  őkemék,  igen  okosan,  hátat  fordítanak,  s  fut- 
nak a  merre  futhatnak. 

A  növényéletet  leírni  vagy  lerajzolni,  mely  ezen  tropicus  ég  alatt 
elterül,  emberi  hatalom  körén  túl  esik.  Mennyit  olvastam  életemben  Dél- 
Amerikáról,  hány  mester  kéz  ecsetét  láttam  életemben,  s  most  midőn  a 
szerencse  különös  kedvezménye  természetben  engedte  azokat  láthat- 
nom, mosolyogva  s  szánalommal  emlékeztem  vissza  még  Humboldt,  és 
Velasquesre  is !  —  Itt  áttörhetlen  rengetegek  repkényekkel  ugy  ösz- 
ve  fonvák,  hogy  nincs  kopó  a  világon,  mely  csak  néhány  rőfnyire  is  bele 
törhessen.  Amott  óriási  bérezek,  melyek  10 — 12  ezer  lábra  a  legfan- 
tasztikusabb alakokban  ég  felé  nyúlnak ;  ott  ismét  tavak  ;  robogó  pata- 
kok, s  mély  mahagony  erdőségek. 

Aztán  az  ezer  és  ezer  fa  és  repkény,  és  virág  nemek  közt  egyetlen, 
de  egyetlen  egy  sincs,  mellyel  valaha  találkoztunk  j  minden  új ,  szépség- 
es nagyszerűségben  minden  álmot  felülmúl;  150  láb  magas  sárga,  piros, 
és  kék  kelyhes  oleanderek ;  aztán  a  magnóliák  roppant  fehér  virágaik- 
kal ;  száz  és  száz  féle,  égbe  nyúló  pálmák  különféle  gyümölcseikkel  gör- 
bedésig  terhelve,  mindezek  oly  gyönyörű  színezetet  adnak  a  vad  regé- 
nyes tájképnek,  hogy  reá  vissza  emlékezni  tudunk,  de  leirni ,  vagy  elbe- 
szélni képtelenek  vagyunk.  Épen  ugy,  mint  képtelenek  vagyunk  mások- 

kai  felfogatni  szerelmünk  első  csőkját ,  melyet  mi  oly  élvvel  érezünk 
egész  életünkön  át. 

Több  telep  s  egyes  lak  mellett  is  elhaladtunk ,  s  jól  láthattuk  a 
benszülötteket.  Félre  ismerhetetlenül  mindenütt  észre  lehetett  venni  a 
megelégedést  arczaikon,  mint  kunyhóik  előtt  üldögéltek ,  csaknem  egé- 
szen meztelen.  A  nők  valamennyien  öltönyben  voltak,  s  dicséretükre  vá- 
lik, hogy  kivétel  nélkül  csinosak ,  s  egyátalán  tiszták  ,  hosszú  öltönyük 
oly  fehér  levén  mint  hó.  Fövegül,  nem  külömbség  nélkül,  nagy  karimájú 
szalma  kalapot  viselnek,  tetején  egy  lyukkal ,  hogy  a  levegő  szabadon 
keresztül  járhasson ,  mi,  ugy  hiszem,  elmés  találmány.  Egyébbiránt  a 
szalmakalapok  fonásában  ők  nagy  mesterek,  s  ez  el  is  van  ismerve,  mert 
már  is  a  panamai  kalapok  oly  hirben  és  árban  állanak  Amerikában,  mint 
a  florencziek  Európában.  Noha  egy  jó  és  tartós  szalma  kalapot  itten 
1  dolláron  venni  lehet,  mégis  a  legjobb  minőségű  40 — 60  dollárba  kerül. 
Ily  kalapot  azonban  azután  évekig  lehet  viselni,  számtalanszor  kimosni, 
s  ha  össze  gyűri  az  ember  és  zsebjébe  teszi  bár,  nem  törik. 

Körülbelöl  8  órakor  estve  a  Csendes  tenger  tűnt  fel  előttünk,  mint- 
egy óriási  tükörlap,  s  néhány  perez  múlva  partján  volt  vonatunk  a  pa- 
manai  kikötőben.  A  város  igen  régi  spanyol  telep ,  s  egészen  fallal  ke- 
rítve, 4  toronnyal  sarkain,  melyek  fegyverezve  vágynak,  s  granadai  ka- 
tonaságtól védelmeztetnek. 

A  városnak  mintegy  5000  spanyol  ajkú  fehér,  1000  különféle  vi- 
lágrészben szintén  fehér,  s  körülbelöl  10  ezer  szines  lakossága  van.  Egy 
igen  szép  ó  ízlésben  épült  székes  egyháza  van,  az  uj-granadai  kath.  érsek 
székhelye  levén. 

A  kikötő  igen  rósz,  mert  több  mint  2  mértföldre  a  parttól  siker  a 
viz,  s  azért  nagy  hajók  kénytelenek  2  mértföldnyi  távolságban  a  parttól 
horgonyt  vetni,  s  áruikat  s  utasaikat  apró  gőzösökön  tovább  a  partra 
szállítani.  Ott  létünkkor  a  város  előtt  egy  angol  sorhajó ,  két  franczia 
gőzfregat,  perui,  és  egy  chilii  gőzfregat,  s  két  amerikai  sloop  horgonyzott 
ott.  Azon  kivül  mintegy  50  külömbféle  nagyságú  kereskedelmi  hajó. 

Az  egész  tengerpart  tömve  kókusz-pálmákkal ,  melyek  különös  te- 
kintetet adnak  a  vidéknek,  melynek  hátterében  a  magas  Cordillerák 
emelkednek,  s  melyen  más  növény  nincsen. 

Megérkeztünk  után  nemsokára  kis  gőzösökre  pakoltak  bennünket  s 
hajónkra  vittek,  mely  két  sziget  közt  mintegy  6  mértföldre  horgonyzott, 
reánk  várva.  Éjfél  rég  elmúlt,  midőn  az  egész  úti  társaság  és  podgyász 
a  hajóra  szállíttatott,  mert  az  illinoisi  utasokon  kivül  még  350  uj  csat- 

lakozott  hozzánk  ,  kik  Uj-Orleans- ,  Havanna- ,  és  Limából  előttei  nap 
érkeztek  más  gőzösökön ;  s  kik  szintén  Kaliforniába  utazandók. 

April  16  án  reggeli  10  órakor  azonban  teljes  vitorlák  és  gőztől 
hajtva  megindultunk,  most  már  1596  utassal  összesen;  s  d.  u.  eltűntek 
a  partok  a  keleti  láthatáron,  s  a  magas  tengeren  bukdácsolt  gőzösünk, 
mely  3500  tonna  terhű,  s  két,  500  lóerejü  gőzgéppel  bir.  Neve  „Golden 
gate"  (arany  kapu)  s  kapitánya  Lendrum. 

Apr.  17-én  délben  az  éjszaki  szélesség  7°  35',  s  nyűg.  hosszúság. 
82°  52'  alatt  voltunk.  —  18-án  éjsz.  sz.  9°  38",  ny.  h.  86°  42',  ugyan  ez 
nap  számtalan  óriási  tekenyos  békát,  czethalat,  s  czápát  láttunk  hajónk 
körül,  melyek  közül  két  utóbbi  kísérőink  egész  idáig  mindég  mellettünk 
voltak ;  de  tekenyos  békát  csak  ott  láttunk. 

April.  21-én  reggel  a  Mexikói  partok  mellé  érkeztünk,  s  egész  nap 
közel  hozzájuk  mellettük  haladtunk,  mig  esti  5  órakor  Acapulcóba  érkez- 
tünk, hol  gőzösünk  szenet,  vizet  s  ökröket  volt  beveendő. 

A  város  nem  nagy,  de  gyönyörű  fekvésű,  egészséges  levegője  s  na- 
gyon tiszta ;  kikötője  igen  jó  tágas  ,  és  egy  masziv  kövekből  épült  s  jól 
fegyverzett  várda  által  védelmezhető.  A  kikötőben  egy  mexikói  hadha- 
jón kivül  nem  volt  más  emlitésre  méltó  hajó,  noha  több  mint  100  schoo- 
ner  rakodott  ki-  és  be,  ezek  azonban  valamennyien  a  part  hosszán  való 
üzlethez  tartoztak. 

A  mint  megérkeztünk ,  gőzösünk  a  szó  szoro3  értelmében  körül 
tömetett  ladikok  által,  melyek  teledes  tele  voltak  déli  gyümölcscsel ,  mi- 
ket mesés  olcsó  áron  ajánlottak.  Sokan  bementünk  a  városba,  s  unalom- 
ból vacsoráltunk  egy  mexikói  hotelben,  mit  azonban  megbántunk  ;  mert 
a  sült  csirke,  saláta,  csiga,  és  gyümölcsökből  álló  vacsoráért  3  dollárt 
fizettünk  fejenként.  Egyébbiránt  jól  teszik  mexicói  korcsmáros  uraimék, 
hogy  az  alkalmat  felhasználják,  nem  mindennap  Jakab  nap ,  gondolják 
magukban. 

April  22-én  reggeli  3  órakor  tovább  indultunk,  miután  ismét  214 
utast  bevettünk,  kik  Vera  Cruz  és  Mexico  városból  jöttek,  ugy  az  ország 
bensejéből,  összes  számunk  ekkép  1810  személyre  emelkedett,  kik  vala- 
mennyien a  hajó  személyzettel  együtt,  (mely  szinte  a  150  meghaladta) 
szerencsésen  rendeltetésünk  helyére  érkeztünk,  egy  brémai  kereskedő  ki- 
vételével, ki  következő  nap ,  azaz  apr.  23-dikán  reggel  meghalt,  s  a 
szokásos  szertartással  el  is  temettetett  mély  sirjába  az  Óceánba. 

A  test  ily  alkalommal  ponyvába  varratik,  s  oly  forma  alakot  kap, 
mint  az  egyiptomi  múmiák,  azután  lábához  egy  1 2  fontos  ágyú  golyó  köt- 


-&     160     él- 
tetik. A  második  liarangszőra  összegyűl  az  egész  hajó  társaság  levett 
föveggel ;  a  kapitány   egy  kis  beszédet  tart ,  azután  imakönyvéböl  az 
episcopalis  temetési  szertartást  mondja  el ,  s  a  harmadik  harangszóra  a 
kerék  födözetről  két  tengerész  a  mélységbe  lóditja  a  testet. 

Mielőtt  Acapulcót  elhagytuk,  a  gőzhajó  társaság  ottani  ügynöke  a 
kapitánnyal  tudatta ,  hogy  Manzanillóban  egy  hamburgi  hajó  kapitány 
pénzt  akar  szállitás  végett  átadni,  s  elhatároztatott,  az  emiitett  helyhez 
menni  s  a  szállitmányt  bevenni;  23-sm  éjjel  szerencsésen  bevergődtünk 
Manzanillóba  (egy  éjszak-mexicói  kikötő)  de  setét  lévén ,  a  várost  magát 
nem  láthattuk. 

Feldman  kapitány  azonban,  ki  Teodore  nevű  hajójára  többek  közt 
engem  is  meghitt,  s  igazán  hamburgi  szivélyességgel  megvendégelt,  arról 
értesített,  hogy  Manzanillo  15,000  lakóval  bír,  s  körülte  igen  gazdag 
ezüst  bányák  léteznek.  Ezen  felül  évente  mintegy  4  millió  marhabőr  szál- 
líttatik tova  a  kikötőből.  >  . 

Feldman  ur  hajójával  164  napig  volt  utón  ezen  helyig  Hamburg- 
ból, s  lőfegyvereket,  selyem  és  pamut  szöveteket,  s  csecsebecse  árukat 
hozott  eladás  végett.  Az  egész  szállitmányt  pénzzé  tevén,  1,200,000  dol- 
lárt aranyban  átadott  kapitányunknak,  tovaszállitás  végett  Hamburgba 
consigneihez.  0  csak  hetek  múlva  fog  útra  indulni  Ausztrálián  át  haza. 
Ausztráliába  ezüst  rudakat  fog  innét  vinni,  haza  pedig  vadbőröket. 

April  24-én  reggeli  3  órakor  tova  indultunk,  s  épen  legjobb  álomba 
merültünk,  a  mint  két  álgyu  lövés  felriasztott ;  legnagyobb  rémülettel 
üngben  a  fedezetre  rohantunk ;  itt  azonban  megnyugodtunk,  mert  semmi 
baj  sem  volt,  gőzösünk  a  társaság  egy  másik  (Kaliforniából  Panamába 
menő)  gőzösével  találkozott  s  egymást  üdvözölték  egyegy  álgyulövés- 
sel.  A  gőzösök  megállították  gépeiket,  s  csak  alig  100  lépésnyire  lévén 
egymáshoz ,  kapitányunk  egy  ladikon  John  Stevenst  (a  gőzös  neve)  meg- 
látogatta, s  számos  san-franciscoi  újságokat  hozott  vissza  magával,  ugy  a 
hirt,  hogy  Stevens  hajó  874  utasai  egészségesek  stb. 

Ugyanez  nap  a  21°31  éjsz.  sz.  fok,  és  108°  16'  ny.  h.  fok  alatt  a 
Bibortengerbe  érkeztünk,  a  Kaliforniai  tengeröblöt  keresztül  szelvén, 
esti  8  72  órakor  a  távolból  megpillantottuk  St.  Lukács  fokot,  vagyis  déli 
Kalifornia  legdélibb  csúcsát.  Más  nap  délben  a  Santa  Marguerita  szige- 
tek mellett  haladtunk  el.  26-án  pedig  a  Santa  Ambrosia  szigeteket  láttuk 
éjszakkeleti  irányban.  Mind  e  szigetek  magas  kopár  hegyekből  alkotvák, 
egyikén  sem  találtatik  viz  s  azért  egeszén  lakatlanok. 

Apr.  27-én  estve  a  St.  Diegoi  magason  haladtunk,  28-án  a  San 
Pedrói  csúcsokat  láttuk,  s  29-én  délben  Monterey  mellett  a  partok  mel- 

lett  a  partok  mellé  gőzöltünk,  s  innét  folyvást  mintegy  2  mértföldre  a 
parthoz  utaztunk.  Az  egész  part  alacsony  posvány  tér,  háttérben  vulka- 
nikus alkatú  czikás  hegyekkel,  minden  növényélet  hijával ;  ezek  mögött 
magasabb  és  magasabb  hegyek  emelkednek,  melyeken  túl  messze  a  Si- 
erra  Nevada  havasok  fehér  kúpjai  csillognak. 

Tegnap,  azaz  30-án  estve  6  órakor  a  San  Franciscoi  révkalauz 
mászta  meg  hajónkat,  s  már  7  órakor  Point  Lobos  előtt  voltunk,  mely  a 
San  Franciscoi  öböl  torkolata.  A  mint  felgőzöltünk  az  öbölbe,  valóban 
szép  és  nagyszerű  látvány  tárult  fel  előttünk. 

Az  egész  tágas  víztükör  tömve  mindenféle  hajókkal  és  apró  úszó 
müvekkel,  melyeken  festői  egyvelegben  a  világ  csaknem  minden  nemzeti 
lobogója  képviselve  van.  Az  öböl  3  erősség  által  védelmeztetik,  a  torko- 
lat bőségesen  el  van  látva  világító  tornyokkal. 

Épen  elnyugovóban  volt  a  nap ,  a  mint  a  város  kellő  közepén  ha- 
jónk kikötött,  s  partra  szállottunk.  Sokkal  rövidebb  ideje ,  hogy  itt  va- 
gyok, mintsem  jelenleg  a  várost  leírhatnám  5  azért  ezt  jövő  levelemben 
teendem,  most  csak  azt  jegyzem  meg,  hogy  a  távolság  Uj-yorktólJamaika 
szigetig  1485  mértföld,  Aspinwallig  2019  mértföld,  Panamától  Acapul- 
cóig  1416  m.  f.,  Manzaníllóig  1790  m.  f.,  San  Franciscóig  3340  m.  f. 

Az  összes  távolság  tehát  Uj-Yorktól  San  Franciscóig,  a  vonalon, 
melyen  utaztam,  5427  angol  mértföld. 

Tekintetbe  véve ,  hogy  ezen  utazás  két  gőzösön  és  egy  vasúton 
történt,  azután  5-gzör  megállapodtunk,  s  még  is  24  nap  alatt  megtettük 
az  utat  5  kétségkül  a  civilisatió  nagy  diadalmának  tekinthető. 

Mi  a  szállítást  illeti,  ez  tökéletesen  arányban  áll  a  vállalat  nagy- 
szerűségével. Ujyorktól  San  Franciscóig  az  utazási  bér  300  dollár,  vagy  is 
700  pft ;  se  mellett  legalább  25  dollárt  mellékes  költségekre  lehet  szá- 
mítani. 

Ha  tehát  bár  ki  kalkulust  csinál ,  sokszorozván  utasaink  számát 
300  dollárral,  s  hozzá  adva  10  ezer  dollárt,  mit  minden  egyes  hajó,  min- 
den egyes  utjáé-t,  a  szabad  státusok  postaviteléért  kap ,  aztán  mintegy 
40  ezer  dollárt  még ,  mit  az  áruk  és  kötegek  viteléért  számítani  lehet 
(minden  font  4  pengő  garas),  akkor  egy  kis  fogalma  leend ,  mennyi  nye- 
resége lehet  ily  gőzhajó  társaságnak,  még  akkor  is ,  ha  az  egész  öszveg 
felét  a  „kiadás"  rovatába  tesszük  is. 

San  Francisco.  Kalifornia.  Május  5-én  1  57. 

Kedves  anyám ! 

Folyó  hó  1-én  irtam  ismét  levelet ,  melyben  utazásom  részletes 
leírása  mellett,  tudattam  önökkel,  hogy  apr.  30-án  estve  ide  szerencsésen 
megérkeztem.  Noha  jelenleg  nem  sok  ujat  irhatok  ,  mégsem  mulasztha- 
tom el  önökhöz  néhány  sort  irni,  annál  is  inkább,  mert  a  posta  ma  estve 
indul  vissza  Golden  Gate  hajón  a  státusokba  s  Európába. 

San  Francisco  mind  fekvésére,  mind  kikötőjére  nézve  igen  jól  van 
helyezve,  s  egész  vidéke  valóban  festői  a  tengerről  tekintve.  De  mihelyt 
belé  jut  a  vidéki,  s  szanaszét  futkossa  vidékét  s  utczáit,  legott  tapasztalja, 
hogy  csalatkozott.  A  város  csaknem  oly  formán  fekszik  mint  Pozsony, 
csak  hogy  a  hegyek  egészen  közel  a  parton  vannak  j  s  ezen  körülmény 
a  szikla  oldalaiba  való  épitést  felette  nehezitvén,  a  város  l/3  része  a  ten- 
gerre van  építve;  azaz  oszlopokon  állanak  a  házak,  s  mintegy  140utcza 
alatt  valóságos  tenger  van.  Dagálykor  a  viz  csaknem  a  padozatig  emel- 
kedik, apálykor  pedig,  ha  egy  gerendát ,  vagy  deszkát  felemelünk  ,  s  a 
mélységbe  tekintünk,  sarat  látunk,  telve  patkányokkal  és  békákkal,  szo- 
bánk alatt,  az  utczák  alatt  s  mindenütt. 

Ily  körülmény  mellett  mindenki  azt  gondolná,  hogy  a  város  felette 
egészségtelen,  de  ez  nem  áll ;  mert  köz  tudomás  szerint,  San  Francisco 
a  világ  egyik  legegészségesebb  városa,  mi  valószínűleg  onnan  van ,  hogy 
a  dagály  idején  rendes  s  naponta  d.  u.  1  órától  7-ig  hives  éjszaknyugoti 
szél  fú,  mely  a  levegőt  tisztítja  és  átjárja. 

A  város  V3  része  az  imént  leirt  módon ,  azaz  vizén  van  épitve,  1/3 
része  a  szikla  oldalába  rakva,  mint  a  Gellért  hegy  gunyhói,  vagy  a  Zu- 
ckermandl  Posonyban,  a  maradék  a  város  keleti  része  mögött  elterülő 
homok  buezkákra,  s  futó  homok  zátonyokon  van  épitve. 

A  város  kiterjedése  óriási,  de  legnagyobb  része  még  nincs  beépülve 
noha  magasabb  pontokról  az  egyenes  szögletbe  futó  utczákat  pontosan 
látni  lehet.  Néhány  utcza  mind  a  mellett  oly  nagyszerű,  mind  kő  és  tég- 
lából készült  épületeit,  mind  raktárait  tekintve ,  hogy  akármely  európai 
várossal  versenyezhet ;  de  a  város  nagy  része  csak  deszka  viskókbóll  áll, 
minek  igen  természetes  következménye  azt,  hogy  naponta  rendesen  2 — 3 
helyen  üt  ki  tüz ,  mely  esemény  azonban  mint  valami  napi  renden  álló 

dolog  figyelembe  sem  vétetik  más  által,  mint  épen  a  szomszédoktól ,  kik- 
nek bőre  forog  kérdésben. 

A  város  84  ezernyi  lakossága ,  a  világ  minden  népe  keverékéből 
áll,  de  mégis  négy  nagy  osztályba  sorozható,  melyekben  a  többiek  mint 
jelentéktelenek  felolvadnak.  */4  része  (kerék  számmal)  angol  ajkú ,  J/4 
része  franczia  és  spanyol,  1/i  része  német,  */4  része  sinai. 

Ezen  utóbbiak  különös  állásban  vágynak.  A  mint  1848-ban  az 
arany  felfedeztetett  Kaliforniában,'  San  Franciscónak  csak  1200  s  egész 
Kaliforniának  mintegy  12,000  lakója  volt;  a  bányászoknak  munkás  ke- 
zekről kellett  gondoskodni,  mert  a  fehér  kéz  drága  volt,  s  a  rabszolgaság 
megtiltatott.  Azért  a  tőkepénzesek  figyelme  Sina  nagy  proletáriatussága 
felé  fordult,  számos  hajókat  küldtek  oda,  s  pár  év  alatt  mintegy  40,000 
sinait  importáltak,  kik  eleinte  olcsón  dolgoztak  ugyan,  de  utóbb  megis- 
merkedvén az  itteni  viszonyokkal  magasb  s  magasb  bért  követeltek ,  s 
nem  sokára  épen  oly  drágán  fizettették  magukat,  mint  a  fehérek. 

így  a  mennyei  birodalom  fiai  nem  sokára  jóllétre  emelkedtek ,  s 
független  állásra  vergődtek.  Jelenleg  egyedül  San  Franciscóban  mintegy 
22,000  lakik,  a  város  egy  külön  negyedében,  hol  minden  néven  nevezendő 
üzletben  láthatni  őket.  Három  sinai  nyelven  szerkesztett  ujságlapjuk, 
egy  opera-  és  tánczházuk  van.  Legnevezetesb  az,  hogy  eredeti  öltözetü- 
ket megtartották  máig  is,  és  semmi  dispositiót  sem  mutatnak,  hogy  ezt 
az  itteni  civilizatióhoz  alkalmazni  akarnák. 

Ha  negyedökben  megyén  az  ember ,  önkénytelen  is  elhiteti  magá- 
val, hogy  Sinában  van ;  minden  bolt  előtt,  házakon  stb.  sinai  hieroghly- 
phek  a  legrikitóbb  színekben ,  utón  útfélen  sinai  nyelv ,  zene  stb. ,  s  a 
mennyei  birodalom  fiai  és  leányai  nem  külömbség  nélkül  apró  csúcsos 
sapkákban,  bő  zubbonyban,  s  bő  nadrágban  mászkálnak  fel  s  alá,  rövid 
vastagtalpu  saruk  és  fehér  harisnyákkal,  s  hosszú  csaknem  földig  érő 
czopfokkal  hátul. 

Hogy  ezen  Sinai  negyed  teledes  tele  ivó  házakkal  és  bordélyokkal , 
és  a  prostitutio  minden  képzelhető  intézvényeivel,  az  nem  igen  jó  világot 
vet  a  mennyei  birodalom  erkölcsi  állapotjaira. 

Múzeum,  Academia,  Könyvtár,  vagy  akármely  más  intézvény,  mely 
a  tudomány  rovatába  soroztathatnék,  még  San  Franciscóba  nem  létezik. 
Erre  még  az  idő  nem  látszott  elérkezettnek,  mert  senkisem  ér  itt  reá  ta- 
nulni könyvből ;  mindenki  kincsszerzés  és  vagyongyűjtés  után  rohan. 
Igazán,  azt  hiszi  a  figyelmes  szemlélő ,  hogy  itt  mindenki  csak  ma  akar 
élni,  azon  hiszemben,  hogy  az  utolsóitélet  holnap  reggel  köszöntend  be. 
Az  utczán  mindenki'  fut,  a  kocsik  és  szekerek  vágtatva  vágtatnak  az  ut- 

czákon,  s  mindenki  tömi  az  ételt  szájába,  s  még  az  utolsó  falatokat  meg 
se  rágta  már  fut  dolga  után,  minduntalan  órájára  tekintve.  Utón  útfélen 
egész  éjjel  táncz ,  zene  és  bordélyozás,  úgy  koczka-  és  kártyajáték;  s 
reggel  nap  körtekor  már  ismét  az  egész  communitás  talpon  van. 

Ily  élethelyzet  mellett  ellehet  képzelni,  hogy  a  társasági  miveltség 
minden  kritikán  alóli.  De  hogy  is  lehetne  várni,  hogy  másként  le- 
gyen! A  közönséges  napszámos,  ki  hetek  előtt  katlant  fűtött  vagy 
követ  tört,  az  arany  bányákban  meggazdagodott ,  s  ma  már  hintóban 
jár,  házi  személyzetet  tart,  s  mint  gavallér  ünnepeltetik. 

A  szolgáló,  vagy  szakácsné,  ki  hetek  előtt  főzött,  súrolt  és  mosott, 
ma  —  mert  csinos  arcza  van  —  bankámé,  vagy  gazdag  kereskedőné 
stb.  Az  éppen  tegnap  megérkezett  borbély  legény  itt  nevezetes  or- 
vos ;  s  a  közönséges  kovácsinas  baromorvos  vagy  gépgyáros,  s  igy  megy 
mindennel. 

S  ily  viszonyok  közt  azt  is  el  lehet  gondolni,  hogy  a  személyes  bá- 
torság sem  áll  igen  solid  alapon.  Csaknem  büntetlenül  követtetnek  el  itt 
naponta  Öldöklések  és  rablások  mindenütt,  mint  valami  rendes  dolgok  és 
műtétek,  s  még  csak  álmodni  sem  lehet,  mikor  jövend  normális  helyzetbe 
a  társaság. 

A  sajtót  a  három  említett  sinai  lapon  túl,  3  német,  2  spanyol,  3 
franczia  és  17  angol  napi  lap  foglalkodtatja.  Ezentúl  számos  félheti  és 
heti  lapok  jelennek  meg,  s  egypár  havi  folyóirat. 

Nagyon  csalatkoznék  azonban,  ki  ezen  nagy  hirlapszámból  azt  kö- 
vetkeztetné, hogy  a  nép  bennök  szellemi  tápot  pártfogol.  Mindezen  la- 
pok tartalma  -  kivétel  nélkül  —  az  „olvasmányt"  kizárja.  Fele  hirde- 
tésekből áll,  V4  része  a  napi  vásár,  pénzkelet  stb.  árjegyzékeiből,  s  a  ma- 
radék a  bányákból  híreket  közöl ;  rendesen  holmi  gyilkosságok  és  öldök- 
lések leírásával.  Európáról  vagy  általános  világpolitikáról  nagy  ritkán 
közlenek  valamit,  s  ekkor  is  csak  pár  sorban,  röviden. 

San  Francisco  kereskedését  virágzónak,  s  még  folyvást  emeikedő- 
nek  lehet  tekinteni,  s  kikötőjéből  nemcsak  Amerika  bármely  pontjára, 
de  az  egész  világ  bármely  részébe  rendesen  ellehet  utazni.  Ausztráliába, 
Sinába,  Marseillebe  és  Liverpoolba  hetenkint  mennek  hajók ,  Dél-Ameri- 
kába és  Oregonba  pedig  gőzösök.  Magával  Kaliforniával  a  város  szoros 
közlekedési  összeköttetésben  áll. 

A  San  Fransiscoi  öblöt  tulajdonkép  csak  a  Sacramento  folyó  tor- 
kolata képezi  5  e  folyó  közel  300  mfld  távolságra  felfelé  hajózható  gőzö- 
sökkkel.  A  folyó  partján  létezik  Benicia,  Sacramento  City,  Marysville, 
Nevada  és  Stockton,  mind  nevezetes  és  óriási  arányban   növekedő  váro^ 

rok  ezek  és  San  Francisko  közt  élénk  gőzhajózás  létezik,  annál  is  in- 
kább, mert  az  emiitett  városokból  vezetnek  a  gyorskocsik  a  különféle 
aranybányákba. 

Minderről  azonban  bővebben  irok,  ha  egyszer  meglátogattam  a  bá- 
nyákat és  aranymosó  telepeket. 

A  part  hosszán  éjszak  felé  hetenként  járnak  gőzösök  egész  a  Co- 
lumbia folyó  torkolatáig ;  s  délfelé  szinte  hetenkint  egész  San  Diegoig. 
Ugyanezen  vonallal  szándokom  nekem  is  leutazni  egész  San  Pedroig, 
honnét  azután  öszvéreken  fog  egész  társaságunk  Los  Angelesen  át  Te- 
jonba,  a  Sierra  Nevada  hegyekbe  utazni.  Előbb  azonban,  ha  csak  lehet, 
az  aranybányákat  akarom  meglátogatni. 

Sok  pénz  lévén  az  országban,  s  a  kereset  könnyű,  igen  természe- 
tesen a  pénznek  itt  kevés  becse  van.  Legkisebb  forgásban  levő  pénz  itt 
12l/2cent,  vagyis  15  garas.  Egy  varró  tű  15  garas,  egy  szivar  15  garas, 
egy  pohár  sör  15  garas,  stb.  igy  tovább. 

Öltözetek  s  lábbelik  nem  igen  drágák  aránylag,  de  az  élelem  drá- 
gább mint  bárhol  a  világon ;  p.  o.  egy  csirke  2 */2  pengő  forint,  egy  tu- 
czat  tojás  1  pft,  egy  font  marhahús  1  ft  20  kr  pengő,  egy  font  kolom- 
pér  30  kr.  pengő,  egy  font  káposzta  40  kr.  pengő,  egy  font  karfiol  1  pft. 
s  igy  tovább.  Egy  tuczat  fehérnemű  mosása  (harisnya,  ümög  vagy  zseb- 
bevaló) 5  dollár,  vagyis  11  pft.  Vendéglőkben  a  koszt  és  szállás  napon- 
kint 3  dollár,  hetenkint  16  dollár,  s  holnaponkint  50  dollár. 

Örömmel  jegyzem  fel,  levelemet  bevégzendő  :  hogy  valamennyi  itt 
tartózkodott,  vagy  még  itt  tartózkodó  hazánkfia  meggazdagodott.  Molito- 
risz  barátom,  ki  még  1851-ik  évben  ide  vándorolt  Londonból,  egy  év  előtt 
ismét  vísszaköltözködött  arany  zsákjain ;  ő  itten  pénzváltó  volt,  pénzt 
szerzett  s  Európába  ment,  hogy  azt  élvezze  mig  élvezheti.  Igen  okosan. 

Jelenleg  még  négy  hazánkfia  van  itten  ;  Szabó  János,  ki  az  egye- 
sült státusok  itteni  pénzverő  házában  titoknok,  igen  magas  fizetése  van, 
s  tetemes  kapitálist  forgat  különféle  vállalatokban. 

Hírneves  kalandor  hazánkfia,  Haraszti  Ágoston  Gf.  Vassal  és  Ur- 
nay-,  néhai  honvéd  kapitánnyal  társaságban  van ;  egy  bankjok,  és  pénz- 
váltó hivataluk  van;  ezenkívül  egy  gőz  erőre  alkalmazott  aranyolvasztó 
és  tisztító  gyáruk  van ,  s  már  is  millionairek ;  pedig  üzletük  csak  most 
indul  igazán  virágzásnak. 

Haraszty  öccse  (Árpád)  velem  jött  Uj-yorkból  egy  gőzösön ,  még 
ugy  szólván  gyermek  ;  egyenesen  a  Bácskából  jött  bátyjához,  szerencsé- 
jét Ő  is  megkísértendő.  Urnayt  még  nem  láttam,  de  tegnap  nejével  (újvi- 
déki magyar  nő)  a  bankban  találkoztam,  s  szívesen  meghitt  mára  ebédre, 

mit  természetesen  Örömmel  fogadtam  el,  annál  is  inkább,  mert  többi  ha- 
zámfiai  is  ott  lesznek  az  én  kedvemért. 

Urnay  a  városon  kívül  lakik,  az  úgynevezett  Santos  Dolores  mis- 
sión, hol,  mint  hallom,  kastély  forma  nagy  háza  van,  s  igen  szép  angol 
izlésü  parkja;  de  csak  estve  kocsiz  haza,  mert  egész  nap  itt  van  a  vá- 
rosban. 

Egy  igen  kellemes  találkozásom  is  volt  itten,  mit  még  meg  akarok 
említeni.  Madame  Huebuerrel  találkoztam  ugyanis,  ki  Hamburgban  oly 
testvéri  szeretettel  fogadott  engem.  Mint  Hanriette  beszéli,  férje  1852-ban 
ide  kivándorolt,  s  kereskedését  egészen  ide  tette  át ;  múlt  évben  azom- 
ban  meghalt.  Henriette  jelenleg  özvegy,  s  mert  gazdag  és  fiatal  és  szép, 
természetesen  udvarlói  sem  hijányzanak.O  azonban  müveit  szellemdus  nő 
lévén  nem  akarja  magát  itt  eltemetni,  de  még  e  nyáron  visszautazandik 
Hamburgba.  Tegnap  estve  nála  voltam,  s  az  egész  civilizált  itteni  német- 
séggel megismerkedtem ;  s  miután  a  német  dandykkal  megismerkedtem, 
legkevésbbé  sem  csudálkozom,  hogy  Henriette  futni  kivan  tőlük  egész 
Hamburgig. 


Los  Angeles,  déli  Kalifornia 
Július   1-én   1857. 


Kedves  anyám ! 

Május  l-jén,  azaz  épen  ma  két  hónapja  St.  Franciscóból  irt  utósó 
levelemet,  reménylem,  eddig  már  vették,  s  belőle  megértették  hogy  sze- 
rencsésen Kaliforniába  érkeztem.  Szerettem  volna  azóta  is  többször  irni 
de  bizony  Isten  lehetetlen  volt.  Május  5-én  a  departementtol  6  héti  sza- 
badságot kapván  utazásra,  rögtön  elindultam  és  Oregonba  utaztam ,  hol 
egészen  a  zuhatagokig  í'cíhajózva,  a  bámulatos  szép  és  vad,  de  óriásilag 
méltóságos  Columbia  folyón  egy  hód  vadász  társasággal  a  Hood  hegye- 
ken át  Humboldt  öbölbe  utaztam  öszvéren.  Itten  egy  más  vadász  expe- 
ditióhoz  csatlakoztam,  mellyel  torony  iránt  a  Sakramento  folyóig  lova- 
goltom, innét  Ők  a  Rocky  hegyekbe  vonultak,  s  nekem  utam  nem  arra 
lévén  kiszabva,  elkelte  tőlük  válnom,  s  még  az  nap  Marysville  városkába 
érkeztem,  mely  a  legéjszakkeletibb  bányaváros  Kaliforniában. 

Innét  Sacramento  Citybe  a  Státus  fővárosába  utaztam ,  azután 
Stocktonba,  s  végre  a  keleti  aranybányákba,  hol  az  egész    manipulatiot 

megnézvén,  s  a  mosást  is  szigorúan  megvizsgálván,  miután  számos  rajzo- 
kat és  térképeket  skizziroztam, s  jegyzőkönyvemet  teledes  telefirkáltam, 
Stockktonból  Redbluff  felé  vissza  utaztam  San  Franciscoba,  hová  múlt 
hó  21-én  éjjel  megérkeztem. 

Nem  képzelheti  el  anyám,  mily  fáradt  voltam,  ezen  kirándulás 
után,  mondhatom  két  egész  napig  egyebet  nem  tettem,  mint  hotelem  er- 
kélyén egy  pamlagon  szivaroztam  és  fagylaltoztam,  (mert  ugyancsak  me- 
leg van  ám  itt),  többször  papirost  és  tollat  fogtam,  hogy  irni  kezdjek 
önöknek,  de  teljes  lehetetlenség  volt.  Térdeim  remegtek,  kezem  elfásult  s 
fülemben  folyvást  medvebőgés,  párducz  nyerítés  és  puska  durrogás  zúgott 

No  de  a  két  napi  „dolce  farniente"  ismét  tökéletesen  restaurált, 
s  jelenleg  épen  oly  jól  érzem  magamat,  mintha  csak  Győrből  Szabadhe- 
gyig sétáltam  volna. 

M.  h.  24-én  departementem  rendelete  következtében  ismét  gőzösre 
pakoltam  magamat,  s  lefelé  úsztam  a  Csendes  tenger  partjain.  Még  az 
nap  San  Louis  Opisbo  előtt  horgonyt  vetettünk,  s  ki-  és  be  pakoltunk. 

25-én  Santa  Barbaránál  fordultunk  meg, 

26-án  pedig  Montereybe  Kalifornia  egykori  fővárosába  érkeztünk 
hol  egész  nap  időztünk. 

27-én  San  Pedroba  érkeztünk,  itten  én  partra  szálltam  (a  gőzös 
San  Diego  felé  útjában  tovább  repülvén)  sok  baj  és  vesződség  után,  mert 
a  kikötő  rósz,  és  hozzá  még  ellenkező  szél  fúván,  nem  mehetett  a  gőzös 
közel  a  parthoz  ;  egy  kis  vitorlás  halászbárka  jött  hozzánk  a  partról,  s 
azon  indultam  kifelé,  de  fele  útjában  zátonyra  került,  s  nem  lévén  más 
lehetőség,  valamennyien  a  vizbe  ugráltunk,  s  övig  érő  vizben  és  bokáig 
érő  homokban  húztuk  70  mértfőidet  a  bárkát,mig  végre  mély  vizet  nyerve 
partra  jutottunk ;  s  már  ekkor  késő  éjjel  volt ;  s  a  fürdés  után  mulhatlan 
lévén  egy  kis  toilette,  San  Pedróban  kellett  maradnom,  mely  olyan  for- 
ma város,  mint  azon  csárda,  melyben  egykor  Tolna  feléi  utunkban 
az  árvíztől  szorítva  megháltunk.  Emlékezik-e  reá  anyám  ?  csak  hogy 
itten  récze  pecsenye  helyett  sült  patkányokat  vacsoráltam,tollas  dunyhák 
helyett  pedig  egy  piszkos  gyékényt  kaptam,  hogy  benne  (vagyis  jobban 
mondva  rajta)  háljak  ;  s  e  kényelmekért  reggel  3  dollárt  (7  pft)  fizettem. 

28-án  reggel  3  öszvért  bérelve,  délután  megindultam  kelet  felé,  s 
még  az  éjjel  Los  Anglesbe  érkeztem,  mely  egész  csapatunk  találkozó  he- 
lyéül tüzetett  ki. 

Azonban,  midőn  jul.  elsején  oda  érkeztem,  az  egész  társaság  sza- 
naszét volt  a  vidéken  vadászni,  s  hosszas  fáradozás  után  sem  voltam  ké- 
pes Őket  megtalálni. 

Végre  tegnap  délben  San  Gábriel  Missióra  lovagolván  expeditiónk 
nagy  részét  ott  találtam,  midőn  a  jámbor  páterekkel  boroztak,  és  montit  ját- 
szottak a  kolostor  refektoriumában.  Kölcsönös  kézszorilások  után  én  egy 
fiatal  barát  társaságában  megnéztem  a  kolostort,  a  kerteket  s  a  missio 
épületeit,  magokra  hagyva  társaimat,  mert  én  sem  nem  ittam,  sem  nem 
kártyáztam.  A  kolostor  és  egyház  nehéz  faragott  kövekből  épült  s  igen 
csinos. 

A  melléképületekben  mintegy  140  indián  család  lakik,  kik  valamen- 
nyien spanyolul  beszélnek,  irnak  és  olvasnak.  E  mellett  kovács,  asztalos, 
szabó,  szíjgyártó,  faragó,  csizmadia,  stb.  mesterségeket  űznek  a  csinosan 
felszerelt  műhelyekben,  saját  magok  és  a  missio  számára. 

A  házasfeleknek  külön  házacskájuk  van,  mely  egy  nappali  szoba, 
egy  háló  kamara,  s  konyhából  áll,  s  szárított  vályogból  van  építve  cse- 
rép zsindellyel. 

A  nőtlenek  külön  nagy  házban  élnek,  kettejöknek  egy  alvó  szobá- 
jok  s  közös  ebédlőjök  van. 

A  leányok  fonás,  varrás  és  mosással  foglalkoznak,  és  egészen  el- 
különözött  házban  laknak,  4  apácza  felügyelete  alatt,  (kik ,  köztünk  le- 
gyen mondva,  csinos  menyecskék,  igen  szívesek,  s  nem  futnak  ugy  mint 
a  Varasdiak,  de  a  vendéget  mindenüvé  karonfogva  vezetik). 

A  kert,  mely  körülbelől  500  holdnyi,  egészen  10'  magas  és  C  vas- 
tag vályogfallal  van  kerítve,  melyet  kivül  köröskörül  egy  6'  mély ,  és  6' 
széles  árok  s  ezenkívül  egy  oly  rémséges  kaktusz  kerítés  fut  körül,  mely 
között  a  tüskés  borz  is  megszúrná  magát,  ha  megkísértené  rajta 
áttörni. 

A  kert  maga  mindenkit  bámulatra  ragad,  kit  a  hasznos  ,  a  szép-  és 
kényelmessel  egybekötve  érdekel.  Egy  négyszög  ez ,  melyet  két  fő  ut 
szeg  keresztül.  A  kert  közepén  egy  óriási  (200  láb  átmérőjű)  víz  me. 
dencze  van,  faragott  kőből  építve,  hova  a  közeli  folyóból  be-  és  kiereszt- 
hetni a  vizet,  kővel  kirakott  és  jó  karban  tartott  árkokon,  melyek  a  ker- 
tet minden  irányban  keresztül  kasul  futják.  Ezen  medencze  a  mellett 
hogy  sok  ezer  nemes  halat  táplál  és  nevel,  a  kert  öntözésére  is  szolgál. 

Az  utak  óriási  narancsfákkal  ültetvék  be ,  melyek  a  mellett  hogy 
görbedésig  tömvék  egész  éven  át  e  nemes  gyümölcscsel,  oly  gyönyörű  fa- 
sort képeznek,  hogy  az  útra  alig  süthet  rajtok  keresztül  a  napsugár. 

Az  egyik  negyed  kizárólag  szőllővel  van  beültetve ,  mely  oly  bő 
termést  ád ,  hogy  évente  a  missio  500  hordó  bort  ád  el ,  oda  nem  szá- 
mítva a  saját  fogyasztást. 

A  másik  negyed  zöldség-,  tengeri-,  árpa- ,  és  burgonyával  van  be- 
ültetve. A  3-dik  czukornáddal,  s  a  4-dik  banánfa,  mandula ,  gránátalma, 
és  fügével.  Az  egész  belső  kerítés  pedig  czitrom  fákból  áll,  melyek  a  vá- 
lyog kerítéssel  egykora  magasságra  megnyirvék. 

A  kert  külön  osztály  felügyelete  alatt  áll ,  s  az  emberek  felváltva 
dolgoznak  benne,  de  csak  reggeli  4-től  8-ig,  és  délutáni  4-tol  8-ig. 

A  missio  ezenkívül  2000  lovat  és  öszvért  és  5000  szarvas  marhát 
bír,  melyek  külön  lovas  pásztorok  és  csikósok  felügyelete  alatt  állanak, 
s  a  missió  10  n  mfldnyi  birtokán  legelésznek.  Télen,  nyáron  egyformán 
jó  lévén  a  legelő,  a  nyáj  örökösen  a  hegyek  közt  van,  kivéve  a  szolgálat- 
ban levő  barmokat. 

Mindezen  nagy  kincs  a  missióé,  minden  indián  (vagyis,mint  a  szent 
atyák  hívják  őket,  megtérített  juh)  a  közös  dolog  és  közös  szorgalom  gyü- 
mölcsét élvezi,  s  az  évente  eladott  fölösleg  egy  része  javításokra  fordit- 
tatik,  más  része  ruházat  és  gyarmati  áruk  stb.  beszerzésére.  A  fenmaradt 
pedig  a  missionalis  fundusba  adatik ,  mely  a  Montereyi  érsek  kezelése 
alatt  áll. 

Visszatérve  padre  Bernárdó  vezetőmmel  a  refektoriumba ,  barátin- 
kat egy  szögletbe  szorítva  találtuk,  (mert  az  asztal  már  terítve  volt) ,  de 
még  mindég  kártyázva.  Nem  sokára  a  harang  megkondult,  asztalhoz 
ültünk  s  vendégszerető  gazdáinknak  ugy  köszöntük  meg  szivességüket, 
hogy  fejedelmi  ebédjükhöz  derekasan  hozzá  láttunk.  A  missio  bora  igen 
jó,  de  erős,  oly  erős,  hogy  barátim  közül  néhányan  totáliter  leüttetvén 
lábukról,  kénytelenek  valánk  a  missioban  hálni,  s  csak  ma  reggel  érkez- 
tünk be  a  Puebla  városkába. 

Los  Angeles  mintegy  500  lakost  számit ,  s  a  hasonnevű  folyó  két 
partján  egy  gyönyörű  rónán  feküvén,  felette  kedves  látványt  nyújt.  Ki- 
véve a  nyugoti  oldalt,  (mely  egész  a  Csendes  tengerig  puszta  rónaság, 
tele  sós  lagunákkal)  köröskörül  magas  hegyekkel  van  kerítve,  melyek 
hátterében  Sierra  Nevada  havasok  kúpjai  fénylenek. 

A  városka  szintén  sok  szőlőt  és  déli  gyümölcsöket  termeszt,  e  mel- 
lett kiterjedt  bőr  kereskedést  üz  kifelé  s  áruüzletet  befelé.  Széke  a  déli 
Kaliforniai  bíróságnak. 

Egész  testületünk  itt  lévén  (185  személy) ,  ez  4  részre  osztatott 
fel:  50-en  holnap  indulnak  a  Mesilla völgyet,  és  Gadsden területet rekog- 
noscirozni,  (ez  azon  terület,  melyet  2  év  előtt  a  szabadstátusok  20  millió 
dolláron  megvettek  a  mexicói  köztársaságtól),  50-en  szintén  holnap  in- 
dulnak San  Diegoba,  s  onnét  a  határvonalt  felmérik  déli  és  alsó  Kali- 
fornia közt.  A  3-ik,  71  személyből  álló  csapat  pedig  itt  marad,  s  apró 

felekezetekre  oszolva  a  tengerparttól  kezdve  befelé  rendesen  felmérni 
kezdik  a  területet,  townshipek  és  sectiókra,  az  amerikai  modor  szerint, 
14-én  pedig  jövő  héten  indulunk  Fort  Tejonba,  a  kar  Kiszállására ,  hol  a 
rajzoló,  és  térkép  készítő  bureau  fog  felállíttatni,  mely  ismét  3  szakaszra 
oszlik,  az  egyiknek  (croquís  departement)  én  vagyok  főnöke,  s  5  rajzoló 
van  rendelkezésem  alatt. 

Fort  Tejon  ide  165  ra.  f.  s  az  ut  igen  vesződséges ,  mert  a  havaso- 
kon kell  keresztül  törni,  szó  sem  lehetvén  a  szekérrel  való  utazásról ; 
podgyászunkat  és  szereinket  apró  málnákba  kell  pakolnunk  ,  hogy  ösz- 
véreken és  szamarakon  tova  szállíthassuk.  A  kormány  intézkedett ,  hogy 
15  naponként  a  posta  hozzánk  szállitassék  rendesen,  s  igy  tehát  a  leve- 
lezés nem  fog  fenakadni.  Épen  imént  mondta  az  itteni  postamester,  hogy 
múlt  héten  több  mint  50  levelet  küldött  számomra  Tejonba ,  s  köztük 
számos  európait  is.  így  tehát  reménylem,  édes  anyám  utóbbi  leveleit  már 
ott  fogom  lelni,  mely  pillanatra  (szükségtelen  mondanom  is)  hogy  égve 
vágyok. 

Nem  tudom,  lesz-e  időm  leírni  a  San  Franciscóból  tett  kirándulá- 
somat, mely  kalandokban  valóban  oly  gazdag  volt.  Szerettem  volna  kö- 
rülményesebben említeni  már  most  is,  de  igazán  nem  tudom,  hol  kezdjem, 
oly  tele  a  fejem  a  legutóbbi  idők  eseményeivel ;  igazán  megvallva ,  ha 
egyszer  elkezdeném,  nem  tudnék  belőle  kibontakozni ,  s  számos  iveket 
kellene  irnom,  mire  valóban  még  jelenleg  nem  érek  reá.  No  de  hiszem, 
több  időm  leend  nem  sokára,  aztán  majd  közlöm  önökkel  kalandjaim  s 


Los  Angeles,  déli  Kalifornia. 
Július  5-én   1857. 


Kedves  anyám ! 
Mivel  még  csak  holnap  estve  felé  indulunk  el  innét ,  használom  az 
alkalmat,  hogy  még  egyszer  irjak,  mielőtt  rendeltetésem  helyére  érkez- 
ném. Sok  bajunk  volt,  mig  az  öszvérek-  és  szamarakra  a  szerszámokat, 
táskákat  stb.  elkészítettük ;  s  azért  időztünk  itten  oly  sokáig. 

Az  itteni  növényélet  valóban  pompás ;  oly  meglepő  szinvegyület 
terül  el  az  itteni  mezőkön  és  völgyeken,  hogy  nálánál  szebbet  képzelni 
sem  lehet. 

San  Gábrielben  egy  pamat  mezei  virágot  téptem  le,  s  könyvbe  szo- 
rítottam, hogy  önöknek  egyenként  következő  leveleimben  megküldve, 
némi  szegény  fogalmat  adhassak  az  itteni  növényélet  valóban  szép  és 
változatos  voltáról. 

Leirván  körülményesen,  mint  mondám,  utolsó  levelemben  az  itteni 
vidéket,  most  ennek  békét  hagyok,  de  át  viszem  anyámat  a  gondolatok 
szárnyain  még  egyszer  San  Franciscóba  (hova  ugy  is  nehezen  leend  időm 
többé  levelemben  vissza  térni ,  pedig  oly  sokat  láttam  és  tapasztaltam 
ott,  hogy  köteteket  írhatnék  róla),  és  megismertetem  hazámfiai  egy  vál- 
lalatával, melyre  minden  Magyar  méltán  büszke  lehet. 

Gróf  Vas,  Urnay  és  Haraszthy  arany-olvasztó  gyára  ez.  Vas  bará- 
tom kivezetett  a  gyárba,  s  szíves  volt  minden  zeget  zugot  megmutatni 
és  megmagyarázni ;  s  mondhatom,  nagyon  meg  voltam  lépetve  oly  com- 
pakt  szerkezet  mellett ,  oly  kiterjedt ,  gazdaságos  és  hasznos  működést 
együtt  láthatni. 

A  gyár-épületek  a  házához,  azaz  főtérhez  mintegy  2  mfld  távol- 
ságra vannak  a  Harris  és  Brannan  utczák  szegletén  s  mintegy  8  hold 
területet  foglalnak  el ;  két  fő  osztályra  szakadnak :  azaz  aranytísztitó-  és 
metallurgíkaira.  Az  első  egy  tömör  kőépületben  van,  mely  mind  a  mel- 
lett a  szó  szoros  értelmében  oly  elegáns ,  hogy  bármely  magyar  mágnás 
lakó  kastélyául  használhatná.  Hossza  400  láb,  152  láb  széles  és  62  láb 
magas,  s  egy  dombra  lévén  épitve,  az  egész  tér  a  fal  és  utcza  közt  emel- 
vényes virág-  terükre  van  osztva  és  berendezve ,  mi  az  egész  épületnek 
különösen  kedves  tekintetet  ád. 

Az  épület  ismét  több  szakaszra  oszlik,  ezek  közt  a  fők  ■  a  tisztító, 
olvasztó  és  szemező  (granuláló)  termek ;  aztán  az  osztályozó ,  próbáló 
csarnok,  és  a  különféle  hivatalok  szobái  és  pinczék  a  kincs  őrzésére. 

Az  ember,  a  mint  az  épületbe  jut  a  fő  kapun,  azon  terembe  lép 
először,  hol  az  aranypor  és  szem  vétetik  át ,  s  egyáltalán  mindennemű 
arany  megméretik. 

Ezen  terem  keleti  és  n  ugoti  oldala  üvegből  van,  melyen  át  a  fő- 
felügyelő az  épület  minden  szakában  dolgozókat  figyelmes  szemmel  ki- 
sérheti. Itten  mindent  négy  nagy  bank  mérleggel  mérnek,  s  a  hosszú 
asztalok  rakvák  apró  vasládákkal,  hova  a  különféle  minőségű  arany 
ideiglenesen  helyezhetik,  a  mint  vagy  itt,  vagy  a  városban  levő  hivatal- 
ban átvétetik. 

Ugyan  ezen  teremből  hagyják  el  a  gyárt  a  már  tisztított  arany 
rudak,  az  illető  bélyeggel  ellátva,  hogy  mint  forgalmi  közeg ,  vagy  cse- 
csebecse a  nagy  világot  bekalandozzák. 

Ezen  teremmel  egybe  van  kötve  a  főpíncze  is,  mely  minden  betö- 
rés, vagy  tűzvész  ellen  tökéletesen  ment,  s  melyben  óriási  elronthatatlan 
vasláda  létezik. 

A  terem  mögött  Vas  hivatalszobája  van ,  egy  kicsi,  de  igen  igen 
ízletes  szentély.  Szentély,  mondom,  mert  a  fal  tömve  aranyos  rámába 
foglalt  magyar  irók  és  publicisták  arczképeivel,  kik,  hihető,  valameny- 
nyien  együtt  véve  sem  láttak  otthon  soha  annyi  kincset,  mint  mióta  Vas 
barátunk  szoba  társai  lőnek. 

Mielőtt  az  intézet  működéséről  szólnék ,  megemlitem,  minő  ered- 
ménnyel működött  eddig.  122  munkás  és  egy  60  lóerejű  gőzgép,  éjjel 
nappal  szünet  nélkül  mozgásban  van  itten,  s  oly  eredménnyel,  hogy  egyet- 
len egy  nap  alatt  27  ezer  lat  arany  tisztittathatik  meg.  A  valóban  napon- 
kint megtisztított  arany  egyremásra  18  ezer  lat.  Azon  héten,  hogy 
meglátogattam,  94  ezer  latot  tisztítottak  meg.  Az  igy  rafinirozott  arany 
részint  rezes  rudakba  öntetik,  a  pénzverő  hivatal  számára,  részint  tiszta 
apró  (halcsonthoz  hasonló)  pálczikákba,  a  kereskedés  és  Európába  szál- 
lítás végett. 

A  rafinirozó  terem  az  épület  nyugoti  oldalát  foglalja  el,  82' hosszú, 
52'  széles,  s  magassága  hasonló  az  épületéhez.  Ezen  osztályban  van  a 
gőzgép,  a  számtalan  katlanok  és  kemenczék,  üstök  stb.  Noha  az  ember 
azt  gondolná,  hogy  ily  szörnyű  tűz,  s  oly  nagy  és  sokféle  vegyészí  ágen- 
tiák  rettentő  melegséget  okoznak ,  épen  az  ellenkezőt  tapasztalja  a  bá- 
muló látogató ;  mert  az  egész  terem  12—25  láb  magas  ablakok  által 
ventilláltatik,  melyeken  át  a  városban  uralgó  nyugoti  szél  keresztül  -ka- 
sul jár.  A  nyugoti  oldalon  7  óriási  granuláló  cauldron  van  felállítva, 
melyek  egyszerre  250  font  erezet  vesznek  be,  mely  aztán  6  óráig  szü- 
net nélkül  kénsavban  főzetik,  a  rafinirozást  megelőzőleg.  Ebből  az  ezüst 
osztvány  nagy  vályúkba  vezettetik,  hol  gőz  által  egy  bizonyos  ideig 
melegittetik ,  mikor  azután  felolvasztva  csővek  által  nagy  kádakba 
vonatik,  melyek  tetézvék  rézlemezekkel  borított  lappal ,  mely  lemezek 
egyik  vége  a  kád  tartalmába  lóg.  Ezen  eljárás  az  ezüstöt  ismét  érczi  mi- 
nőségbe erőlteti,  mely  ezen  állapotában  nagyon  hasonlít  a  kénes  ónnal 
kevert  agyaghoz.  Ezen  keverék  érez  azután  hydraulicus  présbe  tétetik, 
sajt  forma  czipókban  ;  (a  présnek  ereje  19  ezer  fontegyegy  o  hüvelykre). 
Mikor  a  prés  öszveszoritotta  csaknem  papiros  formára  a  czipót,  ez  4  felé 
töretik  s  kemenczébe  tétetik,  hol  tökéletesen  megszárittatik. 

Az  ezüst  ily  operátio  mellett  tökéletesen  megfordéltatik,s 
ez  igen  fontos  nyereség,  mert  az  ezüst  mellőzhetlen  ágens  az  aranyrafi- 
nirozásnál.  Ez  azonban  még  nem  az  egyetlen  nyereség ,  mert  a  réz  oszt- 
vány  a  kádból  egy  másik  kádba  szivattyuztatik  ,  hol  össze  kevertetvén 
egy  más  vas  osztvánnyal  tiszta  apró  réz  lemezekké  praecipitáltatik. 

Ezen  műtétei  alatt  az  arany  rész  egy  csőbe  vonatik,  honnét  a 
savany  füstje  egészen  kizárva.  Ezen  terem  földi  gyantával  van  kirakva. 
A  réz,  mely  használtatik,  régi  hajók  fenekéről  kerül  s  a  fentebb  leírt 
műtét  mellett  sokkal  tisztább  és  hasznosabb  minőségben  vitetik  a  vásárra, 
mint  vétetett. 

A  hivatal  keleti  oldalán  át  az  olvasztó  és  granuláló  terembe  lépünk? 
mely  márvány  lapokkal  van  padlózva,  s  hol  8  nagy  kemencze  van.  Itt 
ezüsttel  granuláltatik  az  arany,  mielőtt  a  föntebb  leírt  műtétei  alá  jut. 
Az  érez  ezen  teremet  apró  (pattogatott  kukoriczához  hasonló)  gömbök- 
ben hagyja  el,  ez  alakját  az  által  nyeri,  hogy  hideg  vizben  praecipi- 
táltatott. 

Ezen  teremtől  délre  az  osztályozó  szoba  van,  melyben  ismét  3  ke- 
mencze van,  egy  savany  fürdővel,  és  egy  egészen  új  találmányú  gép- 
pel, mely  szeszt  idéz  elő  az  osztályozás  alá  veendő  érez  melegítésére. 

Ezen  szoba  nyugoti  oldalán  ismét  egy  másik  van,  egy  igen  kicsi 
(12  D  láb)  az  osztályozó  mérő  szobája,  mely  3  mérleggel  van  ellátva,  mik 
az  emberi  találékonyság  csudálatra  méltó  remekei.  Oly  érzékenyek,  s  még- 
is oly  csalhatatlanok  s  oly  pontosak.  Jelenlétemben  Vas  egy  bankjegyből 
ollóval  oly  kis  szeletet  metszett  le,  minél  kisebbet  mikroskoppal  sem  le- 
hetne kiszemelni,  s  a  mérleg  egyik  oldalára  tévén,  az  rögtön  leszállott  a 
parányi  teher  alatt.  Aztán  a  mérleg  másik  tányérjára  arany  port  rakott, 
mig  mindkét  tányér  vizirányba  jött.  Az  igy  megmért  arany  por  egy  grán 

y4586-ad  része  volt- 

Ezen  szoba  teledestele  különféle  formákra  öszve  nyirbált  arany- 
szeletekkel, s  valamennyi  kivétel  nélkül,  1000  próbás,  azaz  minden  tisz- 
tátalanságtól ment,  mert  az  osztályozás  igazolásául  használtatik. 

Az  épület  tetején  különféle  kádak  végnélküli  sokasága  van,  me- 
lyek az  udvaron  levő  artéziai  kútból  láttatnak  el  vízzel,  a  gyár  haszná- 
latára. 

A  terület  éjszaki  oldalán  a  metallurgikai  épületek  helyezvék,  szám- 
talan olvasztó  kemenczékkel,  égbe  nyúló  kéményekkel,  s  kovarcz  törő  mal- 
mokkal. Az  ide  érkező  kovarcz  itten  porrá  őröltetik  a  malomban,  azután  a 
kemenczében  négyszer  24  órai  pokoli  tüzelés  mellett  kiolvasztatik  belőle 

az  érez  és  aztán  ismét  más  kemenczékben  elválasztatik.  Csak  aztán  kerül 
a  másik,  imint  leirt  osztályba. 

Éppen  hogy  ott  voltam,  kezdett  Vas  barátom  egy  6-ik  nagyszerű 
épület  felállításához,  melyben  egyedül  réz  fog  olvasztatni  s  rafiniroztatni. 
Egy  ily  intézet  nemcsak  kiáltó  szükség  Kaliforniában  [mert  a  rezet  innét 
Európába  viszik  jelenleg  rafinirozni),  de  kétségkívül  hasznot  hajtó  vál- 
lalat is  leend,  mit  szivemből  kivánok. 

Iparkodtam,  hogy  habár  kevés  szavakban,  lehetőleg  érthetően  Ír- 
jam le  önöknek  ezen  óriási  vállalkozását  hazánkfiainak  ;  de  mindamel- 
lett félek,  hogy  leírásom  nem  oly  hü,  mint  szeretném,  hogy  legyen ;  mert 
a  számokat  kivéve)  emlékezetből  írom  e  sorokat.  Szükségesnek  tartom 
még  megemlíteni,  hogy  a  gyár  csak  múlt  február  13-án  kezdte  meg 
működését ;  s  ezen  idő  óta  négy  és  fél  millió  dollár  értékű  aranyat  ra- 
finirozott,  és  két  millió  öt  száz  ezer  dollár  érőt  osztályozott. 

Mikor  ott  voltam,  a  dolog  épen  sürgető  volt,  mert  az  uj  praesidens 
választás  következtében,  a  kormány  pénzverő  háza  nem  olvasztott,  s  Vas 
barátom  arról  biztosított,  hogy  9  nap  óta  nem  fekhetett  ágyba,  annyira 
igénybe  vette  személyes  jelenlétét  éjjel  s  nappal  a  gyár. 

A  gyár  működési  minősége  nem  uj  találmány,  noha  jelenleg  az 
egyetlen  a  világon,  mely  működik.  Parisban  egy  hasonló  létezik,  de  csak 
ezüstöt  rafiniroz.  Londonban  Mr.  Jones  léptetett  egyet  életbe,  midőn 
Ausztráliában  az  arany  felfedeztetett,  de  sok  költség  és  idő  vesztegetés 
után  kénytelen  volt  véle  felhagyni.  Egy  magyar  mágnás  azonban  (vagy 
mint  Vas  mondja :  egy  magyar  táblabíró)  végre  8  éves  kísérlet  után  el- 
vágta a  gordiusi  csomót,  s  jelenleg  képes  Kalifornia  kincsét  oly  olcsón 
változtatatni  kereskedelmi  közeggé,  hogy  véle  nemcsak  egyes  vállalko- 
zók nem  konkurrálhatnak,  de  még  a  kormány  olvasztó  háza  sem. 

Ily  vállalkozás  mindenesetre  megérdemli,  hogy  nagy  sikere  legyen, 
s  gazdagon  jutalmazza  meg  a  vállalkozók  álmatlan  éjeit  s  beléje  fekte- 
tett több  száz  ezer  dollár  készpénzüket.  S  ha  a  vállalat  jelenleg  egyik 
legfő  látni  való  nevezetesség  a  Csendes-tenger  parthosszán,  melyet  min- 
denki méltán  bámul,  mi  magyarok  valóban  büszkék  lehetünk  gróf  Vasra 
és  társaira,  kik  a  világ  egyik  legnagyobb  nemzete  keblében  hazánkat  ily 
méltón  képviselik. 

Ugyan  San  Franciscóban  van  egy  Csapkay  nevű  magyarországi 
borbély  legény,  kapitális  ámitó,  kihez  hasonló  még  nem  fordult  elő  emi- 
grationalis  életünkben.  Nagyszerű  proklainatiókban,  kalendáriumokban,  s 
minden  lapokban  hirdetgeti,  mióta  San  Franciscoba  vetődött,  (fillér  nél- 
kül), hogy  ő  ilyen  olyan  nagyszerű   orvos  volt  Magyarországban  stb,  és 

hogy  minden  néven  nevezendő  betegséget  rögtön  képes  gyökeresen  meg- 
gyógyítani. Napról  napra  több  patieme  lett,  mig  végre  olyan  forma  sze- 
rephez jutott,  mint  egykor  a  rudnói  pap. 

Hogy  San  Franciscóban  voltam,  épen  „in  floribus"  volt  Dulcamara 
hazánkfia,  s  mint  monda,  legalább  egy  pár  száz  ezer  dollárt  Öszveorvo- 
solt.  E  mellett  szép  háza  van,  a  város  legelső  negyedében.  —  Valóban 
bámulatos,  mily  óriásilag  bolonddá  lehet  tenni  az  amerikait,  ha  valaki 
az  igazi  utat  (right  way)  eltalálja.  Soha  életemben  nem  láttam 
igénytelenebb,  tudatlanabb  és  ügyetlenebb  fiút,  mint  ezen  Csapkay,  s 
mégis  succedál.  Egy  San  Franciscoi  német  lapból  kivágtam  egy  hirde- 
tését, mely  ugyan  nem  egészen  oly  bolond  és  merész,  mint  azok,  melyek 
az  angol  lapokban  olvashatók,  (mert  hisz  a  németek  közt  előbbb  talál- 
kozhatnék valaki,  ki  philosophus  is)  de  mégis  önöknek  elég  fogalmat  ád 
minden  kommentározás  nélkül  is  őt  kellőleg  megítélhetni,  s  tudom  jó 
izüet  fognak  kaczagni,  különösen  azon,  mint  ígéri,  hogy  a  "Kinderlosig- 
keiton"  segíthet. 


Nyomtatási  hibák : 

11  lap  3  sorában  alul:  „az  indiánok,  mondj  ák  de  én  meg" 
helyett  olv.  a z  indiánok  mondják,  de  én  még. 

13  lap  22  sor  felül :  s  i  r  i  h.  olv.  s  i  r  n  i. 

29  —     6  —  alul :  T e x á b a n  h.  olv.  Texasban. 

37  —     3  —  felül :  e  b  r  é  d  r  e  h.  olv.  ebédre. 

44 —  12 —    — :  mér  t  föl  ér  e  h.  olv.  m  ért  földre. 

44 —  13 —    — :  szembem  h.  olv.  szemben. 
130  —  16  —  alul :  v  e  r  h.  olv.  vér. 
146  _     3  —  felül:  se  étkek  h.  olv.  setétkék. 
152  —     5  —  alul :  palaezkh.  olv.  p a  1  a c z k. 
Az  egyik  kőmeszeten:    Witchita   falu  a  Rushpata- 
k  o  w  helyett  olv. :  WitchitafaluaRushpatakmellett. 


Lauffer  és  Stolp  kiadó-könyvkereskedésében 

megjelentek  következő  ajánlható  müvek : 

Szalay  László:  Magyarország  története.  I — V-ik  kötet  pft  18. — kr. 

Disz.  kötve „   20  20  „ 

Fejér  György  utolsó  történeti  értekezetei  a  ma- 
gyarok ösrokonairól.  167  lap  ára  fűzve  .     pft  1  —  kr. 

Disz.  kötve „    1  20  „ 

Ugyanazokból  egyenként  is  megszerezhetők  : 

A  Kunok  eredete,  vizsgálta  Fejér  György.  104  lap, 

velin  papíron  ára 40  kr. 

A  Kazárokról,  értekezik  Fejér  György.  63  lap,  ára 

fűzve 30  kr. 

Montesquieu  a  romaiak  nagysága  és  hanyatlása, 
azoknak  politikája  a  vallásban.  Magyarította 

Pados  János.  . pft  1  20  kr. 

Csengery  Antal,  történeti  tanulmányok.  1-sŐ  kötet  pft  2  —  kr. 
Magyarország  és  Erdély  eredeti  képekben ,  törté- 
nelmi és  helyirati  szöveggel.  Irta.  Iluiifalvy  János. 
E  pompás  munka  kétféle  kiadásban  jelenik  meg,  t.  i. 
olcsó  kiadásban  egyegy  füzet  30  pkr.,  és  4r.  díszkiadásban 
egyegy  füzet  1  pft.  12  pkr.  Összesen  54  füzetet  teend,  36 
füzet  Magyarországot,  a  többi  füzetek  pedig  Erdélyt  fog- 
ják tárgyalni.  Minden  3 — 4  hétben  1  füzet  jelenik  meg,  a 
36-dik  füzet  átvételével  minden  előfizető  gyönyörű  és  nagy 
aczélmetszetet  díjul  ingyen  kap.  Ez  aczélmetszet  s  az  ed- 
digelé megjelent  14  füzet  minden  hazai  hiteles  könyvke- 
reskedésben megnézhető. 

Szemere  Bertalan:  Utazás  külföldön.  I  kötet:  Né- 
metföld, Francziaország.  II  kötet :  Nagybritannia  és 
Irland,  Németföld,  Belgium,  Rajnavidék,  Helvétzia,  4 
aczélmetszettel,  összesen  569  lap,  ára  fűzve  csak      .      pft  1  20  kr. 

(ezelőtt      „4  —    „) 
Pálíly  Albert:  a  fekete  könyv.  Regény  2  kötet  össze- 
sen 322  lap  színes  borítékba  fűzve 48  kr. 

Nagy  Ignáez,  Szúnyogok.  276  lap  szives  borit,  fűzve  40  kr. 

Balaton  Albuma;  emlék  Füred  s  környékéről ;  tartalmaz  : 
10  rajzot  a  Balaton  legérdekesb  vidékéről,  a  tó  álta- 
lános áttekintésével  és  magyarázatával ,  Szerelmey 
Miklós  2-dik  kiadás  32  lap  ára  kötve      ....  2  pft. 

Ugyanaz  gyönyörű  angolvászonba  kötve  aranyozottan       .  3  pft. 

Ugyanaz  áron  német  nyelven  is  kapható. 

Pest,  1858.  Nyomatott  Wodianer  F-nél.  (Miatyánk-utcza). 

Lauffer  és  Stólp  kiadó-könyvkereskedésében 

megjelelitek  következő  ajánlható  művek  : 

Petöli  Sándor.  A  helység  kalapácsa.  Hös  költemény 

4  énekben.  68  lap  színes  borítékba  fűzve        ...  20  kr* 

Szigligeti  Ede :  Zsidó.  Eredeti  színmű  dalokkal  4  sza- 
kaszban       40  kr. 

Természettörténet  az  ifjúság  tanítására  és  házi  haszná- 
latra magyarázta  Peregriny  E  1  e  k.  150  színezett 
ábrával  16  táblán.  458  lap.  Ara  kötve      ....       pft  4.  30  kr,i 

Thali  Kálmán :  I\Te  bántsd  a  magyart.  Kötve   .      .      pft  2. 

Remellay :  Huszár  és  kedvese 

Kolmár:  \ök  könyve.  Uj  olcsó  kiadás      .... 

Remelia)  Gusztáv:  A  nőnem  befolyása  hazánk 
miiltjára.  Uj  ole.ó  kiadás 

Grosschmid  Gábor:  XIV.  Lajos  s  la  Rochefoucauld 
utóbbinak  életelveivel.  Ara 

Ilnnfalvy  János :  A  magyar  ifjúság  könyvtára.  I.  kötet. 
üti  és  vadászati  kalandok.  Kötve  ára        .... 

Hufirai  Lukácsi  Sándor :  Selyem-  és  eperfa-tenyész- 
,  Ara 

Szabó  Richárd.  Beszély ei  3  kötet.  Uj  olcsó  kiadás 

Család  kön v ve.  Hasznos   ismeretek  és  mulattató  olvas- 
mányok.  Szerkesztik  :    G  r  e  g  u  s  s  A  g  o  s  t  és    lí  u  n- 
falvy  János.  Ara  kemény  borítékba  kötve    . 
díszkötésben         

Mortgeil  A.  A  lószépités  mesterségének  fölfedezett  titkai, 

vagy  a  leghíresebb  lóárusok  kereskedési  fortélya.  Ara  20  ki 

Rőnyi  Sándor  :  Népszerű  levelek  tudomány-reformot 
illetőleg.  Minden  gondolkodni  és  számítva  tidó  hasz- 
ná'atánl.  Ara pft  2.  —   - 

Rosty  Zsigmond  :  \  tatárjárás  történelmié  negyedik  Bé- 
la király  ideiébem  Ára      ........       pft  1.  12  kr 


pft  1.  54  ki 


24  kr 

pft 

2. 

pft 

1.  40  kr 

\  40  kr 

